
	讗讚注转讗 讚讙讘专讗 专讘讛 诪讬 谞讚专转. 讜讗''转 讜讛诇讗 讗住讜专 诇驻转讜讞 讘谞讜诇讚 讚讗诪专讬谞谉 讘谞讚专讬诐 讘驻' 专' 讗诇讬注讝专 (讚祝 住讚.) 讻讬爪讚 讗诪专 拽讜谞诐 砖讗讬谞讬 谞讛谞讛 诇驻诇讜谞讬 讜谞注砖讛 住讜驻专 讻讜' 讜讬''诇 讚讛讻讗 诇讗 讞砖讬讘 谞讜诇讚 讻讬讜谉 砖讛诇讱 诇讘讬 专讘 讚讚专讱 讛讜讗 讘讛讜诇讱 诇诇诪讜讚 砖谞注砖讛 讗讚诐 讙讚讜诇 讗讬 谞诪讬 讻讙讜谉 讚转诇讛 谞讚专讜 讘讚讘专 砖驻讬专砖 讘砖注讛 砖谞讚专 注诇 讚注转 讗诐 诇讗 讬注砖讛 住讜驻专 讚讘注谞讬谉 讝讛 诇讗 讛讜讛 谞讜诇讚 讻讚转谞谉 讘驻专拽 专讘讬 讗诇讬注讝专 (砖诐 讚祝 住讛.) 拽讜谞诐 砖讗讬谞讬 谞讜砖讗 讗转 驻诇讜谞讬转 砖讗讘讬讛 专注 讗诪专讜 诇讜 诪转 讗讜 注砖讛 转砖讜讘讛 讻讜' 讜驻专讬讱 讘讙诪' 诪转 谞讜诇讚 讛讜讗 讜讛''讛 注砖讛 转砖讜讘讛 讜诪砖谞讬 讗诪专 专讘 讛讜谞讗 谞注砖讛 讻转讜诇讛 谞讚专讜 讘讚讘专 讜专讘讬 讬讜讞谞谉 讚诪砖谞讬 讛转诐 讘注谞讬谉 讗讞专 诇讗讜 诪砖讜诐 讚驻诇讬讙 讗转讜诇讛 谞讚专讜 讘讚讘专 讗诇讗 讚诇讗 讞砖讬讘 诇讬讛 讻转讜诇讛 谞讚专讜 讘讚讘专: 讘专转讬讛 讚专' 注拽讬讘讗 注讘讚讗 诇讬讛 诇讘谉 注讝讗讬 讛讻讬. 讜讗''转 讜讛讗 讘驻' 拽诪讗 讚住讜讟讛 (讚祝 讚:) 驻专讬讱 讜讛讗 讗讬讻讗 讘谉 注讝讗讬 讚诇讗 谞住讬讘 讜诇讛讛讜讗 诇讬砖谞讗 讚诪砖谞讬 谞住讬讘 讜驻讬专砖 讗转讬 砖驻讬专 讜讬砖 诇讜诪专 讚讗注''讙 讚拽讗诪专 讛讻讗 讚注讘讚讗 讛讻讬 诇讘谉 注讝讗讬 诪''诪 诇讗 谞砖讗讛 讗诇讗 讘讗讬专讜住讬谉: 驻讜讞转讬谉 诇讛 讝' 讚讬谞专讬谉. 讘讬专讜砖诇诪讬 诪驻专砖 讻谞讙讚 砖讘注 诪诇讗讻讜转 砖讛讗砖讛 注讜砖讛 诇讘注诇讛 讜讙讘讬 讛诪讜专讚 讚诪讜住讬驻讬谉 砖诇砖讛 讚讬谞专讬谉 诪驻专砖 讻谞讙讚 砖讗专讛 讻住讜转讛 讜注讜谞转讛 讜讛砖''住 砖诇谞讜 讗讬谉 住讜讘专 讻谉 讚讛讗 讘注讬 讘讙诪专讗 诪讛 讘讬谉 诪讜专讚 诇诪讜专讚转 讜诪驻专砖 讟注诪讗 讗讞专讬谞讗: 专讘 讛讜谞讗 讗诪专 诪转砖诪讬砖. 讗讘诇 诪诪诇讗讻讛 诇讗 讛讜讛 诪讜专讚转 讚专讘 讛讜谞讗 诇讟注诪讬讛 讚讗诪专 诇注讬诇 (讚祝 谞讞:) 讬讻讜诇讛 讗砖讛 砖转讗诪专 诇讘注诇讛 讗讬谞讬 谞讬讝讜谞讬转 讜讗讬谞讬 注讜砖讛 讜专' 讬讜住讬 讘专 讞谞讬谞讗 住讘专 讻专''诇 讜诇讬讻讗 诇诪讬诪专 讚拽住讘专 讻专讘 讛讜谞讗 讚讗诪专 砖讬讻讜诇讛 讗砖讛 砖转讗诪专 诇讘注诇讛 讻讜' 讜诪讜专讚转 诪诪诇讗讻讛 讛讬讬谞讜 诪讝讬讙转 讛讻讜住 讜讛爪注转 讛诪讟讛 讜讛专讞爪转 驻谞讬讜 讬讚讬讜 讜专讙诇讬讜 讚诪住转讘专讗 讚讞讬讬讘转 讗驻讬诇讜 讗诪专讛 讗讬谞讬 谞讬讝讜谞讬转 讜讗讬谞讬 注讜砖讛 诪讬讚讬 讚讛讜讛 讗讬讜砖讘转 讘拽转讚专讗 讚讞讬讬讘转 讘讛谉 讚讗讬谉 谞专讗讛 砖转讛讗 诪讜专讚转 讗诇讗 诪讛诪诇讗讻讜转 讛诪驻讜专砖讜转 讘诪转谞讬' 讜注讜讚 诪讚拽讗诪专 讘住诪讜讱 讞讜诇讛 讘转 诪诇讗讻讛 讛讬讗 讜讗讜转谉 诪诇讗讻讜转 讗驻讬诇讜 讞讜诇讛 讬讻讜诇讛 诇注砖讜转 讚讗讬谞讛 讞讜诇讛 讻诇 讻讱 讻讬讜谉 砖讬讻讜诇讛 诇住讘讜诇 转砖诪讬砖 讜讗讬 讛讜讛 讗诪专讬谞谉 讚讻讬 讗诪专讛 讗讬谞讬 谞讬讝讜谞转 讜讗讬谞讬 注讜砖讛 诇讗 诪驻拽注转 注爪诪讛 讗诇讗 诪注砖讬讬转 爪诪专 砖讛讜讗 注讬拽专 诪注砖讛 讬讚讬讛 讗讘诇 砖讗专 诪诇讗讻讜转 讻讙讜谉 讟讜讞谞转 讜讗讜驻讛 讻讜' 注讘讚讗 讛讜''诪 砖驻讬专 住讘专 讻专讘 讛讜谞讗 讜讻谉 诪砖诪注 拽爪转 讚拽专讬 诇注讬诇 (讚祝 谞讟.) 诪注砖讛 讬讚讬讛 诪讬讚讬 讚拽讬讬抓 讜讘砖讗专 诪诇讗讻讜转 讻讙讜谉 讟讜讞谞转 讜讗讜驻讛 诇讗 砖讬讬讱 拽讬爪讜转讗 讗讘诇 讗讬谉 谞专讗讛 讗诇讗 讻讬 讗诪专讛 讗讬谞讬 谞讬讝讜谞转 讜讗讬谞讬 注讜砖讛 驻讟讜专讛 诪讻诇 讝' 诪诇讗讻讜转 讜讻讬 注讘讚讗 砖讗专 诪诇讗讻讜转 驻讜讞转讬谉 诇讛 诪注砖讬讬转 讘爪诪专 讻讚转谞谉 讘诪转谞讬转讬谉 (诇拽诪谉 住讚:) 讜讗诐 讛讬转讛 诪讬谞拽转 驻讜讞转讬谉 诇讛 诪诪注砖讛 讬讚讬讛 讜谞专讗讛 讚讛讜讗 讛讚讬谉 讟讜讞谞转 讜讗讜驻讛 讜讛讗 讚谞拽讟 诪讬谞拽转 诪砖讜诐 讚讗讬讬专讬 讘诪砖专讛 讗讜转讛 注诇 讬讚讬 砖诇讬砖 讚讗讬谞讛 讬讻讜诇讛 诇注砖讜转 诇讜 诪诇讗讻讛 讗讞专转 讻讬讜谉 讚讗讬谞讛 注诪讜 讘讘讬转 讜诪讬讛讜 讬砖 诇讚讞讜转 讚讗讬讻讗 诇诪讬诪专 讚讚讜讜拽讗 谞拽讟 诪谞讬拽讛 讜诪砖讜诐 讚讟讜专讞 诪诪注讟 讞诇讘 驻讜讞转讬谉 诇讛 诪诪注砖讛 讬讚讬讛 讗讘诇 诪讻诇 诪拽讜诐 谞专讗讛 讚讻讬 讗诪专讛 讗讬谞讬 谞讬讝讜谞转 讜讗讬谞讬 注讜砖讛 讚驻讟讜专讛 诪讻诇 讛诪诇讗讻讜转 砖讗诐 转注砖讛 诇讜 诪诇讗讻讜转 讗讞专讜转 讗诐 讻谉 诇注讜诇诐 诇讗 转注砖讛 诇注爪诪讛 讜讘诪讗讬 转讛讗 谞讬讝讜谞转 讜讗诐 转讗诪专 诪讜专讚转 诪诪诇讗讻讛 讗诪讗讬 驻讜讞转讬谉 诇讛 诪讻转讜讘转讛 诇讬谞拽讜讟. 驻讬讝专讗 讜诇讬转讬讘 讚讛讗 讬讻讜诇 诇讻讜驻讛 诇诪注砖讛 讬讚讬讛 诇专讬砖 诇拽讬砖 讜讬''诇 讻讬讜谉 讚讗讬谞讛 专讜爪讛 诇注砖讜转 讗诇讗 注''讬 讻驻讬讬讛 讞砖讬讘讗 诪讜专讚转 讜驻讜讞转讬谉 讚讗讬谉 讗讚诐 讚专 注诐 谞讞砖 讘讻驻讬驻讛 讗讞转: 讘讗讜诪专 讗讬谞讬 讝谉 讜讗讬谞讬 诪驻专谞住. 诪讻讗谉 诪讜讻讬讞 专讘讬谞讜 讗诇讬讛讜 砖讞讬讬讘 讗讚诐 诇讛砖讻讬专 注爪诪讜 诇诇诪讚 转讬谞讜拽转 讗讜 诇注砖讜转 诪诇讗讻讛 讗讞专转 讻讚讬 诇讝讜谉 讗转 讗砖转讜 讚讗诐 诇讗 讻谉 诪讛 注谞讬谉 讝讛 讗爪诇 诪讜专讚 诪诪诇讗讻讛 讜诪讬讛讜 讘拽讜谞讟专住 驻讬专砖 诪砖讜诐 讚讝谉 讜诪驻专谞住 讛讜讗 讻谞讙讚 诪诇讗讻讛 砖诇 讗砖讛 讜注讜讚 讛讘讬讗 专讗讬讛 诪讚讻转讘讬谞谉 讘讻转讜讘讛 讜讗谞讗 讗驻诇讞 讻讜' 讜诪讬讛讜 讙诐 讝讛 讬砖 诇讚讞讜转 讻诪讜 砖诪驻专砖 专''转 讚讗驻诇讞 讛讬讬谞讜 注讘讜讚转 讛拽专拽注 驻讬专讜砖 讗讞专讜砖 讜讗谞讻砖 讜讗注讚讜专 讗转 讛砖讚讛 讜讗讘讬讗 诪讝讜谞讜转 诇讘讬转 讗讘诇 诇讛砖讻讬专 注爪诪讜 讗讬谞讜 讞讬讬讘: 讜讛讗诪专 专讘 讛讗讜诪专 讗讬谞讬 讝谉 讜讗讬谞讬 诪驻专谞住 讬讜爪讬讗 讜讬转谉 讻转讜讘讛. 诪砖诪讜讗诇 讚驻诇讬讙 注诇讬讛 讚专讘 讘住讜祝 讛诪讚讬专 (诇拽诪谉 讚祝 注讝.) 讚拽讗诪专 注讚 砖讻讜驻讬谉 讗讜转讜 诇讛讜爪讬讗 讬讻驻讜讛讜 诇讝讜谉 诇讗 诪爪讬 诇诪驻专讱 讚诇讚讬讚讬讛 讗转讬 砖驻讬专 讚讗注''驻 砖讻讜驻讬谉 讗讜转讜 注诇 讻专讞讜 诇讝讜谞讛 诪讻诇 诪拽讜诐 诪讜住讬驻讬谉 讻讬讜谉 讚讗讬谞讜 专讜爪讛 诇讝讜谞讛 讗诇讗 注诇 讬讚讬 讻驻讬讛 讚讗讬谉 讗讚诐 讚专 注诐 谞讞砖 讘讻驻讬驻讛 讗讞转 讗讘诇 诇专讘 砖讻讜驻讬谉 讗讜转讜 诇讙专砖讛 诪讬讚 诪讛 砖讬讬讱 转讜住驻转 讜讗诐 转讗诪专 诇诪讗谉 讚讗诪专 诪转砖诪讬砖 谞诪讬 转拽砖讬 讚注诇 讻专讞讱 诪讜专讚 诪转砖诪讬砖 谞诪讬 讻讜驻讬谉 诇讛讜爪讬讗 讚讗讟讜 诇注讜诇诐 讬讜住讬驻讜 注诇 讻转讜讘转讛 讜转转注讙谉 讻诇 讬诪讬讛 讜讬砖 诇讜诪专 讚讛讜讛 诪爪讬 诇诪讬诪专 讜诇讟注诪讬讱:





专砖讘"讗

讗诪专 诇讬讛 讛讛讜讗 讞转谞讱 讗讬 爪讜专讘讗 诪专讘谞谉 讛讜讛 讗讚注转讗 讚讛讻讬 诪讬 谞讚专转 讗诪专 诇讬讛 专' 讗驻讬诇讜 驻专拽 讗讞讚 讜讻讜'. 讗讬讻讗 诇诪讬讚拽, 讜讛讗 拽讬讬诪讗 诇谉 讚讗讬谉 驻讜转讞讬谉 讘谞讜诇讚 讻讚转谞谉 讘谞讚专讬诐 驻专拽 专' 讗诇讬注讝专 (驻讚, 讗), 专' 讗诇讬注讝专 讗讜诪专 驻讜转讞讬谉 讘谞讜诇讚 讜讞讻诪讬诐 讗讜住专讬诐, 讻讬爪讚, 讗诪专 拽讜谞诐 砖讗讬谞讬 谞讛谞讛 诪驻诇讜谞讬 讜谞注砖讛 住讜驻专 讜讗诪专 讗讬诇讜 讛讬讬转讬 讬讜讚注 砖讬注砖讛 住讜驻专 讗讜 砖讛讬讛 诪砖讬讗 讗转 讘谞讜 诇讗 讛讬讬转讬 谞讜讚专, 讜讛讻讗 谞诪讬 讘注转 讛谞讚专 诇讗 讛讬讛 专' 注拽讬讘讗 讞讻诐. 讬砖 诇讜诪专, 讚专' 注拽讬讘讗 诇讗 讘讛讻讬 砖专讗 谞讚专讬讛 讗诇讗 砖谞转讻讜讬谉 诇专讗讜转 讗讬诇讜 讛讬讛 讬讜讚注 砖讞转谞讜 转诇诪讬讚 讞讻诐 讗诐 讛讬讛 诪转讞专讟, 讗讜 砖专爪讛 诇讛讜讚讬注讜 砖讛讜讗 讛讬讛 讞转谞讜 讜讻砖专讗讛 砖谞转讞专讟 驻转讞 诇讜 诪诪拽讜诐 讗讞专 讘讻讘讜讚 讘转讜, 讜讻讚转谞谉 (谞讚专讬诐 住讜, 讗) 驻讜转讞讬诐 诇讜 诇讗讚诐 讘讻讘讜讚 讗砖转讜 讜讘谞讬讜. 讜讻讚讗诪专讬谞谉 讘讬专讜砖诇诪讬 讘诪住讻转 谞讚专讬诐 驻专拽 专' 讗诇讬注讝专 (驻"讟 讛"讝) 讞讚讗 讗转转讗 谞讚专讛 诪谉 讘专转讛, 讗转讛 诇讙讘讬 专' 讬讜讞谞谉 讗诪专 诇讛 讗讬诇讜 讛讜讬转 讬讚注转讱  讚讘专转讱 谞住讘讗 砖讜诐 讘讬砖 诪讬 讛讜讬转 谞讚专转, 讗诪专讛 诇讬讛 诇讗 讜砖专讗 诇讛. 讜讛讻讗 谞诪讬 讻讬讜谉 讚讘专转讬讛 讛讜讛 谞住讘讗 砖讜诐 讘讬砖 讻讚讗诪专 诇讛 讛讛讜讗 讙讘专讗 诪讚讘专转 讗诇诪谞讜转 讞讬讜转 讜诪讻住讬祝 诇讛. 讜讘谞讚专讬诐 驻专拽 讛谞讜讚专 (谞讚专讬诐 谞, 讗) 讗诪专讬谞谉, 讙讘讬 讛讗讬 注讜讘讚讗 讚讗诪专 诇讛 讞讚 专砖注 诇讚讘讬转讛讜 讚专' 注拽讬讘讗 砖驻讬专 注讘讚 诇讱 讗讘讬讱 讚诇讗 专讞讬诐 诇讱, 讚讚讘专转 讗诇诪谞讜转 讞讬讜转 讻讜诇讛 砖谞讬讱.



讜讗祝 讘专转讬讛 讚专' 注拽讬讘讗 注讘讚讛 诇讬讛 诇讘谉 注讝讗讬 讛讻讬. 讜讗诐 转讗诪专, 讜讛讗 诪砖诪注 讚讘谉 注讝讗讬 诇讗 谞砖讗 讗砖讛, 诪讚讗诪专讬谞谉 讘讬讘诪讜转 驻专拽 讛讘讗 注诇 讬讘诪转讜 (讬讘诪讜转 住讙, 讘) 讙讘讬 诪爪讜转 驻专讬讛 讜专讘讬讛 砖讛讬讛 讚讜专砖 讘讛 讘谉 注讝讗讬, 讗诪专讜 诇讜 转诇诪讬讚讬讜 专讘谞讜 讗转讛 谞讗讛 讚讜专砖 讜讗讬谉 谞讗讛 诪拽讬讬诐. 讬砖 诇讜诪专, 讘谉 注讝讗讬 谞砖讗 讜驻讬专砖. 讗讬 谞诪讬, 讗讬专住 讜诇讗 谞砖讗, 讜驻诇讜讙转讗 讛讬讗 讘住讜讟讛 讘讛讚讬讗 (讚, 讘) 讙讘讬 砖讬注讜专 住转讬专讛 讚讗讬讬专讬 讘讛 讘谉 注讝讗讬, 讚讗诪专讬谞谉 讛转诐 讻诇 讗讞讚 讜讗讞讚 讘注爪诪讜 砖讬注专, 讜讗拽砖讬谞谉, 讜讛讗 讗讬讻讗 讘谉 注讝讗讬, 讜驻专拽讬谞谉, 讗讬讘注讬转 讗讬诪讗 谞砖讗 讜驻讬专砖, 讜讗讬讘注讬转 讗讬诪讗 住讜讚 讛' 诇讬专讗讬讜.
讛讞讬讚讜砖讬诐 注诇 住讜讙讬转 诪讜专讚转 谞诪爪讗讬诐 讙诐 讘转砖讜讘讜转 讞讻诪讬 驻专讜讘谞讬爪讬讗 住讬诪谉 注讙 注诪' .



 诪转谞讬': 讛诪讜专讚转 注诇 讘注诇讛, 驻讜讞转讬谉 诇讛 诪讻转讜讘转讛 砖讘注讛 讚讬谞专讬谉 讘砖讘转 讜讻讜'. 讗驻诇讬讙讜 讘讛 讘讙诪专讗 诪讜专讚转 诪诪讗讬, 讗讬 诪转砖诪讬砖 讚讜拽讗 讗讜 讗驻讬诇讜 诪诪诇讗讻讛, 讜驻讬专砖讜 讘讬专讜砖诇诪讬 (讘驻讬专拽讬谉 讛"讞), 讟注诪讗 讚驻讜讞转讬谉 诇讛 砖讘注讛 讜讛诪讜专讚 注诇 讗砖转讜 讗讬谉 诪讜住讬驻讬谉 诇讛 讗诇讗 砖诇砖讛, 讗诪专 专' 讬讜住讬 讘专 讞谞讬谞讗 讛讬讗 注诇 讬讚讬 砖讛讬讗 讞讬讬讘转 诇讜 砖讘注 (诇注讬诇 讻转讜讘讜转 谞讟, 讘) 讛讜讗 驻讜讞转 诪诪谞讛 砖讘注讛, 讜讛讜讗 注诇 讬讚讬 砖讛讜讗 讞讬讬讘 诇讛 砖诇砖 诪讜住讬祝 诇讛 砖诇砖, 讜讛拽砖讜 砖诐 讛讙注 注爪诪讱 砖讛讻谞讬住讛 诇讜 注讘讚讬诐 讛专讬 讗讬谞讛 讞讬讬讘转 诇讜 讻诇讜诐, 讛讙注 注爪诪讱 砖讛转谞讛 注诪讛 砖讗讬谉 诇讛 注诇讬讜 砖讗专 讻住讜转 讜注讜谞讛 讛专讬 讗讬谞讜 讞讬讬讘 诇讛 讻诇讜诐, 诪讗讬 讻讚讜谉, 讚讗诪专 专' 讬讜讞谞谉 爪注专讜 砖诇 讗讬砖 诪专讜讘讛 讬讜转专 诪砖诇 讗砖讛.
讜谞专讗讛, 砖讛讬讜 谞讜转谞讬诐 讟注诐 诪转讞诇讛 讻诪讗谉 讚驻专讬砖 讘讙诪专讗 诪讜专讚转 诪诪诇讗讻讛 讜诇讗 注诪讚 讟注诪诐 讘讜, 讜讞讝专讜 诇驻专砖 讻诪讗谉 讚讗诪专 诪转砖诪讬砖 讜诪砖讜诐 拽谞住, 讜砖讘注讛 讻谞讙讚 砖讘注讛 讬诪讬 讛砖讘讜注, 讜砖诇砖讛 砖诇讛 讻谞讙讚 砖砖讛 讬诪讬 讛讞讜诇, 讜砖诇 砖讘转 诇讗, 诪砖讜诐 讚诪讬讞讝讬 讻砖讻专 砖讘转 讻讚讗诪专讬谞谉 讘讙诪专讗 (注"讘), 拽谞住讜 讗讜转讛 讟专驻注讬拽 诇讬讜诐, 讜诇讜 诇讗 拽谞住讜 讗诇讗 讞爪讬 讟专驻注讬拽 诇驻讬 砖爪注专讜 讙讚讜诇 诪爪注专讛. 讜讛砖转讗 讚讗转讬转 诇讛讻讬, 诇诪讗谉 讚讗诪专 诪诪诇讗讻讛 谞诪讬 诪砖讜诐 拽谞住 讛讜讗, 讜诇驻讬 砖诪专讚讛 讘讛专讘讛 讚讘专讬诐 讬转专 诪诪专讚讜 拽谞住讜讛 讬讜转专, 讜诪住讜驻拽 讗谞讬 讘讚讘专 讝讛, 诇诪讗谉 讚讗诪专 诪诪诇讗讻讛 讗诐 砖讘注讛 讟专驻注讬拽讬诐 讗诇讛 讻讜诇谉 拽谞住, 讜砖讜讻专 注诇讬讛 诪诪拽讜诐 讗讞专 诪讬 砖讬砖诪砖谞讜 诇讟讞讜谉 讜诇讗驻讜转 讜诇讘砖诇 讻讚专讱 砖讛讜讗 注讜砖讛 诇诪讗谉 讚讗诪专 诪转砖诪讬砖 讗讘诇 诪诪诇讗讻讛 诇讗, 讗讜 谞讗诪专 讚诇诪讗谉 讚讗诪专 诪诪诇讗讻讛 谞转谞讜 诇讜 讗诇讜 讛砖讘注讛 注诇 讘讟讜诇 讛讻诇.
讜诇讻讗讜专讛 谞专讗讛 砖讻讜诇谉 拽谞住 讜诪砖诇诪转 诪诪拽讜诐 讗讞专 砖讻专 诪讬 砖讬砖诪砖谞讜 讗讜 讘驻转讬讞转 讻转讜讘转讛, 讗讜 砖讬诪讻专讜 诇讜 讘讬转 讚讬谉 诪讻转讜讘转讛 讘讟讜讘转 讛谞讗讛 讻讚讬 砖讬砖讻讜专 诇讜 注讘讚 讗讜 砖驻讞讛 诇砖诪砖讜, 砖讗诐 讗讬谉 讗转讛 讗讜诪专 讻谉 讛讗讬讱 讛砖讜讜 讞讻诪讬诐 诪讚讜转谉 讘讻讱 讘讻诇 讛诪拽讜诪讜转, 讬砖 诪拽讜诪讜转 砖爪专讬讱 诇讛讜爪讬讗讜 讘砖诪讜砖讜 讻驻诇讬诐, 讜诪拽讜诪讜转 讬砖 砖讗讬谉 爪专讬讱 讗诇讗 诇诪讞爪讬转谉, 讜讗驻讬诇讜 转讗诪专 诪讚转谉 砖诇 讞讻诪讬诐 讻讱 讛讜讗 诇转拽谉 讘讚专讱 讛诪讬爪讜注 讜讻注讬谉 讚讗讜专讬讬转讗 (诇注讬诇 讻转讜讘讜转 诪, 讗) 讚讘注诇 砖诇诪讛 讞诪讬砖讬诐 讘注诇 驻讙讜诪讛 讞诪讬砖讬诐, 注讘讚 谞讜拽讘 诪专讙诇讬讜转 砖诇砖讬诐 诪讜讻讛 砖讞讬谉 砖诇砖讬诐, 诪讻诇 诪拽讜诐 诪讜专讚 注诇 讗砖转讜 砖讗讬谞讜 诪讜住讬祝 讗诇讗 砖诇砖讛 讟专驻注讬拽讬诐, 讜驻专讬砖谞讗 讘讙诪专讗 讘讗讜诪专 讗讬谞讬 讝谉 讜讗讬谞讬 诪驻专谞住, 注诇 讻专讞讱 讗讬 讗驻砖专 砖讬住驻讬拽讜 诇讛 诇诪讝讜谞讜转 讜驻专谞住讛 砖诇砖讛 讟专驻注讬拽讬诐, 讗诇讗 讗诇讜 拽谞住 讜诇讜讛 注诇讬讜 诪讝讜谞讜转讬讛 讜驻专谞住转讛 砖讛讜讗 诪砖诇诐, 砖讗诐 讗讬谉 讗转讛 讗讜诪专 讻谉, 谞诪爪讗 讛专诪讗讬 诪砖转讻专 讘诪专讚讜, 讜诇讗 注砖讜 讞讻诪讬诐 转拽谞讛 诇专诪讗讬诐, 讜讝讛 讗讬谉 爪专讬讱 诇驻谞讬诐, 讜诪诪谞讜 讗转讛 讚谉 诇诪讜专讚转 砖讛讬讗 诪砖诇诪转 诪诪拽讜诐 讗讞专 讜讗讬谞讜 诪砖讜诐 拽谞住. 讜讛讚讘专 爪专讬讱 转诇诪讜讚.



讜注讚 诪转讬 讛讜讗 驻讜讞转 注讚 讻谞讙讚 讻转讜讘转讛. 驻讬专讜砖: 注讬拽专 讻转讜讘讛 讜转讜住驻转 讜谞讚讜谞讬讗, 讞讜抓 诪谞讻住讬 诪诇讜讙 砖诇讛 砖讗讬谞谉 讘讻诇诇 讻转讜讘讛, 讜砖诪注讬谞谉 诇讛 诪讚专' 讬讜住讬 讚讗诪专 诇注讜诇诐 讛讜讗 驻讜讞转 讜讛讜诇讱 砖讗诐 转驻讜诇 诇讛 讬专讜砖讛 诪诪拽讜诐 讗讞专 讬讞讝讜专 讜讬讙讘讛 讗讜转讛 诪诪谞讛, 讗诇诪讗 诇讗 驻诇讬讙讬 专讘谞谉 注诇讬讛 讗诇讗 讘谞讻住讬 诪诇讜讙, 讗讘诇 谞讚讜谞讬讗 讜讗驻讬诇讜 讘诇讗讜转讬讛 拽讬讬诪讬谉 讛驻住讬讚讛 诇专讘谞谉. 讜诪讬讛讜, 讜讚讗讬 专' 讬讜住讬 讘转专转讬 驻诇讬讙 讘谞讻住讬 诪诇讜讙 砖谞驻诇讜 诇讛 拽讜讚诐 砖诪专讚讛, 讜讘谞讻住讬 诪诇讜讙 砖谞驻诇讜 诇讛 诇讗讞专 砖诪专讚讛, 讚诇专' 讬讜住讬 讻讜诇谉 驻讜讞转转 讜讛讜诇讻转, 讜诇专讘谞谉 讗讬谞讛 驻讜讞转转 诪讛谉 讻诇诇, 讚讛讗 诇讗 讗诪专讜 讗诇讗 讻谞讙讚 讻转讜讘转讛, 讜谞讻住讬 诪诇讜讙 讗讬谞谉 讘讻诇诇 讻转讜讘转讛. 讜讛讗 讚讙专住讬谞谉 讘讬专讜砖诇诪讬 (讛"讞), 诪讛讜 诪驻讞讬转 诪驻专讛 驻专谞讬谉 讚讬讚讛, 谞砖诪注讬谞讛 诪谉 讛讚讗 专' 讬讜住讬 讗讜诪专 诇注讜诇诐 讛讜讗 驻讜讞转 讜讛讜诇讱 砖诪讗 转驻讜诇 诇讛 讬专讜砖讛 诪诪拽讜诐 讗讞专 讜讬讞讝讜专 讜讬讙讘讛 诪诪谞讛, 诇讗 讗诪专讜 讗诇讗 讬专讜砖讛 讚讘专 砖讗讬谞讜 诪爪讜讬, 讛讚讗 讗诪专讛 讗驻讬诇讜 诇驻讞讜转 诪驻专讛 驻专谞讬谉 讚讬讚讛 讬驻讞讜转.
诇驻讬 诪讛 砖讻转讘转讬 谞驻专砖 驻专讛 驻专谞讬谉 谞讻住讬 爪讗谉 讘专讝诇 砖诇讛, 讜驻专讛 讛讜讗 砖讘讞, 讻讙讜谉 驻讜专谞讗 诇讬转诪讬, 讚讘砖诇讛讬 驻专拽 谞注专讛 砖谞转驻转转讛 (讻转讜讘讜转 谞讚, 讗), 讻诇讜诪专, 砖驻讜讞转 讗驻讬诇讜 诪谉 讛砖讘讞 砖诇讛, 讻诇讜诪专 诪砖讘讞 讘讬转 讗讘讬讛 砖讛讘讬讗讛 诇讜 讘谞讚讜谞讬转讛. 讜讬砖 诪讬 砖驻讬专砖, (讛专诪讘"谉 讘讞讬讚讜砖讬讜) 驻专讛 驻讜专谞讬谉 谞讻住讬 诪诇讜讙, 诇讜诪专 讚讗驻讬诇讜 诇专讘谞谉 驻讜讞转 诪谞讻住讬 诪诇讜讙 砖讛讬讜 诇讛 讘砖注讛 砖诪专讚讛, 砖诇讗 谞讞诇拽讜 专讘谞谉 讜专' 讬讜住讬 讗诇讗 讘谞讻住讬诐 砖谞驻诇讜 诇讛 讗讞专 砖诪专讚讛, 讜讗讬谞讬 诪讻讬专 讘讟注诪讗, 讜讻讬 诪讛 讗讬讻驻转 诇讛诐 诇讞讻诪讬诐 讗诐 谞驻诇讜 诇讛 拽讜讚诐 砖诪专讚讛 讗讜 诇讗讞专 砖诪专讚讛, 讻讗谉 讜讻讗谉 诪砖讜诐 砖诪专讚讛 注诇 讘注诇讛 讛讜讗, 讜讻讬讜谉 砖讛讜讗 驻讜讞转 诪谞讻住讬 诪诇讜讙 砖谞驻诇讜 诇讛 讻讘专, 讗祝 诪诪讛 砖谞驻诇 诇讛 诇讘住讜祝 讜注讜讚讛 诪讜专讚转 转驻讞讜转, 讚讻诇 砖注转讗 讜砖注转讗 诪讜专讚转 讛讬讗, 讜诪讛 讘讬谉 砖注讛 专讗砖讜谞讛 诇诪专讚讛 讜讘讬谉 砖注讛 讗讞专讜谞讛.



 讙诪专讗: 诪讜专讚转 诪诪讗讬 专讘 讛讜谞讗 讗诪专 诪转砖诪讬砖. 讜讛讗 讚转谞谉 (诇注讬诇 讻转讜讘讜转 住讗, 讘) 讛诪讚讬专 讗转 讗砖转讜 诪转砖诪讬砖 讛诪讟讛 讘讬转 砖诪讗讬 讗讜诪专讬诐 砖转讬 砖讘转讜转 讜讘讬转 讛诇诇 讗讜诪专讬诐 砖讘转 讗讞转, 讗讬讻讗 诇诪讬诪专 讚转讜讱 讝诪谉 讝讛 谞诪讬 诪讜住讬祝 讜讛讜诇讱 讞爪讬 讟专驻注讬拽 讘讻诇 讬讜诐, 讚讛讗 诪讜专讚 讛讜讗 诪转砖诪讬砖, 讜诇讗 讗诪专讜 讝诪谉 讝讛 讗诇讗 诇讛讜爪讬讗. 讗讬 谞诪讬 讗讬讻讗 诇诪讬诪专, 讚诪讚讬专 讗讬谞讜 诪讜住讬祝 诇讛 讻诇诇 讜诪讗谉 讚讗诪专 讚诪讚讬专 讗讬谉 诇讛 爪注专 讻诇 讻讱 诇驻讬 砖讗讬谉 讻注住讜 谞讬讻专 讗诇讗 砖注讛 专讗砖讜谞讛 讜砖诪讗 讞讝专 讘讜, 讗诇讗 砖诪讞讝专 诇诪爪讜讗 驻讞转 诇谞讚专讜, 讗讘诇 讻讗谉 砖讛讜讗 转诇讜讬 讘讬讚讜 讜讻诇 注转 讛讜讗 注讜诪讚 讘讻注住讜 讜讘诪专讚讜, 讘讝讛 爪注专讛 诪专讜讘讛 讜专讗讜讬 诇拽谞住讜 讗驻讬诇讜 砖讘转 专讗砖讜谞讛. 讜注讜讚 谞专讗讛, 砖讗诇讜 诇讗 专爪转讛 诇爪讗转 讻诇 砖讛讜讗 诪砖讛讛 讗讜转讛 诪讜住讬祝 诇讛 讻砖讬注讜专 讛讝讛, 讜讻讚讗诪专讬谞谉 讛讻讗 讘讗讜诪专 讗讬谞讬 讝谉 讜讗讬谞讬 诪驻专谞住, 讜讗拽砖讬谞谉, 讜讛讗诪专 专讘 讛讗讜诪专 讗讬谞讬 讝谉 讜讗讬谞讬 诪驻专谞住 讬讜爪讬讗 讜讬转谉 讻转讜讘讛, 讜驻专拽讬谞谉, 讜诇讗 诇讗讬诪诇讜讻讬 讘讛 讘注讬, 讜讛诇讻讱 讛讻讗 谞诪讬 谞诪诇讻讬谉 讘讛 讜讗诐 讛讬讗 转讜讘注转 诇讛转讙专砖 诪讞诪转 诪专讚讜 讗讜 谞讚专讜 讗讬谞讜 诪讜住讬祝 讗诇讗 诪诪转讬谞讬谉 诇讜 注讚 砖讘转 讗讞转, 讜讻驻讬讬转 讙专讜砖讬谉 诪住转讬讬讛, 讗讘诇 讻诇 砖讗讬谞讛 专讜爪讛 诇讛转讙专砖 讬讜住讬祝 讜讗驻讬诇讜 诇讗诇转专, 讚讗讬 诇讗 讘诪讛 讻讜驻讬谉 讗讜转讜 讜讛讬讗 讗讬谞讛 专讜爪讛 诇讛转讙专砖.



专' 讬讜住讬 讘专 讞谞讬谞讗 讗诪专 诪诪诇讗讻讛. 驻讬专讜砖: 诪砖讗专 诪诇讗讻讜转 讞讜抓 诪诪注砖讛 讬讚讬讛, 讻讙讜谉 砖诪讜专讚转 诪讟讞讬谞讛 讜讗驻讬讬讛 讜讘讬砖讜诇, 讚讗讬 诪诪注砖讛 讬讚讬讛 讛讗 讬讻讜诇讛 讛讬讗 诇讜诪专 讗讬谞讬 谞讝讜谞转 讜讗讬谞讬 注讜砖讛, 讗讘诇 砖砖 诪诇讗讻讜转 讗讞专讜转 砖诪谞讜 讞讻诪讬诐 讗讬谞谉 转讞转 诪讝讜谞讜转, 讜讘讬谉 谞讬讝讜谞转 讘讬谉 讗讬谞讛 谞讬讝讜谞转 讛专讬 讝讜 讗讜驻讛 讜诪讘砖诇转. 讜诇专' 讬讜住讬 讘专 讞谞讬谞讗 讛讗 讚拽转谞讬 讘讘专讬讬转讗 谞讚专讛 砖诇讗 诇讛谞讬拽 讗转 讘谞讛 讘讬转 砖诪讗 讗讜诪专讬诐 讻讜驻讛 讜诪谞讬拽转讜, 讻讜驻讛 讘驻讞讬转转 砖讘注讛 讟专驻注讬拽讬诐 拽讗诪专, 讜诇专讘 讛讜谞讗 讻讜驻讛 讘砖讜讟, 讗讬 谞诪讬, 讘讬转 讚讬谉 诪砖诪转讬谉 讗讜转讛 注讚 砖转谞讬拽. 讜诪讬讛讜 注讬拽专 讗讜转讛 讘专讬讬转讗 诇讗 谞砖谞讬转 注诇 注谞讬谉 讛讻驻讬讬讛 讗诇讗 诇讜诪专 砖讗讬谉 讛谞讚专 讞诇 注诇讬讛 讻诇诇 诇驻讬 砖讛讬讗 诪砖讜注讘讚转 诇讘注诇 讘讻讱.



讜讛讗诪专 专讘 讛讗讜诪专 讗讬谞讬 讝谉 讜讗讬谞讬 诪驻专谞住 讬讜爪讬讗 讜讬转谉 讻转讜讘讛. 讜拽讗 住诇拽讗 讚注转讱 讚讻讬讜谉 砖讛讜讗 讞讬讬讘 诇讛讜爪讬讗 讗讬谞讜 诪讜住讬祝 诇讛. 讜讗诐 转讗诪专 讗诐 讻谉 诇诪讗谉 讚讗诪专 诪转砖诪讬砖 谞诪讬 诪讬 谞讬讞讗, 讜讛讗 专讘 讛讜谞讗 讙讜驻讬讛 讛讜讗 讚拽讗诪专 讘驻专拽 谞注专讛 砖谞转驻转转讛 (讻转讜讘讜转 诪讞, 讗) 讛讗讜诪专 讗讬 讗驻砖讬 讗诇讗 讗谞讬 讘讘讙讚讬 讜讛讬讗 讘讘讙讚讛 讬讜爪讬讗 讜讬转谉 讻转讜讘讛, 讜讻诇 砖讻谉 诪讜专讚 诇讙诪专讬. 讬砖 诪讬 砖转讬专抓, 讚讛砖转讗 讛讜讬 住诇拽讗 讚注转讬讛 讚诪拽砖讛 讚讗讜诪专 讗谞讬 讘讘讙讚讬 讜讛讬讗 讘讘讙讚讛 讙专讬注 诪诪讜专讚 诇讙诪专讬, 诪砖讜诐 讚讛转诐 诇讬转 诇讬讛 爪注专讗 讜诇讚讬讚讬讛 讘诇讞讜讚 讛讜讗 讚讗讬讻讗 爪注专讗, 诇驻讬讻讱 讬讜爪讬讗 诇讗诇转专 讗讘诇 诪讜专讚 讚讗讬转 诇讬讛 谞诪讬 爪注专讗 讜讟驻讬 诪讬谞讛 诇讗 讬讜爪讬讗 诇讗诇转专. 讗诇讗 诪讜住讬祝 讜讛讜诇讱 注讚 砖讬讞讝讜专 讜讬转专爪讛 诇讛.



 讜驻专拽讬谞谉: 讜诇讗 诇讗诪诇讜讻讬 讘讬讛 讘注讬. 讻诇讜诪专, 注讚 砖讻讜驻讬谉 讗讜转讜 诇讛讜爪讬讗 谞诪诇讻讬谉 讘讜 转讞诇讛 讗诐 讬讞讝讜专 讘讜 讜讬讝讜谉 讜讬驻专谞住 讗讜 讬讜爪讬讗 讜讬转谉 讻转讜讘讛, 讜讘讬谉 讻讱 诪讜住讬驻讬谉 诇讛, 讻讱 驻讬专砖 专砖"讬 讝"诇. 讜讬砖 住驻专讬诐 讚讙专住讬, 讜诇讗讜 讗讬诪诇讜讻讬 讘讛 讘注讬, 讻诇讜诪专, 谞诪诇讻讬谉 注诪讛 讗诐 专讜爪讛 诇讛转讙专砖 诪讬讚, 讗讜 讗诐 讗讬谞讛 专讜爪讛 诇讛转讙专砖 讜诇讬讟讜诇 转讜住驻转 砖诇砖讛 讟专驻注讬拽讬诐, 讜讗诐 讗讬谞讛 专讜爪讛 诇讛转讙专砖 诪讜住讬祝 诇讛 讜讛讬讬谞讜 诪转谞讬转讬谉.



 讛讻讬 讙专住讬谞谉: 讘砖诇诪讗 诇诪讗谉 讚讗诪专 诪转砖诪讬砖 砖驻讬专, 讗诇讗 诇诪讗谉 讚讗诪专 诪诪诇讗讻讛 讞讜诇讛 讘转 诪诇讗讻讛 讛讬讗. 驻讬专讜砖: 诇诪讗谉 讚讗诪专 诪转砖诪讬砖 谞讬讞讗 谞讚讛 讜讞讜诇讛, 讗祝 注诇 驻讬 砖讗讬谞谉 注讻砖讬讜 讘谞讜转 转砖诪讬砖, 诪讻诇 诪拽讜诐 讗讬讻讗 爪注专讗 诪砖讜诐 砖讗讬谞讜 讚讜诪讛 诪讬 砖讬砖 诇讜 驻转 讘住诇讜 诇诪讬 砖讗讬谉 诇讜, 讜讻讚讗诪专讬谞谉 讘住诪讜讱, 讗讘诇 诇诪讗谉 讚讗诪专 诪诪诇讗讻讛 讞讜诇讛 诇讗讜 讘转 诪诇讗讻讛 讛讬讗, 讜讘诪诇讗讻讛 诇讗 砖讬讬讱 诇诪讬诪专 讗讬谞讜 讚讜诪讛 诪讬 砖讬砖 诇讜 驻转 讘住诇讜. 讜讛讜讗 讛讚讬谉 讚讛讜讛 诪爪讬 诇诪讬驻专讱, 讘砖诇诪讗 诇诪讗谉 讚讗诪专 转砖诪讬砖 讛讬讬谞讜 讚拽转谞讬 讗驻讬诇讜 谞讚讛, 讗诇讗 诇诪讗谉 讚讗诪专 诪诪诇讗讻讛 诪讗讬 讗驻讬诇讜. 讜谞讚讛, 讚讛讜讬讗 诪讜专讚转 诪转砖诪讬砖, 讚讜拽讗 讘砖诪专讚讛 讘诇讗 注转 谞讚转讛, 讚讘讛讗 讗讬讻讗 诇诪讬诪专 讗讬谞讜 讚讜诪讛 诪讬 砖讬砖 诇讜 驻转 讘住诇讜, 讗讘诇 讛转讞讬诇讛 诇诪专讜讚 讘注转 谞讚转讛 诇讗, 讚讛转讜专讛 讛诪专讬讚转讛, 讜砖诪讗 专爪转讛 诇爪讞拽 讘讜 注讚 砖转讟讘讜诇. 讜讛讻讬谉 讗讬转讗 讘讬专讜砖诇诪讬 (讘驻专拽讬谉 讛"讞), 讚讙专住讬谞谉 讛转诐, 诪讛 讗谞谉 拽讬讬诪讬谉 讗讬 讘砖诪专讚讛 注诇讬讜 讜讛讗 谞讚讛 讛转讜专讛 讛诪专讬讚转讛 注诇讬讜 讗诇讗 讻谉 谞谉 拽讬讬诪讬谉 砖诪专讚讛 注诇讬讜 注讚 砖诇讗 讘讗讛 诇谞讚讛 讜讘讗讛 诇谞讚讛.





专讬讟讘"讗

诪转谞讬' 讛诪讜专讚转 注诇 讘注诇讛 驻讜转讞讬谉 诇讛 诪讻转讜讘转讛 讝' 讚讬谞专讬诐 讘砖讘转 注讚 诪转讬 讛讜讗 驻讜讞转 注讚 讻讚讬 讻转讜讘转讛. 诪转谞讬' 讘诪讜专讚转 讙诪讜专讛 讚讗诪专讛 讘注讬谞讗 诇讬讛 讜诪爪注专讗 诇讬讛 讗讘诇 讘讗讜诪专转 诪讗讜住 注诇讬 讚讬谞讗 讗讞专讬谞讗 讗讬转 诇讬讛 讜讛讗 讚拽转谞讬 砖驻讜讞转 讜讛讜诇讱 注讚 讻讚讬 讻转讜讘转讛 讘诇砖讜谉 讛讝讛 注讬拽专 讻转讜讘转讛 讜转讜住驻转 砖讛讜讗 转谞讗讬 讻转讜讘讛 讜拽讬"诇 转谞讗讬 讻转讜讘讛 讻讻转讜讘讛 讜讬砖 讘讜 注讜讚 谞讻住讬 谞讚讜谞讬' 砖讗祝 讛讬讗 谞拽专讗转 讻转讜讘讛 讻讚驻讬专砖 诇注讬诇 讗讘诇 讗讬谞讜 谞专讗讛 讚谞讻住讬 诪诇讜讙 讘讻诇诇 讻转讜讘讛 讚讗讬讛讜 诇讗 诪拽专讬 讻转讜讘讛 讘砖讜诐 讚讜讻转讗 讜讻讚转谞谉 讛转诐 诪讛 讬注砖' 讘讻转讜讘讛 讜讘谞讻住讬诐 讛谞讻谞住讬诐 讜讛讬讜爪讗讬诐 注诪讛 讚讗诇诪讗 讗讬谉 谞讻住讬 诪诇讜讙 讘讻诇诇 讻转讜讘讛 讜注讜讚 诪讚讗讬爪讟专讬讱 专' 讬谞讗讬 诇讜诪专 讘专讬砖 驻讬专拽讬谉 讚转谞讗讬 讻转讜讘讛 讻讻转讜讘' 讚诪讬 诇注谞讬谉 诪讜专讚转 讗讘诇 讘讬专讜砖诇诪讬 讗诪专讜 诪讛讜 诇诪驻讞转 诪驻专讗 驻讜专谞讬谉 讚讬讚讛 讜砖诪注讬谞谉 诪谉 讛讚讗 专' 讬讜住讬 讗讜诪专 诇注讜诇诐 讛讬讗 驻讜讞转 讜讛讜诇讱 诇讗 讗诪专讜 讗诇讗 讬专讜砖讛 讚讘专 砖讗讬谞讜 诪爪讜讬 讛讚讗 讗诪专讛 讗驻讬' 诇驻讞讜转 诪驻专讗 驻讜专谞讬谉 讚讬讚讛 驻讜讞转 注"讻 讜讬"诪 讚诇谞讻住讬 爪讗谉 讘专讝诇 拽专讬 驻专讗 驻讜专谞讬谉 讻讚讗诪专讬谞谉 诇拽诪谉 讗砖讛 讙讜讘讛 驻讜专谞讗 诪讛诐 讜诇讗 谞讛讬专讗 诇讬 讚讗"讻 诇诪讛 诇讛讜 诇诪驻砖讟讬讛 诪讚专' 讬讜住讬 讛专讬 讛讜讗 讘讻诇诇 讻转讜讘讛 讗诇讗 讜讚讗讬 讻讬 讛讬专讜砖诇诪讬 住讜讘专 砖驻讜讞转讬谉 讗驻讬诇讜 诪谞讻住讬 诪诇讜讙 砖诇讛 砖诇讗 讛讜爪专讱 专' 讬讜住讬 诇讛讜住讬祝 讗诇讗 讬专讜砖讛 讛讘讗 诇讗讞专 砖谞驻讞转讜 讻转讜讘转讛 讜谞讻住讬诐 讻讚讚讬讬拽 诇讬砖谞讗 讚拽转谞讬 砖讗诐 转驻讜诇 讬专讜砖讛 讬讞讝讬专 讜讬讙讘讛 讗讘诇 讘谞讻住讬 诪诇讜讙 砖讻讘专 讛讬讜 诇讜 讘砖注转 诪专讚讛 讗祝 专讘谞谉 诪讜讚讜 讜讛讗 讚诇讗 拽转谞讬 讗诇讗 讻讚讬 讻转讜讘转讛 诇讜讗 讚讜讜拽讗 讗诇讗 谞拽讟 讛讚讘专 讛谞讛讬讙 讘讻诇 讻讬 诇讻诇 讬砖 讻转讜讘讛 讜讗讬谉 诇讻诇 谞讻住讬 诪诇讜讙 讻讚讗讬转讗 讘驻讬专拽讬谉 讚诇注讬诇 讜讛讗 讚讗讬爪讟专讬讱 专' 讬谞讗讬 诇讜诪专 砖转谞讗讬 讻转讜讘讛 讻讻转讜讘讛 讚诪讬讗 诇诪讜专讚转 讗讬谞讜 讗诇讗 诇讚注转 专讘讜转讬谞讜 砖讘转诇诪讜讚 砖诪驻拽讬注讬谉 讻转讜讘讛 讘驻注诐 讗' 诇住讜祝 讚' 砖讘转讜转 讚讛转诐 讻转讜讘讛 讚讜拽讗 讗讘诇 诇讚讘专讬 诪砖谞转讬谞讜 砖驻讜讞转讬' 讜讛讜诇讻讬诐 拽讜谞住讬诐 讗讜转讛 诇驻讞讜转 诪讻诇 谞讻住讬讛 讜讛讗 拽讬"诇 讻专讘讜转讬谞讜 讻讚讘注讬谞谉 诇诪讬诪专 讘转诇诪讜讚讗 讘住"讚 讜砖讘注讛 讚讬谞专讬诐 讗诇讜 讚讬谞专讬诐 诪诪砖 诇讗 砖讬驻讞转讜 诪讛诐 讚讘专 讛砖讜讛 讛讬讜诐 砖讘注讛 讚讬谞专讬诐 讻砖转诪讻讜专 讘讟讜讘转 讛谞讗讛 讚讻讜诇讬 讛讗讬 诇讗 拽谞住讜讛 专讘谞谉 讜讚注转 讙讚讜诇讬 讛驻讜住拽讬诐 讛诪驻专砖讬诐 砖诪转讞讬诇讬谉 诇拽谞住讛 诪诪讛 砖砖讜讛 讬讜转专 砖讗诐 讬砖 诇讛 谞讻住讬 诪诇讜讙 诪讙讘讬谉 诇讜 诪讛谉 讝' 讚讬谞专讬诐 讜讗诐 诇讗讜 驻讜讞转讬谉 诪谞讚讜谞讬' 讜讗讞"讻 诪注讬拽专 讻转讜讘讛 讜转讜住' 讚讘转讞诇讛 诪谞讚讜谞讬' 讘注讬谞谉 讚诇拽谞住讗 讟驻讬 讻讬 讛讬讻讗 讚转讬讛讚专 讘讛 讜讬砖 讞讜诇拽讬谉 讘讚讘专 讜诇讗 谞驻拽讗 诇谉 诪讬谞讬讛 讚讻专讘讜转讬谞讜 拽讬"诇 讜讻谉 讛诪讜专讚 注诇 讗砖转讜 诪讜住讬驻讬谉 注诇 讻转讜讘讛 讙' 讚讬谞专讬诐 讜驻讬专砖 讟注诪讗 讘转诇诪讜讚讗 诪驻谞讬 砖爪注专讜 砖诇 讗讬砖 拽砖讛 诪砖诇 讗砖讛 讜讘讬专讜砖诇诪讬 砖讗诇讜 讛讻讗 讗转诪专 讙' 讜讛讻讗 讗转诪专 讙' 讗"专 讬讜住讬 讘专 讞谞讬谞讗 讛讬讗 砖讞讬讬讘转 诇讜 砖讘讜注讛 驻讜讞转讬谉 诇讛 讝' 讛讜讗 砖讞讬讬讘 诇讛 讙' 诪讜住讬驻讬谉 诇讛 驻讬' 讛讬讗 讞讬讬讘讛 诇讜 讛' 讙讜驻讬 诪诇讗讻讜转 讜讗讝诇讗 诇讟注诪讬讛 讚讗诪专 讘转诇诪讜讚讗 讚讬诇谉 诪讜专讚' 诪诪诇讗讻讛 讛讜讗 诪讜专讚转 讜讘诪讜专讚转 诪转砖诪讬砖 诇讗 讞诇拽讜讛 讜拽谞住讜讛 讻讗诇讜 诪讜专讚转 诪诪诇讗讻讛 讚诇讗 谞讬诪讗 讚讙专讬注讗 诪讞讚讗 诪讬谞讬讬讛讜 讜讛讜讗 讞讬讬讘 诇讛 讙' 砖讗专 讻住讜转 讜注讜谞讛 讜讛拽砖讜 注"讝 讛讙注 注爪诪讱 砖讗诪专 诇讛 注"诪 砖讗讬谉 诇讱 注诇讬 砖讗专 讻住讜转 讜注讜谞讛 讜转谞讗讬 拽讬讬诐 讻诇讜诐 讞讬讬讘转 诇讛 讜讗讚讞讬 诇讛 讛讗讬 讟注诪讗 讜讞讝专讜 诇讜诪专 讘砖诐 专' 讬讜讞谞谉 诪驻谞讬 砖爪注专讜 砖诇 讗讬砖 拽砖讛 诪砖诇 讗砖讛: 



讙诪专讗 诪讜专讚转 诪诪讗讬 专讘 讛讜谞讗 讗诪专 诪转砖诪讬砖 专' 讬讜住讬 讘专 讞谞讬谞讗 讗诪专 诪诪诇讗讻讛 讜讗住讬拽谞讗 诪转砖诪讬砖 讻讜诇讬 注诇诪讗 诇讗 驻诇讬讙讬 讚讛讜讛 诪讜专讚转 讻讬 驻诇讬讙讬 诪诪诇讗讻讛 讚专"讬 讘专 讞谞讬谞讗 住讘专 讚诪诪诇讗讻讛 谞诪讬 讛讜讛 诪讜专讚转 讜专讘 讛讜谞讗 住讘专 讚诪诪诇讗讻' 诇讗 讛讜讛 诪讜专讚转 讜讛拽砖讛 讛专讗讘"讚 讝"诇 讗讬讱 讗驻砖专 讚讗转转讗 砖拽诇讬 诪讝讜谞讛 讚讘注诇讛 讜诇讗 转讛讗 诪讜专讚转 讜讻讬 讛讬讗 讛讘注诇 讝谞讛 讜诪驻专谞住讛 讜讬讛讬讛 讛讜讗 讟讜讞谉 讜讗讜驻讛 讜诪讘砖诇 诇注爪诪讜 讜诪讛 讬注砖讛 讘讛谞拽转 讘谞讜 讜注讜讚 讛转谞讬讗 谞讚专讛 砖诇讗 诇讛谞讬拽 讗转 讘谞讛 讻讜驻讬谉 讜诪谞讬拽转讜 讜讗诐 讗讬谉 驻讜讞转讬' 诇讛 诪讻转讜讘转讛 讘诪讛 讛讜讗 讻讜驻讛 讗诐 讘讚讘专讬诐 诇讗 讬讜住专 注讘讚 讜讗诐 讘砖讜讟讬诐 讜砖诪转讗 讗砖讛 诇讗讜 讘专 讛讻讬 讛讗 讜讚讗讬 诇讬讻讗 讻驻讬' 讗诇讗 讘讻转讜讘转讛 讜转讜 讚讛讗 转谞讬讗 谞讚专讛 砖诇讗 转讗专讜讙 讘讙讚讬诐 诇讘谞讬诐 诇讘谞讛 转爪讗 讘诇讗 讻转讜讘讛 讜讻"砖 讘砖讗专 讙讜驻讬 诪诇讗讻讜转 讜讗讬讱 诇讗 讛拽砖讜 诪诪谞讛 诇专讘 讛讜谞' 讚讘砖诇诪讗 讚专讘 讬讜住讬 讘专 讞谞讬谞讗 诪爪讬 诇转专讜爪讬 讻讚讗诪专讬谞谉 讘住讜讙讬讬谉 讜诇讗讜 诇讗诪诇讜讻讬 讘讬讛 讘注讬 讗诇讗 诇专讘 讛讜谞讗 拽砖讬讗 诇讻讱 驻讬' 专"讬 讝"诇 讚诪砖讗专 讙讜驻讬 诪诇讗讻讜转 砖讛诐 诇转砖诪讬砖 讙讜驻讜 讚讻"注 诪讜专讚转 讛讜讛 讜诇讗 谞讞诇拽讜 讗诇讗 讘诪诇讗讻转 诪注砖讛 讬讚讬讛 讬专讘 讛讜谞' 诇讟注诪讬' 讚讗诪专 讬讻讜诇讛 讗砖讛 砖转讗诪专 诇讘注诇讛 讗讬谞讬 谞讬讝讜谞讬转 讜讗讬谞讬 注讜砖讛 讛诇讻讱 讗讬谉 讻讗谉 诪专讚 讻诇诇: 



讜专' 讬讜住讬 讘专 讞谞讬谞讗 住讘讜专 砖讬讻讜诇讛 诇讻讜驻讛 注诇 诪注砖讛 讬讚讬讛 讻住讘专讗 讚专讬砖 诇拽讬砖. 讜讗"转 讻讬 讗拽砖讬谞谉 诇拽诪谉 谞讚讛 讘转 转砖诪讬砖 讛讬讗 诇讜拽诪讗 讘砖讗专 诪诇讗讻讜转 讚讛讜讬讗 诪讜专讚转 讗驻讬' 诇专讘 讛讜谞讗 讜讬"诇 讚转诇诪讜讚 诪砖诪注 诇讬讛 谞讚讛 讚讜诪讬讗 讚讞讜诇讛 讚诇讗讜 讘转 诪诇讗讻讛 讛讬讗 讜讗讬谉 诪讜专讚转 讗诇讗 诪转砖诪讬砖 讜诇讗 谞讛讬专讗 讚讛讗 讜讚讗讬 砖驻讬专 诪爪讬 诇转专讜爪讬 转诇诪讜讚讗 讘砖讗专 诪诇讗讻讜转 讜注讜讚 讚讗"讻 讛诇"诇 诪诪注砖讛 讬讚讬讛 讻讚讗诪专讬谞谉 讘讻诇 讚讜讻转讗 讚诇讬砖谞讗 讚诪诇讗讻讛 讘讻诇讛讜 诪诇讗讻讜转 诪砖诪注 讜转讜 讚讛讜讛 诇谉 诇诪讬诪专 专讘 讛讜谞讗 诇讟注诪讬讛 讜转讜 讚诇注讬诇 诇讗 讗砖讻讞谉 讚驻诇讬讙 专讘 讛讜谞讗 讗诇讗 专讬砖 诇拽讬砖 讜讻讚讗诪专讬谞谉 讜驻诇讬讙 讗讚专讬砖 诇拽讬砖 讜注讜讚 诪讚讗诪专讬谞谉 诇拽诪谉 诪讛 讘讬谉 诪讜专讚 诇诪讜专讚转 诪驻谞讬 砖爪注专讜 砖诇 讗讬砖 拽砖讛 诪砖诇 讗砖讛 讜讛谞讬讞讗 讘诪讜专讚转 诪转砖诪讬砖 讗讘诇 讘诪讜专讚转 诪诪诇讗讻讛 诪讗讬 讗讬讻讗 诇诪讬诪专 讚讛讗 讜讚讗讬 诪讜专讚讜 砖诇 讗讬砖 讘讗讜诪专 讗讬谞讬 讝谉 讜诪讘讟诇 诪讬谞讛 讞讬讬 谞驻砖讛 拽砖讛 诪诪专讚 诪诇讗讻讛 砖诇讛 讗诇讗 讜讚讗讬 讚讘讻讜诇讛讜 诪诪诇讗讻讜转 谞讞诇拽讜 讜讻谉 驻专砖讜 讛讙讗讜谞讬诐 讝"诇 讜讻谉 驻讬专砖 讘转讜住' 讜诪"讚 讚诪诪诇讗讻讛 诇讗 讛讜讛 诪讜专讚转 诇讗讜 诇诪讬诪专 砖转爪讗 谞拽讬讛 诪讘"讚 讜转讟讜诇 诪讝讜谞讜转 讻讚讘专讬 讛专讗讘"讚 讝"诇 讚讛讗 诇讬转讗 讗诇讗 专讘 讛讜谞讗 拽讗诪专 砖讗讬谞讛 诪讜专讚转 诇讝讜谉 讗讜转讛 讘驻讞转讗 砖讘注讛 讚讬谞专讬谉 讚讻讬讜谉 讚诪诇转讗 讚讘诪诪讜谉 讛讬讗 诪讜专讚转 讗讬谉 诇谞讜 诇拽谞住讛 讘讻讱 讗诇讗 砖讬讙讘讛 诪谞讻住讬' 讗讜 砖谞驻讞转 诪讻转讜讘转讛 讻讚讬 砖驻讞讛 讗讞转 诇砖诪砖讜 讜讗诐 诇讗 讬讜讻诇 诇拽谞住讛 讘讻讱 砖讬拽谞住讜讛 诇讛讜爪讬讗 讘诇讗 讻转讜讘讛 讜专讘讬 讬讜住讬 讘专 讞谞讬谞讗 讗诪专 讚诪诪诇讗讻讛 谞诪讬 讛讜讛 诪讜专讚转 讜诇讗讜 诇诪讬诪专讗 砖转讛讗 驻讟讜专讛 讘讻讱 讚讗"讻 砖讗讬谉 讚讬 讘讝' 讚讬谞专讬谉 砖驻讜讞转讬谉 诪讻转讜讘转讛 诇讚诪讬 砖驻讞讛 诇砖诪砖讜 砖讛讜讗 爪专讬讱 诇讛谞讬拽 讗转 讘谞讜 讗讬讱 讬讛讗 讚讬 讘讻讱 讜注讜讚 讛诪讜专讚 砖讗诪专 讗讬谞讛 讝讜谞讛 讜讗讬谞讛 诪驻专谞住讛 讛讗讬讱 讬讛讗 讚讬 诇讛 讘讙' 讚讬谞专讬谉 诇诪讝讜谞讜转讬讛 讜驻专谞住转讛 讜讛诇讗 讛诪砖专讛 讗转 讗砖转讜 注"讬 砖诇讬砖 谞讜转谉 讘诪讻讜讘讚 注诇 驻讬 讻讘讜讚 讜讘诪讜专讚转 讛讻诇 砖讜讛 讗诇讗 砖讗祝 专' 讬讜住讬 讘专 讞谞讬谞讗 讗诪专 讙讜讘讛 诪讻转讜讘转讛 讚诪讬 砖驻讞讛 诇砖诪砖讜 讜诇拽谞住讜讛 讬讜转专 驻讜讞转讬谉 讝' 讚讬谞专讬谉 诪讻转讜讘转讛 讜转讚注 讚诪注讬拽专讗 住讚"讗 讚诪转砖诪讬砖 诇讗 讛讜讛 诪讜专讚转 讜讛讗 讜讚讗讬 诇讗讜 诇诪讬诪专讗 讚诇讗 谞讬讞讜砖 诇诪专讚讛 讻诇诇 讛讗 讗诪专讬' 讛谞讗转 转砖诪讬砖讱 注诇讬 讻讜驻讛 讜诪砖转诪砖转讜 讜注讜讚 讛讗讬讱 讗驻砖专 砖转讘讟诇 诪诪谞讜 诪爪讜转 驻专讬讛 讜专讘讬讛 讜诇讗 讬讛讗 注诇讬讛 拽谞住 讗诇讗 讜讚讗讬 讛讻讗 住"讚 讚诇讗 讛讜讛 诪讜专讚转 诇讚讜谞讛 讻讚讬谉 诪砖谞转讬谞讜 讗诇讗 砖拽讜谞住讬谉 讗讜转讛 诇爪讗转 讘诇讗 讻转讜讘讛 讜讻讚专讱 砖讗诪专讜 讘拽讜诇谞讬' 砖转爪讗 讘诇讗 讻转讜讘讛 讜讛讬讗 讛砖诪注讜转 拽讜诇讛 注诇 注住拽讬 转砖诪讬砖 讜讻讘专 讛讗专讬讱 专讘讬谞讜 讛讙讚讜诇 讝"诇 讘讝讛 讘住驻专 讛讝讻讜转: 



讘砖诇诪讗 诇诪"讚 诪转砖诪讬砖 诇讗讬砖 诇讞讬讬 讜讬砖 诪拽砖讬诐 讜诇讚讬讚讬讛 讛讬讻讬 谞讬讞讗 讜讛诇讗 诪讛 砖诪讜住讬驻讬谉 诇讛 讗讬谞讛 讙讜讘讛 讗讜转讜 讗诇讗 讻砖讬讙专砖谞讛 讜讛讬讗 诇讗 转爪讗 讗诇讗 诇专爪讜谞讜 讜转砖讘 注讚 砖转诇讘讬谉 专讗砖讛. 讜转讬专爪讜 讚讛砖转讗 砖驻讬专 讬讚注讬谞谉 讟注诪讗 讚诇讗讜 诇讗诪诇讜讻讬 讘讛 讘注讬 讜讻诇 讛讬讻讗 讚讘注讬' 诇诪讬驻拽 讻驻讬' 诇讬讛 诪砖讜诐 讘讟讜诇 转砖诪讬砖 讚讗驻讬' 诪砖讜诐 讛讜讗 讘讘讙讚讜 讜讛讬讗 讘讘讙讚讛 讬讜爪讬讗 讜讬转谉 讜讟讜讘讗 讗讬讻讗 讘转诇诪讜讚讗 讚讛讜讛 诪爪讬 诇诪讬诪专 讜诇讟注诪讬讱 讜诇讗 拽讗诪专: 



讘讗讜诪专 讗讬谞讬 讝谉 讜讗讬谞讬 诪驻专谞住 诪讻讗谉 讛讜讻讬讞 讛专讘 专讘讬谞讜 讗诇讬讛讜 诪驻讗专讬砖 讚讞讬讬讘 讛讘注诇 诇讛砖讻讬专 注爪诪讜 讘诪诇讗讻讛 讻讚讬 诇讝讜谉 讗转 讗砖转讜 砖讗诇"讻 讘讗讜诪专 讗讬谞讬 讝谉 诪讗讬 诪讜专讚 诪诪诇讗讻讛 讗讬讻讗 讜注讜讚 讻讬 诪住驻专 讛讻转讜讘讛 谞诇诪讜讚 讻讬 诇讻讱 讛讜讗 讻讜转讘 诇讛 讜讗谞讗 讗驻诇讞 讜讗讜拽讬专 讜讗讜讝讬谉 讜讝讛 讚讬谉 讞讚砖 诪讗讚 砖讬讻讜驻讜 注诇 诪讝讜谞讜转 诪讛 砖讗讬谉 讻讜驻讬谉 诇讘"讞 讜诪讛讻讗 诇讬讻讗 专讗讬讛 讚讛"拽 砖讛讗讜诪专 讗讬谞讬 讝谉 讻讬讜谉 砖讛诪讝讜谞讜转 转讞转 诪诇讗讻' 诪注砖讛 讬讚讬讛 讻砖讗讜诪专 讗讬谞讬 讝谉 拽专讬 诇讬讛 诪讜专讚 诪诪诇讗讻讛 讻诇讜诪专 诪讜专讚 诪诪讛 砖讛讜讗 转讞转 诪诇讗讻讛 讜讻谉 驻讬专砖 专砖"讬 讝"诇 讜诪讛 砖讻讜转讘讬谉 讘住驻专 讛讻转讜讘讛 讜讗谞讗 讗驻诇讞 谞专讗讛 诇讬 砖讗讬谉 讻讜转讘讬谉 讻谉 讗诇讗 诪砖讜诐 讞诇转讛 砖讛讜讗 讞讬讬讘 诇讝讜谞讛 讘诪讝讜谞讜转 讜专驻讜讗讛 讻讚转谞谉 诇拽讞转 讞讬讬讘 诇专驻讗讜转讛 讗"谞 砖讜驻专' 讚砖讟专' 讛讜讗 讜诇讬砖谞' 诪注诇讬讗 砖讬讟专讞 诇注讘讚讛 讜诇讻讘讚讛 讘诪讝讜谞讜转讬讛 讜驻专谞住转讛 讘讻诇 讻讜讞讜: 



讜讛讗诪专 专讘 讗讬谞讬 讝谉 讜讗讬谞讬 诪驻专谞住 讬讜爪讬讗 讜讬转谉 讻转讜讘讛 讗讬讻' 讚拽砖讬讗 诇讬讛 讚诪砖诪注 讛砖转讗 讚讛讗 诇专讘讬 讬讜住讬 讘专讘讬 讞谞讬谞讗 拽砖讬讗 讘诇讞讜讚 讜讗讚专讘讛 诇专讘 讛讜谞' 拽砖讛 讟驻讬 讚讗诪专 诪诇讗讻讛 诇讗 讛讜讛 诪讜专讚转 讜讬砖 诇讜诪讚 讚诇讗 拽砖讬' 诇诪讗讬 讚驻专讬砖讬转 诇注讬诇 讚专讘 讛讜谞讗 讛讻讬 拽讗诪专 砖讗讬谉 讚谞讬谉 讗讜转讛 讘讚讬谉 诪讜专讚转 讚讻转讬讘 讘诪砖谞转讬谞讜 讗诇讗 讗讜 讬讜爪讬讗 讜讬转谉 讻转讜讘讛 讻专讘 讗讜 讬讻驻讛讜 诇讝讜谉 讻砖诪讜讗诇 讗讘诇 诇专"讬 讘专 讞谞讬谞讗 讚讗诪专 讚讛讬讬谞讜 诪讜专讚转 讛诪讜讝讻专转 讘诪砖谞转讬谞讜 拽砖讬' 讗讚专讘 讜讛"讛 讚拽砖讬' 诇讛 诪讛讗 讚砖诪讜讗诇 讚讗诪专 注讚 砖讗转讛 讻讜驻讛讜 诇讛讜爪讬讗 讻讜驻讛讜 诇讝讜谉 讗诇诪讗 讚讞讚讗 诪讬谞讬讬讛讜 谞拽讟: 



讙专住转 专砖"讬 讝"诇 讜诇讗讜 诇讗诪诇讜讻讬 讘讬讛 讘注讬 讜驻讬' 讛讜讗 讝"诇 砖谞讜转谞讬诐 诇讜 讝诪谉 诇讗诪诇讜讻讬 讘讬讛 讗诐 讬讞讝讜专 诪诪专讚讜 讜讘转讜讱 讻讱 讬讜住讬祝 注诇 讻转讜讘转讛 讙' 讚讬谞专讬谉 讜讗诐 诇讗 讬讞讝讬专 讬讜爪讬讗 讜讬转谉 讻转讜讘讛 讜讛拽砖讜 注诇讬讜 讚讗"讻 讛讜讛 诇讬讛 诇驻专讜砖讬 讻诪讛 讝诪谉 谞讜转谞讬诐 诇讜 诇讗诪诇讜讻讬 讜讗注"讙 讚讘注诇诪讗 讝诪谉 讘"讚 砖诇砖讬诐 讬讜诐 讚诇诪讗 讛讻讗 诪讜住讬驻讬谉 讗讜 诪讘爪专讬谞谉 讜诇讗 注讜讚 讗诇讗 讚驻砖讟讗 讚诪转谞讬 诪砖诪注 讚诇注讜诇诐 诪讜住讬驻讬谉 诇讛 注讚 砖讬讙专砖谞讛 诪讚注转讜 讜注讜讚 讚讻讬讜谉 讚诇讗诪诇讜讻讬 讛讜讗 讚讬讛讘讬谞谉 诇讬讛 讝诪谉 讛讗讬讱 讗谞讜 拽讜谞住讬谉 讗讜转讜 讘谞转讬讬诐 讜讛谞讻讜谉 讻讙专住转 讛住驻专讬诐 砖讙讜专住讬谉 讜诇讗讜 诇讗诪诇讜讻讬 讘讬讛 讘注讬 讻诇讜诪专 砖谞诪诇讻讬谉 讘讛 讜讗诐 转专爪讛 诇爪讗转 讻讜驻讬谉 讗讜转讜 诇讛讜爪讬讗 讜诇转转 讻转讜讘讛 诇讗诇转专 讜讗诐 诇讗 专爪转讛 诇讛转讙专砖 讻讜驻讬谉 讗讜转讜 诇注讜诇. 讘诪专讚 讛砖谞讬 诪驻谞讬 砖讚专讱 讘谞讜转 讬砖专讗诇 讛爪谞讜注讜转 砖讗讬谉 专讜爪讬谉 诇讛转讙专砖 诇讻讱 砖谞讬谞讜 讘诪砖谞转讬谞讜 住转诐 砖诪讜住讬祝 诇讛 注诇 讻转讜讘转讛: 



诪讬转讘讬 讗讞转 讗专讜住讛 讜讗讞转 谞砖讜讗讛 讘砖诇诪讗 讜讻讜' 诇诪"讚 诪转砖诪讬砖 谞讚讛 讘讛 转砖诪讬砖 讛讬讗 讜诪讛讚专讬' 讗讬谞讜 讚讜诪讛 诪讬 砖讬砖 诇讜 驻转 讘住诇讜. 讗讬讻讗 诇诪讬讚拽 讗讬 讘诪诇讗讻讛 诪讗讬 讗驻讬' 讜讻讬 谞讚讛 诇讗讜 讘转 诪诇讗讻讛 讛讬讗 讻砖讗专 讻诇 讛谞砖讬诐. 讜讬"诇 诇驻讬 砖讚专讱 谞讚讛 诇讛讬讜转 诪专讜讞拽转 诪诪诇讗讻转 讗驻讬讛 讜讘讬砖讜诇 诪讞诪转 谞讬讚讜转诐 讜讗讬诪讗 讚讻讬讜谉 砖讻谉 诇讗 讛讜讛 诪讜专讚转 诪砖讜诐 诪诇讗讻讛 拽诪"诇 讚讗讚专讘讛 诪讻讜诇谉 讛讜讬讗 诪讜专讚转 讻讬讜谉 讚砖讜专转 讛讚讬谉 谞讜转谞转 诇注砖讜转 讻诇 诪诇讗讻讛 讗诇讗 砖讗讬谞讛 拽讜爪讛 讞诇讛 讜讗讬谞讛 诪讜讝讙转 诇讜 讗转 讛讻讜住 讜讞讘专讜转讬讛 讜专砖"讬 讝"诇 谞砖诪专 诪讝讛 讜讻转讘 讻讛讗讬 讙讜讜谞讗 讘砖诇诪讗 诇诪"讚 诪转砖诪讬砖 谞讬讞' 讗诇讗 诇诪"讚 诪诪诇讗讻讛 谞讚讛 讘转 诪诇讗讻讛 讛讬讗 讗诇讗 诪转砖诪砖 诇讗 驻诇讬讙讬 讜讻讜' (讜驻讬' 专砖"讬 讝"诇 讚讛"拽 讚讘砖诇诪讗 诇诪"讚 诪转砖诪讬砖 砖讬讬讱 谞讚讛 讗诇讗 诇诪"讚 诪诪诇讗讻讛 谞讚讛 讘转 诪诇讗讻讛 讛讬讗 讗诇讗 诪转砖诪讬砖 诇讗 驻诇讬讙讬 讜讻讜') 讜驻讬' 专砖"讬 讝"诇 讚讛"拽 讘砖诇诪讗 诇诪"讚 诪转砖诪讬砖 砖讬讬讱 诇诪讬诪专 讗驻讬诇讜 谞讚讛 讜拽诪"诇 砖讗讬谞讜 讚讜诪讛 诪讬 砖讬砖 诇讜 驻转 讘住诇讜 诇诪讬 砖讗讬谉 诇讜 驻转 讘住诇讜 讗诇讗 诇诪"讚 诪诪诇讗讻讛 诪讗讬 讗驻讬' 谞讚讛 讚讛讗 砖驻讬专 讛讜讬讗 讘转 诪诇讗讻讛 讗注"讻 诪转砖诪讬砖 讻"注 诇讗 驻诇讬讙讬 讜讻讜'. 讜拽"诇 讗诪讗讬 诇讗 驻专讻讬谞谉 诪讗专讜住讛 诇诪"讚 诪诪诇讗讻讛 诪讗讬 诪专讚 诪诪诇讗讻讛 讗讬讻讗 讜讬"诇 讻讙讜谉 砖讛讙讬注 讝诪谉 讜讛讬讗 讗讜讻诇转 诪砖诇讜 砖讛讬讗 讞讬讬讘 诇注砖讜转 讘爪诪专 讜讚讗讬 讜讗讜诇讬 讞讬讬讘转 诇讜 讙"讻 诇讗驻讜转 讜诇讘砖诇 讗讬 谞诪讬 诪讻诇 讗专讜住讛 讜讛讬讗 诪讜专讚转 诪诇讻谞讜住 诪驻谞讬 砖诇讗 转注砖讛 诇讜 诪诇讗讻讛 砖讛讗砖讛 注讜砖讛 诇讘注诇讛 讜讻讚专讱 砖讗谞讜 讚谞讬谉 讗讜转讛 讘诪讜专讚转 诪转砖诪讬砖 诪驻谞讬 砖讗讬谞讛 专讜爪讛 诇讻谞讜住 诇讞讜驻讛 讻讱 谞专讗讛 诇讬: 讻讬 驻诇讬讙讬 诪诪诇讗讻讛 诇讗 讛讜讛 诪讜专讚转 讜专讘讬 讬讜住讬 讘专 讞谞讬谞讗 住讘专 诪诪诇讗讻讛 谞诪讬 讛讬讗 诪讜专讚转: 



诇注谞讬谉 驻住拽 讛诇讻讛 讛专讬"祝 讝"诇 讜讻诇 讛专讗砖讜谞讬诐 讝"诇 驻住拽讜 讛诇讻讛 讻专讘 讛讜谞讗 讜讻谉 注讬拽专 讜讛专讗讬讛 讛诪讞讜讜专转 讘讝讛 诪讛讗 讚讘注讬' 诪讬诇讬讛 专讘 讞讬讬讗 诪砖诪讜讗诇 诪讛 讘讬谉 诪讜专讚转 诇诪讜专讚转 讜驻专讬砖 诇讛 讘诪讜专讚转 诪转砖诪讬砖 转专讬 讟注诪讗 讜诇讗 驻专讬砖 诇讛 讘诪讜专讚转 诪诪诇讗讻讛 讞讚 讟注诪讗 讜诇讗 注讜讚 讗诇讗 讘讛诪诇讗讻讛 诪讜专讚转 砖诇 讗讬砖 拽砖讛 诪砖诇 讗砖讛 讻讚讻转讬讘谞讗 诇注讬诇 讜注讜讚 讚诇专讘讬 讬讜住讬 讘专 讞谞讬谞讗 诪讜专讚转 诪诪诇讗讻讛 讛讬讬谞讜 砖讗讜诪专 讗讬谞讬 讝谉 讜讗讬谞讬 注讜砖讛 讜讗讬谞讬 诪驻专谞住 讜讗谞谉 讻砖诪讜讗诇 拽讬"诇 讚讗诪专 砖讻讜驻讬谉 讗讜转讜 诇讝讜谉 讜诪讬讛讜 讘讝讜 诇讜诪专 讻讚转专讬爪谞讗 诇注讬诇 讚讗诪诇讜讻讬 讘讬讛 讘注讬谞谉 讜讬砖 诪讘讬讗讬谉 诪讛讗 讚讗诪专 诇拽诪谉 讛讬讻讬 讚诪讬 诪讜专讚转 讚讗诪专讛 讘注讬谞讗 诇讬讛 讜诪爪注专谞讗 诇讬' 讜讗讬谞讜 专讗讬讬讛 讚讚诇诪讗 诇讬谞砖' 讚讗驻讬' 谞讚讛 诇讗 讗转讬讗 砖驻讬专 讜诇诪"讚 诪讜专讚转 诪诪诇讗讻讛 讜诇讗 谞讬讞讗 诇讬讛 讻驻专讜拽讗 讚讻转讬讘' 诇注讬诇 讗讬 谞诪讬 讚诪砖诪注 诇讬讛 讻讜诇讛 讘专讬讬转讗 诪砖讜诐 转砖诪讬砖 诪讻诇 诪拽讜诐 注讬拽专 讛讚讬谉 讻诪讜 砖讻转讘谞讜 讚讛诇讻转讗 讻专讘 讛讜谞讗 讜讻诇 砖诪讜专讚转 诪诪诇讗讻讛 讻讜驻讬谉 讗讜转诐 讘砖讜讟讬诐 讗讜 砖讗讬谞讜 讝谞讛 讗讜 砖诪讜讻专讬诐 讘"讚 讘讻转讜讘转讛 讘讟讜讘转 讛谞讗讛 讻讚讬 砖讬砖讻讜专 诇讜 砖驻讞讛 讗讜 注讘讚 诇砖诪砖讜. 讜专讘讜转讬 讝"诇 讞讝专讜 讜谞诪谞讜 砖讬讛讗 诪讻专讬讝讬谉 注诇讬讛 讚' 砖讘转讜转 讝讜 讗讞专 讝讜 讜谞专讗讬' 讛讚讘专讬诐 讚讘转讜讱 讚' 砖讘转讜转 讗诇讜 诇讗 转驻住讬讚 讻诇讜诐 讗诐 转讞讝讬专 讘讛 讜讗"转 讗"讻 注讻砖讬讜 转讞讝讜专 讘讛 讜诇诪讞专 转讞讝讬专 诇诪专讚' 讜转爪注专谞讜 砖诇砖 砖讘转讜转 讛讗 诇讬转讗 讚讻诇 砖讞讝专' 讘讛 诪转专讬谉 讘讛 砖讗诐 转讞讝专 注讜讚 诇诪专讚讛 转砖讘讜专 讻转讜讘讛 诇讗诇转专 讗讘诇 讬砖 砖驻讬专砖 讗驻讬' 转讞讝讜专 讘讛 转驻住讬讚 讝' 讚讬谞专讬谉 讘讻诇 砖讘讜注 砖注诪讚讛 讘诪专讚讛 讻讚讬谉 诪砖谞转讬谞讜 讜讗讬谞讜 诪讞讜讜专: 



讗讬谞讜 讚讜诪讛 诪讬 砖讬砖 诇讜 驻转 讘住诇讜 诇诪讬 砖讗讬谉 诇讜 驻转 讘住诇讜 驻讬' 讚谞讚讛 讬砖 诇讜 驻转 讘住诇讜 注讜诪讚 讻讬讜谉 砖讛讜讗 注讜诪讚 讘讘讟讞讜谉 砖转讟讘讜诇 诇谞讚转讛 讜转讛讗 专讗讜讬' 诇讜 讚讬讬拽讗 谞诪讬 讚拽转谞讬 讚' 砖讘转讜转 驻讬' 专砖"讬 讝"诇 讚砖讘转讜转 讚拽转谞讬 讬诪讬诐 砖讗讬谉 讘讛诐 诪诇讗讻讛 讜讛讻诇 诪爪讜讬谉 讘讘转讬 讻谞住讬讜转 讜讘讘转讬 诪讚专砖讜转 驻讬' 诇驻讬专讜砖讜 砖讗诇讜 讛讬讛 专讜爪讛 诇讜诪专 讚' 砖讘讜注讜转 讛诇"诇 诇' 讬讜诐 讻讚拽讗诪专讬' 讘注诇诪讗 讜讬"讙 讚讬讬拽讗 谞诪讬 讚拽转谞讬 讚' 砖讘转讜转 讝讛 讗讞专 讝讛 讜诪驻专砖讬 诇讛 讻讬讜谉 讚拽转谞讬 讝讜 讗讞专 讝讜 讜讚讗讬 砖讘转讜转 诪诪砖 拽讗诪专 讚讗讬 讚' 砖讘讜注讜转 驻砖讬讟讗 讚讚' 砖讘讜注讜转 专爪讜驻讜转 拽讗诪专 讗讘诇 讘砖讘转讜转 诪诪砖 讛讜讗讬诇 讜讗讬讻' 讬诪讬 讛讞讜诇 讘谞转讬讬诐 讜讗讬谞诐 专爪讜驻讬诐 诪诪砖 讛讜讛 住"讚 讚讚讬诇诪讗 诇讗讜 专爪讜驻讬诐 谞讬谞讛讜:





讛诪讗讬专讬

诇注谞讬谉 讛讬转专 谞讚专讬诐 讻讘专 讘讬讗专谞讜 讘诪拽讜诪讜 砖讗讬谉 驻讜转讞讬谉 讘谞讜诇讚 讗诇讗 讗诐 讻谉 讛讜讗 谞讜诇讚 讛诪爪讜讬 讜诪讛 砖讗诪专讜 讻讗谉 讗讚注转讗 讚讙讘专讗 专讘讗 诪讬 谞讚专转 讗讬驻砖专 砖拽谞讬谉 讞讻诪讛 诪爪讜讬 讛讜讗 诇讻诇 诪讬 砖讛讜讗 诪讜讻谉 讘讟讘注讜 诇讻讱 讗驻讬诇讜 诪注诐 讛讗专抓 诇转诇诪讬讚 讞讻诐 讜专讘讜转讬 驻讬专砖讜讛 讗讚注转讗 讚讙讘专讗 砖讛讜讗 诪讜讻谉 诇讛讬讜转 讙讘专讗 专讘讗 诪讬 谞讚专转 讜讗讬谉 爪讜专讱 讘讻讱 讜讻谉 诪讛 砖讗诪专讜 讻讗谉 讗讚专讛 讛谞讗讛 诪谞讻住讬讛 讬砖 诪驻专砖讬谉 砖谞讚专 注诇 注爪诪讜 砖讬讗住专讜 讻诇 驻讬专讜转 砖讘注讜诇诐 注诇讬讜 讻诇 讝诪谉 砖讬讛谞讛 讗转 讘转讜 讘砖诇讜 讜诪驻谞讬 砖讛诐 诪驻拽驻拽讬诐 诇讜诪专 砖讛诪讚讬专 讗转 讞讘讬专讜 讛谞讗讛 讛讜讗讬诇 讜讛讜讗 诇讗 谞讗住专 讘讻诇讜诐 诪讞诪转 谞讚专讜 讗讬谉 诇讜 砖讗诇讛 讜讚讘专讬诐 讘讟诇讬诐 讛诐 讗讬谉 诇讞讜砖 诇讛诐 讻诇诇 讜讘讛讚讬讗 讗诪专讜 讘转诇诪讜讚 讛诪注专讘 砖讘谞讚专讬诐 讘驻专拽 砖转讜祝 注诇 讛诪讚讬专 讗讜 砖专讬 谞讚专讱 讗讜 讝讘讬谉 讞诇拽讱 讜讘讛讚讬讗 驻讬专砖讜讛 砖诐 讘讗讜诪专 讛谞讬讬转讬 注诇讬讱:



讛诪砖谞讛 讛砖砖讬转 讜讛讬讗 讘注谞讬谉 讛讞诇拽 讛专讘讬注讬 讙诐 讻谉 讜讛讜讗 砖讗诪专 讛诪讜专讚转 注诇 讘注诇讛 驻讜讞转讬谉 诇讛 诪讻转讜讘转讛 砖讘注讛 讚讬谞专讬谉 讘砖讘转 专' 讬讜讚讛 讗讜诪专 砖讘注讛 讟专驻注拽讬谉 注讚 讗讬诪转讬 讛讜讗 驻讜讞转 注讚 讻谞讙讚 讻转讜讘转讛 讜专' 讬讜住讬 讗讜诪专 诇注讜诇诐 讛讜讗 驻讜住拽 讜讛讜诇讱 砖诪讗 转驻讜诇 诇讛 讬专讜砖讛 诪诪拽讜诐 讗讞专 讜讬讞讝讜专 讜讬讙讘讛 诪诪谞讛 讜讻谉 讛诪讜专讚 注诇 讗砖转讜 砖诇砖讛 讚讬谞专讬谉 讘砖讘转 专' 讬讜讚讛 讗讜诪专 砖诇砖讛 讟讜专驻注拽讬谉 讗诪专 讛专"诐 驻讬' 讟讜专驻注拽 讛讜讗 砖诇砖讛 讚专讛诐 诪砖拽诇 诪讛讻住祝 讛谞拽讬 诪讛驻砖讜讟讬诐 讗砖专 讻诇 讚专讛诐 诪诪谞讜 讬"讜 砖注专讜转 讜讻讘专 讘讬讗专谞讜 驻注诪讬诐 讻讬 诇讚讬谞专 讝' 诪注讬谉 讛谞讛 讻诇诇 讛讙' 讟专驻注拽讬谉 讚讬谞专 讜诪讞爪讛 讜讗诪专讜 专讘讜转讬谞讜 讘转诇诪讜讚 讞讝专讜 讜谞诪谞讜 讜讗诪专讜 诪讻专讬讝讬谉 注诇讬讛 讚' 砖讘转讜转 讝讜 讗讞专 讝讜 讜砖讜诇讞讬谉 诇讛 讘讬转 讚讬谉 讛讜讬 讬讜讚注转 砖讗驻讬诇讜 讻转讜讘转讬讱 诪讗讛 诪谞讛 讛驻住讚转 讗讞转 讗专讜住讛 讜讗讞转 谞砖讜讗讛 讜讗驻讬' 谞讚讛 讜讗驻讬' 讞讜诇讛 讜讗驻讬' 砖讜诪专转 讬讘诐 讜转讛讬讛 讝讗转 讛讛讻专讝讛 讘讘转讬 讻谞住讬讜转 讜讘讘转讬 诪讚专砖讜转 讜讘讻诇 讬讜诐 讜讬讗诪专讜 驻诇讜谞讬转 诪专讚讛 注诇 驻诇讜谞讬 讜讬砖诇讞讜 诇讛 拽讜讚诐 讛讛讻专讝讛 讜讬讜讚讬注讜讛 讙诐 讻谉 讜讬讗诪专讜 诇讛 谞砖诇诪讛 讛讛讻专讝讛 讜讗讝 转驻住讬讚 讻转讜讘转讛 讜诪讜专讚转 转拽专讗 讘讻讗谉 讛诪讜谞注转 讗转 讘注诇讛 诪转砖诪讬砖 讛诪讟讛 诇讘讚 讗讜诇诐 讻讗砖专 诇讗 转专爪讛 诇注砖讜转 讚讘专 诪讛诪诇讗讻讜转 砖讛讗砖讛 注讜砖讛 诇讘注诇讛 讗讬谞讛 诪讜专讚转 讗讘诇 讬讻专讬讞讜讛 注诇 讝讛 讘讗讜驻谞讬 讛讛讻专讞 讻讜诇诐:

讝讜 讛讬讗 砖讬讟转 讛诪砖谞讛 诇诪讬 砖诪驻专砖 讘诪讜专讚转 诪讜专讚转 诪转砖诪讬砖 讜诪讻诇 诪拽讜诐 讘讙诪' 讬砖 砖讬讟讛 讗讞专转 诇驻专砖 诪砖谞转谞讜 讘诪讜专讚转 诪诪诇讗讻讛 讜讛讬讬谞讜 住讜讘专讬诐 诇驻专砖 讘讛 诪诪诇讗讻讛 讜诇讗 诪转砖诪讬砖 讜讻砖讛讬讗 诪讜专讚转 讘诪诇讗讻讜转 砖讛讜讝讻专讜 讻讘专 谞"讟 讘' 砖讻讘专 讘讬讗专谞讜 砖讗讬谞讛 讬讻讜诇讛 诇讜诪专 讘讛谉 讗讬谞讬 谞讝讜谞转 讜讗讬谞讬 注讜砖讛 驻讜讞转讬谉 诇讛 砖讘注讛 讚讬谞专讬谉 讜驻讬专砖讜 讛讟注诐 讘转诇诪讜讚 讛诪注专讘 讻谞讙讚 砖讘注讛 诪诇讗讻讜转 砖讛讬讗 诪砖讜注讘讚转 诇讜 讘讛谉 讻诪讜 砖讛转讘讗专 讘诪砖谞讛 专讘讬注讬转 讜爪专讬讱 诇驻专砖 诇砖讬讟讛 讝讜 砖讗祝 讘诪专讚 砖诇 诪诇讗讻讛 讗讞转 谞拽专讗转 诪讜专讚转 诇驻讞讜转 诇讛 讻诇 讻讱 砖诇讗 谞转谞讜 讞讻诪讬诐 讚讘专讬讛诐 诇砖讬注讜专讬谉 讜诪讻诇 诪拽讜诐 谞专讗讛 诪转诇诪讜讚 讛诪注专讘 砖讗诐 讛讻谞讬住讛 诇讜 讗专讘注 砖驻讞讜转 讗讬谞讛 拽专讜讬讛 注讜讚 诪讜专讚转 讜讗注"驻 砖注诐 讻诇 讗诇讜 诪讜讝讙转 诇讜 讗转 讛讻讜住 讜诪专讞爪转 诇讜 驻谞讬讜 讬讚讬讜 讜专讙诇讬讜 讜讻讜驻讛 诇注砖讜转 讘爪诪专 讗讬谞讛 谞拽专讗转 诪讜专讚转 讘讗诇讜 讗诇讗 讘讗讜转诐 讛诪诇讗讻讜转 讛砖谞讜讬讜转 砖讛诐 爪专讱 讙讚讜诇 讜讛讜讗 砖讗诪专讜 砖诐 讛讙注 注爪诪讱 砖讛讻谞讬住讛 诇讜 注讘讚讬诐 讗讬谞讛 讞讬讬讘转 讻诇讜诐 讜讻谉 讘诪讜专讚 砖诇讜 讜讻诪讜 砖讗诪专讜 砖诐 讘住讜驻讗 讛讙注 注爪诪讱 砖讛转谞讛 砖讗讬谉 诇讛 注诇讬讜 砖讗专 讻住讜转 讜注讜谞讛 讗讬谞讜 讞讬讬讘 诇讛 讻诇讜诐 讜注讜谞讛 诪讬讛讗 讘讻讚讬 谞住讘讛 砖讛专讬 讗讬谉 转谞讗讬 诪讜注讬诇 讘讛 讗诇讗 诪砖讜诐 砖讗专 讻住讜转 砖讛诐 讻谞讙讚 诪注砖讬 讬讚讬讛 谞拽专讗讬诐 讗爪诇讜 诪专讚 诪诪诇讗讻讛 讻诪讜 砖谞讘讗专 讘住诪讜讱 谞拽讟讛 诇注讜谞讛 讘讛讚讬讛讜 讜讗住讜专 诇讬砖谉 讛讜讗 讗诇讗 砖讗谞讬 讞讜讻讱 诇讜诪专 砖讗祝 注讜谞讛 讘讚讜拽讗 讛讜讝讻专讛 砖讗注"驻 砖讗讬谉 转谞讗讬 诪讜注讬诇 诇讬驻讟专 诪诪谞讛 诪讻诇 诪拽讜诐 诪讜注讬诇 讛讜讗 砖诇讗 诇讚讜谉 注诇讬讛 讘诪讜专讚 讗诇讗 砖注讜讘专 讘诇讗讜 讚诇讗 讬讙专注 讗诐 讛讬讗 转讜讘注转讜 讘讻讱 讗讜 砖谞讻讜驻讛讜 诇讛讜爪讬讗 讜诇讗 砖转讛讗 讛讘讞讬专讛 讘讬讚讛 诇讛讜爪讬讗 讗讜 诇讛讜住讬祝 讜拽爪转 讙讗讜谞讬 讛专讗砖讜谞讬诐 讻转讘讜 砖讗祝 注讜谞讛 讛讜讗讬诇 讜讬砖 讘讛 讛谞讗转 讛讙讜祝 讻讚讘专 砖讘诪诪讜谉 讛讜讗 讜拽讬讬诐 讜诪转谞讛 注诇 诪讛 砖讻转讜讘 讘转讜专讛 砖讘讟诇 讛转谞讗讬 驻讬专讜砖讜 砖讬讗诪专 讛专讬 讗转 诪拽讚砖转 诇讬 注诇 诪谞转 砖讻诇 砖讗专爪讛 诇讙专砖讱 诇讗 转讛讬 爪专讬讻讛 讙讟 诪诪谞讬 讗讜 注诇 诪谞转 砖诇讗 转讛讬讬 讝拽讜拽讛 诇讬讘诐 讗诇讗 砖讗讬谉 讛讚讘专讬诐 谞专讗讬谉 讻诇诇 讜谞砖讜讘 诇讚讘专讬谞讜 讜讛讜讗 砖讻诪讜 砖驻讬专砖讜 讘诪讜专讚转 诪讜专讚转 诪诪诇讗讻讛 讻讱 讛注谞讬谉 讘诪讜专讚 诪讜专讚 诪诪诇讗讻讛 讜讗注驻"讬 砖讗讬谞讜 诪砖讜注讘讚 诇讛 诇砖讜诐 诪诇讗讻讛 驻讬专砖讜讛 讘讙诪专讗 讘讗讜诪专 讗讬谞讬 讝谉 讜讗讬谞讬 诪驻专谞住 讻诇讜诪专 砖讗讬谞讜 谞讜转谉 诇讛 诇讗 诪讝讜谞讜转 讜诇讗 诪诇讘讜砖讬诐 讜讛讜讗 拽专讜讬 讘讛诐 诪讜专讚 诪诪诇讗讻讛 注诇 砖诐 砖讛讬讗 诪砖讜注讘讚转 诇讜 讻谞讙讚诐 讘诪注砖讬 讬讚讬讛 讻诇讜诪专 诪讜专讚 讘讚讘专讬诐 砖诪诇讗讻转讛 砖诇讜 讻谞讙讚诐 讜讻讙讜谉 砖讗讬谉 讛讬讗 诪住驻拽转 诇诪注砖讬 讬讚讬讛 讜驻讬专砖讜 讘转诇诪讜讚 讛诪注专讘 讛讟注诐 讘驻讞转 砖诇砖讛 讚讬谞专讬谉 讻谞讙讚 砖诇砖讛 讞讬讜讘讬谉 砖讛讜讗 诪砖讜注讘讚 诇讛 讘讛谉 砖讗专 讻住讜转 讜注讜谞讛 讜讗注"驻 砖注讜谞讛 讗讬谞讛 讘讻诇诇 诪诇讗讻讛 谞讞砖讘转 注诪讛诐 诇爪讬专讜驻讛 注诪讛诐 讜讗祝 诪讝讛 讬砖 诇讞讝拽 诪讛 砖讻转讘谞讜 讘注讜谞讛 砖讬讛讗 转谞讗讬 诪讜注讬诇 讘讛 砖诇讗 诇讬讚讜谉 讘诪讜专讚 讜谞砖讜讘 诇诪砖谞转谞讜 讜讛讜讗 砖讗注"驻 砖讘讬讚讛 诇讻讜驻讜 诇讛讜爪讬讗 诪讻诇 诪拽讜诐 讛讘讞讬专讛 讘讬讚讛 讜谞诪诇讻讬谉 讘讛 讗诐 专讜爪讛 诇讬砖讘 转讞转讬讜 讘转讜住驻转 讝讜 讗讜 讗诐 专讜爪讛 诇爪讗转 诪讬讚 讘讻转讘转讛 讜拽爪转 专讘谞讬 爪专驻转 讻转讘讜 驻讬专砖讜 诪专讚 诪诇讗讻讛 砖讘讗讬谞讬 讝谉 讜讗讬谞讬 诪驻专谞住 讻讙讜谉 砖讗讬谉 诇讜 讘诪讛 诇讝讜谞讛 讜讗讜诪专 砖讗讬谞讜 讟讜专讞 诇讛砖转讻专 讘砖讘讬诇 诪讝讜谞讜转讬讛 讜讗祝 讛讜讗 诪砖讜注讘讚 诇讛 讘讻讱 讜诇诪讚讜 诪讻讗谉 砖讻诇 砖讗讬谉 诇讜 谞讻住讬诐 讛专讬 讛讜讗 诪砖讜注讘讚 诇讗砖转讜 诇砖讻讜专 注爪诪讜 诇诪诇讗讻讛 讻讚讬 诇讝讜谞讛 讜讜讚讗讬 讛讚讬谉 讚讬谉 讗诪转 讗诇讗 砖讗讬谉 讘讜 讛讻专讞 诪讻讗谉 砖讛专讬 讗讬驻砖专 诇驻专砖 讘讜 诪讛 砖驻讬专砖谞讜 转讞诇讛 讜谞砖讜讘 诇讚讘专讬谞讜 讜讛讜讗 砖诇驻讬 讛住讜讙讬讗 讗祝 讛诪驻专砖 诪砖谞转谞讜 讘诪讜专讚转 诪诪诇讗讻讛 讗祝 诪诪诇讗讻讛 拽讗诪专 讜讻诇 砖讻谉 砖讘转砖诪讬砖 拽专讜讬讛 诪讜专讚转 讜诇讚注转 专讘 讛讜谞讗 砖驻讬专砖讛 讘转砖诪讬砖 讚讜拽讗 诪转砖诪讬砖 讗讘诇 诪诪诇讗讻讛 诇讗 讛讜讬讗 诪讜专讚转 讜讻谉 讛诇讻讛 讜讗祝 讛讜讗 讻砖诪讜专讚 诪诪诇讗讻讛 专"诇 砖讗讜诪专 讗讬谞讬 讝谉 讜讗讬谞讬 诪驻专谞住 讗讬谞讜 拽专讜讬 诪讜专讚 砖谞讜住讬祝 讘讻转讘转讛 讗诇讗 砖诪讞讝讬专讬谉 讗讜转讜 诇讚讬谞讜 诇讻讜驻讜 诇讛讜爪讬讗 讜诇讬转谉 讻转讘讛 讜讬砖 诪驻专砖讬谉 讚讜拽讗 诪诪诇讗讻转 讛专讬讜讞 砖讛讬讗 讬讻讜诇讛 诇讜诪专 讘讛诐 讗讬谞讬 谞讝讜谞转 讜讗讬谞讬 注讜砖讛 讗讘诇 诪诇讗讻讜转 砖诇 讘讬转 讚讬谉 讻讙讜谉 讟讜讞谞转 讜讗讜驻讛 讜诪讘砖诇转 砖讗讬谞讛 讬讻讜诇讛 诇讜诪专 讘讛诐 讗讬谞讬 谞讝讜谞转 讜讗讬谞讬 注讜砖讛 讻诪讜 砖讻转讘谞讜 讛专讬 讛讬讗 诪讜专讚转 讜讛讚讘专讬诐 谞专讗讬谉 讘讻诇诐 砖讗讬谞讛 诪讜专讚转 砖讗诐 诪诪诇讗讻转 讛专讬讜讞 诇讘讚 讗讬谉 讝讜 诪讜专讚转 砖讛专讬 讬讻讜诇讛 诇讜诪专 讗讬谞讬 谞讝讜谞转 讜讗讬谞讬 注讜砖讛 讜讗诐 讘砖讗专 诪诇讗讻讜转 讗祝 讝讜 讗讬谞讛 诪讜专讚转 讗诇讗 砖讻讜驻讛 讗讜转讛 讘讛诐 注诇 讛讚专讱 砖讘讬讗专谞讜 讜诪讻诇 诪拽讜诐 讻诇 砖讗讬谞讛 注讜砖讛 讗讬谞讛 谞讝讜谞转 讜讗诐 讻谉 住讜祝 讛讚讘专讬诐 砖诪砖谞转谞讜 讘诪专讚 转砖诪讬砖 讛讬讗 砖谞讜讬讛 讜讚讬谞讛 讘驻讞讬转讛 注诇 讛讚专讱 砖讘讬讗专谞讜 讜诪讻诇 诪拽讜诐 讘讙诪专讗 驻讬专砖讜 注诇 诪砖谞讛 讝讜 砖专讘讜转讬谞讜 讞讝专讜 讜谞诪谞讜 诇砖谞讜转 讘讛 诪砖谞讛 讗讞专讜谞讛 砖讬讛讬讜 诪讻专讬讝讬谉 注诇讬讛 讗专讘注 砖讘转讜转 讝讜 讗讞专 讝讜 讜驻讬专砖讜 讘讛讻专讝讛 讝讜 砖讛讬讗 讘讘转讬 讻谞住讬讜转 讜讘讘转讬 诪讚专砖讜转 诇讛讜讚讬注 诇讻诇 砖驻诇谞讬转讗 诪讜专讚转 讘讘注诇讛 注讚 砖诪转讜讱 讻讱 讬讛讬讜 拽专讜讘讬讛 讗讜 拽专讜讘讜转讬讜 诪讬住专讬谉 讗讜转讛 讜诪讜讚讬注讬谉 讗讜转讛 拽诇讜转 讜讞诪讜专讜转 讜砖讜诇讞讬诐 诇讛 诪讘讬转 讚讬谉 砖转讬 驻注诪讬诐 讗讞转 拽讜讚诐 讛讻专讝讛 讜讗讞转 诇讗讞专 讛讻专讝讛 专"诇 诇讗讞专 砖讘转 专讘讬注讬转 讚专讱 讛转专讗讛 讛讜讬 讬讜讚注转 砖讗驻讬诇讜 讻转讜讘转讬讱 诪讗讛 诪谞讛 讛驻住讚转 专"诇 注讬拽专 讜谞讚讜谞讬讗 讜转讜住驻转 讜讗讞专 讻讱 讗诐 诇讗 讞讝专讛 讘讛 诪驻住讬讚讬谉 诇讛 讗转 讻诇 讻转讘转讛 诪讬讚 讜讗讬谉 谞诪诇讻讬谉 讘讛 专"诇 诇讛讜讚讬注讛 讚讘专讬诐 讗诇讜 驻谞讬诐 讘驻谞讬诐 讜诇讬转谉 诇讛 注爪讛 讛讛讜讙谞转 注诇 讻讱 砖讚讬讬谞讜 讘讛讻专讝讛 讜讛讗讜诪专 谞诪诇讻讬谉 讘讛 讛讬讛 住讜讘专 砖诇讗 诇讛讻专讬讝 讗诇讗 诇讬住专讛 驻谞讬诐 讘驻谞讬诐 讜诪讗讞专 砖讗谞讜 驻讜住拽讬诐 讘讛讻专讝讛 讜讘讛转专讗讛 砖谞讬 驻注诪讬诐 注诇 讬讚 砖诇讜讞讬 讘讬转 讚讬谉 讗讬谉 爪专讬讱 注讜讚 讛诪诇讻讛 讜讙讚讜诇讬 讛诪讞讘专讬诐 驻住拽讜 讘讛讻专讝讛 讜讛转专讗讛 注诇 讬讚 砖诇讜讞讬 讘讬转 讚讬谉 讜讛诪诇讻讛 讗讞专 讻诇 讝讛 讜讗讬谉 讛讚讘专讬诐 诪讞讜讜专讬谉 诇驻讬 砖讟转 讛住讜讙讬讗 讗诇讗 砖讘讘专讬转讗 专讗讬转讬 诪转专讬谉 讘讛 讗专讘注 讜讞诪砖 砖讘转讜转 讜砖诪讗 讛讛讻专讝讛 拽专讜讬讛 讛转专讗讛:

专"讬 讗讜诪专 诇注讜诇诐 讜讻讜' 驻讬' 诇讗 诪讬讘注讬' 谞"诪 砖讬砖 诇讛 砖讛讬讗 诪驻住讚转 讗诐 砖讛转讛 讘诪专讚讛 讗诇讗 讗驻讬诇讜 诪讛 砖注转讬讚讬谉 诇讬驻讜诇 诇讛 转驻住讬讚 讛诇讻讱 诪讜谞讬谉 诇讛 讘讻诇 砖讘转 讝' 讚讬谞专讬诐 砖讗诐 转驻讜诇 诇讛 讬专讜砖讛 诪诪拽讜诐 讗讞专 讬讙讘讛 诪讛谉 讛讘注诇 讜讻谉 讛诪讜专讚 注诇 讗砖转讜 讜诪注讙谞讛 诪转砖诪讬砖 讜讗讬谞讜 驻讜讟专讛 讘讙讟 砖讗诐 讛讬讛 专讜爪讛 诇驻讜讟专讛 讘讙讟 讛讬讛 诪讙专砖讛 讜谞讜转谉 诇讛 讻诇 讻转讜讘转讛 讗诇讗 砖诪注讙谞讛 诪讞诪转 砖讛讜讗 讻注讜住 注诇讬讛 诪讜住讬驻讬诐 诇讛 注诇 讻转讜讘转讛 讙' 讚讬谞专讬诐 讘讻诇 砖讘转 讜讛讗砖讛 诪专讜讞转 讗讜转谉 砖讗驻讬诇讜 讗诐 讬转专爪讛 诇讛砖诇讬诐 注诪讛 讗诇讜 讛讚讬谞专讬诐 讛专讜讬讞讛 讜谞讬讝讜谞转 诪诪注砖讛 讬讚讬讛 讜讗讬 诇讗 住驻拽讗 砖拽诇讛 诪讘注诇讛 讜讗讬 拽砖讛 讗诪讗讬 讙讘讬 谞讚专 诇讗 讬讛讘讬谞谉 诇讬讛 讗诇讗 砖讘转 讗讞讚 讜讗诐 砖讛讛 讬讜转专 讬讜爪讬讗 讜讬转谉 讻转讜讘讛 讜讛讻讗 诪砖讛讬谞讬谉 诇讬讛 诪砖讜诐 讚讛转诐 谞讚专 讜讗"讗 讘驻讬讜住 讗讘诇 讛讻讗 讘诇讗 谞讚专 讚诇诪讗 诪驻讬讬住 讗讘诇 讜讚讗讬 讗讬 讗诪专讛 讗砖讛 诇讗 诪爪讬谞讗 诇砖讛讜讬讬 讗讜 讬砖诇讬诐 注诪讛 讗讜 讬讜爪讬讗 讜讬转谉 讻转讜讘讛 讘讜讚讗讬 砖讛讚讬谉 注诪讛 讜诪讬讛讜 讘转讜讱 讬诪讬 诪专讚讜 讛讬讗 诪专讜讞转 讙' 讚讬谞专讬诐 讘讻诇 砖讘转. 诪讜专讚转 诪诪讗讬 专"讛 讗诪专 诪转砖诪讬砖 专"讬 讗讜诪专 诪诪诇讗讻讛 诪转砖诪讬砖 讻讜"注 诇讗 驻诇讬讙讬 讚讛讜讬讗 诪讜专讚转 讻讬 驻诇讬讙讬 诪诪诇讗讻讛 诪专 住讘专 诪转砖诪讬砖 讗讬谉 诪诪诇讗讻讛 诇讗 讜诪专 住讘专 讗驻讬' 诪诪诇讗讻讛. 驻讬' 专"讛 诇讟注诪讬讛 讚讗诪专 诇注讬诇 讬讻讜诇讛 讗砖讛 砖"诇 讗"谞 讜讗"注 讛诇讻讱 诪诪诇讗讻讛 诇讗 讛讜讬讗 诪讜专讚转 讗诇讗 诪转砖诪讬砖 讜专"讬 讘"讞 诇"诇 讚专"讛 讜拽住讘专 讗讬谉 讛讗砖讛 讬"诇 诇讘注诇讛 讗"谞 讜讗"注 讜讗讬 讗诪专讛 讛讜讬 诪讜专讚转 讗"谞 讚讻讜"注 讬讻讜诇讛 讗砖讛 诇讜诪专 诇讘注诇讛 讗"谞 讜讻讜' 诪讬讛讜 讚讜拽讗 讘诪注砖讛 讬讚讬讛 讛诪驻讜专砖讬谉 讘诪砖谞讛 讚转谞谉 讜讻诪讛 讛讬讗 注讜砖讛 诇讜 诪砖拽诇 讛' 住诇注讬诐 讜讻讜' 砖转讞转 诪注"讬 转拽谞讜 讛诪讝讜谞讜转 讗讘诇 砖讗专 诪诇讗讻讜转 讛诪驻讜专砖讜转 讘诪砖谞讛 讻讙讜谉 讟讜讞谞转 讜讗讜驻讛 讜讻讜' 讗"讬 诇讛驻讟专 诪讛谉 讛诇讻讱 讗诐 诪专讚讛 砖诇讗 诇注砖讜转谉 讛讜讬 诪讜专讚转 讜驻住拽讬' 专讘讜讗转讗 讛诇讻讛 讻专"讛 (讜讛专讘 讗讜诪专 讚诇专"讛 诇讗 讛讜讛 诪讜专讚转 诇注讜诇诐 讗诇讗 诪转砖诪讬砖 诇讘讚讜 砖讛讜讗 注讬拽专 讛讗讬砖讜转) 转谞谉 讛诪讜专讚 注诇 讗砖转讜 讜讻讜' 讘砖诇诪讗 诇诪"讚 诪转砖诪讬砖 砖驻讬专 讚讻讬 讛讬讻讬 讚讗讬讛讬 诪砖注讘讚讗 诇讬讛 诇讚讬讚讬讛 讗讬讛讜 谞诪讬 诪砖讜注讘讚 诇讛 诇讚讬讚讛 讗诇讗 诇诪讗谉 讚讗诪专 诪诪诇讗讻讛 诪诇讗讻讛 诪讬 诪砖注讘讚 诇讛 讗讬谉 讘讗讜诪专 讗讬谞讬 讝谉 讜讗讬谞讬 诪驻专谞住 驻讬' 讜讛诪讝讜谞讜转 讛谉 转讞转 讛诪诇讗讻讛 讜讛讗"专 讛讗讜诪专 讗讬谞讬 讝谉 讜讗讬谞讬 诪驻专谞住 讬讜爪讬讗 讜讬转谉 讻转讜讘讛 驻讬' 讜讛讬讻讬 转谞谉 诪讜住讬驻讬谉 诇讛 讙' 讚讬谞专讬诐 讜转讜 诇讗 讜诪讛讚专 讜诇讗讜 诇讗讬诪诇讜讻讬 讘讬讛 讘注讬 驻讬' 讜讗注"讙 讚讗"专 讬讜爪讬讗 讜讬转谉 讻转讜讘讛 [讗讬谞讜] 诪讬讚 讗诇讗 谞诪诇讻讬诐 讘讜 讜诪转专讬诐 讘讜 砖讗诐 诇讗 讬转专爪讛 讞讬讬讘 诇讛讜爪讬讗 讜诇讬转谉 讻转讜讘讛 讜诪讗讬 讚转谞谉 诪讜住讬驻讬谉 诇讛 注诇 讻转讜讘转讛 讘讗讜转谉 讛讬诪讬诐 砖谞诪诇讻讬诐 诇驻转讜转讜 砖讗注"驻 砖谞转驻讬讬住 谞讜转谉 诇讛 讘讻诇 砖讘转 讙' 讚讬谞专 讻诇 讛讬诪讬诐 砖注诪讚 讘诪专讚讜 讜诪讻讗谉 诪讜讻讞 砖讗诐 讟讜注谞转 讛讗砖讛 讜讗讜诪专转 讗"讗 讘转讜住' 讝讛 讗讜 转转专爪讛 讜转砖诇讬诐 注诪讬 讗讜 转谉 诇讬 讙讬讟讬 讜讻转讜讘转讬 砖讛讚讬谉 注诪讛 讻讚讻转讬讘 诇注讬诇. 讗讘诇 讗诐 讛讘注诇 讗讜诪专 诇讗砖讛 讻砖讛讬讗 诪讜专讚转 讗"讗 诇注诪讜讚 讘转讜住驻转 砖讗"讗 诇注诪讜讚 讘诇讗 讗砖讛 讗讜 转转专爪讛 注诪讬 讗讜 爪讗讬 讘诇讗 讻转讜讘讛 讗讬谉 砖讜诪注讬谉 诇讜 砖讗讬谉 讚讜诪讛 讛讗讬砖 诇讗砖讛 砖注讬讙讜谉 讛讗砖讛 讙讚讜诇 诪砖诇 讛讗讬砖 砖讛讗砖讛 讗住讜专讛 诇讻诇 讗讘诇 讛讗讬砖 讗驻砖专 诇讜 讘讗砖讛 讗讞专转 诇驻讬讻讱 讗讬谉 讚讬谞谉 砖讜讛 讜讗讬谉 诇讜 讗诇讗 讛驻讞转 砖驻讜讞转 诇讛 讘讻诇 砖讘转 讗"谞 讟注诪讗 讚诪讬诇转讗 诪驻谞讬 砖讛诪讜专讚转 讛讬讗 诪驻住讚转 讗转 讚讬谞讛 讜讛讘注诇 诪专讜讬讞 诪讛 砖诇讗 讛讬讛 专讗讜讬 诇讜 讗讘诇 讛诪讜专讚 讗讬谞讜 诪驻住讬讚 诪砖诇讜 讻诇讜诐 讜讛讗砖讛 讗讬谞讛 诪专讜讜讞转 讻诇讜诐 讗诇讗 砖诇讗 谞转谞讛 讻转讜讘讛 诇讙讘讜转 诪讞讬讬诐 讻"讝 砖注讜诪讚 注诪讛 诇砖诇讜诐 (讗讘诇) [讜诇讻谉] 讗诐 讛讜讗 讘讜讙讚 讘讛 讚讬谉 讛讜讗 诇讛讜爪讬讗 讜诇讬转谉 讻转讜讘讛 诪讬讚 讗诐 讛讗砖讛 转讜讘注转讜 讜讗诐 讘专讞 讜讗讬谞讜 砖讜诪注 诇讚讘专讬 讞讻诪讬诐 诪讜住讬驻讬诐 诇讛 讙' 讚讬谞专讬诐 讘砖讘转 讜讻砖讻讜驻讬谉 讗讜转讜 谞讜转谉 诇讛 讻诇 讻转讜讘转讛 讜讻诇 讛讚讬谞专讬诐 砖讛讜住讬驻讜 诇讛 讜讻诇 讗诇讛 讛诪注讙谞讬谉 谞砖讜转讬讛谉 讞讬讬讘讬诐 讛诐 诇转转 讙' 讚讬谞专讬诐 讘砖讘转 转讜住' 注诇 讻转讜讘转讛 讜讛讚讬谞专讬诐 讛诇诇讜 讛谉 讻住祝 爪讜专讬 诪讚转谞讬 专"讬 讙' 讟专注驻讬拽讬谉 讜讗诪专讬谞谉 讘讙诪专讗 诪讗讬 讟专注驻讬拽讬谉 讗专"砖 讗讬住转专讗 讜讻诪讛 讗讬住转专讗 驻诇讙讬 讝讜讝讬 讜讞爪讬 讝讜讝 爪讜专讬 讛讜讗 住诇注 诪讚讬谞讛 砖讛讜讗 砖讜讛 讞' 讜讗诪专讬谞谉 谞诪讬 讛转诐 转谞"讛 专"讬 讗讜诪专 讙' 讟专注驻讬拽讬谉 砖讛谉 讟' 诪注讜转 诪注讛 讜讞爪讬 讘讻诇 讬讜诐 讗诇诪讗 讚讬谞专 爪讜专讬 讛讜讗 砖讬砖 诇讜 讜' 诪注讛 讻住祝:





讛专讗"讛

诪转谞讬' 讛诪讜专讚转 注诇 讘注诇' 驻讜讞转讬谉 诇讛 诪讻转讜讘转讛 砖讘注讛 讚讬谞专讬谉 讘砖讘转 专' 讬讛讜讚' 讗讜诪专 砖讘注讛 讟讜专驻注讬拽讬谉 讻讜' 注讚 砖诇砖讛 讟讜专驻注讬拽讬谉:



拽砖讬讗 诇谉 注诇讛 讘讬专讜砖诇诪讬 讛讻讗 讗讬转诪专 砖讘注讛 讜讛讻讗 讗讬转诪专 砖诇砖讛. 讻诇讜诪专 诪讗讬 砖谞讗 讘讚讬讚讛 讻讬 讛讜讬 诪讜专讚转 讚驻讜讞转讬谉 诇讛 砖讘注讛. 讜讘讚讬讚讬讛 讻讬 讛讜讬 诪讜专讚 讗讬谉 诪讜住讬驻讬谉 诇讛 讗诇讗 砖诇砖. 讜诪驻专砖 专' 讬讜住讬 讘专' 讞谞讬谞讗 讛讬讗 注诇 讬讚讬 砖讞讬讬讘转 诇讜 砖讘注 驻讜讞转讬谉 诇讛 砖讘注讛 讛讜讗 注诇 讬讚讬 砖讞讬讬讘 诇讛 砖诇砖 诪讜住讬驻讬谉 诇讛 砖诇砖讛专' 讬讜住讬 讘专' 讞谞讬谞讗 诇讟注诪讬讛 讚诪驻专砖 讘讙诪' 讚讬诇谉 诪讜专讚' 诪诪诇讗讻' 拽讗诪专 讜讗"转 转诪谞讬讗 讛讜讜 讚诪讬讞讬讬讘讗 诇讬' 砖讘注转 诪诇讗讻讜转 讜注讜谞讛 讚讛讻讬 讞砖讘讬谞谉 诇讛 讘讚讬讚讬讛 讚诪驻专砖讬' 讚注诇 讬讚讬 砖讛讜' 讞讬讬' 诇讛 砖诇砖 诪讜住讬驻讬谉 诇讛 砖诇砖讛. 讜讛讬讬谞讜 讜讜讚讗讬 砖诇砖 讚讞讬讬讘 诇讛 砖讗专 讜讻住讜转 讜注讜谞讛 讗讬讻讗 诇诪讬诪专 讚注讜砖讛 讘爪诪专 诇讗 讞砖讬讘 诇讬' 讚讗驻讬' 专' 讬讜住讬 讘专 讞谞讬谞讗 诪讜讚' 讘讛讗 讚诪讬谞讛 诇讗 讛讜讬讗 诪讜专讚转 讜诇讗 拽谞住讬谞谉 注诇讛 讚诇讗 讛讜讬 讗诇讗 讞讜讘 讘注诇诪讗 讗诇讗 诪住转讬讬谞谉 诇讗讙讘讜讬讬 注诇讛 讚诪讬 讞诪砖 住诇注讬诐 讜驻讜讞转讬谉 讗讜转谉 诪讻转讜讘转讛 讘讟讜讘' 讛谞讗讛. 讻砖诐 砖讗诐 讞讘诇讛 讘讜 诪砖诇诪转 讘讜 诪讻转讜讘转讛 讘讟讜讘转 讛谞讗讛. 讜讚讬谉 讛讜讗 砖讛专讬 讗诇讜 讛讬讜 诇讛 诪注讜转 讜诇讗 讛讬' 诇讘注诇 专砖讜转 讘讛谉 讻讙讜谉 砖谞转谞讜 诇讛 讗讞专讬诐 注诇 诪谞转 讻谉 专爪转讛 谞讜转谞转 诇讜 讚诪讬 诪注砖讛 讞诪砖 住诇注讬诐 讜讗讬谞讛 注讜砖讛 讘爪诪专. 诪讛 砖讗讬谉 讻谉 讘砖讗专 诪诇讗讻讜转 砖讗讬谞讛 讬讻讜诇讛 诇讬转谉 诇讬 讚诪讬 砖讻专 砖驻讞' 砖转注砖讛 讗讜转谉 讜转讬驻讟专 讗诇讗 注诇讬讛 诇注砖讜转谉 讜讗诐 专爪转讛 转爪讗 讛讬讗 讜转讬讟专讞 讗讞专 砖驻讞讛 诇砖讻讜专 讗讜转谉 诇注砖讜转谉 讗讘诇 讗讬谞讛 讬讻讜诇讛 诇讛讬驻讟专 讘讚诪讬诐 讜讛砖转' 讛讜讜 诇讛讜 砖讘注讛 讙讜驻讬 诪诇讗讻讜' 讜注讜谞讛. 讜诪拽砖讬谞谉 注诇讬讛 讛转诐 讛讙注 注爪诪讱 讛讻谞讬住讛 诇讜 注讘讚讬诐 讜砖驻讞讜转 讛专讬 讗讬谞讛 讞讬讬讘转 诇讜 讻诇讜诐. 讛讙注 注爪诪讱 砖讗诪专 诇讛 注诇 诪谞转 砖讗讬谉 诇讱 注诇讬 砖讗专 讜讻住讜转 讜注讜谞讛 讛专讬 讗讬谞讜 讞讬讬讘 诇讛 讻诇讜诐 讻诇讜诪' 砖讗讬谉 诇讱 注诇讬 砖讗专 讗讜 讻住讜' 讗讜 注讜谞' 讚诇讬讻讗 诇诪讬诪专 讻驻砖讟讛 讚讗"讻 诇诪讗讬 讛讜讬 转讜 诪讜专讚 讗诇讗 讗讜 讗讜 拽讗诪专. 讜讗讬讻讗 诇诪砖诪注 诪讬谞讛 讚注讜谞讛 讚讘专 砖讘诪诪讜谉 诪拽专讬 讜讛讬讬谞讜 讚诪讛谞讬 诇讬' 转谞讗讛 讚拽讬讬诪讗 诇谉 讻专' 讬讛讜讚讛 讚讗诪专 讚讘专 砖讘诪诪讜谉 转谞讗讜 拽讬讬诐. 讗诇讗 讚讗驻砖专 谞诪讬 讚注讜谞讛 诇讗讜 讚讘专 砖讘诪诪讜谉 讛讜讬 讜诇讻"注 诇讗 诪讛谞讬 诇讬' 转谞讗讛. 讜讛讬讬谞讜 讚拽讗诪专 注诇 诪谞转 砖讗讬谉 诇讱 砖讗专 讜讻住讜转 讜注讜谞讛 讜讗注讜谞讛 诇讗 诪讛谞讬 转谞讗讛. 讗讘诇 砖讗专 讜讻住讜转 诪讬讛讗 诇讗 诪讬讞讬讬讘 诇讛 讜讛砖转讗 讻讬 讛讜讬 诪讜专讚 转讜 诇讬讻讗 讟注诪讗 讚注诇 讬讚讬 砖讛讜讗 讞讬讬讘 诇讛 砖诇砖 讚讛讗 诇讗 诪讞讬讬讘 诇讛 讗诇讗 讞讚讗. 讜讛讬讜谞讜 讚拽砖讬讗 诇谉 讗讟注诪讗 讚专' 讬讜住讬 讘专 讞谞讬谞讗 讚讜诪讬讗 讚讗讬讚讱 讚诪拽砖讬 谞诪讬 讘讗讬讚讱 讟注诪讗 讚诪专讚 讚讬讚讛 讚注诇 讬讚讬 砖讛讬讗 讞讬讬讘转 诇讜 砖讘注讛 驻讜讞转讬谉 诇讛 砖讘注讛 诪讛讻谞讬住讛 诇讜 注讘讚讬诐 讜砖驻讞讜转 讚转讜 诇讬讻讗 砖讘注. 讜讗讬驻专讻' 诇讛 讚专' 讬讜住讬 讘专' 讞谞讬谞讗 讛转诐. 讜讛讚专 专' 讬讜讞谞谉 诪驻专砖 诇讛 讻专讘 讛讜谞讗 讚诪讜专讚转 诪讞砖诪讬砖 讜讟注诪讗 讚诪诇转 诪砖讜诐 讚爪注专讜 砖诇 讗讬砖 诪专讜讘' 诪砖诇 讗砖讛 讻讚讗诪专讬 讘讙诪专' 讚讬诇谉 爪讗 讜诇诪讚 诪砖讜拽 砖诇 讝讜谞讜转 诪讬 砖讜讻专 讗转 诪讬 讗讬 谞诪讬 讝讜 讬爪专讛 诪讘驻谞讬诐 讜讝讛 讬爪专讜 诪讘讞讜抓. 讜诪讬讛讜 讘讙诪专讗 讚讬诇谉 诇讗 讗转驻专砖 讟注诪讗' 讚专' 讬讜住讬 讘专 讞谞讬谞讗 讜谞拽讟讜 诪讬谞' 专讘讜讜转讗 讝"诇 讚诇讗讜 讛诇讻转讗 讻讜讜转讬' 讜讗驻砖专 讚讟注诪讬' 诪砖讜诐 讚诇讚讬讚讛 讗讬讻讗 诇诪拽谞住 讟驻讬 讻讜 诪专讚讛 讚诇讗讜 讗讜专讞讗 讗讬 谞诪讬 讗驻砖专 讚讟注诪讬 讻讚诪驻专砖 讗讬讛讜 讙讜驻讬'. 讗注"讙 讚诪拽砖讬谞谉 注谞讛 讘讬专讜砖诇诪讬 讗驻砖专 讚拽住讘专 专' 讬讜住讬 讘专' 讞谞讬谞讗 讚拽谞住讗 讚专讘谞谉 诪注讬拽专讗 讛讜讛 诪讛讗讜 讟注诪讗 讗讬讬讚讬 讚讞讬讜讘讗 讚讬讚' 谞驻讬砖 讘诪讜专讚转 诇讙诪专讬 诪讚讛讜讗 诪讜专讚 诇讙诪专讜. 讜讻讬讜谉 讚转拽讜谉 专讘谞谉 诇讗 驻诇讜讙 讘转拽谞转讜讬讛讜 讜讗驻讬' 讘诪讜专讚' 讗讬 诪讜专讚 讘讗讞讚 诪讛谉 拽谞住讜讛讜 讻砖讬注讜专 讛讝讛:



讜注讚 诪转讬 讛讜讗 驻讜讞转 讜讛讜诇讚 注讚 讻谞讙讚 讻转讜讘转讛. 专' 讬讜住讬 讗讜诪专 诇注讜诇诐 讛讜讗 驻讜讞转 讜讛讜诇讱 砖讗诐 转驻讜诇 诇讛 讬专讜砖讛 诪诪拽讜诐 讗讞专 讬讞讝讜专 讜讬讙讘讛 诪诪谞讛 驻讬' 讻谞讙讚 讻转讜讘转讛 诇讗讜 讚讜讜拽讗 讗诇讗 诇讗驻讜拽讬 诪讚专' 讬讜住讬 讚拽住讘专 讚讗驻讬' 讻谞讙讚 诪讛 砖讗讬谉 诇讛 驻讜讞转 讜讙讜讘讛 诪诪谞讛 诇讻转砖讝讻' 讘谞讻住讬' 诇注讜诇诐 讜讗驻讬' 谞驻诇讜 诇讛 讗讞专 砖谞转讙专砖讛 讚讞讜讘 讛讜讗 注诇讬讛 讜讻诇 讗讬诪转 讚讗讬转 诇讛 驻专注 诇讬' 谞拽讟 讻谞讙讚 讻转讜讘转讛 诇诪讬诪专讗 讚讜讜拽讗 讻谞讙讚 诪讛 砖讬砖 诇讛 注讻砖讬讜 讜诪砖讜诐 讚专讜讘 谞砖讬诐 讗讬谉 诇讛诐 讗诇讗 诪谞' 诪讗转讬诐 讜转讜住驻转 讜谞讚讜谞讬讗 讜讛讻诇 讘讻诇诇 讻转讜讘' 讻讚驻专讬砖谞讗 诇注讬诇讬. 讗讘诇 讜讜讚讗讬 讛讜讗 讛讚讬谉 讚讗驻讬' 诪谞讻住讬 诪诇讜讙 讛讜讗 驻讜讞转 讜讗驻讬' 谞转谞' 诇讛 讗讞专 讘诪转谞讛 注诇 诪谞转 砖讗讬谉 诇讘注诇讛 专砖讜转 讘讛 砖讛专讬 讛讜讗 讻砖讻专 砖讘转 讚诪讚专' 讬讜住讬 谞砖诪注 诇专讘谞谉 讚注讚 讻讗谉 诇讗 驻诇讬讙讬 专讘谞谉 注诇讬' 讚专' 讬讜住讬 讗诇讗 砖讗讬谉 驻讜讞转讬谉 讻谞讙讚 诪讛 砖讗讬谉 诇讛 讗讘诇 讻谞讙讚 讻诇 诪讛 砖讬砖 诇讛 驻讜讞转讬谉. 讜讛讻讬 讗诪专讬' 讘讬专讜砖诇诪讬 诪讛讜 诇驻讞讜转 诪谉 驻专讛 驻讜专谞讬谉 讚讬讚讛 谞砖诪注谞讛 诪谉 讛讚讗 专讬 讬讜住讬 讗讜诪专 诇注讜诇诐 讛讜讗 驻讜讞转 讜讛讜诇讱 砖讗诐 转讬驻讜诇 诇讛 讬专讜砖讛 诪诪拽讜诐 讗讛专. 驻讬' 诇讗 讗诪专讜 讞诇讗 讬专讜砖讛 讚讘专 砖讗讬谞讜 诪爪讜讬 讛讚讛 讗诪专' 讗驻讬诇讜 诇驻讞讜转 诪谉 驻专讛 驻讜专谞讬谉 讚讬讚讛 讜驻讞讜转. 讻诇讜诪专 诇讗 谞讞诇拽讜 讞讻诪讬诐 讗诇讗 砖讗讬谉 驻讜讞转讬谉 诇讛 讻谞讙讚 讬专讜砖讛 讚讘专 砖讗讬谞讜 诪爪讜讬 讛讗 讻谞讙讚 讻诇 诪讛 砖讬砖 诇讛 驻讜讞转讬谉. 讜讻谉 讗讞专 砖谞驻诇讛 诇讛 讬专讜砖讛 诪讜讚讬诐 讞讻诪讬诐 砖驻讜讞转讬谉 诇讛 诪诪谞' 讻砖谞驻诇讛 讘注讜讚讛 转讞转讬讜. 讗讘诇 讘讗专讜住讛 谞专讗讬谉 讚讘专讬诐 讚讻讬讜谉 讚诇讗 砖讬讬讱 讘谞讻住讬' 诇讗 驻讞转讬谞谉 诇讛 讗诇讗 讻谞讙讚 讻转讜讘转讛. 讜讻谉 讚注转 专讘讬 谞专"讜:



讜诪住转讘专讗 讚讛讗 讚驻讞转讬谞谉 诇讛 砖讘注讛 讚讬谞专讬谉 讘讻诇 砖讘转 讜砖讘转 诇讗讜 砖讘注讛 讚讬谞专讬谉 讚诪讬 讟讜讘转 讛谞讗讛 讘讻转讜讘转讛 拽讗诪专讬' 讚谞驻讬砖讬 诇讛讜 诪砖讘注讛 讚讬谞专讬谉 讚讻转讜讘讛 讙讜驻讛. 讗诇讗 砖讘注' 讚讬谞专讬谉 诪诪砖 讜讻谉 讘谞讻住讬 诪诇讜讙 讻砖驻讜讞转讬谉 诇讜 诪讛谉 讗讬谉 驻讜讞转讬谉 诇讜 诪讛谉 诪诇讘讚 讛驻讬专讜转 讗诇讗 讻诪讜转 砖讛谉. 讜讗诐 讬砖 诇讛 谞讻住讬诐 砖讗讬谉 诇讘注诇讛 专砖讜转 讘讛 讗讬 砖诪讞诇 诇讛 讘注诇' 驻讬专讜转 谞专讗讬谉 讛讚讘专讬' 砖谞讜转谞讬谉 诇讜 诪讛谉 砖讘注讛 讚讬谞专讬谉 讜讗注"讙 讚讛砖转讗 讛谞讬 砖讘注讛 讚讬谞专讬谉 注讚讬驻讬 诇讛 讟驻讬 诪讚转谞谉 讛讻讬 住转诪讗 砖讘注讛 讚讬谞专讬谉 诪砖诪注 讚诇讗 砖谞讬 诇谉 讘讛讜 讻诇诇. 讚讗讬 诇讗 转讬诪讗 讛讻讬 讘砖讘注讛 讚讬谞专讬谉 讚讻转讜讘讛 讙讜驻讛 谞诪讬 讗讬讻讗 诇诪讬驻诇讙 讘讬谞讬讬讛讜 讚讛讗 诇讗 砖讜讜 讚讝讬诪谞讬谉 讚讛讬讗 讜诇讚讛 讜讛讜讗 讝拽谉 讜专讗讜讬' 砖转讘' 诇讬讚讬 讙讘讬讬转 讻转讬讘转讛 讜讗诇讜 讗转讜 诇讝讘讜谞讛 讘讟讜讘转 讛谞讗讛 诪讝讘谞讬 诪讬谞讛 讟驻讬. 讗诇讗 拽谞住讛 讚讬讚讛 讛讜讗 讜诇讚讬讚讛 讛讜讗 讚拽谞住讜 专讘谞谉 讜讗注"讙 讚诇讚讬讚讬讛 注讚讬驻讬 诇讬讛 讛谞讬 砖讘注讛 讚讬谞专讬谉 诪讛谞讬 诇讚讬讚' 讻讜诇讛讜 砖讜讜 诇讛讜 讚讛讗 诪住专讬谞谉 诇讬' 讘讬讚讬' 讜讗讬 讘注讬 诪讙专砖 诇讛 讜讛讜讛 讞讝讬讗 诇诪砖拽诇 谞讻住讬 诪诇讜讙 讜讻转讜讘转讛 讜驻住讚讗 诪讬谞讬讬讛讜 砖讘注讛 讚讬谞专讬谉 诇讻诇 砖讘转 讜砖讘转 讜诇驻讬讻讱 专讜讗讬谉 讗讜转讛 诇注讜诇诐 讻讗爪讜 谞转讙专砖' 讜讛砖转讗 砖讜讜 诇讛讜 讻讜诇讛讜. 讜讗注"讙 讚讘讚讬讚讬讛 讻讬 讛讜讬 诪讜专讚 转谞谉 诪讜住驻讬谉 谞讛 注诇 讻转讜讘转讛 砖诇砖 讚讬谞专讬谉 讘砖讘转 讜诇讗 讬讛讘讬谞谉 诇讛讜 诇讚讬讚讛 谞讗诇转专 讗诇讗 诇转讜住驻转 讻转讜讘讛. 讛转诐 讛讜讗 诪砖讜诐 讚诇讗 讬讛讬' 讗诇讗 诪转谞讛 讚拽讗 讬讛讬讘 诇讛 讗讞专 诪讬 诇讗 诪讬拽谞讬 诇讘注诇 诇讗讻讬诇转 驻讬专讜转 讜讛专讬 诪讛 砖拽谞转' 讗砖讛 拽谞讬 讘注诇讬'. 讛讻讗 谞诪讬 讞砖讘讬谞谉 诇讛 讚讻讜讜转讗 讜诪住转讬讬谉 讚诪讜住驻讬谞谉 诇讛 讗讻讞讜讘转' 讜诇讗讜 诇诪讬诪专讗 讚转讬讝讘讜谉 讘讛讜 拽专拽注. 讜讛讻讬 诪讜讻讞 诇讬砖谞' 讚诪讜住讬驻谉 诇讛 注诇 讻转讜讘转讛 讜爪"转:



讙诪' 诪讜专讚讜转 诪诪讗讬 专讘 讛讜谞讗 讗诪专 诪讞砖诪讬' 讛诪注' 专' 讬讜住讬 讘专' 讞谞讬谞讗 讗诪专 诪诪诇讗讻讬. 驻讬' 专讘 讛讜谞讗 讗诪专 诪转砖诪讬砖 讗讘诇 诪诪诇讗 诇讗 讛讜讬讗 诪讜专讚转 讚专诪讬谞谉 注诇讛 讛讗讬 拽谞住讗 讗诇讗 诪讙讘讬谉 讗讜转讬 讚诪讬 砖讻专 砖驻讞' 讗讞转 砖转砖诪砖谞讜 讜驻讜讞转讬谉 爪讛 诪讻转讜讘转讛 讘讟讜讘转 讛谞讗讛 讻谞讙讚 砖讻专 讝讛 讻砖诐 砖讗诐 讞讘诇讛 讘讜 砖讝讛 诪诪讜谉 讙诪讬专 讛讜爪讗 砖讛讬讗 讞讬讬讘转 诇讜. 讜讗注"讙 讚讘拽谞住讗 讚诪转谞讬' 诇讗 驻讞转讬谞谉 诇讛 诪讻转讜讘转讛 讗谞讗 砖讘注讛 讚讬谞专讬谉 诪诪砖. 讛转诐 讛讜讗 拽谞住讛 讗讘诇 讛讻讗 转砖诇讜诪讬谉. 专' 讬讜住讬 讘专' 讞谞讬谞讗 讗诪专 诪诪诇讗讻讛 讻诇讜诪专 讚讘诪讜专讚转 诪诪诇讗讻讛 谞诪讬 拽谞住讬谞谉 诇讛 诇诪驻讞转 诇讛 砖讘注讛 讚讬谞专讬谉 诇讘讚 诪诪讗讬 讚诪讙讘讬谞谉 诇讬' 诪讬谞' 讚讬讛讘讬谞谉 诇讬' 诪讻转讜讘转' 讘讟讜讘' 讛谞讗讛 讻谞讙' 讚诪讬 砖讻专 砖驻讞. 讗' 砖转砖诪砖谞讜 讜转注砖' 诇讜 诪诇讗讻讜转 砖讛讬讗 讞讬讬讘转 讗讘诇 诇讬讻讗 诇诪讬诪' 讚诇专' 讬讜住讬 讘专' 讞谞讬谞讗 讚住讘专 诪讜专讚转 诪诪诇讗讻讛 讻讬讜谉 讚拽谞住讬谞谉 诇讛 讘讻讜诇讬 讛讗讬 诇讗 讬讛讘讬谞谉 诇讬' 转讜 讚诪住转讬讬讛 砖讘注讛 讚讬谞专讬谉 讘讻诇 诪讬诇讬 讚讗诐 讻谉 谞转转讬 讚讘专讬讱 诇砖讬注讜专讬谉 讬爪讗 砖讜讬 拽谞住讛 诇讻讬诇讛讜 讜讝讬诪谞讬谉 谞诪讬 讗驻砖专 讚诇讗 住讙讬 诇讬' 讘讛讻讬 诇砖讻专 砖驻讬讛 讗讞转. 讜讻诇 讚讻谉 诇诪讗讬 讚讗诪专讬' 诇讛讗 住讘专讗 讚专' 讬讜住讬 讘专 讞谞讬谞讗 讚讗诪专讬谞谉 讚讗讬讛讜 讛讜讬 谞诪讬 诪讜专讚 诪诪诇讗讻讛 讘讗讜诪专 讗讬谞讬 讝谉 讜讗讬谞讬 诪驻专谞住 讜讗讬 讗诪专转 讚讛砖转讗 谞诪讬 讬讛讘讬谞谉 诇讛 诪讬谞讬讛 砖诇砖讛 讚讬谞专讬谉 诇诪讝讜谞讜转 讜驻专谞住' 讛讗 讜讜讚讗讬 讗驻砖专 讚诇讗 住驻拽讗 讜诇讗 谞讛讬专 讚讬讛讘讬 专讘谞谉 拽爪讘' 诇诪讝讜谞讛讗 讗诇讗 讜讜讚讗讬 讻诇 讻诪讛 讚爪专讬讱 诇讛. 讜转讜 讚讛讗 驻专讬砖谞讗 讚讛谞讬 砖诇砖' 讚讬谞专讬谉 讚拽谞住讬谞谉 诇讬' 诇讗讜 诇诪讬诪专讗 讚讬讛讘讬谞谉 诇讛讜 诇讚讬讚讛 讗诇讗 砖讛谉 诇转讜住驻转 讻转讜讘转讛 讜讛讻讬 讚讗讬拽 诇讬砖谞讗 讚拽转谞讬 诪讜住讬驻讬' 谞讛 注诇 讻转讜讘转'. 讗诇讗 讜讜讚讗讬 讗诇讬讘讗 讚专"讜 讘专' 讞谞讬谞讗 讻讬讜谉 讚拽住讘专 讚诪讜专讚转 讚讛讜讬讗 诪诪诇讗讻讛 诇诪讬诪专讗 讚诇讘专 诪诪讗讬 讚诪讙讘讬谞谉 诇讬' 诪讬谞讛 讻谞讙讚 砖讻专 砖驻讞讛 讗讞转 拽谞住讬谞谉 诇讛 讘驻讞转 砖讘注' 讚讬谞专讬谉. 讜讛讬讬谞讜 驻诇讜讙转讬讬讛讬 讚专讘 讛讜谞讗 住讘专 讚转讜 诇讗 拽谞住讬谞谉 诇讛 讘拽谞住讗 讗讞专讬谞讗. 讜诪讬讛讜 专' 讬讜住讬 讘专' 转谞讬谞讗 讙讬驻讬' 诇讗 讗诪专 讗诇讗 讘砖讗专 诪诇讗讻讜转 讞讜抓 诪诪注砖讛 讬讚讬'. 讗讘诇 讘诪讜专讚转 讘诪注砖讛 讬讚讬' 讘讛讗 诇讗 拽谞住讬谞谉 诇讛 讗诇讗 讚诪讙讘讬谞谉 诇讬' 诪讬谞讛 讜驻讞转讬谞谉 诇讛 诪讻转讜讘转讛 讘讟讜讘转 讛谞讗讛 讚诪讬 诪注砖讛 讞诪砖 住诇注讬诐 砖讗讬谞讜 讗诇讗 讻转讜讘 讻讚驻专讬砖谞讗 讘诪转谞讬':



讜谞驻讜诐 诪讗讬 讚拽住"讚 讛砖转讗 讚讜讬拽讗 诪诪诇讗讻讛 讛讜讗 讚讛讜讬讗 诪讜专讚转. 讗讘诇 诪转砖诪讬砖 诇讗 讛讜讬讗 诪讜专讚转 诇诪讬诪专讗 讚拽谞住讬谞谉 诇讛 诇诪驻讞' 诇讛 诪讻转讜讘转讛 讗诇讗 讚诪砖诪转讬谞谉 诇讛. 讜讗讬讘专讗 讚转诪讬讛讗 诪讬诇转' 讚讗驻讬' 讘诪砖诪注转 拽讜诇讛 注诇 注讜住拽讬 转砖诪讬砖 讜讚诪拽砖讟讗 诇讬' 转讻讗 讜诪拽砖讟讗 诇讬' 驻讜诪讗 转谞谉 诇拽诪谉 讚讬讜爪讗讛 讘诇讗 讻转讜讘讛. 讜讘讚讬谉 讛讜讗 讚讬讻诇讬谞谉 诇诪讬拽砖讬 诪讬谞讛. 讜讗诪住拽谞讗 讛讗 讗诪专讬谞谉 讚诪转砖诪讬砖 讻讜诇讬 注诇诪' 诇讗 驻诇讬讙讬 讚讛讜讬讗 诪讜专讚' 讻讬 驻诇讬讙讬 诪诪诇讗讻' 讜诇诪讗讬 讚诪住拽讬谞谉 讚诪转砖诪讬砖 讜讜讚讗讬 诪讜专讚' 讛讬讗 讛讜讗 讛讚讬谉 讚拽讜诇谞讬' 谞诪讬 讞砖讘讬谞谉 诪讜专讚转. 讗讘诇 专' 讟专驻讜谉 住讘专 诇拽诪谉 讚拽讜诇谞讬转 讙专注' 讚诪讻砖专转 注爪诪讛 讜讗讜谞讛 诪讜谞注转 注爪诪讛 诇讜 讜诪专讜讘讛 注诪讜 注诇 注讬住拽讬 转砖诪讬砖 讜讛讗 讻住讬驻讗 诇讬' 诪诇转讗 讟驻讬 讚砖诪注讜 砖讻谞讬讛 讜专讗讜讬' 诇讗诇转专 诇讛驻住讜讚 讻转讜讘转讛 讜诪讬讛讜 讘转专 讛转专讗讛:



转谞谉 讜讻谉 讛诪讜专讚 注诇 讗砖转讜 讻讜' 注讚 讜讛讗 讗诪专 专讘 讻诇 讛讗讜诪专 讗讬谞讬 讝谉 讜讗讬谞讬 诪驻专谞住 讬讜爪讬讗 讜讬转谉 讻转讜讘讛. 拽砖讬讗 诇谉 讜转讬拽砖讬 谞诪讬 诇专讘 讛讜谞讗 讚讗诪' 诪转砖诪讬砖 讛讜讬讗 诪讜专讚转 讜诇讗 诪诪诇讗讻讛. 诪"砖 诪讬谞讬' 讚讬讚讬讛 讚讞砖讘讬谞谉 诇讬' 诪讜专讚 讘讗讜诪' 讗讬谞讬 讝谉 讜讗讬谞讬 诪驻专谞住. 讜讗驻砖专 诇讜诪专 讗诇讬讘讗 讚专' 讛讜谞讗 讛讗 诇讗 拽砖讬讗 讚诪讜专讚讜 砖诇 讗讬砖 拽砖讛 诪砖诇 讗砖讛 讻砖讛讬讗 诪讜专讚转 讗驻砖专 诇讜 诇讻讜驻讛 讘讚讘专讬诐 讜砖讜讟讬' 讜诪讝讜谞讜转讬' 讜讻讬讜爪讗 讘讝讛 讘讻驻讬讬转 讛讘注诇 诇讗砖转讜. 讜转讜 讚讛讗 诪讙讘讬谞谉 诇讬' 诪讬谞讛 讚诪讬 砖讻专 砖驻讞讛. 讗讘诇 讻砖讛讜讗 诪讜专讚 讘诪讝讜谞讜转 讜驻专谞住讛 讝讛 讗讬 讗驻砖专 诇讛 砖诇讗 转讗讻诇 注讚 砖转讘讗 诇讘"讚 讜讬讻驻讜讛讜 讜讬讛讬讜 讞讬讬讛 转诇讜讬讬诐 诇讛. 讜诪讛讗讬 讟注诪讗 谞诪讬 讗驻砖专 讚讗诪专讬' 讚讻砖讛讜讗 诪讜专讚 讻讜驻讬谉 诇讛讜爪讬讗 讜诇讬转谉 讻转讜讘讛 讜讻砖讛讬讗 诪讜专讚转 诇讗 讗诪专讬' 转爪讗 讘诇讗 讻转讜讘讛 讚诪专讚讜 拽砖讛 诪诪专讚讛 砖讛讬讗 讗住讜专' 讘讗讞专 讜讛讜讗 诪讜转专 讘讗砖讛 讗讞专转. 讜讛讗 讚讗诪专讬谞谉 谞诪讬 讜讻谉 讛讬讗 砖谞讚专讛 砖诇讗 转讗专讜讙 讘讙讚讬诐 谞讗讜诐 诇讘谞讛 转爪讗 砖诇讗 讘讻转讜讘' 讗注"讙 讚拽住讘专 专讘 讛讜谞讗 讚诪诪诇讗讻' 诇讗 讛讜讬讗 诪讜专讚转. 讬"诇 讛"诪 讘砖讗专 诪诇讗讻讜转 砖讬砖 讘讛讜 讚讬谉 诪诪讜谉 讜讻讚讗诪专讬谞谉 讚诪讙讘讬谞谉 诇讬' 诪讬谞讛 讘讻讚讬 讚诪讬讛谉. 讗讘诇 讘讛讗 讚诇讬转 讘讛 讚讬谉 诪诪讜谉 讜讘诪拽讜诐 谞讚专 讚诇讬讻讗 转拽谞转讗 讗讞专讬转讬 讚讬谉 讛讜讗 讚转讬驻讜拽 讘诇讗 讻转讜讘讛. 讜讻讬 转讬诪讗 讗诪讗讬 诇讗 讗拽砖讬谞谉 谞诪讬 诇专讘 讛讜谞' 讚讗诪' 诪讜专讚转 诪转砖诪讬砖 讚讬讚讬' 讗讚讬讚讬' 讚讛讗 讗诪专 专讘 讛讜谞讗 诇注讬诇 讛讗讜诪' 讗讬 讗讬驻砖讬 讗诇讗 讛讜讗 讘讘讙讚讜 讜讛讬讗 讘讘讙讚讛 讬讜爪讬讗 讜讬转谉 讻转讜讘讛. 讜讛讬讬谞讜 诪讜专讚转 诪转砖诪讬砖 讬"诇 讘讚讬谉 讛讜讗 讚诪爪讬 诇讗拽砖讜讬 讜讗拽砖讬 诇专讘讬 讬讜住讬 讘专' 讞谞讬谞讗 讗讬讬讚讬 讚谞拽讟 讟注诪讗 讚讗讬谞讬 讝谉 讜讗讬谞讬 诪驻专谞住. 讜诇专讘 讛讜谞讗 谞诪讬 讗讬讻讗 诇驻专讜拽讬 讻讚诪驻专拽讬谞谉 诇讚讬讚讬' 讚讗诪专讬' 讜诇讗讜 诇讗讬诪诇讜讻讬 讘讛 讘注讬. 讜讗讬讻讗 讚讙专住讬 讜诇讗讜 诇讗讬诪诇讜讻讬 讘讬' 讘注讬' 讜驻讬专砖讜 砖谞诪诇讻讬谉 讘讜 讜谞讜转谞讬谉 诇讜 讝诪谉 讛诪诇讻讛. 讜讘讗讜转讜 讝诪谉 诪讜住讬驻讬谉 诇讛 讜讗诐 诇讗 讞讝专 讘讜 讬讜爪讬讗 讜讬转谉 讻转讜讘讛. 讜诇讬转讬' 诇讛讗讬 驻讬专讜砖讗 讚注讚 讗讬诪转 讬讛讘讬 诇讬'. 讜讻讬 转讬诪讗 砖诇砖讬诐 讬讜诐 砖讻谉 讝诪谉 讘"讚 砖诇砖讬诐 讬讜诐 讻诇 讻讬 讛讗讬 讙讜讜谞讗 讜讜讚讗讬 讛讜讛 诇讛讜 诇驻专讜砖讬 诇讛 讘讙诪' 讘讛讚讬讗. 讜转讜 讚拽讗 诪转诪' 注诇讛 讚诪诇转讗 讚拽讗诪专 讜诇讗讜 诇讗讬诪诇讜讻讬 讘讬' 讘注讬 诪讻诇诇 讚驻砖讬讟讗 诪讬诇转讗 讜讛讗 诪谞讗 诇讬'. 讗讘诇 讛讙专住讗 讛谞讻讜谞讛 讜诇讗讜 诇讗讬诪诇讜讻讬 讘讛 讘注讬, 讻诇讜诪专 讗注"讙 讚讛讜讬 讚讬谞讗 谞诪讬 诇讛讜爪讬讗 讜诇讬转谉 讻转讜讘讛 谞诪诇讻讬谉 讘讛 讗讬 讘注讬讗 讚诇讗 转讬驻讜拽 讜谞讻驻讬讬讛 讘讛讻讬 讚谞讜住讬祝 诇讛 砖诇砖讛 讚讬谞专讬谉 讘讻诇 砖讘转 讬砖讘转 讜讗讬 谞讬讞讗 诇讛 诇诪讬拽诐 讘讛讻讬 转讬拽讜诐 讜讗讬 谞讬讞讗 诇讛 谞诪讬 讜讘注讬讗 诇诪讬驻拽 讻讬讬驻讬谞谉 诇讬' 谞诪讬 诇讗驻讜拽讛. 讜讛砖转讗 讗转讬讗 砖驻讬专 讛讗 讚诪转诪讛讬谞谉 注诇讛 讜诇讗讜 诇讗讬诪诇讜讻讬 讘讛 讘注讬 讚讛讗 讜讜讚讗讬 诪讬诇转讗 驻砖讬讟' 讛讜讗 讚讘讚讬讚讛 转诇讬讗 诪讬诇转讗. 讜讗驻讬' 诇专讘 讛讜谞讗 谞诪讬 讚拽住讘专 讚诪讜专讚转 诇讗 讛讜讬讗 讗诇讗 诪转砖诪讬砖 讘讚讬讚讛 谞诪讬 转诇讬' 诪诇转讗 讜讗讬 诇讗 讘注讬 诇诪讬驻拽 诇讗 谞驻拽讗 讗诇讗 讻讜驻讬谉 讗讜转讜 诇讝讜谞' 讻讬讜谉 砖讛讬讗 砖专讜爪讛 讘讻讱 讜讗讬谞讛 专讜爪讛 诇爪讗转. 讜诪讬讛讜 讗驻讬' 诇专' 讬讜住讬 讘专 讞谞讬谞讗 讚拽住讘专 讚诪诪诇讗讻讛 讛讜讬讗 诪讜专讚转 讛"诪 诪诪诇讗讻' 讛砖谞讜讬讜转 讘诪砖谞转谞讜 讗讘诇 诇讗 讘砖讗专 诪诇讗讻讜转. 讜讛讗 讚转谞讬讗 讻讜驻讛 讗讜转讛 诇讬转谉 转讘谉 诇驻谞讬 讘拽专讜. 诇讗讜 讘讻驻讬' 诪诪砖 拽讗诪专讬谞谉 讗诇讗 讻驻讬讛 讘讚讘专讬诐 讜讻讬讜爪讗 讘注讬砖讜讬 讝讛 砖讛讘注诇 讻讜驻' 讗转 讗砖转讜 讜讻讚讗诪专讬' 讗讬谉 讛讘注诇 讻讜驻讛 讗转 讗砖转讜 诇讛讬讜转 讻讜讞诇转 讜诇讛讬讜转 驻讜住拽转. 讜讛讛讬讗 讚讗诪专讬' 谞诪讬 诇注讬诇 谞讚专讛 砖诇讗 诇讛谞讬拽 讗转 讘谞讛 讘"讛 讗讜诪专 讻讜驻讛 讜诪谞讬拽转讜 讗诇讬讘讗 讚专讘 讛讜谞讗 讚拽住讘专 讚诪诪诇讗讻讛 诇讗 讛讜讬讗 诪讜专讚转, 讜诇讻讜诇讬 注诇诪' 谞诪讬 讗讬谉 注讬拽专 讛诇砖讜谉 讘讻讗谉 讻驻讬讛 诪诪砖. 讗诇讗 诇讜诪专 砖讗讬谉 讛谞讚专 讞诇 讜讻注讬谉 讗讜转讛 砖砖谞讬谞讜 讘谞讝讬专讜转 讞讜诪专 讘谞砖讬诐 诪讘注讘讚讬诐 砖讛讗讬砖 讻讜驻讛 讗转 注讘讚讜 讜讗讬谞讜 讻讜驻讛 讗转 讗砖转讜 诇讜' 砖谞讚专讬 讗砖转讜 拽讬讬诪讬谉 讻诇 讝诪谉 砖诇讗 讛讬驻专 诇讛. 讗讘诇 讘注讘讚讜 讗讬谞讜 讻谉 砖讗讬谉 爪专讬讻讬谉 讛驻专讛 讻诇 注讬拽专 讗诇讗 讗讜诪专 诇讜 讟讜诇 讗讻讜诇 讟讜诇 讜砖转讛 砖讗讬谞讜 讞诇 讻诇诇. 讜讻谉 讗讜转讛 砖讗诪专讜 拽讜谞诐 讛谞讗转 转砖诪讬砖讬 注诇讬讱 讻讜驻讛 讜诪砖诪砖转讜 诇诪讬诪专讗 讚讻讬讜谉 讚诪砖注讘讚讗 诇讬' 诇讗讜 讻诇 讻诪讬谞讛 讚拽讗 诪驻拽注 诇讬' 诇砖讬注讘讜讚讬' 诪讬谞讛 讜诇讗 讞诇 讛谞讚专 讜诇讗 讘注讜 讛驻专讛 讻诇诇:





砖讬讟讛 诪拽讜讘爪转

 拽诪讚讞驻讬 诇讛 砖诪注讬讛 讜转诇诪讬讚讬讜 砖诪讗 转讟专讬讞谞讜. 砖诇讬 讜砖诇讻诐 砖诇讛 讛讬讗 转讜专讛 砖诇诪讚转讬 讜砖诇诪讚转诐 注诇 讬讚讛 讛讬讗 讚诪转讞诇讛 专' 注拽讬讘讗 注诐 讛讗专抓 讛讬讛 讻讚讗诪专讬谞谉 讘驻住讞讬诐 讗诪专 专讘讬 注拽讬讘讗 讻砖讛讬讬转讬 注诐 讛讗专抓 讻讜'. 专砖"讬 讘诪讛讚讜专讗 拽诪讗: 


 讗"诇 讛讛讜讗 讞转谞讱 讗讬 爪讜专讘讗 讚专讘谞谉 讛讜讗 讗讚注转讗 讚讛讻讬 诪讬 谞讚专转 讗"诇 专讘讬 讗驻讬诇讜 驻专拽 讗讞讚 讻讜'. 讗讬讻讗 诇诪讬讚拽 讜讛讗 拽讬"诇 讚讗讬谉 驻讜转讞讬谉 讘谞讜诇讚 讻讚转谞谉 讘谞讚专讬诐 [驻讚 讗'] 专' 讗诇讬注讝专 讗讜诪专 驻讜转讞讬谉 讘谞讜诇讚 讜讞讻诪讬诐 讗讜住专讬谉 讻讬爪讚 讗诪专 拽讜谞诐 砖讗谞讬 谞讛谞讛 诪驻诇讜谞讬 讜谞注砖讛 住讜驻专 讜讗诪专 讗讬诇讜 讛讬讬转讬 讬讜讚注 砖讬注砖讛 住讜驻专 讗讜 砖讛讬讛 诪砖讬讗 讗转 讘谞讜 诇讗 讛讬讬转讬 谞讜讚专 讜讛讻讗 谞诪讬 讘砖注转 讛谞讚专 诇讗 讛讬讛 专讘讬 注拽讬讘讗 讞讻诐 讬砖 诇讜诪专 讚专"注 诇讗讜 讘讛讻讬 砖专讗 谞讚专讗 讗诇讗 砖谞转讻讜讜谉 诇专讗讜转 讗讬诇讜 讛讬讛 讬讜讚注 砖讞转谞讜 转"讞 讗诐 讛讬讛 诪转讞专讟 讗讜 砖专爪讛 诇讛讜讚讬注讜 砖讛讜讗 讛讬讛 讞转谞讜 讜讻砖专讗讛 砖谞转讞专讟 驻转讞 诇讜 诪诪拽讜诐 讗讞专 讘讻讘讜讚 讘转讜 讻讚转谞谉 驻讜转讞讬谉 诇讗讚诐 讘讻讘讜讚 讗砖转讜 讜讘谞讬讜 讜讻讚讗诪专讬谞谉 讘讬专讜砖诇诪讬 讘诪住讻转 谞讚专讬诐 驻专拽 专讘讬 讗诇讬注讝专 [讛"讝] 讞讚讗 讗讬转转讗 谞讚专讛 诪讘专转讛 讗转转 诇讙讘讬讛 讚专' 讬讜讞谞谉 讗诪专 诇讛 讗讬诇讜 讛讜讬讗 讬讚注转 讚讘专转讱 谞住讘转 砖讜诐 讘讬砖 诪讬 讛讜转 谞讚专转 讗诪专讛 诇讬讛 诇讗 讜砖专讗 诇讛 讜讛讻讗 谞诪讬 讻讬讜谉 讚讘专转讬讛 讛讜讛 谞住讘讛 砖讜诐 讘讬砖 讻讚讗诪专 诇讛 讛讛讜讗 讙讘专讗 诪讚讘专转 讗诇诪谞讜转 讞讬讜转 讜诪讻住讬祝 诇讛. 讜讘谞讚专讬诐 驻专拽 讛谞讜讚专 [谞讚专讬诐 谞 讗'] 讗诪专讬' 讙讘讬 讛讗讬 注讜讘讚讗 讚讗"诇 讞讚 专砖注 诇讚讘讬转讛讜 讚专' 注拽讬讘讗 砖驻讬专 注讘讚 诇讱 讗讘讜讱 讚诇讗 专讞讬诐 诇讱 讚讚讘专转 讗诇诪谞讜转 讞讬讜转 讻讜'. 讛专砖讘"讗 讝"诇:


 讜讛专讬讟讘"讗 讝"诇 讻转讘 讜讝"诇 讜讛拽砖讜 讘转讜住驻讜转 讜讛讗 谞讜诇讚 讛讜讗 讜讻讜'. 讜转讬专爪讜 讚讛转诐 讛讜讗 砖讛讬讛 注诐 讛讗专抓 讘砖注转 讛谞讚专 讗讘诇 讛讻讗 讻讘专 讛讬讛 讬讜讚注 专讘讬 注拽讬讘讗 驻专拽 讗讞讚 讻砖拽讚砖 讗转 讘转讜 讜诇讗讜 谞讜诇讚 讛讜讗. 讜注讜讚 讬砖 诇讜诪专 讚砖讗谞讬 讛讻讗 讻讬 讛讬讗 诇讗 谞转拽讚砖讛 诇讜 讗诇讗 注诇 讚注转 砖讬讛讗 爪讜专讘讗 诪专讘谞谉 讜讗讬诇讜 讬讚注 讗讘讬讛 讻谉 诇讗 讛讬讛 谞讜讚专 讜讛讜讛 诇讬讛 讻注讬谉 谞讚专讬 讟注讜转 讗诇讗 讚讻讬讜谉 砖谞讚专 住转诐 爪专讬讱 讛转专讛 讜诇讗 讛讜讛 谞讚专讛 讟注讜转 诪诪砖 讜讗驻砖专 讻讬 讛讜讗 讘驻讬专讜砖 转诇讛 谞讚专讜 讻砖讛讜讗 注诐 讛讗专抓 讜讛讜讛 诇讬讛 谞讚专 讟注讜转 诪诪砖 讻讗讜诪专 拽讜谞诐 讗砖转讬 谞讛谞讬转 诇讬 砖讙谞讘讛 讗转 讻讬住讬 讜讛讬讬谞讜 讚诇讗 讗诪专讬谞谉 讚砖专讬讗 诇讬讛 诪砖诪注 砖讛讜转专 讛谞讚专 诪讗诇讬讜 讻谞"诇. 注"讻:
讜讝"诇 讛专讗"讛 讝"诇 诇讗讜 谞讜诇讚 讛讜讗 讚讛讗 讗讛讛讜讗 转谞讗讛 讗讬拽讚砖讛 讗讬 讛讜讬 爪讜专讘讗 诪专讘谞谉 讜讗讬诇讜 诇讗 讛讜讛 讙诪讬专 诇讗 讛讜讜 拽讚讜砖讬讛 拽讚讜砖讬谉 讚讛讗 诇讗 讗讬拽讬讬诐 转谞讗讬讛 讜讻讬讜谉 砖讻谉 诇讗 住讙讬讗 讚诇讗 诇讬讛讜讬 讞转谞讬讛 爪讜专讘讗 诪专讘谞谉 讚讗讬 诇讗讜 讛讗 诇讗讜 讞转谞讬讛 讛讜讗. 注"讻:
注讘讚讛 诇讬讛 诇讘谉 注讝讗讬 讛讻讬 谞转拽讚砖讛 诇讜 注诇 诪谞转 砖讬诇诪讜讚 讘诇讗 讬讚讬注转 讗讘讬讛. 专砖"讬 讝"诇 讘诪讛讚讜专讗 拽诪讗:


 讜讻转讘 讛专砖讘"讗 讝"诇 讜讝"诇 讜讗诐 转讗诪专 讜讛讗 诪砖诪注 讚讘谉 注讝讗讬 诇讗 谞砖讗 讗砖讛 诪讚讗诪专讬谞谉 讘讬讘诪讜转 驻专拽 讛讘讗 注诇 讬讘诪转讜 [讬讘诪讜转 住讙 讘'] 讙讘讬 诪爪讜转 驻专讬讛 讜专讘讬讛 砖讛讬讛 讚讜专砖 讘讛 讘谉 注讝讗讬 讗诪专讜 诇讜 转诇诪讬讚讬讜 专讘讬谞讜 讗转讛 谞讗讛 讚讜专砖 讻讜'. 讬砖 诇讜诪专 讘谉 注讝讗讬 谞砖讗 讜驻讬专砖 讗"谞 讗讬专住 讜诇讗 谞砖讗 讜驻诇讜讙转讗 讛讬讗 讘讛讚讬讗 讙讘讬 砖讬注讜专 住转讬专讛 讚讗讬讬专讬 讘谉 注讝讗讬 讜讗诪专讬谞谉 讛转诐 讻诇 讗讞讚 讜讗讞讚 讘注爪诪讜 砖讬注专 讜讗拽砖讬谞谉 讜讛讗 讗讬讻讗 讘谉 注讝讗讬 讜驻专拽讬谞谉 讗讬 讘注讬转 讗讬诪讗 谞砖讗 讜驻讬专砖 讜讗讬 讘注讬转 讗讬诪讗 住讜讚 讛' 诇讬专讗讬讜 注"讻. 讜讻谉 讻转讘讜 讘转讜住驻讜转 讛谞"诇:


 诪转谞讬' 讛诪讜专讚转 注诇 讘注诇讛 驻讜讞转讬谉 诇讛 诪讻转讜讘转讛 讝' 讚讬谞专讬谉 讛讻讬 讗讬转讗 讘拽爪转 住驻专讬诐 讜诇讗 谞讬讞讗 砖驻讬专 讚讗诐 讻谉 诪讗讬 讘注讬 砖讜讘 注讚 诪转讬 讛讜讗 驻讜讞转 讜讻讜'. 讜讛专讬 拽讗诪专 诪注讬拽专讗 驻讜讞转讬谉 诇讛 诪讻转讜讘转讛 讜讻讜' 讗诇诪讗 讚讻谞讙讚 讻转讜讘转讛 讛讜讗 讚驻讜讞转 讜讘拽爪转 住驻专讬诐 讚讜拽谞讬 讗讬转讗 驻讜讞转讬谉 诇讛 讝' 讚讬谞专讬谉 讻讜' 讜讗讻转讬 讗讬讻讗 诇诪讬讚拽 讗诪讗讬 拽转谞讬 讝' 讚讬谞专讬谉 讛讙注 注爪诪讱 讗讬 拽讬讬诪讗 讘诪专讚讛 注讚 讗诪爪注 讛砖讘讜注 讗讬谉 驻讜讞转讬谉 诇讛 讙' 讚讬谞专讬谉 讜讞爪讬 讜讛专讬 讛驻讞讬转讜转 讻谞讙讚 讛讬诪讬诐 讛讜讗 讜讘讻诇 讬讜诐 讜讬讜诐 驻讜讞转讬谉 诇讛 讚讬谞专 讜讻讬讜谉 砖讻谉 讛讻讬 讛讜讛 诇讬讛 诇诪转谞讬 驻讜讞转讬谉 诇讛 讚讬谞专 讘讻诇 讬讜诐 讜讗驻砖专 讚讗讬讬讚讬 讚转谞讗 讙讘讬 讛诪讜专讚 讙' 讚讬谞专讬谉 讘砖讘转 讚诇讗 拽讗 诪讜住讬祝 讚讬谞专 讘讻诇 讬讜诐 讗诇讗 讚讜拽讗 讘讬诪讜转 讛讞讜诇 讜诇讗 讘砖讘转 讜讛诇讻讱 诇讗 诪爪讬 诇诪转谞讬 讘讻诇 讬讜诐 诇讛讻讬 谞诪讬 诇讗 拽转谞讬 讘专讬砖讗 讚讬谞专 讘讻诇 讬讜诐. 讜诇讬转讗 讚讘住讬驻讗 谞诪讬 讛讜讛 诪爪讬 诇诪转谞讬 讜讻谉 讛诪讜专讚 注诇 讗砖转讜 诪讜住讬驻讬谉 注诇 讻转讜讘转讛 讘讻诇 讬诪讬 讛讞讜诇 讚讬谞专 讘讻诇 讬讜诐 讜讗祝 注诇 讙讘 讚讛讜讛 诪讗专讬讱 讘诇讬砖谞讬讛 讘住讬驻讗 诪讻诇 诪拽讜诐 讛讜讛 诪拽爪专 讘专讬砖讗 讜讛讜讛 讗砖诪讜注讬谞谉 专讘讜转讗 讚讛转讜住' 讜讛驻讞讬转讜转 讛讜讬讗 讘讻诇 讬讜诐 讜讬讜诐 讜讻诇 砖转注诪讜讚 讘诪专讚讛 讗驻讬' 讬讜诐 讗讞讚 驻讜讞转讬谉 诇讛 讜讗注"讙 讚讞讝专讛 讘讛 讘讗诪爪注 讛砖讘讜注 讜讛"讛 谞诪讬 讛诪讜专讚 讜讛诇讻讱 讛讚专' 拽讜砖讬讬谉 诇讚讜讻转讬讛. 
讜讘讬专讜砖诇诪讬 诪驻专砖 讻谞讙讚 讝' 诪诇讗讻讜转 砖讛讗砖讛 注讜砖讛 诇讘注诇讛 讜讙讘讬 讛诪讜专讚 讚诪讜住讬驻讬谉 讙' 讚讬谞专讬谉 诪驻专砖 讻谞讙讚 砖讗专讛 讻住讜转讛 讜注讜谞转讛 讜讘讛讻讬 诪转专爪讗 讗诪讗讬 谞拽讟 诪转谞讬' 讝' 讜讙' 讜诇讻讗讜专讛 诪砖诪注 讚讛讗讬 讟注诪讗 讛讬讬谞讜 讗诇讬讘讗 讚诪"讚 诪讜专讚转 诪诪诇讗讻讛 转讚注 讚专' 讬讜住讬 讘专 讞谞讬谞讗 讙讜驻讬讛 讛讜讗 谞讬讛讜 讚讗诪专讛 讛转诐 讘讬专讜砖诇诪讬 转诇诪讜讚 砖诇谞讜 讚诪驻专砖 诇拽诪谉 讟注诪讗 讗讞专讬谞讗 讻诪讗谉 讚讗诪专 诪转砖诪讬砖 讛讜讬讗 诪讜专讚转 讜讗注"讙 讚诇拽诪谉 讘注讬 转诇诪讜讚讗 诪讛 讘讬谉 诪讜专讚 诇诪讜专讚转 讚讗诇诪讗 诇讻"注 讘注讬 讛讻讬谉 讗讬讻讗 诇诪讬诪专 诪砖讜诐 讚讗诪专讬谞谉 诇拽诪谉 讚诇讻"注 诪讜专讚转 诪转砖诪讬砖 讛讜讬讗 诪讜专讚转 讗讘诇 拽砖讛 讚讘砖诇诪讗 诪讗讬 讚诪驻专砖 讘讬专讜砖诇诪讬 讻谞讙讚 讝' 诪诇讗讻讜转 砖讬讬讱 砖驻讬专 讘驻诇讜讙转讗 讚专讘讬 讬讜住讬 讘专 讞谞讬谞讗 讜专讘 讛讜谞讗 讚诇拽诪谉 讚讛讬讬谞讜 讻诪"讚 诪诪诇讗讻讛 讛讜讬讗 诪讜专讚转 讗讘诇 诪讗讬 讚诪驻专砖 讙' 讚讬谞专讬谉 讻谞讙讚 砖讗专讛 讻住讜转讛 讜注讜谞转讛 讛讗 讜讚讗讬 诇讻"注 诪爪讬谞谉 诇诪讬诪专 讛讻讬 讚讛讬讬谞讜 住讬诪谞讗 讘注诇诪讗 讜诇讗 砖讬讬讱 讘驻诇讜讙转讗 讚诇拽诪谉 讻诇诇. 
诇讻讱 讻转讘讜 讛转讜住' 讚讛讗 讚诪驻专砖 讘讬专讜砖诇诪讬 驻诇讬讙讗 讗转诇诪讜讚 讚讬讚谉 讜驻诇讬讙讬 讘讟注诪讬 讚讛讬专讜砖诇诪讬 拽讗 驻专讬砖 讛讗讬 讟注诪讗 讜转诇诪讜讚 砖诇谞讜 讗讬谉 住讜讘专 讻谉 讜诪驻专砖 讟注诪讗 讗讞专讬谞讗 讜诇讗讜 讛讬讬谞讜 讚讟注诪讗 讚讬专讜砖诇' 砖讬讬讱 讘诪讗讬 讚住"诇 诪讜专讚转 诪诪诇讗讻讛 讛讜讬讗 诪讜专讚转 讜讟注诪讗 讚转诇诪讜讚 砖诇谞讜 砖讬讬讱 讘诪讗讬 讚住"诇 诪转砖诪讬砖 讛讜讬讗 诪讜专讚转 讜诇注讜诇诐 转诇诪讜讚 砖诇谞讜 讬住讘讜专 讻讟注诐 讛讬专讜砖诇诪讬 诇诪"讚 诪诪诇讗讻讛 讛讜讬讗 诪讜专讚转 讜讛讬专讜砖诇诪讬 讬住讘讜专 讻讟注诐 转诇诪讜讚 砖诇谞讜 诇诪"讚 诪转砖诪讬砖 讗诇讗 讟注诐 讛讬专讜砖诇诪讬 诇讻"注 讜住讬诪谞讗 讘注诇诪讗 拽讗诪专 讜讟注诐 转诇诪讜讚 砖诇谞讜 诇讻"注 讚讜拽 讜转砖讻讞. 讻谉 诪砖诪注 诪诇砖讜谉 讛转讜住驻讜' 讝"诇 讜爪"注 讚讘转诇诪讜讚 讛讬专讜砖诇诪讬 讙讜驻讬讛 诪讬讬转讬 谞诪讬 讟注诐 转诇诪讜讚 砖诇谞讜 注讬讬谉 砖诐:


 讜专砖"讬 讝"诇 讘诪讛讚讜专讗 拽诪讗 讻转讘 讜讝"诇 诪讜专讚转 诪驻专砖 讘讙诪专讗 讜讻讜'. 驻讜讞转讬谉 诇讛 诪讻转讜讘转讛 讝' 讚讬谞专讬谉 讘砖讘转 讻谞讙讚 讝' 诪诇讗讻讜转 砖讛讬讗 讞讬讬讘转 诇讜 讜讗讬谞讛 注讜砖讛 讗诇讜 讛谉 讟讜讞谞转 讜讗讜驻讛 讜诪讘砖诇转 诪谞讬拽讛 讗转 讘谞讛 诪讻讘住转 诪爪注转 讜注讜砖讛 讘爪诪专. 讜诇讗 谞讛讬专讗 讚讛讗 讘讙诪专讗 讗诪专讬谞谉 诪讗讬 诪讜专讚转 诪转砖诪讬砖 诪讻诇诇 讚砖讗专 诪诇讗讻讜转 注讘讚讛 诇讬讛 讜转讜 诪驻专砖 讛转诐 讛诪讜专讚 诪讜住讬祝 注诇 讻转讜讘转讛 讙' 讚讬谞专讬谉 讘砖讘转 讻谞讙讚 砖讗专 讻住讜转 讜注讜谞讛 砖讛讜讗 讞讬讬讘 诇讛. 注"讻:


 讜讛专砖讘"讗 讝"诇 讻转讘 讜讝"诇 讛诪讜专讚转 注诇 讘注诇讛 讻讜'. 讗驻诇讬讙讜 讘讛 讘讙诪专讗 诪讜专讚转 诪诪讗讬 讗讬 诪转砖诪讬砖 讚讜拽讗 讗讜 讗驻讬诇讜 诪诪诇讗讻讛 讜驻讬专砖讜 讘讬专讜砖诇诪讬 讟注诪讗 讚驻讜讞转讬谉 诇讛 讝' 讜讛诪讜专讚 注诇 讗砖转讜 讗讬谉 诪讜住讬驻讬谉 诇讛 讗诇讗 讙' 讗诪专 专' 讬讜住讬 讘专 讞谞讬谞讗 讛讬讗 注诇 讬讚讬 砖讞讬讬讘转 诇讜 砖讘注 讛讜讗 驻讜讞转 诪诪谞讛 砖讘注讛 讜讛讜讗 注诇 讬讚讬 砖讛讜讗 讞讬讬讘 诇讛 讙' 诪讜住讬祝 诇讛 讙' 讜讛拽砖讜 砖诐 讛讙注 注爪诪讱 砖讛讻谞讬住讛 诇讜 注讘讚讬诐 讛专讬 讗讬谞讛 讞讬讬讘转 诇讜 讻诇讜诐 讛讙注 注爪诪讱 砖讛转谞讛 注诪讛 砖讗讬谉 诇讛 注诇讬讜 砖讗专 讻住讜转 讜注讜谞讛 讛专讬 讗讬谞讜 讞讬讬讘 诇讛 讻诇讜诐 诪讗讬 讘讚讬谉 讚讗诪专 专' 讬讜讞谞谉 爪注专讜 砖诇 讗讬砖 诪专讜讘讛 讬讜转专 诪砖诇 讗砖讛 讜谞专讗讛 砖讛讬讜 谞讜转谞讬谉 讟注诐 诪转讞诇讛 讻诪讗谉 讚驻专讬砖 讘讙诪专讗 诪讜专讚转 诪诪诇讗讻讛 讜诇讗 注诪讚 讟注诪讜 讘讜 讜讞讝专讜 诇驻专砖 讻诪讗谉 讚讗诪专 诪转砖诪讬砖 讜诪砖讜诐 拽谞住 讜砖讘注讛 讻谞讙讚 砖讘注讛 讬诪讬 讛砖讘讜注 讜砖诇砖讛 砖诇讛 讻谞讙讚 讜' 讬诪讬 讛讞讜诇 讜砖诇 砖讘转 诇讗 诪砖讜诐 讚诪讞讝讬 讻砖讻专 砖讘转 讻讚讗诪专讬谞谉 讘讙诪专讗 讜拽谞住讜 讗讜转讛 讟专驻注讬拽 诇讬讜诐 讜诇讜 诇讗 拽谞住讜 讗诇讗 讞爪讬 讟专驻注讬拽 诇驻讬 砖爪注专讜 讙讚讜诇 诪爪注专讛 讜讛砖转讗 讚讗转讬转 诇讛讻讬 诇诪"讚 诪诪诇讗讻讛 谞诪讬 诪砖讜诐 拽谞住 讛讜讗 讜诇驻讬 砖诪专讚讛 讘讛专讘讛 讚讘专讬诐 讬讜转专 诪诪专讚讜 拽谞住讜 讬讜转专. 
讜诪住讜驻拽 讗谞讬 讘讚讘专 讝讛 诇诪"讚 诪诪诇讗讻讛 讗诐 砖讘注讛 讟专驻注讬拽讬谉 讗诇讜 讻讜诇谉 拽谞住 讜砖讜讻专 注诇讬讛诐 诪诪拽讜诐 讗讞专 诪讬 砖讬砖诪砖谞讜 诇讟讞讜谉 讜诇讗驻讜转 讜诇讘砖诇 讻讚专讱 砖讛讜讗 注讜砖讛 诇诪"讚 诪转砖诪讬砖 讗讘诇 诪诪诇讗讻讛 诇讗 讗讜 谞讗诪专 讚诇诪"讚 诪诪诇讗讻讛 谞转谞讜 诇讜 讗诇讜 讛砖讘注讛 注诇 讘讬讟讜诇 讛讻诇 讜诇讻讗讜专讛 谞专讗讛 砖讻讜诇谉 拽谞住 讜诪砖诇诪转 诪诪拽讜诐 讗讞专 砖讻专 诪讬 砖讬砖诪砖谞讜 讗讜 讘驻讞讬转转 讻转讜讘转讛 讗讜 砖讬诪讻专讜 诇讛 讘"讚 诪讻转讜讘转讛 讘讟讜讘转 讛谞讗讛 讻讚讬 砖讬砖讻讜专 诇讜 砖驻讞讛 讗讜 注讘讚 诇砖诪砖讜 砖讗诐 讗讬谉 讗转讛 讗讜诪专 讻谉 讛讬讗讱 讛砖讜讜 讞讻诪讬诐 诪讚讜转诐 讘讻讱 讘讻诇 讛诪拽讜诪讜转 讬砖 诪拽讜诪讜转 砖爪专讬讱 诇讛讜爪讬讗 讘砖诪砖讜 讻驻诇讬诐 讜诪拽讜诪讜转 讬砖 砖讗讬谉 爪专讬讱 讗诇讗 诇诪讞爪讬转谉 讜讗驻讬诇讜 转讗诪专 诪讚转谉 砖诇 讞讻诪讬诐 讻讱 讛讜讗 诇转拽谉 讘讚专讱 讛诪讬爪讜注 讜讻注讬谉 讚讗讜专讬讬转讗 讚讘注诇 砖诇诪讛 讞诪砖讬诐 讘注诇 驻讙讜诪讛 讞诪砖讬诐 注讘讚 谞讜拽讘 诪专讙诇讬讜转 砖诇砖讬诐 诪讜讻讛 砖讞讬谉 砖诇砖讬诐 诪讻诇 诪拽讜诐 诪讜专讚 注诇 讗砖转讜 砖讗讬谞讜 诪讜住讬祝 讗诇讗 讙' 讟专驻注讬拽讬谉 讜驻专讬砖谞讗 讘讙诪专讗 讘讗讜诪专 讗讬谞讬 讝谉 讜讗讬谞讬 诪驻专谞住 注"讻 讗讬 讗驻砖专 砖讬住驻讬拽讜 诇讛 诇诪讝讜谞讜转 讜驻专谞住讛 砖诇砖讛 讟专驻注讬拽讬谉 讗诇讗 讗诇讜 拽谞住 讜诇讜讛 注诇讬讜 诪讝讜谞讜转讬讛 讜驻专谞住转讛 讜讗讬讛讜 诪砖诇诐 砖讗诐 讗讬谉 讗转讛 讗讜诪专 讻谉 谞诪爪讗 讛专诪讗讬 诪砖转讻专 讘诪专讚讜 讜诇讗 注砖讜 讞讻诪讬诐 转拽谞讛 诇专诪讗讬谉 讜讝讛 讗讬谞讜 爪专讬讱 诇驻谞讬诐 讜诪诪谞讜 讗转讛 讚谉 诇诪讜专讚转 砖讛讬讗 诪砖诇诪转 诪诪拽讜诐 讗讞专 讜讗诇讜 诪砖讜诐 拽谞住 讜爪"转. 注讻"诇 讛专砖讘"讗 讝"诇:
讜讝"诇 讛专讗"讛 讝"诇 拽砖讬讗 诇谉 注诇讛 讘讬专讜砖诇诪讬 讛讻讗 讗讬转诪专 砖讘注讛 讜讛讻讗 讗讬转诪专 砖诇砖讛 讻诇讜诪专 诪讗讬 砖谞讗 讘讚讬讚讛 讻讬 讛讜讬 诪讜专讚转 讚驻讜讞转讬谉 诇讛 砖讘注讛 讜讘讚讬讚讬讛 讻讬 讛讜讬 诪讜专讚 讗讬谉 诪讜住讬驻讬谉 诇讛 讗诇讗 砖诇砖 讜诪驻专砖 专' 讬讜住讬 讘专 讞谞讬谞讗 讛讬讗 注诇 讬讚讬 砖讞讬讬讘转 诇讜 砖讘注 驻讜讞转讬谉 诇讛 砖讘注讛 讛讜讗 砖讞讬讬讘 诇讛 砖诇砖 诪讜住讬驻讬谉 诇讛 讙' 专' 讬讜住讬 讘专 讞谞讬谞讗 诇讟注诪讬讛 讚诪驻专砖 讘讙诪专讗 讚讬诇谉 诪讜专讚转 诪诪诇讗讻讛 拽讗诪专. 讜讗诐 转讗诪专 讗诐 讻谉 转诪谞讬讗 讛讜讜 讚讗讞讬讬讘讗 诇讬讛 砖讘注讛 诪诇讗讻讜转 讜注讜谞讛 讚讛讻讬 讞砖讘讬谞谉 诇讛 讘讚讬讚讛 讚诪驻专砖讬谞谉 讚注诇 讬讚讬 砖讛讜讗 讞讬讬讘 砖诇砖 诪讜住讬驻讬谉 诇讛 砖诇砖讛 讜讛讬讬谞讜 讜讚讗讬 砖诇砖 讚讞讬讬讘 诇讛 砖讗专 讻住讜转 讜注讜谞讛 讗讬讻讗 诇诪讬诪专 讚注讜砖讛 讘爪诪专 诇讗 讞砖讬讘 诇讬讛 讚讗驻讬' 专' 讬讜住讬 讘专 讞谞讬谞讗 讚讗诪专 诪讜专讚转 诪诪诇讗讻讛 诪讜讚讛 讚诪讬谞讛 诇讗 讛讜讬 诪讜专讚转 讜诇讗 拽谞住讬谞谉 注诇讛 讚诇讗 讛讜讬 讗诇讗 讞讜讘 讘注诇诪讗 讗诇讗 诪住转讬讬谞谉 诇讗讙讘讜讬讬 注诇讛 讚诪讬 讞诪砖 住诇注讬诐 讜驻讜讞转讬谉 讗讜转讛 诪讻转讜讘转讛 讘讟讜讘转 讛谞讗讛 讻砖诐 砖讗诐 讞讘诇讛 诪砖诇诪转 诇讜 诪讻转讜讘转讛 讘讟讜讘转 讛谞讗讛 讜讚讬谉 讛讜讗 砖讛专讬 讗讬诇讜 讛讜讛 诇讛 诪注讜转 讜诇讗 讛讬讛 诇讘注诇讛 专砖讜转 讘讛谉 讻讙讜谉 砖谞转谞讜 诇讛 讗讞专讬诐 注"诪 讻谉 专爪转讛 谞讜转谞转 诇讜 讚诪讬 诪注砖讛 讞诪砖 住诇注讬诐 讜讗讬谞讛 注讜砖讛 讘爪诪专 诪讛 砖讗讬谉 讻谉 讘砖讗专 诪诇讗讻讜转 砖讗讬谞讛 讬讻讜诇讛 诇讬转谉 诇讜 讚诪讬 砖讻专 砖驻讞讛 砖转注砖讛 讗讜转谉 讜转驻讟专 讗诇讗 注诇讬讛 诇注砖讜转谉 讜讗诐 专爪转讛 转爪讗 讛讬讗 讜转讟专讞 讗讞专 砖驻讞讛 诇砖讻讜专 讗讜转讛 诇注砖讜转 讗讘诇 讗讬谞讛 讬讻讜诇讛 诇讛驻讟专 讘讚诪讬诐 讜讛砖转讗 讛讜讜 诇讛讜 砖讘注讛 讜' 讙讜驻讬 诪诇讗讻讜转 讜注讜谞讛. 
讜诪拽砖讬' 注诇讛 讛转诐 讛讙注 注爪诪讱 讛讻谞讬住讛 诇讜 注讘讚讬诐 讜砖驻讞讜转 讛专讬 讗讬谞讛 讞讬讬讘转 诇讜 讻诇讜诐 讛讙注 注爪诪讱 砖讗诪专 诇讛 注诇 诪谞转 砖讗讬谉 诇讬讱 注诇讬 砖讗专 讻住讜转 讜注讜谞讛 讛专讬 讗讬谞讜 讞讬讬讘 诇讛 讻诇讜诐 讻诇讜诪专 砖讗讬谉 诇讱 注诇讬 砖讗专 讗讜 讻住讜转 讗讜 注讜谞讛 讚诇讬讻讗 诇诪讬诪专 讻驻砖讟讛 讚讗诇"讻 诪讗讬 讛讜讬 转讜 诪讜专讚 讗诇讗 讗讜 拽讗诪专 讜讗讬讻讗 诇诪砖诪注 诪讬谞讛 讚注讜谞讛 讚讘专 砖讘诪诪讜谉 诪拽专讬 讜讛讬讬谞讜 讚诪讛谞讬 诇讬讛 转谞讗讛 讚拽讬"诇 讻专' 讬讛讜讚讛 讚讗诪专 讚讘专 砖讘诪诪讜谉 转谞讗讜 拽讬讬诐 讗祝 注诇 讙讘 讚讗驻砖专 谞诪讬 讚注讜谞讛 诇讗讜 讚讘专 砖讘诪诪讜谉 讜诇讻"注 诇讗 诪讛谞讬 诇讬讛 转谞讗讛 讜讛讬讬谞讜 讚拽讗诪专 注诇 诪谞转 砖讗讬谉 诇讱 注诇讬 砖讗专 讜讻住讜转 讜注讜谞讛 讜讗注讜谞讛 诇讗 诪讛谞讬 转谞讗讛 讗讘诇 砖讗专 讜讻住讜转 诪讬讛讗 诇讗 诪讞讬讬讘 诇讛 讜讛砖转讗 讻讬 讛讜讬 诪讜专讚转 转讜 诇讬讻讗 讟注诪讗 讚注"讬 砖讛讜讗 讞讬讬讘 诇讛 讙' 讚讛讗 诇讗 诪讞讬讬讘 诇讛 讗诇讗 讞讚讗 讜讛讬讬谞讜 讚拽砖讬讗 诇谉 讗讟注诪讗 讚专' 讬讜住讬 讘专 讞谞讬谞讗 讚讜诪讬讗 讚讗讬讚讱 讚诪拽砖讬 谞诪讬 讘讗讬讚讱 讟注诪讗 讚诪专讚 讚讬讚讛 讚注诇 讬讚讬 砖讛讬讗 讞讬讬讘转 诇讜 砖讘注讛 驻讜讞转讬谉 诇讛 砖讘注讛 诪讛讻谞讬住讛 诇讜 注讘讚讬诐 讜砖驻讞讜转 讚转讜 诇讬讻讗 砖讘注 讜讗讬驻专讬讻讗 诇讛 讚专' 讬讜住讬 讘专 讞谞讬谞讗 讛转诐 讜讛讚专 专' 讬讜讞谞谉 诪驻专砖 诇讛 讻专讘 讛讜谞讗 讚诪讜专讚转 诪转砖诪讬砖 讜讟注诪讗 讚诪讬诇转讗 诪砖讜诐 讚爪注专讜 砖诇 讗讬砖 诪专讜讘讛 诪砖诇 讗砖讛 讻讚讗诪专讬谞谉 讘讙诪专讗 讚讬诇谉 爪讗 讜诇诪讚 诪砖讜拽 砖诇 讝讜谞讜转 诪讬 砖讜讻专 讗转 诪讬 讗"谞 讝讜 讬爪专讛 诪讘驻谞讬诐 讜讝讛 讬爪专讜 诪讘讞讜抓 讜诪讬讛讜 讘讙诪专讗 讚讬诇谉 诇讗 讗转驻专砖 讟注诪讗 讚专' 讬讜住讬 讘专 讞谞讬谞讗 讜谞拽讟讬 诪讬谞讛 专讘讜讜讗转讗 讝"诇 讚诇讗讜 讛诇讻转讗 讻讜转讬讛 讜讗驻砖专 讚讟注诪讗 诪砖讜诐 讚诇讚讬讚讛 讗讬讻讗 诇诪拽谞住 讟驻讬 讻讬 诪专讚讛 讚诇讗讜 讗讜专讞讗 诪讚讬讚讬讛 讗"谞 讗驻砖专 讚讟注诪讬讛 讻讚诪驻专砖 讗讬讛讜 讙讜驻讬讛 讗注"讙 讚诪拽砖讬谞谉 注诇讛 讘讬专讜砖诇诪讬 讗驻砖专 讚拽住讘专 专讘讬 讬讜住讬 讘专 讞谞讬谞讗 讚拽谞住讗 讚专讘谞谉 诪注讬拽专讗 讛讜讛 诪讛讗讬 讟注诪讗 讗讬讬讚讬 讚讞讬讜讘讗 讚讬讚讛 谞驻讬砖 诪讚讬讚讬讛 讘诪讜专讚转 诇讙诪专讬 诪讚讛讜讗 诪讜专讚 诇讙诪专讬 讜讻讬讜谉 讚转拽讜谉 专讘谞谉 诇讗 驻诇讜讙 讘转拽谞转讬讬讛讜 讜讗驻讬诇讜 讘诪讜专讚转 讗讜 诪讜专讚 讘讗讞讚 诪讛谉 拽谞住讜讛讜 讻砖讬注讜专 讛讝讛. 注讻"诇 讛专讗"讛 讝"诇:


 讜讘讛讻讬 诪砖转谞讬 诇谉 讟注诪讗 讚讙诪专讗 讚讬诇谉 讗驻讬诇讜 诇专"讬 讘专 讞谞讬谞讗 讚讛讗 诇讚讬讚讬讛 谞诪讬 诪讜专讚转 诪转砖诪讬砖 讛讜讬讗 诪讜专讚转 讜讘诪讜专讚转 诪转砖诪讬砖 注"讻 讞讬讜讘讗 讚讬讚讛 谞驻讬砖 诪讞讬讜讘讗 讚讬讚讬讛 讚爪讗 讜诇诪讚 诪砖讜拽 砖诇 讝讜谞讜转 讜讻讜'. 讗"谞 讝讛 讬爪专讜 诪讘驻谞讬诐 讜讻讜' 诪注转讛 诇讗 驻诇讜讙 专讘谞谉 讘转拽谞转讬讬讛讜 讜讗驻讬诇讜 讘诪讜专讚转 诪诪诇讗讻讛 谞诪讬 讛讻讬 转拽讜谉 讜讗驻砖专 讚讘讝讛 谞诪讬 爪注专讜 诪专讜讘讛 讜爪讗 讜诇诪讚 诪转砖诪讬砖 讻谞"诇 讜注"讻 爪专讬讻讬诐 讗谞讜 诇讜诪专 讻谉 诇砖讬讟转 讛转讜住驻讜转 讝"诇 讜讻讚讻转讬讘谞讗 诇注讬诇 讜专砖"讬 讻转讘 讛诪讜专讚转 注诇 讘注诇讛. 讘讙诪专讗 诪驻专砖 诪诪讗讬. 讜砖讜讘 讻转讘 注讜讚 讙' 讚讬谞专讬谉. 讘讙诪专讗 诪驻专砖 诪"砖 讛讜讗 诪讬谞讛 讚讬讚讛. 注"讻. 讗诇诪讗 讚讟注诪讗 讚讙诪专讗 讗讻讜诇讛讜 讘讬谉 讗专讘 讛讜谞讗 讘讬谉 讗专讘讬 讬讜住讬 讘专 讞谞讬谞讗. 
讜转诇诪讬讚讬 专讘讬谞讜 讬讜谞讛 讝"诇 讻转讘讜 讚诇诪"讚 诪诪诇讗讻讛 讛讜讬讗 诪讜专讚转 谞驻专砖 讚讟注诪讗 讚诪转谞讬' 讚拽转谞讬 驻讜讞转讬谉 讝' 讛讜讗 讻谞讙讚 讝' 诪诇讗讻讜转 讜诇诪"讚 诪转砖诪讬砖 讛讜讬讗 诪讜专讚转 讛讟注诐 讛讜讗 讻谞讙讚 砖讘注转 讬诪讬 讛砖讘转 讚讻讬讜谉 砖注讜谞转 讛讟讬讬诇讬谉 讗讞转 讘讻诇 讬讜诐 讜讘注讘讜专讛 诪驻住讬讚 讗讜转讛 讬驻讞讜转 诇讛 讚讬谞专 注诇 讻诇 驻注诐 讜驻注诐 讗诇讬讘讗 讚转"拽 讜讗诇讬讘讗 讚专' 讬讛讜讚讛 砖讘注讛 讟专驻注讬拽讬谉 砖讛诐 讙' 讚讬谞专讬谉 讜讞爪讬 讜诇讗 转讬诪讗 讚讜拽讗 讘讟讬讬诇讬谉 砖注讜谞转谉 讘讻诇 讬讜诐 讜讛爪注专 砖诇讛诐 讘讻诇 讬讜诐 讜讬讜诐 讬驻讞讜转 讝讛 讛砖讬注讜专 砖讗讞专 砖诪爪讗讜 讞讻诪讬诐 讗谞砖讬诐 砖注讜谞转谉 讘讻诇 讬讜诐 讗诪专讜 砖讻诇 讗讚诐 讬驻讞讜转 讝讛 讛砖讬注讜专 注"讻. 
讜讻转讘讜 注讜讚 砖讛诪讜专讚 注诇 讗砖转讜 诪讜住讬祝 砖诇砖 讻谞讙讚 讙' 讚讘专讬诐 砖讛讜讗 讞讬讬讘 诇讛 砖讗专讛 讻住讜转讛 讜注讜谞转讛 讜讗祝 注"讙 讚诪"讚 诪转砖诪讬砖 讗讬谞讜 诪讜专讚 讗诇讗 讘讗讞讚 诪讛诐 讘诇讘讚 讗驻讬诇讜 讛讻讬 讻讬讜谉 砖诪讜专讚 讘讗讞讚 讞讬讬讘讜 讗讜转讜 讘砖诇砖讛 讻谞讙讚 砖诇砖转诐. 注"讻:
注讚 诪转讬 讛讜讗 驻讜讞转 注讚 讻讚讬 讻转讜讘转讛 驻讬' 诪转谞讬转讬谉 讘诪讜专讚转 讙诪讜专讛 讚讗诪专讛 讘注讬谞讗 诇讬讛 讜诪爪注专谞讗 讗讘诇 讛讗讜诪专转 诪讗讬住 注诇讬 讚讬谞讗 讗讞专讬谞讗 讗讬转 诇讛. 讜讛讗 讚拽转谞讬 砖驻讜讞转 讜讛讜诇讱 注讚 讻讚讬 讻转讜讘转讛 讬砖 讘诇砖讜谉 讛讝讛 注讬拽专 讻转讜讘讛 讜转讜住驻转 砖讛讜讗 转谞讗讬 讻转讜讘讛 讜拽讬"诇 转谞讗讬 讻转讜讘讛 讻讻转讜讘讛 讜讬砖 讘讜 注讜讚 谞讻住讬 谞讚讜谞讬讗 砖讗祝 讛讬讗 谞拽专讗转 讻转讜讘讛 讻讚讻转讬讘谞讗 诇注讬诇 讗讘诇 讛讬讛 谞专讗讛 砖讗讬谉 谞讻住讬 诪诇讜讙 讘讻诇诇 讚讛谞讛讜 诇讗 诪拽专讬 讻转讜讘讛 讘砖讜诐 讚讜讻转讗 讜讻讚转谞谉 讛转诐 诪讛 讬注砖讛 讘讻转讜讘转讛 讜讘谞讻住讬诐 讛谞讻谞住讬谉 讜讛讬讜爪讗讬谉 注诪讛 讚讗诇诪讗 讗讬谉 谞讻住讬 诪诇讜讙 讘讻诇诇 讻转讜讘讛 讜注讜讚 诪讚讗讬爪讟专讬讱 专' 讬谞讗讬 诇讜诪专 讘专讬砖 驻讬专拽讬谉 讚转谞讗讬 讻转讜讘讛 讻讻转讜讘讛 诇注谞讬谉 诪讜专讚转 讗讘诇 讘讬专讜砖诇诪讬 [讛"讞] 讗诪专讜 诪讛讜 诇诪驻讞转 诪驻专讗 驻讜专谞讬谉 讚讬讚讛 讜砖诪注讬谞谉 诪谉 讛讚讗 专' 讬讜住讬 讗讜诪专 诇注讜诇诐 讛讜讗 驻讜讞转 讜讛讜诇讱 讜讻讜' 诇讗 讗诪专讜 讗诇讗 讬专讜砖讛 讚讘专 砖讗讬谞讜 诪爪讜讬 讛讚讗 讗诪专讜 讗驻讬诇讜 诇驻讞讜转 诪驻专讗 驻讜专谞讬谉 讚讬讚讛 驻讜讞转 注"讻. 
讜讬"诪 讚诇谞讻住讬 爪讗谉 讘专讝诇 拽专讜 驻专讗 驻讜专谞讬谉 讻讚讗诪专讬谞谉 诇拽诪谉 讗砖讛 讙讜讘讛 驻讜专谞讗 诪讛诐 讜诇讗 谞讛讬专讗 诇讬 讚讗"讻 诇诪讛 诇讛讜 诇诪驻砖讟讛 诪讚专' 讬讜住讬 讛专讬 讛讜讗 讘讻诇诇 讻转讜讘转讛 讗诇讗 讜讚讗讬 讻讬 讛讬专讜砖诇诪讬 住讜讘专 砖驻讜讞转讬谉 讗驻讬诇讜 诪谞讻住讬 诪诇讜讙 砖诇讛 诇讗 讛讜爪专讱 专' 讬讜住讬 诇讛讜住讬祝 讗诇讗 讬专讜砖讛 讛讘讗讛 讗讞专讬 砖谞驻讞转讜 讻转讜讘转讛 讜谞讻住讬讛 讻讚讚讬讬拽 诇讬砖谞讗 讚拽转谞讬 砖讗诐 转驻讜诇 讬专讜砖讛 讬讞讝讜专 讜讬讙讘讛 讗讘诇 讘谞讻住讬 诪诇讜讙 砖讻讘专 讛讬讜 诇讛 讘砖注转 诪专讚讛 讗祝 专讘谞谉 诪讜讚讜 讜讛讗 讚诇讗 拽转谞讬 讗诇讗 讻讚讬 讻转讜讘转讛 诇讗讜 讚讜拽讗 讗诇讗 讚谞拽讟 讚讘专 讛谞讜讛讙 讘讻诇 讻讬 诇讻诇 讬砖 讻转讜讘讛 讜讗讬谉 诇讻诇 谞讻住讬 诪诇讜讙 讻讚讗讬转讗 讘驻专拽讬谉 诇注讬诇 讜讛讗 讚讗讬爪讟专讬讱 专' 讬谞讗讬 诇讜诪专 砖转谞讗讬 讻转讜讘讛 讻讻转讜讘讛 讚诪讬 诇诪讜专讚转 讗讬谞讜 讗诇讗 诇讚注转 专讘讜转讬谞讜 砖讘讙诪专讗 砖诪驻拽讬注讬谉 讻转讜讘转讛 讘驻注诐 讗讞转 诇住讜祝 讚' 砖讘转讜转 讚讛转诐 讻转讜讘转讛 讚讜拽讗 讗讘诇 诇讚讘专讬 诪砖谞转谞讜 砖驻讜讞转讬谉 讜讛讜诇讻讬谉 拽讜谞住讬谉 讗讜转讛 诇驻讞讜转 诪讻诇 谞讻住讬讛 讜讛讗 拽讬"诇 讻专讘讜转讬谞讜 讻讚讘注讬谞谉 诇诪讬诪专 讘讙诪专讗 讘住"讚. 讛专讬讟讘"讗 讝"诇:
讜讛专砖讘"讗 讝"诇 驻讬专砖 讚驻专讗 驻讜专谞讬谉 讛讬讬谞讜 谞讻住讬 爪讗谉 讘专讝诇 砖诇讛 讜驻专讗 讛讜讗 砖讘讞 讻讙讜谉 驻讜专谞讗 诇讬转诪讬 讘砖讬诇讛讬 驻专拽 谞注专讛 砖谞转驻转转讛 讻诇讜诪专 驻讜讞转 讗驻讬诇讜 诪谉 讛砖讘讞 砖诇讛 讻诇讜诪专 诪砖讘讞 讘讬转 讗讘讬讛 砖讛讘讬讗讛 诇讜 讘谞讚讜谞讬讬转讛 讜讬砖 诪讬 砖驻讬专砖 驻专讗 驻讜专谞讬谉 谞讻住讬 诪诇讜讙 诇讜诪专 讚讗驻讬' 诇专讘谞谉 驻讜讞转 诪谞讻住讬 诪诇讜讙 砖讛讬讜 诇讛 讘砖注讛 砖诪专讚讛 砖诇讗 谞讞诇拽讜 专讘谞谉 讜专' 讬讜住讬 讗诇讗 讘谞讻住讬诐 砖谞驻诇讜 诇讛 讗讞专 砖诪专讚讛 讜讗讬谞讜 诪讻讬专 讘讟注诪谉 讜讻讬 诪讛 讗讬讻驻转 诇讛讜 诇讞讻诪讬诐 讗诐 谞驻诇讜 诇讛 拽讜讚诐 砖诪专讚讛 讗讜 诇讗讞专 砖诪专讚讛 讻讗谉 讜讻讗谉 诪砖讜诐 砖诪专讚讛 注诇 讘注诇讛 讛讜讗 讜讻讬讜谉 砖讛讜讗 驻讜讞转 诪谞讻住讬 诪诇讜讙 砖谞驻诇讜 诇讛 讻讘专 讗祝 诪讛 砖谞驻诇 诇讛 诇讘住讜祝 讜注讜讚讛 诪讜专讚转 转驻讞讜转 讚讻诇 砖注转讗 讜砖注转讗 诪讜专讚转 讛讬讗 讜诪讛 讘讬谉 砖注讛 专讗砖讜谞讛 诇诪专讚讛 讜讘讬谉 砖注讛 讗讞专讜谞讛. 注讻"诇 讛专砖讘"讗. 
讜讚注转 讛专讗"讛 讝"诇 讚讗驻讬诇讜 诪谞讻住讬 诪诇讜讙 讛讜讗 驻讜讞转 讜讗驻讬诇讜 谞转谉 诇讛 讗讞讚 讘诪转谞讛 注"诪 砖讗讬谉 诇讘注诇讛 专砖讜转 讘讛 讚诪讚专' 讬讜住讬 谞砖诪注 诇专讘谞谉 讚注"讻 诇讗 驻诇讬讙讬 专讘谞谉 注诇讬讛 讚专' 讬讜住讬 讗诇讗 砖讗讬谉 驻讜讞转讬谉 讻谞讙讚 诪讛 砖讗讬谉 诇讛 讗讘诇 讻谞讙讚 讻诇 诪讛 砖讬砖 诇讛 驻讜讞转讬谉 讜讛讻讬 讗诪专讬谞谉 讘讬专讜砖诇诪讬 诪讛讜 诇驻讞讜转 诪谉 驻专讗 驻讜专谞讬谉 讻讜':
讜讻转讘 注讜讚 讝"诇 讜诪住转讘专讗 讚讛讗 讚驻讞转讬谞谉 诇讛 砖讘注讛 讚讬谞专讬谉 诇讗讜 砖讘注讛 讚讬谞专讬谉 讚诪讬 讟讜讘转 讛谞讗讛 讘讻转讜讘讛 拽讗诪专讬 讚谞驻讬砖讬 诇讛讜 诪砖讘注讛 讚讬谞专讬谉 讘讻转讜讘讛 讙讜驻讛 讗诇讗 砖讘注讛 讚讬谞专讬谉 诪诪砖 讜讻谉 讘谞讻住讬 诪诇讜讙 讻砖驻讜讞转讬谉 诇讜 诪讛谉 讗讬谉 驻讜讞转讬谉 诇讜 诪讛谉 诪诇讘讚 讛驻讬专讜转 讗诇讗 讻诪讜转 砖讛谉. 讜讗诐 讬砖 诇讛 谞讻住讬诐 砖讗讬谉 诇讘注诇讛 专砖讜转 讘讛谉 讗讜 砖诪讞诇 诇讛 讘注诇讛 驻讬专讜转 谞专讗讬谉 讛讚讘专讬诐 砖谞讜转谞讬谉 诇讜 诪讛诐 砖讘注讛 讚讬谞专讬谉. 讜讗注"讙 讚讛砖转讗 讛谞讬 砖讘注讛 讚讬谞专讬谉 注讚讬驻讬 诇讛 讟驻讬 诪讚转谞谉 讛讻讬 住转诪讗 砖讘注讛 讚讬谞专讬谉 诪砖诪注 讚诇讗 砖谞讬 诇谉 讘讛讜 讻诇诇 讚讗讬 诇讗 转讬诪讗 讛讻讬 讘砖讘注讛 讚讬谞专讬谉 讚讻转讜讘讛 讙讜驻讛 谞诪讬 讗讬讻讗 诇诪讬驻诇讙 讘讬谞讬讬讛讜 讚讛讗 诇讗 砖讜讜 讚讝诪谞讬谉 讚讛讬讗 讬诇讚讛 讜讛讜讗 讝拽谉 讜专讗讜讬讛 砖转讘讗 诇讬讚讬 讙讘讬讬转 讻转讜讘转讛 讜讗诇讜 讗转讜 诇讝讘讜谞讛 讘讟讜讘转 讛谞讗讛 诪讝讘谞讬 诪讬谞讛 讟驻讬. 讗诇讗 拽谞住讛 讚讬讚讛 讛讜讗 讜诇讚讬讚讛 讛讜讗 讚拽谞住讜 专讘谞谉 讜讗祝 注诇 讙讘 讚诇讚讬讚讬讛 注讚讬驻讬 诇讬讛 讛谞讬 砖讘注讛 讚讬谞专讬谉 诪讛谞讬 诇讚讬讚讛 讻讜诇讛讜 砖讜讜 诇讛讜 讚讛讗 诪住专讬谞谉 诇讬讛 讘讬讚讬讛 讜讗讬 讘注讬 诪讙专砖 诇讛 讜讛讜讛 讞讝讬讗 诇诪砖拽诇 谞讻住讬 诪诇讜讙 讜讻转讜讘转讛 讜驻住讚讗 诪讬谞讬讬讛讜 砖讘注讛 讚讬谞专讬谉 诇讻诇 砖讘转 讜砖讘转 讜诇驻讬讻讱 专讜讗讬谉 讗讜转讛 诇注讜诇诐 讻讗诇讜 谞转讙专砖讛 讜讛砖转讗 砖讜讜 诇讛讜 讻讜诇讛讜 讜讗注"讙 讚讘讚讬讚讬讛 讻讬 讛讜讬 诪讜专讚 转谞谉 诪讜住讬驻讬谉 诇讛 注诇 讻转讜讘转讛 讙' 讚讬谞专讬谉 讘砖讘转 讜诇讗 讬讛讘讬谞谉 诇讛讜 诇讚讬讚讛 诇讗诇转专 讗诇讗 诇转讜住' 讻转讜讘讛 讛转诐 讛讜讗 诪砖讜诐 讚诇讗 讬讛讬讛 讗诇讗 诪转谞讛 讚拽讗 讬讛讬讘 诇讛 讗讞专 诪讬 诇讗 诪讬拽谞讬 诇讘注诇 诇讗讻讬诇转 驻讬专讜转 讜讛专讬 诪讛 砖拽谞转讛 讗砖讛 拽谞讛 讘注诇讛. 讛讻讗 谞诪讬 讞砖讘讬谞谉 诇讛 讚讻讜讜转讛 讜诪住转讬讬谉 讚诪讜住驻讬谞谉 诇讛 讗讻转讜讘转讛 讜诇讗讜 诇诪讬诪专讗 讚转讬讝讘讬谉 讘讛讜 拽专拽注 讜讛讻讬 诪讜讻讞 诇讬砖谞讗 讚诪讜住讬驻讬谉 诇讛 注诇 讻转讜讘转讛 讜爪"转. 注讻"诇 讛专讗"讛 讝"诇:
讜讝"诇 讛专讬讟讘"讗 讝"诇 讜砖讘注讛 讚讬谞专讬谉 讗诇讜 砖讘注讛 讚讬谞专讬谉 诪诪砖 诇讗 砖讬驻讞转讜 诪讛谉 讚讘专 讛砖讜讛 讛讬讜诐 讝' 讚讬谞专讬谉 讻砖转诪讻专 讘讟讜讘转 讛谞讗讛 讚讻讜诇讬 讛讗讬 诇讗 拽谞住讜讛 专讘谞谉 讜讚注转 讙讚讜诇讬 讛诪驻专砖讬诐 砖诪转讞讬诇讬诐 诇拽谞住讛 诪诪讛 砖砖讜讛 讬讜转专 砖讗诐 讬砖 诇讛 谞讻住讬 诪诇讜讙 诪讙讘讬谉 诇讜 诪讛诐 砖讘注讛 讚讬谞专讬谉 讜讗诐 诇讗讜 驻讜讞转讬谉 诪谞讚讜谞讬讗 讜讗讞专 讻讱 诪注讬拽专 讻转讜讘讛 讜转讜住驻转 讚讘转讞诇讛 诪谞讚讜谞讬转讛 讘注讬谞谉 讚诇讬拽谞住讛 讟驻讬 讻讬 讛讬讻讬 讚转讛讚专 讘讛 讜讬砖 讞讜诇拽讬诐 讘讚讘专 讜诇讗 谞驻拽讗 诇谉 诪讬谞讛 诪讬讚讬 讚讻专讘讜转讬谞讜 拽讬"诇. 注"讻:


 讜讻谉 讛诪讜专讚 注诇 讗砖转讜 讻讜'. 讻转讘 讛专诪"讛 讝"诇 讚讗注"讙 讚讗讚讞讬讬讗 诇讬讛 诪转谞讬' 讚诪讜专讚转 讛讗 诪转谞讬' 讚诪讜专讚 注诇 讗砖转讜 讻讚拽讬讬诪讗 拽讬讬诪讗 讚讛讗 诇讗 注讘讚讗 专讘谞谉 转拽谞转讗 讗讞专讬转讬 讚拽讬"诇 讻转"拽 讜讛"诪 讻诇 讻诪讛 砖诇讗 转讘注讛 讙讬专讜砖讬谉 讗讘诇 讛讬讻讗 讚转讘注讛 讙讬专讜砖讬谉 诪讞诪转 讚诪专讚 注诇讬讛 诪转砖诪讬砖 诪转专讬谞谉 讘讬讛 诇诪讛讚专 讘讬讛 诪诪专讚讬讛 讗讬 爪讬讬转 爪讬讬转 讜讗讬 诇讗 讗讬讻讗 诇驻诇讜讙讬 讚讗讬 讗讬砖转诪讜讟讬 拽讗 诪砖转诪讬讟 注讚 讜' 讞讚砖讬诐 诪讜住讬驻讬谉 诇讛 注诇 讻转讜讘转讛 诪讻讗谉 讜讗讬诇讱 讬讜爪讬讗 讜讬转谉 诇讛 讻转讜讘讛 讜诇讗 住讙讬讗 诇讛 讘转讜住驻转 讚专讜爪讛 讗砖讛 讘拽讘 讜转驻诇讜转 讜讻讜' 讜讻诇 砖讻谉 诪转讜住驻转 讻转讜讘讛 讚住驻拽 讛谞讗讛 诇讗讞专 讝诪谉 讛讬讗 讜讗讬 驻住讬拽 诇诪讬诇转讗 讚讗诪专 诇讗 谞讬讞讗 诇讬 诇砖诪讜砖讬 讘讛讚讛 讬讜爪讬讗 诪讬讚 讜讬转谉 讻转讜讘讛. 转讚注 讚讛讗 拽专讜讘 讘砖专 诪砖讗专 讛讜讗 讚讬诇驻讬谞谉 讻讬 讛讬讻讬 讚讻讬 驻住拽 诇诪讬诇转讬讛 讙讘讬 砖讗专讛 讬讜爪讬讗 讜讬转谉 讻转讜讘讛 讙讘讬 注讜谞讛 谞诪讬 讬讜爪讬讗 讜讬转谉 讻转讜讘讛. 转讚注 谞诪讬 讚讛讗 讙讘讬 讛诪讚讬专 讗转 讗砖转讜 诪转砖诪讬砖 讛诪讟讛 讘"砖 讗讜诪专讬诐 砖转讬 砖讘转讜转 讜讘"讛 [讗讜诪专讬诐] 砖讘转 讗讞转 讜拽讬"诇 讚讬讜转专 诪讻讗谉 讬讜爪讬讗 讜讬转谉 讻转讜讘讛 讜讻"转 讗讬 讛讻讬 讻讬 驻住拽讛 诇诪讬诇转讬讛 谞诪讬 诇讬谞讟专 诇讬讛 砖讘转 讗讞讚 讚诇诪讗 讛讚专 讘讬讛 诪讬讚讬 讚讛讜讛 讗诪讚讬专 讚讗注"讙 讚驻住拽讗 诇诪讬诇转讬讛 讘谞讚专 住转诐 谞讟专讬谞谉 诇讬讛 砖诪讗 讬诪爪讗 驻转讞 诇谞讚专讜 诇讗 讚诪讬 诇诪讚讬专 讚讗诇讜 讛转诐 讗注"讙 讚驻住拽讗 诇诪讬诇转讬讛 诪注讬拽专讗 讘注讬讚谞讗 讚讗讚专讛 讻诇 砖注转讗 讜砖注转讗 诇讗讜 诪讜专讚 注诇 讚注转 讘"讚 讛讜讗 讚讗讬 讛讜讛 诪砖讻讞 驻转讞 诇谞讚专讬讛 讛讜讛 讛讚专 讘讬讛 讜讗讬住讜专讗 讛讜讗 讚诪注讻讘 注诇讬讛 讜讗诪讟讜 诇讛讻讬 谞讟专讬谞谉 诇讬讛 砖诪讗 讬诪爪讗 驻转讞 诇谞讚专讜 讗讘诇 诪讜专讚 讙专讬讚讗 讚讬讻讜诇 诇诪讛讚专 讘讬讛 讜诇讗 拽讗 讛讚专 讘讬讛 讻诇 砖注转讗 讜砖注转讗 诪讜专讚 注诇 讚注转 讘"讚 讛讜讗 讜讗诪讟讜 诇讛讻讬 讬讜爪讬讗 诪讬讚 讜讬转谉 讻转讜讘讛 诪讬讚讬 讚讛讜讛 讗讗讜诪专 讗讬 讗驻砖讬 讗诇讗 讗谞讬 讘讘讙讚讬 讜讛讬讗 讘讘讙讚讛 讜诪讛讗 讟注诪讗 谞诪讬 诇讗 砖讬讬讻讗 驻诇讜讙转讗 讚讘"砖 讜讘"讛 讗诇讗 讘诪讚讬专 讚讗讬 讘诪讜专讚 讙专讬讚讗 讜讘诪讗讬 讗讬 讻讚 驻住拽讗 诇诪讬诇转讬讛 讬讜爪讬讗 诪讬讚 讜讬转谉 讻转讜讘讛 讜讗讬 讚拽讗 诪砖转诪讬讟 讗砖转诪讜讟讬 讜' 讞讚砖讬诐 讘注讬 讜诪转谞讬' 讚讛诪讜专讚 讚诇讗 拽讗 讬讛讘讗 砖讬注讜专讗 讗诇讗 拽讗 驻住讬拽 讜转谞讬 转谞讗 诪讜住讬驻讬谉 诇讛 注诇 讻转讜讘转讛 讜转讜 诇讗 讘讚诇讗 转讘注讛 讙讬专讜砖讬谉 讜讻讚驻专讬砖谞讗 注"讻. 讻谉 讻转讘讜 转诇诪讬讚讬 专讘讬谞讜 讬讜谞讛 讝"诇 讘驻讬专讜砖谉 注诇 讛讛诇讻讜转:
讙诪专讗 诪讜专讚转 诪诪讗讬 专讘 讛讜谞讗 讗诪专 诪转砖诪讬砖 讜讻讜' 讗讬讻讗 诇诪讬讚拽 讜诪讗讬 拽讗 讘注讬 讜讘诪讗讬 驻诇讬讙讬 讛讗 讜讚讗讬 讚讘讻诇 诪讛 讚诪讞讬讬讘讗 讘讛讜 讗讬 诪诪专讚讗 讘讛讜 讛讜讬讗 诇讛 诪讜专讚' 讜驻讬' 讘转讜住驻讜转 讚讘驻诇讜讙转讗 讚专讘 讛讜谞讗 讜专"诇 讚诇注讬诇 拽讗 诪驻诇讙讬 讚专讘 讛讜谞讗 讗讝讬诇 诇讟注诪讬讛 讚讬讻讜诇讛 讗砖讛 诇讜诪专 讗讬谞讬 谞讝讜谞转 讜讗讬谞讬 注讜砖讛 讜专' 讬讜住讬 讘专 讞谞讬谞讗 住"诇 讻专"诇 讚讗讬谞讛 讬讻讜诇讛 诇讜诪专 讗讬谞讬 谞讬讝讜谞转 讜讗讬谞讬 注讜砖讛 讜讗讻转讬 拽砖讬讗 诇诪讗讬 讚住"讚 讛砖转讗 讚专' 讬讜住讬 讘专 讞谞讬谞讗 住"诇 讻专"诇 讚讚讜拽讗 诪诪诇讗讻讛 讛讜讬讗 诪讜专讚转 讜诇讗 诪转砖诪讬砖 讗诪讗讬 诇讗 讛讜讬讗 诪讜专讚转 讜讛讗 诪砖注讘讚讗 诇讬讛 讻讘专 讻转讘 讛专讬讟讘"讗 讝"诇 讜讝"诇 讛讗 讚拽住"讚 诪注讬拽专讗 诇专讘讬 讬讜住讬 讘专 讞谞讬谞讗 讚诪转砖诪讬砖 诇讗 讛讜讬讗 诪讜专讚转 诇讗讜 诇诪讬诪专讗 讚诇讗 谞讬讞讜砖 诇诪专讚讛 讻诇诇 讚讛讗 讗诪专讬谞谉 讛谞讗转 转砖诪讬砖讱 注诇讬 讻讜驻讛 讜诪砖诪砖转讜 讜注讜讚 讗讬讱 讗驻砖专 砖转讘讟诇 诪诪谞讜 诪爪讜转 驻专讬讛 讜专讘讬讛 讜诇讗 讬讛讗 注诇讬讛 拽谞住 讗诇讗 讜讚讗讬 讛讻讬 住"讚 讚诇讗 讛讜讬讗 诪讜专讚转 诇讚讜谞讛 讻讚讬谉 诪砖谞转谞讜 讗诇讗 砖拽讜谞住讬谉 讗讜转讛 诇爪讗转 讘诇讗 讻转讜讘讛 讜讻讚专讱 砖讗诪专讜 讘拽讜诇谞讬转 砖转爪讗 讘诇讗 讻转讜讘讛 讜讛讬讗 讛诪砖诪注转 拽讜诇讛 注诇 注住拽讬 转砖诪讬砖 讜讻讘专 讛讗专讬讱 专讘讬' 讛讙讚讜诇 讝"诇 讘讝讛 讘住驻专 讛讝讻讜转 注"讻:


 讜诇注讬拽专 驻讬专讜砖 砖诪讜注转谞讜 讻转讘 讛专讬讟讘"讗 讝"诇 讜讝"诇 专讘 讛讜谞讗 讗诪专 诪转砖诪讬砖 讻讜'. 讜讗住讬拽谞讗 讚诪转砖诪讬砖 讻"注 诇讗 驻诇讬讙讬 讚讛讜讬讗 诪讜专讚转 讻讬 驻诇讬讙讬 诪诪诇讗讻讛 讚专' 讬讜住讬 讘专 讞谞讬谞讗 住讘专 讚诪诪诇讗讻讛 谞诪讬 讛讜讬讗 诪讜专讚转 讜专讘 讛讜谞讗 住讘专 讚诪诪诇讗讻讛 诇讗 讛讜讬讗 诪讜专讚转. 讜讛拽砖讛 讛专讗讘"讚 讝"诇 讛讬讗讱 讗驻砖专 讚讗讬转转讗 砖拽诇讗 诪讝讜谞讬 诪讘注诇讛 讜诇讗 转讛讗 诪讜专讚转 讜讻讬 讬讛讗 讛讘注诇 讝谞讛 讜诪驻专谞住讛 讜讬讛讗 讛讜讗 讟讜讞谉 讜讗讜驻讛 讜诪讘砖诇 诇注爪诪讜 讜诪讛 讬注砖讛 讘讛谞拽转 讘谞讜 讜注讜讚 讛讗 转谞讬讗 谞讚专讛 砖诇讗 诇讛谞讬拽 讗转 讘谞讛 讻讜驻讛 讜诪谞讬拽转讜 讜讗诐 讗讬谉 驻讜讞转讬谉 诪讻转讜讘转讛 讘诪讛 讛讜讗 讻讜驻讛 讗讬 讘讚讘专讬诐 讘讚讘专讬诐 诇讗 讬讜住专 注讘讚 讜讗诐 讘砖讜讟讬诐 讜砖诪转讗 讗讬转转讗 诇讗讜 讘转 讛讻讬 讛讬讗 讛讗 讜讚讗讬 诇讬讻讗 讻驻讬讛 讗诇讗 讘讻转讜讘转讛. 讜转讜 讚讛讗 转谞讬讗 谞讚专讛 砖诇讗 转讗专讜讙 讘讙讚讬诐 诇讘谞讬诐 诇讘谞讛 转爪讗 砖诇讗 讘讻转讜讘讛 讜讻"砖 讘砖讗专 讙讜驻讬 诪诇讗讻讜转 讜讗讬讱 诇讗 讛拽砖讜 诪诪谞讛 诇专讘 讛讜谞讗 讚讘砖诇诪讗 专"讬 讘专 讞谞讬谞讗 诪爪讬 诇转专讜爪讬 讻讚讗诪专讬' 讘住讜讙讬讬谉 讜诇讗讜 诇讗诪诇讜讻讬 讘讛 讘注讬 讗诇讗 诇专"讛 拽砖讬讗. 


诇讻讱 驻讬' 专"讬 讝"诇 讚诪砖讗专 讙讜驻讬 诪诇讗讻讜'. 砖讛诐 诇转砖诪讬砖 讙讜驻讜 讚讻"注 诪讜专讚转 讛讜讬讗 讜诇讗 谞讞诇拽讜 讗诇讗 讘诪诇讗讻转 诪注砖讛 讬讚讬讛 讜专讘 讛讜谞讗 诇讟注诪讬讛 讚讗诪专 讬讻讜诇讛 讗砖讛 砖转讗诪专 诇讘注诇讛 讗讬谞讬 谞讝讜谞转 讜讗讬谞讬 注讜砖讛 讛诇讻讱 讗讬谉 讻讗谉 诪专讚 讻诇诇 讜专' 讬讜住讬 讘专 讞谞讬谞讗 住讘专 砖讬讻讜诇 诇讻讜驻讛 注诇 诪注砖讛 讬讚讬讛 讻住讘专讗 讚专"诇. 讜讗诐 转讗诪专 讻讬 讗拽砖讬谞谉 诇拽诪谉 诪谞讚讛 讜驻专讻讬谞谉 谞讚讛 讘转 转砖诪讬砖 讛讬讗 诇讜拽诪讛 讘砖讗专 诪诇讗讻讜转 讚讛讜讬讗 诪讜专讚转 讗驻讬' 诇专讘 讛讜谞讗 讜讬砖 诇讜诪专 讚转诇诪讜讚讗 诪砖诪注 诇讬讛 谞讚讛 讚讜诪讬讗 讚讞讜诇讛 讚诇讗讜 讘转 诪诇讗讻讛 讛讬讗 讜讗讬谉 诪专讚讜转讛 讗诇讗 诪转砖诪讬砖 讜诇讗 谞讛讬专讗 讚讛讗 讜讚讗讬 砖驻讬专 诪爪讬 诇转专讜爪讬 转诇诪讜讚讗 讘砖讗专 诪诇讗讻讜转 讜注讜讚 讚讗诐 讻谉 讛讜讛 诇讜 诇诪讬诪专 诪诪注砖讛 讬讚讬讛 讻讚讗诪专讬谞谉 讘讻诇 讚讜讻转讗 讚诇讬砖谞讗 讚诪诪诇讗讻讛 讘讻讜诇讛讜 诪诇讗讻讜转 诪砖诪注 讜转讜 讚讛讜讛 诇讜 诇诪讬诪专 讚专讘 讛讜谞讗 诇讟注诪讬讛. 讜转讜 讚诇注讬诇 诇讗 讗砖讻讞谉 讚驻诇讬讙 讗讚专讘 讛讜谞讗 讗诇讗 专"诇 讻讚讗诪专讬谞谉 讜驻诇讬讙 讗讚专"诇 讜讻讜' 讜注讜讚 诪讚讗诪专讬谞谉 诇拽诪谉 诪讛 讘讬谉 诪讜专讚 诇诪讜专讚转 诪驻谞讬 砖爪注专讜 砖诇 讗讬砖 拽砖讛 诪砖诇 讗砖讛 讛谞讬讞讗 讘诪讜专讚 诪转砖诪讬砖 讗讘诇 讘诪讜专讚 诪诪诇讗讻讛 诪讗讬 讗讬讻讗 诇诪讬诪专 讚讛讗 讜讚讗讬 诪专讚讜 砖诇 讗讬砖 砖讗讜诪专 讗讬谞讬 讝谉 讜诪讘讟诇 诪诪谞讛 讞讬讬 谞驻砖讛 拽砖讛 诪诪专讚 诪诪诇讗讻讛 砖诇讛 讗诇讗 讜讚讗讬 讚讘讻讜诇讛讜 诪诇讗讻讜转 谞讞诇拽讜 讜讻谉 驻讬专砖讜 讛讙讗讜谞讬诐 讝"诇 讜讻谉 驻讬专砖讜 讘转讜住' 讜诪"讚 讚诪诪诇讗讻讜转 诇讗 讛讜讬讗 诪讜专讚转 诇讗讜 诇诪讬诪专讗 砖转爪讗 谞拽讬讛 诪讘"讚 讜转讟讜诇 诪讝讜谞讜转 讻讚讘专讬 讛专讗讘"讚 讝"诇 讚讛讗 诇讬转讗 讗诇讗 专讘 讛讜谞讗 拽讗诪专 砖讗讬谞讛 诪讜专讚转 诇讚讜谉 讗讜转讛 讘驻讞讬转转 砖讘注讛 讚讬谞专讬谉 讚讻讬讜谉 讚讘诪讬诇转讗 讚诪诪讜谉 讛讬讗 诪讜专讚转 讗讬谉 诇谞讜 诇拽谞住讛 讘讻讱 讗诇讗 砖谞讙讘讛 诪谞讻住讬讛 讗讜 砖谞驻讞讜转 诪讻转讜讘转讛 讻讚讬 砖驻讞讛 讗讞转 诇砖诪砖讜 讜讗诐 诇讗 谞讜讻诇 诇拽谞住讛 讘讻讱 砖谞拽谞住讜讛 诇讛讜爪讬讗讛 讘诇讗 讻转讜讘讛 讜专' 讬讜住讬 讘专 讞谞讬谞讗 讗诪专 讚诪诪诇讗讻讛 谞诪讬 讛讜讬讗 诪讜专讚转 讜诇讗讜 诇诪讬诪专讗 砖转讛讗 驻讟讜专讛 讘讻讱 讚讗诐 讻谉 砖讗讬谉 讚讬 讘砖讘注讛 讚讬谞专讬谉 砖驻讜讞转讬谉 诪讻转讜讘转讛 诇讚诪讬 砖驻讞讛 诇砖诪砖讜 讜砖讛讜讗 爪专讬讱 诇讛谞讬拽 讗转 讘谞讜 讛讬讗讱 讬讛讗 讚讬 讘讻讱 讜注讜讚 讛诪讜专讚 砖讗讜诪专 讗讬谞讬 讝谉 讜讗讬谞讬 诪驻专谞住 讛讬讗讱 讬讛讗 讚讬 诇讛 讘讙' 讚讬谞专讬谉 诇诪讝讜谞讜转讬讛 讜驻专谞住转讛 讜讛诇讗 讛诪砖专讛 讗转 讗砖转讜 注诇 讬讚讬 砖诇讬砖 谞讜转谉 讘诪讻讜讘讚 诇驻讬 讻讘讜讚讜 讜讘诪讜专讚转 讬讚 讛讻诇 砖讜讛 讗诇讗 砖讗祝 诇专' 讬讜住讬 讘专 讞谞讬谞讗 讙讜讘讬谉 诪讻转讜讘转讛 讚诪讬 砖驻讞讛 诇砖诪砖讜 讜诇拽讜谞住讛 讬讜转专 驻讜讞转讬谉 诪讻转讜讘转讛 讝' 讚讬谞专讬谉 讜转讚注 诇讱 讚诪注讬拽专讗 住"讚 讚诪转砖诪讬砖 诇讗 讛讜讬讗 诪讜专讚转 讜讛讗 讜讚讗讬 诇讗讜 诇诪讬诪专讗 讚诇讗 谞讬讞讜砖 诇诪专讚讛 讻诇诇 讚讛讗 讗诪专讬谞谉 讛谞讗转 转砖诪讬砖讱 讻讜' 讜讻讚讻转讬讘谞讗 诇注讬诇 注讚 讻讗谉. 讛专讬讟讘"讗 讝"诇:
讜转诇诪讬讚讬 专讘讬谞讜 讬讜谞讛 讝"诇 讻转讘讜 讜讝"诇 讬砖 诇讛拽砖讜转 讛讬讻讬 拽讗诪专 专' 讬讜住讬 砖讗诐 讗讬谞讛 专讜爪讛 诇注砖讜转 诪诇讗讻讛 讚讛讜讬讗 诪讜专讚转 讜讛讗 拽讬"诇 讬讻讜诇讛 讗砖讛 砖转讗诪专 诇讘注诇讛 讗讬谞讬 谞讝讜谞转 讜讗讬谞讬 注讜砖讛 讜诪住转诪讗 诇讗 驻诇讬讙 专' 讬讜住讬 讗讛讗. 讜讬砖 诇转专抓 讚诪讬讬专讬 讻砖诇拽讞讛 诪谉 讛诪诪讜谉 讜讛讬讗 谞讝讜谞转 诪砖诇讜 讜讗讬谞讛 专讜爪讛 诇注砖讜转 诪诇讗讻讛. 注"讻:


 讜讝"诇 讛专讗"讛 讝"诇 专"讛 讗诪专 诪转砖诪讬砖 讻讜'. 驻讬' 专"讛 讗诪专 诪转砖诪讬砖 讗讘诇 诪诪诇讗讻' 诇讗 讛讜讬讗 诪讜专讚' 讚专诪讬谞谉 注诇讛 讛讗讬 拽谞住讗 讗诇讗 诪讙讘讬谉 讗讜转讜 讚诪讬 砖讻专 砖驻讞讛 讗讞转 砖转砖诪砖谞讜 讜驻讜讞转讬谉 诇讛 诪讻转讜讘转讛 讘讟讜讘转 讛谞讗讛 讻谞讙讚 砖讻专 讝讛 讻砖诐 砖讗诐 讞讘诇讛 讘讜 砖讝讛 诪诪讜谉 讙诪讜专 讛讜讗 砖讛讬讗 讞讬讬讘转 诇讜 讜讗注"讙 讚讘拽谞住讗 讚诪转谞讬' 诇讗 驻讞转讬谞谉 诇讛 诪讻转讜讘转讛 讗诇讗 砖讘注讛 讚讬谞专讬谉 诪诪砖 讛转诐 讛讜讗 拽谞住讗 讗讘诇 讛讻讗 转砖诇讜诪讬谉. 专' 讬讜住讬 讘专' 讞谞讬谞讗 讗诪专 诪诪诇讗讻讛 讻诇讜诪专 讚讘诪讜专讚转 诪诪诇讗讻讛 谞诪讬 拽谞住讬谞谉 诇讛 诇诪驻讞转 诇讛 砖讘注讛 讚讬谞专讬谉 诇讘讚 诪诪讗讬 讚诪讙讘讬谞谉 诇讬讛 诪讬谞讛 讚讬讛讘讬谞谉 诇讬讛 诪讻转讜讘转讛 讘讟讜讘转 讛谞讗讛 讻谞讙讚 讚诪讬 砖讻专 砖驻讞讛 讗讞转 砖转砖诪砖谞讜 讜转注砖讛 诇讜 诪诇讗讻讜转 砖讛讬讗 讞讬讬讘转 讗讘诇 诇讬讻讗 诇诪讬诪专 讚诇专讘讬 讬讜住讬 讘专 讞谞讬谞讗 讚住讘专 诪讜专讚转 诪诪诇讗讻讛 讻讬讜谉 讚拽谞住讬谞谉 诇讛 讘讻讜诇讬 讛讗讬 诇讗 讬讛讘讬谞谉 诇讬讛 转讜 讚诪住转讬讬注 砖讘注讛 讚讬谞专讬谉 讘讻诇 诪讬诇讬 讚讗诐 讻谉 谞转转 讚讘专讬讱 诇砖讬注讜专讬谉 讜诇讗 砖讜讜 拽谞住讛 诇讻讜诇讛讜 讜讝讬诪谞讬谉 谞诪讬 讗驻砖专 讚诇讗 住讙讬 诇讬讛 讘讛讻讬 诇砖讻专 砖驻讞讛 讗讞转. 讜讻诇 砖讻谉 诇诪讗讬 讚讗诪专讬谞谉 诇讛讗 住讘专讗 讚专' 讬讜住讬 讘专 讞谞讬谞讗 讚讗诪专讬谞谉 讚讗讬讛讜 讛讜讬 谞诪讬 诪讜专讚 诪诪诇讗讻讛 讘讗讜诪专 讗讬谞讬 讝谉 讜讗讬谞讬 诪驻专谞住 讜讗讬 讗诪专转 讚讛砖转讗 谞诪讬 讬讛讘讬谞谉 诇讛 诪讬谞讬讛 砖诇砖讛 讚讬谞专讬谉 诇诪讝讜谞讜转 讜驻专谞住讛 讛讗讬 讜讚讗讬 讗驻砖专 讚诇讗 住驻拽讗 讜诇讗 谞讛讬专讗 讚讬讛讘讬 专讘谞谉 拽爪讘讛 诇诪讝讜谞讛 讗诇讗 讜讚讗讬 讻诇 讻诪讛 讚爪专讬讱 诇讛. 讜转讜 讚讛讗 驻专讬砖谞讗 讚讛谞讬 砖诇砖讛 讚讬谞专讬谉 讚拽谞住讬谞谉 诇讬讛 诇讗讜 诇诪讬诪专讗 讚讬讛讘讬谞谉 诇讛讜 诇讚讬讚讛 讗诇讗 砖讛谉 诇转讜住驻转 讻转讜讘转讛 讜讛讻讬 讚讬讬拽 诇讬砖谞讗 讚拽转谞讬 诪讜住讬驻讬谉 诇讛 注诇 讻转讜讘转讛. 讗诇讗 讜讚讗讬 讗诇讬讘讗 讚专"讬 讘专 讞谞讬谞讗 讻讬讜谉 讚拽住讘专 讚诪讜专讚转 讚讛讜讬讗 诪诪诇讗讻讛 诇诪讬诪专讗 讚诇讘讚 诪诪讗讬 讚诪讙讘讬谞谉 诇讬讛 诪讬谞讛 讻谞讙讚 砖讻专 砖驻讞讛 讗讞转 拽谞住讬谞谉 诇讛 讘驻讞转 砖讘注讛 讚讬谞专讬谉 讜讛讬讬谞讜 驻诇讜讙转讬讬讛讜 讚专讘 讛讜谞讗 住讘专 讚转讜 诇讗 拽谞住讬谞谉 诇讛 讘拽谞住讗 讗讞专讬谞讗. 讜诪讬讛讜 专' 讬讜住讬 讘专 讞谞讬谞讗 讙讜驻讬讛 诇讗 讗诪专 讗诇讗 讘砖讗专 诪诇讗讻讜转 讞讜抓 诪诪注砖讛 讬讚讬讛 讗讘诇 讘诪讜专讚转 讘诪注砖讛 讬讚讬讛 讘讛讗 诇讗 拽谞住讬' 诇讛 讗诇讗 讚诪讙讘讬谞谉 诇讬讛 诪讬谞讛 讜驻讞转讬谞谉 诇讛 诪讻转讜讘讛 讘讟讜讘转 讛谞讗讛 讚诪讬 诪注砖讛 讞诪砖 住诇注讬诐 砖讗讬谞讜 讗诇讗 讻讞讜讘 讻讚驻专讬砖谞讗 讘诪转谞讬'. 
讜诇驻讜诐 诪讗讬 讚拽住"讚 讛砖转讗 讚讜拽讗 诪诪诇讗讻讛 讛讜讗 讚讛讜讬讗 诪讜专讚转 讗讘诇 诪转砖诪讬砖 诇讗 讛讜讬讗 诪讜专讚转 诇诪讬诪专讗 讚拽谞住讬谞谉 诇讛 诇诪驻讞转 诇讛 诪讻转讜讘转讛 讗诇讗 讚诪砖诪转讬谞谉 诇讛. 讜讗讬讘专讗 讚转诪讬讛讗 诪诇转讗 讚讗驻讬' 讘诪砖诪注转 拽讜诇讛 注诇 注住拽讬 转砖诪讬砖 讜讚诪拽砖讟讗 诇讬讛 转讻讗 讜诪拽砖讟讗 诇讬讛 驻讜诪讗 转谞谉 诇拽诪谉 讚讬讜爪讗讛 讘诇讗 讻转讜讘讛 讜讘讚讬谉 讛讜讗 讚讬讻诇讬谞谉 诇诪拽砖讬 诪讬谞讛 讜讘诪住拽谞讗 讛讗 讗诪专讬谞谉 讚诪转砖诪讬砖 讻讜诇讬 注诇诪讗 诇讗 驻诇讬讙讬 讚讛讜讬讗 诪讜专讚转 讻讬 驻诇讬讙讬 诪诪诇讗讻讛 讜诇诪讗讬 讚诪住拽讬谞谉 讚诪转砖诪讬砖 讜讚讗讬 诪讜专讚转 讛讬讗 讛讜讗 讛讚讬谉 讚拽讜诇谞讬转 谞诪讬 讞砖讘讬谞谉 诪讜专讚转 讗讘诇 专讘讬 讟专驻讜谉 住讘专 诇拽诪谉 讚拽讜诇谞讬转 讙专注讛 讚诪讻砖专转 注爪诪讛 讜讗讬谞讛 诪讜谞注转 注爪诪讛 诇讜 讜诪专讬讘讛 注诪讜 注诇 注住拽讬 转砖诪讬砖 讜讛讗 讻住讬驻讗 诇讬讛 诪诇转讗 讟驻讬 讚砖诪注讬 砖讻谞讬讛 讜专讗讜讬讛 诇讗诇转专 诇讛驻住讬讚 讻转讜讘转讛 讜诪讬讛讜 讘转专 讛转专讗讛. 注讻"诇 讛专讗"讛 讝"诇:
讜专讘讬谞讜 讬讛讜住祝 讛诇讜讬 谉' 诪讬讙砖 讻转讘 讜讝"诇 讗讘诇 诪诪诇讗讻讜转 诇讗 讛讜讬讗 诪讜专讚转 驻讬' 讻讚讬 砖转驻住讬讚 讻转讜讘转讛 讗诇讗 诪砖诪转讬谞谉 诇讛 注讚 讚注讘讚讗 诇讬讛 诇诪诇讗讻讜转 讚诪讞讬讬讘讛 讘讛讜 讚讛讜讬讗 诇讬讛 讻讻诇 诪讬 砖诪讞讬讬讘 诪谉 讛讚讬谉 讘讚讘专 讜讗讬谞讜 注讜砖讛 讗讜转讜 讚诪砖诪转讬谞谉 诇讬讛 注讚 讚注讘讬讚 诇讬讛 讜诇讗 诪驻住讚讬谞谉 诇讛 诪诪讜谉 讜讛讻讬谉 拽讗诪专 专讘讬谞讜 讛讗讬 讙讗讜谉 讝爪讜拽"诇 讜讚讜拽讗 诪讜专讚转 讛讜讗 讚讗诪专讬谞谉 诪转砖诪讬砖 讛讜讬讗 诪讜专讚转 诪诪诇讗讻讛 诇讗 讛讜讬讗 诪讜专讚转 讗讘诇 讘诪讜专讚 讗驻讬诇讜 诪诪诇讗讻讛 谞诪讬 讛讜讬 诪讜专讚 讚讛讗 讗诪专 讗讬谞讬 讝谉 讜讗讬谞讬 诪驻专谞住 讬讜爪讬讗 讜讬转谉 讻转讜讘讛 讜专' 讬讜住讬 讘专 讞谞讬谞讗 讗诪专 讗祝 诪诪诇讗讻讛 讛讜讬讗 诪讜专讚转 驻讬专讜砖 讜转驻住讬讚 讻转讜讘转讛. 注讚 讻讗谉:


 讘砖诇诪讗 诇诪讗谉 讚讗诪专 诪转砖诪讬砖 诇讞讬讬. 讜讗诐 转讗诪专 诇诪讗谉 讚讗诪专 谞诪讬 诪转砖诪讬砖 讗讘诇 诪诪诇讗讻讛 诇讗 讛讜讬讗 诪讜专讚转 讚讜拽讗 讘讚讬讚讛 讗讘诇 讛讗讬砖 诇讻"注 讛讜讬 诪讜专讚 诪诪诇讗讻讛 讜讻诪讜 砖讻转讘 讛专讗"砖 讝"诇 讘驻住拽讬讜 讜讻讚讻转讬讘谞讗 讘住诪讜讱 讘诇砖讜谉 讛专"讬 讛诇讜讬 谉' 诪讬讙砖 讝"诇 讜诪注转讛 转拽砖讬 诇讬讛 谞诪讬 诪讗讬 讜讻谉 讛诪讜专讚 讜讻讜' 讚拽转谞讬 讘诪转谞讬' 讜讛讗 诇讗 讚诪讜 讗讛讚讚讬 讚诪讜专讚转 讚讜拽讗 诪转砖诪讬砖 讛讜讬讗 诪讜专讚转 讗讘诇 诪讜专讚 讗驻讬诇讜 诪诪诇讗讻讛 讛讜讬讗 诪讜专讚 讜讬"诇 讚注"讻 讛讗讜诪专 讗讬谞讬 讝谉 讜讗讬谞讬 诪驻专谞住 讚讛讬讬谞讜 诪讚讬讚讛 讚讗讬砖 诇讗 讛讜讬讗 诪诇讗讻讛 诪诪砖 讜讻讚讘注讬讗 诇诪讻转讘 讘住诪讜讱 诇砖讬讟转 专砖"讬 讜讛诇讻讱 讘砖诇诪讗 诇诪讗谉 讚讗诪专 转砖诪讬砖 讛专讬 讘转砖诪讬砖 砖讜讜讬谉 讛谉 讛诪讜专讚转 讜讛诪讜专讚 讜诇讗 讗讬讻驻转 诇谉 讘诪讗讬 讚诇讗 砖讜讜 讗讛讚讚讬 讘诪专讬讚转 讗讬谞讬 讝谉 讜讗讬谞讬 诪驻专谞住 讚讛讜讬讗 讻谞讙讚 诪诇讗讻讛 讗讘诇 诇诪"讚 诪诪诇讗讻讛 诪讗讬 讜讻谉 讛诪讜专讚 讻讜' 讛专讬 讘转砖诪讬砖 讗讬谞谉 砖讜讬谉 讜讘诪诇讗讻讛 讙讜驻讛 谞诪讬 诪讬 诪砖讜注讘讚 诇讛 讜诪砖谞讬 讚讛讜讬 讛砖讜讗讛 砖驻讬专 讘诪讗讬 讚讗诪专 专讘 讛讗讜诪专 讗讬谞讬 讝谉 讻讜' 讚诪"诪 讝谉 讜诪驻专谞住 讛讜讗 讻谞讙讚 诪诇讗讻讛 砖诇 讗砖讛 讜诪住拽谞讗 讚讗住讬拽 讚诪转砖诪讬砖 讻"注 诇讗 驻诇讬讙讬 讚讛讜讬讗 诪讜专讚转 讗转讬 砖驻讬专 讟驻讬 诇专' 讬讜住讬 讘专 讞谞讬谞讗 讛讗 讚转谞谉 讜讻谉 讛诪讜专讚 讜讻讜' 诪诪讗讬 讚讗转讬讗 诇专讘 讛讜谞讗. 讗"谞 诪"讚 诪转砖诪讬砖 住讘专 讚讛讗讜诪专 讗讬谞讬 讝谉 讜讗讬谞讬 诪驻专谞住 讬讜爪讬讗 诇讗诇转专 讜讬转谉 讻转讜讘讛 讜讗讬谞讜 讚讜诪讛 诇诪砖谞转谞讜 讚诪讜住讬驻讬谉 讜讛讜诇讻讬谉 讜诪讬讛讜 讛专"讬 谉' 诪讬讙砖 讜讛专讗"砖 讝"诇 诇讗 讻转讘讜 讻谉 讜讻讚讻转讬讘谞讗 讜讛讚讬谉 注诪讛诐 讚讘砖诇诪讗 诇诪"讚 诪诪诇讗讻讛 拽住"讚 讛砖转讗 讚诪转砖诪讬砖 讬讜爪讬讗 诇讗诇转专 讜讻讚讻转讬讘谞讗 诇注讬诇 讘砖诐 讛专讬讟讘"讗 诪砖讜诐 讚转砖诪讬砖 讞诪讬专讗 讟驻讬 讚讛讬讬谞讜 诪注讬拽专 讛讗讬砖讜转 讗讘诇 诇诪讗谉 讚讗诪专 诪诪诇讗讻讛 讛讬讻讬 讘讜 谞讬诪讗 讚讘诪讬讚讬 讚诪诪讜谞讗 讚讗讬谞讜 诪注讬拽专讛 讗讬砖讜转 谞讞诪讬专 讘讬讛 讟驻讬 讜讬讜爪讬讗 诇讗诇转专 讜讘诪讬讚讬 讚注讬拽专 讛讗讬砖讜转 诪讜住讬驻讬谉 讜讛讜诇讻讬谉 讜讬砖 驻谞讬诐 诇爪讚讚 诇讛驻讱 讜讻讚讘注讬谞谉 诇诪讻转讘 讘住"讚 讜住讘专转 专讘讜讜讗转讗 讝"诇 诪讻专讬注 讻谞"诇. 
[讜讝"诇 讛专讬讟讘"讗 讝"诇 讘砖诇诪讗 诇诪"讚 诪转砖诪讬砖 诇讞讬讬.] 讜讬砖 诪拽砖讬诐 讜诇讚讬讚讬讛 讛讬讻讬 谞讬讞讗 讜讛诇讗 诪讛 砖诪讜住讬驻讬谉 诇讛 讗讬谞讛 讙讜讘讛 讗讜转讜 讗诇讗 讻砖讬讙专砖谞讛 讜讛讬讗 诇讗 转爪讗 讗诇讗 诇专爪讜谞讜 讜转砖讘 注讚 砖转诇讘讬谉 专讗砖讛 讜转讬专爪讜 讚讛砖转讗 砖驻讬专 讬讚注讬谞谉 讟注诪讗 讚诇讗讜 诇讗诪诇讜讻讬 讘讛 讘注讬 讜讻诇 讛讬讻讗 讚讘注讬讗 诇诪讬驻拽 讻讬讬驻讬谞谉 诇讬讛 诪驻谞讬 讘讟讜诇 注讜谞讛 砖讗驻讬诇讜 诪砖讜诐 讛讜讗 讘讘讙讚讜 讜讛讬讗 讘讘讙讚讛 讬讜爪讬讗 讜讬转谉 讻转讜讘讛 讜讟讜讘讗 讗讬讻讗 讘转诇诪讜讚讗 讚诪爪讬 诇诪讬诪专 讜诇讟注诪讬讱 讜诇讗 拽讗诪专. 讛专讬讟讘"讗 讝"诇 讜讻谉 讻转讜讘 讘转讜住驻讜转 讜讘住诪讜讱 谞讗专讬讱 讘讝讛 讘住"讚:


 讜讛讗诪专 专讘 讛讗讜诪专 讗讬谞讬 讝谉 讜讻讜'. 讻转讘 专砖"讬 讝"诇 讜讛讗诪专 专讘 讬讜爪讬讗. 讜诪转谞讬' 诪讜住讬驻讬谉 转谞讬 讜讗讬谞讜 诪讜爪讬讗 诇讗诇转专. 注"讻. 讜讛讬讛 讗驻砖专 诇讜诪专 讚专砖"讬 讝"诇 住"诇 讚诇讻"注 驻专讬讱 讜讗驻讬诇讜 诇诪"讚 诪转砖诪讬砖 讜讛讬讬谞讜 讚讛砖诪讬讟 讛专讘 讝"诇 讛讗讜诪专 讗讬谞讬 讝谉 讻讜' 讜诇讗 谞拽讟 讗诇讗 讬讜爪讬讗 讚拽讗诪专 专讘 讜诪"讛 谞诪讬 诇讗 讘注讬 诇讗拽砖讜讬讬 诪专讘 诇讻讜诇讛讜 讜讗驻讬诇讜 诇诪"讚 诪转砖诪讬砖 讜讘讝讛 谞讬讞讗 讻诇 诪讗讬 讚拽砖讬讗 诇讛讜 诇转讜住驻讜转 讝"诇 讜诇讬转讗 诇讛讗讬 驻讬专讜砖讗 讻诇诇 讚诇砖讜谉 讛讙诪专讗 诪砖诪注 讚诇诪"讚 诪诪诇讗讻讛 讚讜拽讗 拽讗 驻专讬讱 讜讗讬谉 诇砖讜谉 专砖"讬 讝"诇 诪讜专讛 讻谉. 


讜谞"诇 讚讛讻讬 拽讗 驻专讬讱 讚诪讚拽转谞讬 讬讜爪讬讗 诪砖诪注 诇讗诇转专 讜诪转谞讬转讬谉 诪讜住讬驻讬谉 转谞谉 讚讗讬谞讜 诪讜爪讬讗 诇讗诇转专 讜诪砖谞讬 讜诇讗讜 诇讗诪诇讜讻讬 讘讬讛 讘注讬 驻讬' 讻讬 拽讗诪专 专讘 讬讜爪讬讗 诇讗 讛讜讬 诇讗诇转专 讚讗讟讜 诇讗 诇讗诪诇讜讻讬 讘讬讛 讘注讬 讜讻讚驻讬专砖"讬 讝"诇 讜讛砖转讗 谞讬讞讗 谞诪讬 讻诇 诪讗讬 讚讛拽砖讜 讛转讜住' 讚诪砖诪讜讗诇 诇讬讻讗 诇诪驻专讱 讚讗祝 注诇 讙讘 讚讗诪专 讬讻驻讜讛讜 诇讝讜谉 诪讗谉 诇讬诪讗 诇谉 讚讘讙讜讜谞讗 讚诪转谞讬' 诇讗 诇讬讛讜讬 讻驻讬讬转讜 讚讬诇诪讗 讘讛讻讬 讻讬讬驻讬谞谉 诇讬讛 讚诪讜住讬祝 讜讛讜诇讱 注诇 讻转讜讘转讛 讜诪砖诪转讬谞谉 诇讬讛 谞诪讬 注讚 砖讬讝讜谉 讜讻诇 注讜讚 砖注讜诪讚 讘诪专讚讜 诪讜住讬祝 讜讛讜诇讱 讜讛讬讬谞讜 诪转谞讬' 讜诇诪讗谉 讚讗诪专 诪转砖诪讬砖 谞诪讬 诇讬讻讗 诇讗拽砖讜讬讬 诪专讘 讚讗讬讻讗 诇讗驻诇讜讙讬 讘讬谉 讗讜诪专 讗讬谞讬 讝谉 诇诪讜专讚 诪转砖诪讬砖 讚讘讗讜诪专 讗讬谞讬 讝谉 诇讗 讘注讬谞谉 诇讗诪诇讜讻讬 讘讛 讚讛讗 讜讚讗讬 诇讗 讬讻诇讛 诇诪讬拽诐 注诇讛 讚讛讗 诪诇转讗 讚讗讬 讗驻砖专 讘诇讗 诪讝讜谞讜转 讜驻专谞住讛 讘诇讗 住驻拽讛 诪注砖讛 讬讚讬讛 讜住转诪谉 诇讗 住驻拽讛 讗讘诇 讗驻砖专 诇讛 讘诇讗 转砖诪讬砖 讜诇讻讱 谞诪诇讻讬谉 讘讛 讗讬 讘注讬讗 诇谞讟讜专讬 讜讚专讱 讘谞讜转 讬砖专讗诇 讛爪谞讜注讜转 砖讗讬谞谉 专讜爪讜转 诇讛转讙专砖 诇讻讱 砖谞讬谞讜 住转诐 砖诪讜住讬驻讬谉 诇讛 注诇 讻转讜讘转讛 讗讘诇 诇诪讗谉 讚讗诪专 诪诪诇讗讻讛 讜诪讜拽讬 住讬驻讗 讚诪转谞讬' 讚诪讜专讚 注诇 讗砖转讜 讘讗讜' 讗讬谞讬 讝谉 讻讜'. 转拽砖讬 讚专讘 拽讗诪专 讬讜爪讬讗 讚诪砖诪注 诇讗诇转专 讜诪转谞讬' 拽转谞讬 诪讜住讬驻讬谉 讚讗讬谞讜 诪讜爪讬讗 诇讗诇转专 讻谞"诇 驻讬' 诇驻讬专讜砖 专砖"讬 讝"诇. 讜讚讘专讬 专讘讬谞讜 讬砖注讬讛 诪讟专讗谞讬 讝"诇 诪讟讬谉 讻谉 讜讻讚讘注讬谞谉 诇诪讻转讘 拽诪谉 讘住"讚. 
讜讛转讜住驻讜转 诇讗 驻讬专砖讜 讻谉 讚讗讬讘专讗 讚讛诇砖讜谉 讻驻砖讟讜 诪砖诪注 讚讬讜爪讬讗 诇讗诇转专 讚诇诪讛 诇讛讜 诇谞讟讜专讬 讜诪讬讛讜 诇讗 诪讻专注讗 诇砖讜谉 讬讜爪讬讗 讻讜诇讬 讛讗讬 讚诪砖诪注 诇讗诇转专 注讚 讚诪转讬讘 注诇讛 诪诪转谞讬转讬谉 讚讗驻砖专 诇讚讞讜拽 讛诇砖讜谉 讜诇讜诪专 诪讗讬 讬讜爪讬讗 诇讗讞专 讛诪诇讻讛 讘讛 讗诇讗 讛讻讬 驻专讬讱 讚讻讬讜谉 讚讻讜驻讬谉 讗讜转讜 诪讛 砖讬讬讱 转讜住驻转 驻讬' 讻讬讜谉 讚注讘讚讬谞谉 诇讛 讞讚讗 转拽谞转讗 诇诪讛 诇讛讜 注讜讚 诇讗讜住讜驻讬 注诇 讻转讜讘转讛 讚讛讗 讘诪讗讬 讚讻讜驻讬谉 讗讜转讜 诇讙专砖讛 讜讬转谉 讻转讜讘讛 讘讛讻讬 住讙讬 讜诪讗讞专 砖诪讙专砖讛 诪讛 砖讬讬讱 转讜住' 讜诇讻讱 拽砖讬讗 诇讛讜 讚诪砖诪讜讗诇 谞诪讬 讚驻诇讬讙 注诇讬讛 讚专讘 转拽砖讬 讚诪讗讞专 讚讗转' 讻讜驻讛 讗讜转讜 诇讝讜谉 诪讛 砖讬讬讱 转讜住驻' 讜诇诪讛 诇讬讛 诇讗讜住讜驻讬 讜诪转专爪讬 讚砖驻讬专 砖讬讬讱 转专讜讜讬讬讛讜 诪讝讜谞讜转 讜转讜住驻' 诪讗讞专 讚讗讬谞讜 专讜爪讛 诇讝讜谞讛 讗诇讗 注"讬 讻驻讬讬讛 讚讗讬谉 讗讚诐 讚专 注诐 谞讞砖 讘讻驻讬驻讛 讗讞转 讗讘诇 讙专讜砖讬谉 讜转讜住驻转 诇讗 砖讬讬讱 讘讛讚讬 讛讚讚讬 讚诪讗讞专 砖讻讜驻讬谉 讗讜转讜 诇讙专砖讛 诪讛 砖讬讬讱 转讜住驻转 讜拽砖讬讗 诇讛讜 诇砖讬讟转诐 讝"诇 讚诇诪"讚 诪转砖诪讬砖 谞诪讬 转拽砖讬 讚注"讻 诪讜专讚 诪转砖诪讬砖 谞诪讬 讻讜驻讬谉 诇讛讜爪讬讗 讚讗讟讜 诇注讜诇诐 讬讜住讬驻讜 注诇 讻转讜讘转讛 讜转转注讙谉 讻诇 讬诪讬讛 讜诪讗讞专 讚讘注"讻 诪讙专砖讛 诪讛 砖讬讬讱 转讜住驻转 讚讙讬专讜砖讬谉 讜转讜住驻转 诇讗 砖讬讬讻讬 讘讛讚讬 讛讚讚讬 讜讻讚讻转讬讘谞讗 讜转讬专爪讜 讚讛讜讛 诪爪讬 诇诪讬诪专 讜诇讟注诪讬讱 讻谞"诇 驻讬' 诇驻讬' 讛转讜住驻讜转 讝"诇. 
讜讚注 砖讬砖 讞讬诇讜拽 讙专住讗讜转 讘讛讱 砖讬谞讜讬讗 讚拽讗 诪砖谞讬 转诇诪讜讚讗 讚专砖"讬 讝"诇 讙专讬住 讜诇讗讜 讗诪诇讜讻讬 讘讬讛 讘注讬 讜讛专讗"砖 讜讻诇 讛讗讞专讜谞讬诐 讝"诇 讙专住讬 讘讛 驻讬' 砖谞诪诇讻讬谉 讘讛 诪讛 讛讬讗 专讜爪讛 讗讜 砖讬讜住讬驻讜 诇讛 讗讜 讬讜爪讬讗 讜讬转谉 讻转讜讘讛 讜讗讬讝讜 砖转专爪讛 讬注砖讜 诇讛 讜诇拽诪谉 谞讻转讜讘 诇砖讜谞诐 讝"诇 讘讗专讜讻讛 讘住"讚:
讜讝"诇 讛"专 讬砖注讬讛 诪讟专讗谞讬 讝"诇 转谞谉 讜讻谉 讛诪讜专讚 注诇 讗砖转讜 讘砖诇诪讗 诇诪"讚 诪转砖诪讬砖 砖驻讬专 讚讻讬 讛讬讻讬 讚讗讬讛讬 诪砖注讘讚讗 诇讬讛 诇讚讬讚讬讛 讗讬讛讜 谞诪讬 诪砖注讘讚 诇讛 诇讚讬讚讛 讗诇讗 诇诪讗谉 讚讗诪专 诪诪诇讗讻讛 诪诇讗讻讛 诪讬 诪砖注讘讚 诇讛 讗讬谉 讘讗讜诪专 讗讬谞讬 讝谉 讜讗讬谞讬 诪驻专谞住 驻讬' 讜讛诪讝讜谞讜转 讛诐 转讞转 讛诪诇讗讻讛. 讜讛讗诪专 专讘 讛讗讜诪专 讗讬谞讬 讝谉 讜讗讬谞讬 诪驻专谞住 讬讜爪讬讗 讜讬转谉 讻转讜讘讛 驻讬' 讜讛讬讻讬 转谞谉 诪讜住讬驻讬谉 诇讛 讙' 讚讬谞专讬谉 讜转讜 诇讗 讜诪讛讚专 讜诇讗讜 诇讗诪诇讜讻讬 讘讬讛 讘注讬 驻讬专讜砖 讗注"讙 讚讗诪专 专讘 讬讜爪讬讗 讜讬转谉 讻转讜讘讛 诇讗 诪讬讚 讗诇讗 谞诪诇讻讬谉 讘讜 讜诪转专讬谉 讘讜 砖讗诐 诇讗 讬转专爪讛 诇讛讜爪讬讗 讜诇讬转谉 讻转讜讘讛 讜讗讞专讬 讻谉 讗诐 诇讗 讬砖诪注 讻讜驻讬谉 讗讜转讜 诇讛讜爪讬讗 讜诇讬转谉 讻转讜讘讛 讜诪讗讬 讚转谞谉 诪讜住讬驻讬谉 诇讛 注诇 讻转讜讘转讛 讘讗讜转谉 讛讬诪讬诐 砖谞诪诇讻讬谉 讘讜 砖讗注"驻 砖谞转驻讬讬住 谞讜转谉 诇讛 讘讻诇 砖讘讜注 讙' 讚讬谞专讬谉 讻诇 讛讬诪讬诐 砖注诪讚 讘诪专讚讜. 
讜诪讻讗谉 诪讜讻讬讞 砖讗诐 讛讗砖讛 讟讜注谞转 讜讗讜诪专转 讗讬 讗驻砖讬 诇注诪讜讚 讘转讜住驻转 讝讜 讗讜 转转专爪讛 讜转砖诇讬诐 注诪讬 讗讜 转谉 诇讬 讙讟讬 讜讻转讜讘转讬 砖讛讚讬谉 注诪讛 讻讚讻转讘讬谞谉 诇注讬诇 讗讘诇 讗诐 讛讘注诇 讗讜诪专 诇讗砖讛 讻砖讛讬讗 诪讜专讚转 讗讬 讗驻砖讬 诇注诪讜讚 讘转讜住驻转 讝讜 砖讗讬 讗驻砖讬 诇注诪讜讚 讘诇讗 讗砖讛 讗讜 转转专爪讛 注诪讬 讗讜 转爪讗 讘诇讗 讻转讜讘讛 讗讬谉 砖讜诪注讬谉 诇讜 砖讗讬谉 讚讜诪讛 讛讗讬砖 诇讗砖讛 砖注讬讙讜谉 讛讗砖讛 讙讚讜诇 砖讛讬讗 讗住讜专讛 诇讻诇 讗讘诇 讛讗讬砖 讗驻砖专 诇讜 讘讗砖讛 讗讞专转 诇驻讬讻讱 讗讬谉 讚讬谞诐 砖讜讛 讜讗讬谉 诇讜 讗诇讗 讛驻讞转 砖驻讜讞转 诇讛 讘讻诇 砖讘讜注. 讗"谞 讟注诪讗 讚诪讬诇转讗 诪驻谞讬 砖讛诪讜专讚转 讛讬讗 诪驻住讚转 讗转 讚讬谞讛 讜讛讘注诇 诪专讜讬讞 诪讛 砖诇讗 讛讬讛 专讗讜讬 诇讜 讗讘诇 讛诪讜专讚 讗讬谞讜 诪驻住讬讚 诪砖诇讜 讻诇讜诐 讜讛讗砖讛 讗讬谞讛 诪专讜讜讞转 讻诇诇 讗诇讗 谞讜讟诇转 讚讬谞讛 砖诪砖注讛 砖讻谞住讛 谞转讞讬讬讘 讘讻转讜讘转讛 讗诇讗 砖诇讗 谞讬转谞讛 讻转讜讘讛 诇讙讘讜转 诪讞讬讬诐 讻诇 讝诪谉 砖注讜诪讚 注诪讛 诇砖诇讜诐 讗讘诇 讗诐 讛讜讗 讘讜讙讚 讘讛 讚讬谉 讛讜讗 诇讛讜爪讬讗 讜诇讬转谉 讻转讜讘讛 诪讬讚 讗诐 讛讗砖讛 转讜讘注转讜 讜讗诐 讘专讞 讗讜 砖讗讬谞讜 砖讜诪注 诇讚讘专讬 讞讻诪讬诐 诪讜住讬驻讬谉 诇讛 讙' 讚讬谞专讬谉 讘砖讘转 讜讻砖讻讜驻讬谉 讗讜转讜 谞讜转谉 诇讛 讻诇 讻转讜讘转讛 讜讻诇 讛讚讬谞专讬谉 砖讛讜住讬驻讜 诇讛 讜讻诇 讗诇讛 讛诪注讙谞讬谉 谞砖讜转讬讛谉 讛谉 讞讬讬讘讬诐 诇讬转谉 讙' 讚讬谞专讬谉 讘砖讘转 转讜住驻转 注诇 讻转讜讘转讛 讜讛讚讬谞专讬谉 讛诇诇讜 讛诐 讻住祝 爪讜专讬 诪讚转谞讬 专' 讬讛讜讚讛 砖诇砖讛 讟专驻注讬拽讬谉 讜讗诪专讬谞谉 讘讙诪专讗 诪讗讬 讟专驻注讬拽讬谉 讗诪专 专讘 砖砖转 讗住转讬专讗 讜讻诪讛 讗住转讬专讗 驻诇讙讗 讝讜讝讗 讜讗住转讬专讗 讛讜讗 住诇注 诪讚讬谞讛 讻讚讗诪专讬谞谉 诪注讬 讗讬住转讬专讗 讜讞爪讬 讝讜讝 讛讜讗 住诇注 诪讚讬谞讛 砖讛讗讞讚 砖讜讛 砖诪谞讛 讜讗诪专讬谞谉 谞诪讬 讛转诐 转谞讬讗 谞诪讬 讛讻讬 专讘讬 讬讛讜讚讛 讗讜诪专 砖诇砖讛 讟专驻注讬拽讬谉 砖讛谉 转砖注 诪注讬谉 诪注讛 讜讞爪讬 讘讻诇 讬讜诐 讗诇诪讗 讚讬谞专 爪讜专讬 讛讜讗 砖讬砖 诇讜 砖砖 诪注讛 讻住祝. 注"讻:


 讜讛专讬讟讘"讗 讝"诇 讻转讘 讜讝"诇 讜讛讗诪专 专讘 讻讜'. 讗讬讻讗 讚拽砖讬讗 诇讬讛 讚诪砖诪注 讛砖转讗 讚讛讗 诇专' 讬讜住讬 讘专 讞谞讬谞讗 拽砖讬讗 诇讞讜讚 讜讗讚专讘讗 诇专讘 讛讜谞讗 拽砖讬讗 讟驻讬 讚讗诪专 诪诪诇讗讻讛 诇讗 讛讜讬讗 诪讜专讚转 讜讬砖 诇讜诪专 讚讛讗 诇讗 拽砖讬讗 诇诪讗讬 讚驻专讬砖谞讗 诇注讬诇 讚专讘 讛讜谞讗 讛"拽 砖讗讬谉 讚谞讬谉 讗讜转讛 诪讚讬谉 诪讜专讚转 讘驻讞讬转转 讻转讜讘讛 讘诪砖谞转谞讜 讗诇讗 讗讜 讬讜爪讬讗 讜讬转谉 讻转讜讘讛 讻专讘 讗讜 讬讻驻讜讛讜 诇讝讜谉 讻砖诪讜讗诇 讗讘诇 诇专讘讬 讬讜住讬 讘专 讞谞讬谞讗 讚讗诪专 讚讛讬讬谞讜 诪讜专讚转 讛诪讜讝讻专转 讘诪砖谞转谞讜 拽砖讬讗 讗讚专讘 讜讛"讛 讚拽砖讬讗 诇讬讛 讗讚砖诪讜讗诇 讚讗诪专 注讚 砖讗转讛 讻讜驻讛讜 诇讛讜爪讬讗 讬讻驻讜讛讜 诇讝讜谉 讗诇讗 讚讞讚讗 诪谞讬讬讛讜 谞拽讟. 注"讻:


 讜讛专讗"讛 讝"诇 讻转讘 讜讝"诇 转谞谉 讜讻谉 讛诪讜专讚 讜讻讜'. 讜讛讗诪专 专讘 讻诇 讛讗讜诪专 讗讬谞讬 讝谉 讻讜'. 拽砖讬讗 诇谉 讜转讬拽砖讬 谞诪讬 诇专讘 讛讜谞讗 讚讗诪专 诪转砖诪讬砖 讛讜讬讗 诪讜专讚转 讜诇讗 诪诪诇讗讻讛. 诪"砖 诪讬谞讬讛 讚讬讚讛 讚讞砖讘讬谞谉 诇讬讛 诪讜专讚 讘讗讜诪专 讗讬谞讬 讝谉 讜讗讬谞讬 诪驻专谞住 讜讗驻砖专 诇讜诪专 讗诇讬讘讗 讚专讘 讛讜谞讗 讚讛讗 诇讗 拽砖讬讗 讚诪专讚讜 砖诇 讗讬砖 拽砖讛 诪砖诇 讗砖讛 讻砖讛讬讗 诪讜专讚转 讗驻砖专 诇讜 诇讻讜驻讛 讘讚讘专讬诐 讜砖讜讟讬诐 讜诪讝讜谞讜转讬讛 讜讻讬讜爪讗 讘讝讛 讘讻驻讬讬转 讛讘注诇 诇讗砖转讜. 讜转讜 讚讛讗 诪讙讘讬谞谉 诇讬讛 诪讬谞讛 讚诪讬 砖讻专 砖驻讞讛 讗讘诇 讻砖讛讜讗 诪讜专讚 讘诪讝讜谞讜转 讜驻专谞住讛 讛讬讗讱 讗驻砖专 诇讛 砖诇讗 转讗讻诇 注讚 砖转讘讗 诇讘"讚 讜讬讻驻讜讛讜 讜讬讛讬讜 讞讬讬讛 转诇讜讬诐 诇讛. 讜诪讛讗讬 讟注诪讗 谞诪讬 讗驻砖专 讚讗诪专讬谞谉 讚讻砖讛讜讗 诪讜专讚 讻讜驻讬谉 诇讛讜爪讬讗 讜诇讬转谉 讻转讜讘讛 讜讻砖讛讬讗 诪讜专讚转 诇讗 讗诪专讬谞谉 转爪讗 讘诇讗 讻转讜讘讛 讚诪专讚讜 拽砖讛 诪诪专讚讛 砖讛讬讗 讗住讜专讛 讘讗讞专 讜讛讜讗 诪讜转专 讘讗砖讛 讗讞专转. 讜讛讗 讚讗诪专讬谞谉 谞诪讬 讜讻谉 讛讬讗 砖谞讚专讛 砖诇讗 转讗专讜讙 讘讙讚讬诐 谞讗讬诐 诇讘谞讛 转爪讗 砖诇讗 讘讻转讜讘讛 讗注"讙 讚拽住讘专 专讘 讛讜谞讗 讚诪诪诇讗讻讛 诇讗 讛讜讬讗 诪讜专讚转. 讬"诇 讛"诪 讘砖讗专 诪诇讗讻讜转 砖讬砖 讘讛谉 讚讬谉 诪诪讜谉 讜讻讚讗诪专讬谞谉 讚诪讙讘讬谞谉 诇讬讛 诪讬谞讛 讘讻讚讬 讚诪讬讛谉 讗讘诇 讘讛讗 讚诇讬转 讘讛 讚讬谉 诪诪讜谉 讜讘诪拽讜诐 谞讚专 讚诇讬讻讗 转拽谞转讗 讗讞专讬转讬 讚讬谉 讛讜讗 讚转讬驻讜拽 讘诇讗 讻转讜讘讛. 讜讻"转 讗诪讗讬 诇讗 讗拽砖讬谞谉 谞诪讬 诇专讘 讛讜谞讗 讚讗诪专 诪讜专讚转 诪转砖诪讬砖 讚讬讚讬讛 讗讚讬讚讬讛 讚讛讗 讗诪专 专讘 讛讜谞讗 诇注讬诇 讛讗讜诪专 讗讬 讗讬驻砖讬 讗诇讗 讛讜讗 讘讘讙讚讜 讜讛讬讗 讘讘讙讚讛 讬讜爪讬讗 讜讬转谉 讻转讜讘讛 讜讛讬讬谞讜 诪讜专讚转 诪转砖诪讬砖. 讬"诇 讘讚讬谉 讛讜讗 讚诪爪讬 诇讗拽砖讜讬讬 讜讗拽砖讬 诇专' 讬讜住讬 讘专 讞谞讬谞讗 讗讬讬讚讬 讚谞拽讟 讟注诪讗 讚讗讬谞讬 讝谉 讜讗讬谞讬 诪驻专谞住. 讜诇专讘 讛讜谞讗 谞诪讬 讗讬讻讗 诇驻专讜拽讬 讻讚诪驻专拽讬谞谉 诇讚讬讚讛 讚讗诪专讬' 讜诇讗讜 诇讗讬诪诇讜讻讬 讘讛 讘注讬. 


讜讗讬讻讗 讚讙专住讬 讜诇讗讜 诇讗讬诪诇讜讻讬 讘讬讛 讘注讬. 讜驻讬专砖讜 砖谞诪诇讻讬谉 讘讜 讜谞讜转谞讬谉 诇讜 讝诪谉 讛诪诇讻讛 讜讘讗讜转讜 讝诪谉 诪讜住讬驻讬谉 诇讛 讜讗诐 诇讗 讞讝专 讘讜 讬讜爪讬讗 讜讬转谉 讻转讜讘讛. 讜诇讬转讬讛 诇讛讗讬 驻讬专讜砖讗 讚注讚 讗讬诪转 谞讟专讬谞谉 诇讬讛. 讜讻"转 诇' 讬讜诐 砖讻谉 讝诪谉 讘"讚 诇' 讬讜诐 讻诇 讻讛"讙 讜讚讗讬 讛讜讛 诇讛讜 诇驻专讜砖讬 诇讛 讘讙诪专讗 讘讛讚讬讗. 讜转讜 讚拽讗 诪转诪讛 注诇讛 讚诪诇转讗 讚拽讗诪专 讜诇讗讜 诇讗讬诪诇讜讻讬 讘讬讛 讘注讬 诪讻诇诇 讚驻砖讬讟讗 诪讬诇转讗 讜讛讗 诪谞讗 诇讬讛. 讗讘诇 讛讙专住讗 讛谞讻讜谞讛 讜诇讗讜 诇讗讬诪诇讜讻讬 讘讛 讘注讬. 讻诇讜诪专 讗祝 注诇 讙讘 讚讛讜讬 讚讬谞讗 谞诪讬 诇讛讜爪讬讗 讜诇讬转谉 讻转讜讘讛 谞诪诇讻讬谉 讘讛. 讗讬 讘注讬讗 讚诇讗 转讬驻讜拽 讜谞讻驻讬讬讛 讘讛讻讬 讚谞讜住讬祝 诇讛 砖诇砖讛 讚讬谞专讬谉 讘讻诇 砖讘转 讜砖讘转 讜讗讬 谞讬讞讗 诇讛 诇诪讬拽诐 讘讛讻讬 转讬拽讜诐 讜讗讬 谞讬讞讗 诇讛 谞诪讬 讜讘注讬讗 诇诪讬驻拽 讻讬讬驻讬谞谉 诇讬讛 谞诪讬 诇讗驻讜拽讛. 讜讛砖转讗 讗转讬讗 砖驻讬专 讛讗 讚诪转诪讬讛 注诇讛 讜诇讗讜 诇讗讬诪诇讜讻讬 讘讛 讘注讬 讚讛讗 讜讚讗讬 诪讬诇转讗 讚驻砖讬讟讗 讛讜讗 讚讘讚讬讚讛 转诇讬讗 诪讬诇转讗 讜讗驻讬诇讜 诇专讘 讛讜谞讗 谞诪讬 讚住讘专 讚诪讜专讚转 诇讗 讛讜讬讗 讗诇讗 诪转砖诪讬砖 讘讚讬讚讛 谞诪讬 转诇讬讗 诪诇转讗 讜讗讬 诇讗 讘注讬讗 诇诪讬驻拽 诇讗 谞驻拽讗 讗诇讗 讻讜驻讬谉 讗讜转讜 诇讝讜谞讛 讻讬讜谉 砖讛讬讗 专讜爪讛 讘讻讱 讜讗讬谞讛 专讜爪讛 诇爪讗转. 
讜诪讬讛讜 讗驻讬诇讜 诇专' 讬讜住讬 讘专 讞谞讬谞讗 讚拽住讘专 讚诪诪诇讗讻讛 讛讜讬讗 诪讜专讚转 讛"诪 诪诪诇讗讻讜转 讛砖谞讜讬讜转 讘诪砖谞转谞讜 讗讘诇 诇讗 讘砖讗专 诪诇讗讻讜转 讜讛讗 讚转谞讬讗 讻讜驻讛 讗讜转讛 诇讬转谉 转讘谉 诇驻谞讬 讘拽专讜 诇讗讜 讘讻驻讬讛 诪诪砖 拽讗诪专讬谞谉 讗诇讗 讻驻讬讛 讘讚讘专讬诐 讜讻讬讜爪讗 讘注谞讬谉 讝讛 砖讛讘注诇 讻讜驻讛 讗转 讗砖转讜 讜讻讚讗诪专讬谞谉 讗讬谉 讛讘注诇 讻讜驻讛 讗转 讗砖转讜 诇讛讬讜转 讻讜讞诇转 讜诇讛讬讜转 驻讜拽住转 讜讛讛讬讗 讚讗诪专讬谞谉 谞诪讬 诇注讬诇 谞讚专讛 砖诇讗 诇讛谞讬拽 讗转 讘谞讛 讘"讛 讗讜诪专' 讻讜驻讛 讜诪谞讬拽转讜 讗诇讬讘讗 讚专讘 讛讜谞讗 讚拽住讘专 讚诪诪诇讗讻讛 诇讗 讛讜讬讗 诪讜专讚转 讜诇讻讜诇讬 注诇诪讗 谞诪讬 讗讬谉 注讬拽专 讛诇砖讜谉 讘讻讗谉 讻驻讬讛 诪诪砖 讗诇讗 诇讜诪专 砖讗讬谉 讛谞讚专 讞诇 讜讻注讬谉 讗讜转讛 砖砖谞讬谞讜 讘谞讝讬专 讞讜诪专 讘谞砖讬诐 诪讘注讘讚讬诐 砖讛讗讬砖 讻讜驻讛 讗转 注讘讚讜 讜讗讬谞讜 讻讜驻讛 讗转 讗砖转讜 诇讜诪专 砖谞讚专讬 讗砖转讜 拽讬讬诪讬谉 讻诇 讝诪谉 砖诇讗 讛驻专 诇讛. 讗讘诇 讘注讘讚讜 讗讬谞讜 讻谉 砖讗讬谉 爪专讬讻讬谉 讛驻专讛 讻诇 注讬拽专 讗诇讗 讗讜诪专 诇讜 讟讜诇 讗讻讜诇 讟讜诇 讜砖转讛 砖讗讬谞讜 讞诇 讻诇诇. 讜讻谉 讗讜转讛 砖讗诪专讜 拽讜谞诐 讛谞讗转 转砖诪讬砖讬 注诇讬讱 讻讜驻讛 讜诪砖诪砖转讜 诇诪讬诪专讗 讚讻讬讜谉 讚诪砖注讘讚讗 诇讬讛 诇讗讜 讻诇 讻诪讬谞讛 讚拽讗 诪驻拽讗 诇讬讛 诇砖讬注讘讜讚讬讛 诪讬谞讛 讜诇讗 讞诇 讛谞讚专 讜诇讗 讘注讬 讛驻专讛 讻诇诇. 注"讻:


 讘讗讜诪专 讗讬谞讬 讝谉 讜讗讬谞讬 诪驻专谞住. 诪讻讗谉 讛讜讻讬讞 讛专' 讗诇讬讛讜 诪驻专讬砖 讝"诇 砖讞讬讬讘 讛讘注诇 诇讛砖讻讬专 注爪诪讜 诇诪诇讗讻讛 讻讚讬 诇讝讜谉 讗转 讗砖转讜 砖讗诐 诇讗 讻谉 讘讗讜' 讗讬谞讬 讝谉 诪讗讬 诪讜专讚 诪诪诇讗讻讛 讗讬讻讗 讜注讜讚 讗诪专 讻讬 诪住驻专 讻转讜讘讛 谞诇诪讜讚 讻讬 诇讻讱 讛讜讗 讻讜转讘 诇讛 讗谞讗 讗驻诇讞 讜讗讜拽讬专 讜讗讝讜谉 讜讝讛 讜讚讗讬 讚讬谉 讞讚砖 诪讗讚 砖讬讻讜驻讜 注诇 诪讝讜谞讜转 诪讛 砖讗讬谉 讻讜驻讬谉 讻谉 诇讘注"讞 讜诪讛讻讗 诇讬讻讗 专讗讬讛 讚讛"拽 砖讗讜诪专 讗讬谞讬 讝谉 讻讬讜谉 砖讛诪讝讜谞讜转 转讞转 诪诇讗讻转 诪注砖讛 讬讚讬讛 讻砖讗讜诪专 讗讬谞讬 讝谉 拽专讬谞谉 诇讬讛 诪讜专讚 诪诪诇讗讻讛 讻诇讜诪专 诪讜专讚 诪诪讛 砖讛讜讗 转讞转 诪诇讗讻讛 讜讻谉 驻专砖"讬. 讜诪"砖 讘住驻专 讻转讜讘讛 讜讗谞讗 讗驻诇讞 谞专讗讛 诇讬 砖讗讬谉 讻讜转讘讬谉 讻谉 讗诇讗 诪砖讜诐 讞诇转讛 砖讛讜讗 讞讬讬讘 诇讝讜谞讛 讘诪讝讜谞讜转 讜专驻讜讗讛 讻讚转谞谉 诇拽转讛 讞讬讬讘 诇专驻讗讜转讛 讗"谞 砖讜驻专讗 讚砖讟专讗 讛讜讗 讜诇讬砖谞讗 诪注诇讬讗 砖讬讟专讞 诇注讘讚讛 讜诇讻讘讚讛 讘诪讝讜谞讜转讬讛 讜驻专谞住转讛 讘讻诇 讻讞讜. 讛专讬讟讘"讗 讝"诇. 
讜讛转讜住驻讜转 驻讬专砖讜 讚讗驻诇讞 讗讬谞讜 专"诇 砖讻讬专讜转 讗诇讗 讛讬讬谞讜 注讘讜讚转 拽专拽注 驻讬' 讗讞专讜砖 讜讗谞讻砖 讜讗注讚讜专 讗转 讛砖讚讛 讜讗讘讬讗 诪讝讜谞讜转 诇讘讬转 讜讗驻砖专 诇转专抓 讘讝讛 讛拽讜砖讬讗 讛讗讞专转 讚诪砖讜诐 讛讻讬 诪拽专讬 诪讜专讚 诪诪诇讗讻讛 讛讗讜诪专 讗讬谞讬 讝谉 讚讝讬诪谞讬谉 诪讜专讚 诪诪诇讗讻讛 讻讙讜谉 诪诇讗讻转 砖讚讛讜 砖诇讗 诇讞专讜砖 讜讻讬讜爪讗 讘讝讛 讻谉 谞专讗讛 诇讬:
讜诇讗讜 诇讗讬诪诇讜讻讬 讘讬讛 讘注讬 讛"讙 专砖"讬 讜驻讬' 讝"诇 砖谞讜转谞讬谉 诇讜 讝诪谉 诇讛诪诇讻讛 讗讜诇讬 讬讞讝讜专 诪诪专讚讜 讜讘转讜讱 讻讱 诪讜住讬驻讬谉 注诇 讻转讜讘转讛 讙' 讚讬谞专讬谉 讜讗诐 诇讗 讬讞讝讜专 讘讜 讬讜爪讬讗 讜讬转谉 讻转讜讘讛 讜讛拽砖讜 注诇讬讜 讚讗诐 讻谉 讛讜讛 诇谉 诇驻专讜砖讬 讻诪讛 讝诪谉 谞讜转谞讬谉 诇讜 诇讛诪诇讻讛 讚讗注"讙 讚讘注诇诪讗 讝诪谉 讘"讚 砖诇砖讬诐 讬讜诐 讚讬诇诪讗 讛讻讗 诪讜住驻讬谞谉 讗讜 诪讘爪专讬谞谉 讜诇讗 注讜讚 讗诇讗 讚驻砖讟讗 讚诪转谞讬转讬谉 诪砖诪注 讚诇注讜诇诐 诪讜住讬驻讬谉 诇讛 注讚 砖讬讙专砖谞讛 诪讚注转讜 讜注讜讚 讚诇讛诪诇讻讛 讛讜讗 讚讬讛讘讬谞谉 诇讬讛 讝诪谉 讛讬讗讱 讗谞讜 拽讜谞住讬谉 讗讜转讜 讘讬谞转讬诐 讜讛谞讻讜谉 讻讙讬专住转 讛住驻专讬诐 讚讙专住讬 讜诇讗讜 讗诪诇讜讻讬 讘讛 讘注讬 讻诇讜诪专 砖谞诪诇讻讬谉 讘讛 讜讗诐 专爪转讛 诇爪讗转 讻讜驻讬谉 讗讜转讜 诇讛讜爪讬讗讛 讜诇转转 讻转讜讘讛 诇讗诇转专 讜讗诐 诇讗 专爪转讛 诇讛转讙专砖 讻讜驻讬谉 讗讜转讜 诇注讜诇诐 讘诪专讚 讛砖谞讜讬 讘诪砖谞转谞讜 讜诪驻谞讬 砖讚专讱 讘谞讜转 讬砖专讗诇 讛爪谞讜注讜转 砖讗讬谞谉 专讜爪讜转 诇讛转讙专砖 诇讻讱 砖谞讬谞讜 住转诐 砖诪讜住讬祝 诇讛 注诇 讻转讜讘转讛. 讛专讬讟讘"讗 讝"诇. 
讜讘诪讛讚讜专讗 拽诪讗 讻转讘 专砖"讬 讻讙讬专住转 砖讗专 讛诪驻专砖讬诐 讜讝"诇 讜诇讗讜 讗诪诇讜讻讬 讘讛 讘注讬 讗讬 谞讜讞 诇讛 砖讬讙专砖谞讛 诪讬讚 讜讬转谉 诇讛 讻转讜讘转讛 讗讜 砖转讛讗 转讞转讬讜 讜讬讜住讬驻讜 诇讛 注诇 讻转讜讘转讛 注"讻. 讜讛讗 讻转讬讘谞讗 诇注讬诇 诇砖讜谉 讛专讗"讛 讝"诇 讘讝讛 讘住"讚:


 诪讬转讬讘讬 讗讞转 讗专讜住讛 讜讗讞转 谞砖讜讗讛 讻讜'. 讙专住转 讛住驻专讬诐 讘砖诇诪讗 诇诪"讚 诪诪诇讗讻讛 砖驻讬专 讗诇讗 诇诪"讚 诪转砖诪讬砖 谞讚讛 讘转 转砖诪讬砖 讛讬讗 讜诪讛讚专讬谞谉 讗讬谞讜 讚讜诪讛 诪讬 砖讬砖 诇讜 驻转 讘住诇讜 讻讜' 讗讬讻讗 讚讗诪专讬 讘砖诇诪讗 诇诪"讚 诪转砖诪讬砖 讻讜' 讜讗讬讻讗 诇诪讬讚拽 讗讬 讘诪诇讗讻讛 诪讗讬 讗驻讬诇讜 讚讛讗 谞讚讛 讘转 诪诇讗讻讛 讛讬讗 讻砖讗专 讻诇 讛谞砖讬诐 讜讬"诇 诇驻讬 砖讚专讱 谞讚讛 诇讛讬讜转 诪专讜讞拽转 诪诪诇讗讻转 讗驻讬讛 讜讘砖讜诇 诪讞诪转 谞讚讜转讛 讜讗讬诪讗 讚讻讬讜谉 砖讻谉 诇讗 讛讜讬讗 诪讜专讚转 诪砖讜诐 诪诇讗讻讛 拽诪"诇 讚讗讚专讘讛 诪讻讜诇谉 讛讜讬讗 诪讜专讚转 讻讬讜谉 讚讘砖讜专转 讛讚讬谉 诪讜转专转 诇注砖讜转 讻诇 讛诪诇讗讻讜转 讗诇讗 砖讗讬谞讛 拽讜爪讛 讞诇讛 讜讗讬谞讛 诪讜讝讙转 诇讜 讗转 讛讻讜住 讜讞讘专讜转讬讛 讻谞"诇. 讜专砖"讬 谞砖诪专 诪讝讛 讜讻转讘 讚讛"讙 讚讘砖诇诪讗 诇诪"讚 诪转砖诪讬砖 谞讬讞讗 讗诇讗 诇诪"讚 诪诪诇讗讻讛 谞讚讛 讘转 诪诇讗讻讛 讛讬讗 讗诇讗 诪转砖诪讬砖 讻"注 诇讗 驻诇讬讙讬 讜讻讜' 讜驻讬' 讝"诇 讚讛"拽 讚讘砖诇诪讗 诇诪"讚 诪转砖诪讬砖 砖讬讬讱 诇讜诪专 讗驻讬诇讜 谞讚讛 讜拽诪"诇 讚讗讬谞讜 讚讜诪讛 诪讬 砖讬砖 诇讜 驻转 讘住诇讜 诇诪讬 砖讗讬谉 诇讜 讗诇讗 诇诪"讚 诪诪诇讗讻讛 诪讗讬 讗驻讬诇讜 谞讚讛 讚讛讗 砖驻讬专 讛讜讬讗 讘转 诪诇讗讻讛 讗诇讗 注"讻 诪转砖诪讬砖 讻"注 诇讗 驻诇讬讙讬 讜讻讜' 讜拽"诇 讗诪讗讬 诇讗 驻专讻讬谞谉 诪讗专讜住讛 诇诪"讚 诪诪诇讗讻讛 诪讗讬 诪专讚 讚诪诇讗讻讛 讗讬讻讗. 讜讬"诇 讻讙讜谉 砖讛讙讬注 讝诪谉 讜讛讬讗 讗讜讻诇转 诪砖诇讜 砖讛讬讗 讞讬讬讘转 诇注砖讜转 讘爪诪专 讜讚讗讬 讜讗讜诇讬 讞讬讬讘转 讙"讻 诇讗驻讜转 讜诇讘砖诇 讜讗"讻 讚讻诇 讗专讜住讛 讜讛讬讗 诪讜专讚转 诪诇讻谞讜住 诪驻谞讬 讻讚讬 砖诇讗 转注砖讛 诇讜 讛诪诇讗讻讜转 砖讛讗砖讛 注讜砖讛 诇讘注诇讛 讜讻讚专讱 砖讗谞讜 讚谞讬谉 讗讜转讛 讘诪讜专讚转 诪转砖诪讬砖 诪驻谞讬 砖讗讬谞讛 专讜爪讛 诇讻谞讜住 诇讞讜驻讛 讻谞"诇. 讛专讬讟讘"讗 讝"诇:
讜讝"诇 专砖"讬 讘诪讛讚讜专讗 拽诪讗 砖讜诪专转 讬讘诐 砖诪专讚讛 讘讬讘诐 讜讗讜诪专转 诇讗 转谞砖讗 注讻砖讜. 讗讞转 诇讬 砖讗"谞 讛谉 诪讜专讚讜转 驻讜讞转讬谉 诇讛诐. 讘砖诇诪讗 诇诪"讚 诪转砖诪讬砖 砖驻讬专 讜诇拽诪谉 驻专讬讱 谞讚讛 讛讗 诇讗讜 讘转 转砖诪讬砖 讜讗驻讬诇讜 诪专讚讛 讗诪讗讬 驻讜讞转讬谉 诇讛 诪讻转讜讘转讛. 讞讜诇讛 诪讬 讛讜讬讗 讘转 诪诇讗讻讛 讜讛讻讬 谞诪讬 讛讜讛 诪爪讬 驻专讬讱 讗专讜住讛 讘转 诪诇讗讻讛 讛讬讗 讛讗 讗讬谉 诪注砖讛 讬讚讬讛 诇讘注诇 注讚 砖转谞砖讗 讜转讝讜谉 诪砖诇讜 诪诪诇讗讻讛 谞诪讬 讛讜讬讗 诪讜专讚转 讜讛讗 诪转谞讬转讬谉 讘诪专讚 转砖诪讬砖 拽讗 诪讬讬专讬 讘诪专讚 诪诇讗讻讛 诇讗 拽讗 诪讬讬专讬 注"讻:


 讜讝"诇 讛专砖讘"讗 讝"诇 讛"讙 讘砖诇诪讗 诇诪"讚 诪转砖诪讬砖 砖驻讬专 讗诇讗 诇诪"讚 诪诪诇讗讻讛 讞讜诇讛 讘转 诪诇讗讻讛 讛讬讗 驻讬' 诇诪"讚 诪转砖诪讬砖 谞讬讞讗 谞讚讛 讜讞讜诇讛 讜讗注"驻 砖讗讬谞谉 注讻砖讜 讘谞讜转 转砖诪讬砖 诪"诪 讗讬讻讗 爪注专讗 诪砖讜诐 砖讗讬谞讜 讚讜诪讛 诪讬 砖讬砖 诇讜 驻转 讘住诇讜 讻讜'. 讜讻讚讗诪专讬谞谉 讘住诪讜讱 讗讘诇 诇诪"讚 诪诪诇讗讻讛 讞讜诇讛 诇讗讜 讘转 诪诇讗讻讛 讛讬讗 讜讘诪诇讗讻讛 诇讗 砖讬讬讱 诇诪讬诪专 讗讬谞讜 讚讜诪讛 诪讬 砖讬砖 诇讜 驻转 讘住诇讜 讜讛"讛 讚讛讜讛 诪爪讬 诇诪讬驻专讱 讘砖诇诪讗 诇诪"讚 转砖诪讬砖 讛讬讬谞讜 讚拽转谞讬 讗驻讬诇讜 谞讚讛 讗诇讗 诇诪"讚 诪诪诇讗讻讛 诪讗讬 讗驻讬诇讜. 
讜谞讚讛 讚讛讜讬讗 诪讜专讚转 诪转砖诪讬砖 讚讜拽讗 讘砖诪专讚讛 讘诇讗 注转 谞讚转讛 讚讛讗 讗讬讻讗 诇诪讬诪专 讗讬谞讜 讚讜诪讛 诪讬 砖讬砖 诇讜 驻转 讘住诇讜 讗讘诇 讛转讞讬诇讛 诇诪专讜讚 讘注转 谞讚转讛 诇讗 讚讛转讜专讛 讛讗诪讬谞转讛 讜砖诪讗 专爪转讛 诇砖讞拽 讘讜 注讚 砖转讟讘讜诇 讜讛讻讬谉 讗讬转讗 讘讬专讜砖诇诪讬 讚讙专住讬谞谉 讛转诐 诪讛 谞谉 拽讬讬诪讬谉 讗讬 讻砖诪专讚讛 注诇讬讜 讜讛讬讗 谞讚讛 讛转讜专讛 讛诪专讬讚转讛 注诇讬讜 讗诇讗 讻谉 谞谉 拽讬讬诪讬谉 砖诪专讚讛 注诇讬讜 注讚 砖诇讗 讘讗讛 诇谞讚讛 讜讘讗讛 诇谞讚讛. 注"讻:
讜诇注谞讬谉 驻住拽 讛专讬"祝 讝"诇 讜讻诇 讛专讗砖讜谞讬诐 讝"诇 驻住拽讜 讛诇讻讛 讻专讘 讛讜谞讗 讜讬砖 诪讘讬讗讬谉 专讗讬讛 诪讛讗 讚讗诪专讬谞谉 诇拽诪谉 讛讬讻讬 讚诪讬讗 诪讜专讚转 讚讗诪专讛 讘注讬谞讗 诇讬讛 讜诪爪注专讗 诇讬讛 讜讗讬谞讛 专讗讬讛 讘专讜专讛 讚讗谞谉 讘注讬谞谉 诇驻专讜砖讬 讛讬讻讬 讛讜讬讗 诪讜专讚转 诪转砖诪讬砖 讚讛讗 拽讬"诇 讚讘转砖诪讬砖 讻"注 诇讗 驻诇讬讙讬 讜讛专讗讘"讚 讛讘讬讗 专讗讬讛 诪讛讗 讚讗诪专 诇讬讛 专讘 讞讬讬讗 讘专 讬讜住祝 诇砖诪讜讗诇 谞讚讛 讘转 转砖诪讬砖 讛讬讗 讜讗诐 讗讬转讗 诪讗讬 拽砖讬讗 诇讬诪讗 诇讬讛 讚诪转谞讬转讗 讘诪讜专讚转 诪诪诇讗讻讛 讜讗讬谞讛 专讗讬讛 讚讚讬诇诪讗 诇讬砖谞讗 讚讗驻讬诇讜 谞讚讛 诇讗 讚讬讬拽讗 诇讬讛 砖驻讬专 诇诪"讚 诪讜专讚转 诪诪诇讗讻讛 讜诇讗 谞讬讞讗 诇讬讛 讘驻讬专讜拽讗 讚讻转讬讘谞讗 诇注讬诇 讗"谞 讚诪砖诪注 诇讬讛 讚讜诪讬讗 讚讞讜诇讛 诪砖诪注 诇讬讛 讻讜诇讛 讘专讬讬转讗 诪砖讜诐 诪诇讗讻讛 讜诪"诪 注讬拽专 讛讚讬谉 讻诪讜 砖讻转讘谞讜 讚讛诇讻转讗 讻专讘 讛讜谞讗 讜讻诇 砖诪讜专讚转 诪诪诇讗讻讛 讻讜驻讬谉 讗讜转讛 讘砖讜讟讬 讗讜 砖讗讬谞讜 讝谞讛 讗讜 砖诪讜讻专讬谉 讘"讚 诪讻转讜讘转讛 讘讟讜讘转 讛谞讗讛 讻讚讬 砖讬砖讻讜专 注诇讬讛 砖驻讞讛 讗讜 注讘讚 诇砖诪砖讜. 讛专讬讟讘"讗 讝"诇:
讜讛专讘 专讘讬谞讜 讬讛讜住祝 讛诇讜讬 讝"诇 讻转讘 讜讝"诇 讛讬讻讗 讚讗讬诪专讚讗 诇讛 诪诪诇讗讻讛 讜诇讗 讗讬诪专讚讗 诇讬讛 诪转砖诪讬砖 诇讗 讛讜讬讗 诪讜专讚转 讗诇讗 讬转讘讛 诇讛 转讜转讬 讘注诇讛 讜讻转讜讘转讛 拽讬讬诪转 讜诪砖诪转讬谞谉 诇讛 注讚 讚注讘讚讛 诇讙讘专讛 诪讗讬 讚讞讬讬讘转 诇诪注讘讚 诇讬讛 讗讘诇 讻转讜讘讛 诇讗 诪驻住讚转 讻诇诇 讚讛讗 诇讗 讗讬诪专讚讛 诪注讬拽专 讛讗讬砖讜转 砖讛讜讗 讛转砖诪讬砖 讜讛讬讻讗 讚讗讬诪专讚讛 诪注讬拽专 讛讗讬砖讜转 砖讛讜讗 讛转砖诪讬砖 讗讬 讗诪专讛 诪讗讬住 注诇讬 讻讜' 注"讻:
讜讛专诪讘"谉 讻转讘 讜讝"诇 转诪讛谞讬 讛讬讻讬 拽讬"诇 讚诪诪诇讗讻讛 诇讗 讛讜讬讗 诪讜专讚转 诪讗讬 砖谞讗 诪讬谞讬讛 讚讬讚讬讛 讚讘讗讜诪专 讗讬谞讬 讝谉 讜讗讬谞讬 诪驻专谞住 讬讜爪讬讗 讜讬转谉 讻转讜讘讛 讜讘讻诪讛 诪专讚讬诐 驻讞讜转讬诐 诪讝讛 讗诪专讜 讻谉 讜谞"诇 诪驻谞讬 砖诪专讚讜 砖诇 讗讬砖 拽砖讛 诪砖诇 讗砖讛 诇驻讬 砖讬砖 住驻拽 讘讬讚讜 诇注砖讜转 讻讚讗诪专讬谞谉 注讚 砖讻讜驻讬谉 讗讜转讜 诇讛讜爪讬讗讛 讬讻驻讜讛讜 诇讝讜谉 讜诪讛讚专讬谞谉 讗讬谉 讗讚诐 讚专 注诐 谞讞砖 讘讻驻讬驻讛 讻诇讜诪专 讗讬 讗驻砖专 诇讛 诇讛转注谞讜转 注讚 砖转讘讗 诇讘"讚 讜讬讛讬讜 讞讬讬讛 转诇讜讬讬谉 诇讛 诪谞讙讚 讗讘诇 讻讗谉 讗驻砖专 诇讻讜驻讛 讘砖讜讟讬' 诇注砖讜转 诪诇讗讻讛 讜讗诐 谞转讘讟诇讛 注讚 砖讬讻驻讜讛 诇讗 讛驻住讬讚 讻诇 讻讱 讜讙诐 讗驻砖专 诇讜 诇诪谞讜注 转砖诪讬砖讛 讜诪讝讜谞讜转讬讛 注讚 砖转讞讝讜专 讘讛 讜讗注"驻 砖讗诪专讜 砖诇讗 转讗专讜讙 讘讙讚讬诐 谞讗讬诐 诇讘谞讛 转爪讗 砖诇讗 讘讻转讜讘讛 砖讗谞讬 讛转诐 砖谞讚专讛 讜讗讬 讗驻砖专 诇讻讜驻讛 讗讘诇 讝讜 讛讜讗 注爪诪讜 讬讻讜诇 诇讻讜驻讛 砖讘"讚 诪砖诪转讬谉 讗讜转讛 砖讻谉 讻转讘讜 诪拽爪转 讛诪驻专砖讬诐 专讗砖讜谞讬诐 注"讻:


 讜专讘讜转讬谞讜 讞讝专讜 讜谞诪谞讜 砖讬讛讜 诪讻专讬讝讬谉 讜讻讜'. 讜谞专讗讬谉 讚讘专讬诐 讚讘讛谞讱 讗专讘注讛 砖讘转讜转 讗诇讜 诇讗 讛驻住讬讚 讻诇讜诐 讗诐 转讞讝讜专 讘讛. 讜讗"转 讗"讻 注讻砖讬讜 转讞讝讜专 讘讛 讜诇诪讞专 转讞讝讜专 诇诪专讚讛 讜转爪注专谞讜 砖诇砖 砖讘转讜转 讛讗 诇讬转讗 讚讻诇 砖讞讝专讛 讘讛 诪转专讬谉 讘讛 砖讗诐 转讞讝讜专 注讜讚 诇诪专讚讛 转砖讘讜专 讻转讜讘转讛 诇讗诇转专 讗讘诇 讬砖 砖驻讬专砖 讚讗驻讬诇讜 转讞讝讜专 讘讛 转驻住讬讚 砖讘注讛 讚讬谞专讬谉 讘讻诇 砖讘讜注 砖注诪讚讛 讘诪专讚讛 讻讚讬谉 诪砖谞转谞讜. 讜讗讬谞讜 诪讞讜讜专. 讛专讬讟讘"讗 讝"诇: 


讗讬谞讜 讚讜诪讛 诪讬 砖讬砖 诇讜 驻转 讘住诇讜 讻讜'. 驻讬' 讚谞讚讛 讬砖 诇讜 驻转 讘住诇讜 讞砖讬讘 讻讬讜谉 砖讛讜讗 注讜诪讚 讘讘讟讞讜谉 砖转讟讘讜诇 讘住讜祝 谞讚转讛 讜转讛讗 专讗讜讬讛 诇讜. 讛专讬讟讘"讗 讝"诇:


 讜讝"诇 专砖"讬 讘诪讛讚讜专讗 拽诪讗 讗讬谞讜 讚讜诪讛 讻讜'. 讻讱 讝讛 讛讜讗讬诇 讜讬讜讚注 砖讛讜讗 讗讬谞讜 注转讬讚 诇砖诪砖 注诪讛 诪爪讟注专 讬讜转专. 注"讻:





诪讛专砖"讗 - 讞讬讚讜砖讬 讛诇讻讜转

讘讚"讛 专讘 讛讜谞讗 讻讜' 讜诪讜专讚转 诪诪诇讗讻讛 讛讬讬谞讜 诪讝讬讙转 讛讻讜住 讜讛爪注转 讻讜' 注讻"诇 讜讗讬谉 诇讛拽砖讜转 诇诇讬砖谞讗 拽诪讗 [讛讬讗讱] 谞讬讞讗 诇讬讛 讘谞讚讛 诇诪讗谉 讚讗诪专 诪诪诇讗讻讛 讚讛讗 讗住讜专讛 诇讛 讛谞讚讛 诇注砖讜转 诇讜 讗诇讜 讛诪诇讗讻讜转 砖讛谉 砖诇 讞讬讘讛 讻讚讗诪专讬谞谉 诇注讬诇 讚讬"诇 讚诪讻诇 诪拽讜诐 讬讻讜诇讛 诇注砖讜转 诇讜 讗诇讜 讛诪诇讗讻讜转 砖诇讗 讘驻谞讬讜 讗讜 注"讬 砖讬谞讜讬 讻讚讗诪专讬谞谉 诇注讬诇 讜拽"诇: 


讘讗"讚 讚讗讬谞讛 讞讜诇讛 讻"讻 讻讬讜谉 砖讬讻讜诇讛 诇住讘讜诇 转砖诪讬砖 讻讜' 注讻"诇 拽"拽 讚讗讬诪讗 讚讗讬讬专讬 讘讞讜诇讛 讻诇 讻讱 砖讗讬谞讛 讬讻讜诇讛 诇住讘讜诇 转砖诪讬砖 讜讗驻"讛 谞讬讞讗 诇讬讛 诇讛讗讬 诇讬砖谞讗 讘讞讜诇讛 诇诪讗谉 讚讗诪专 诪转砖诪讬砖 诪砖讜诐 讚讗讬谞讜 讚讜诪讛 诪讬 砖讬砖 诇讜 驻转 讘住诇讜 讻讜' 讚诪讛讗讬 讟注诪讗 谞讬讞讗 诇讬讛 讘谞讚讛 诇诪"讚 诪转砖诪讬砖 讜讬砖 诇讬讬砖讘 (讘) 讜讚讜"拽: 


讘驻专砖"讬 讘讚"讛 讛"讙 讘砖诇诪讗 讻讜' 讜讗讬 诪砖讜诐 谞讚讛 讻讜' 注讻"诇 讜诇"讙 诇讬砖谞讗 拽诪讗 讻诇诇 讜讛讬讬谞讜 诪砖讜诐 讚诪住转诪讗 讬讚注 讛讗 讚诇拽诪谉 讚拽讗诪专 砖诪讜讗诇 讛讗讬 讟注诪讗 讚讗讬谞讜 讚讜诪讛 讻讜' 讗讘诇 讛转讜住' 讙专住讬 讙诐 诇讬砖谞讗 拽诪讗 讜爪"诇 讚诇讗 讬讚注 诪诇转讬讛 讚砖诪讜讗诇 讜拽"诇:





诪讛专砖"讗 - 讞讬讚讜砖讬 讗讙讚讜转

注讘讚讛 诇讬讛 诇讘谉 注讝讗讬 讛讻讬 讜讛讬讬谞讜 讚讗诪专讬谞谉 讻讜'. 诪砖讜诐 讚讗诪专讬谞谉 讘讘谉 注讝讗讬 讚诇讗 专爪讛 诇讬砖讗 讗砖讛 讻讚讗诪专讬谞谉 驻专拽 讛讘讗 注诇 讬讘诪转讜 砖谞驻砖讜 讞砖拽讛 讘转讜专讛 转诇讛 讛讻讗 讛讚讘专 讘讛 砖讙诐 讛讬讗 讚注转讛 诇讻讱 砖讬转注讻讘 讘讘讛诪"讚 讜拽"诇: 


诪讟讗 诪注诇讬 讬讜诪讗 讚讻驻讜专讬 讗诪专 讗讬讝讬诇 讜讗讞讝讬谞讛讜 讻讜'. 谞转讻讜讬谉 诇讘讗 讘讬讜诐 讝讛 砖诇讗 讬讛讗 谞讞砖讚 讘注讬谞讬 讗讘讬讜 讻讬 讛诇讬诇讛 讬讜讛"讻 讗住讜专讛 讘转砖诪讬砖 讗讘诇 讗诪专 讗讞讝讬 诇讗谞砖讬 讘讬转讬 诪讛 谞注砖讛 诇讛诐 讘讝诪谉 砖诇砖 砖谞讬诐 讜讗注驻"讻 讛讬讛 谞讞砖讚 讘注讬谞讬 讗讘讬讜 砖讗"诇 讝讜讙转讱 谞讝讻专转 讜讗"讚 讗"诇 讬讜谞转讱 谞讝讻专转 讻讜' 讜讛讜讗 注谞讬谉 讗讞讚 讻讬 讛讬讜谞讛 讗讬谞讛 谞讚讘拽转 讗诇讗 讘讘谉 讝讜讙讛 讜拽"诇:





诪讛专"诐

转讜住' 讚"讛 专讘 讛讜谞讗 讜讻讜' 注讚 讗讘诇 讗讬谉 谞专讗讛 讜讻讜' 讜讻讬 注讘讚讛 砖讗专 诪诇讗讻讜转 驻讜讞转讬谉 诇讛 诪注砖讬讬转 爪诪专. 驻讬' 讗讬谉 谞专讗讛 讜讻讜' 诪砖讜诐 讚讛讗 转讛讗 爪专讬讻讛 诇注砖讜转 讘爪诪专 诇诪讝讜谞讜转讬讛 讜讙诐 转讛讗 讞讬讬讘转 讘讝' 诪诇讗讻讜转 诇讘注诇讛 讜讗讬谉 住讘专讗 砖转注砖讛 砖转讬讛谉 讚讛讗 讻讬 诪讬转讝谞讗 诪讘注诇讛 讻讬 注讘讚讛 砖讗专 诪诇讗讻讜转 驻讜讞转讬谉 诇讛 诪诪注砖讛 讬讚讬讛 讜讻讜' 讜拽"诇:





讞讻诪转 砖诇诪讛

讙诪' 讘砖诇诪讗 诇诪"讚 诪诪诇讗讻讛 砖驻讬专 讻讜' 谞诪讞拽 注讚 讘砖诇诪讗 诇诪"讚 讻讜'. 谞"讘 住"讗 诇"讙:


砖诐 诪转砖诪讬砖 砖驻讬专 讛讬讬谞讜 讻讜' 讻爪"诇. 讜谞"讘 住"讗:


转讜住' 讘讚"讛 讗讚注转讗 讻讜' 注诇 讚注转 讗诐 诇讗 讬注砖讛 住讜驻专 讻讜'. 谞"讘 诇讗讜 讚讜拽讗 砖讗诪专 讻讱 诇讛讚讬讗 讚讗"讻 讛讜讬 转谞讗讬 讙诪讜专 讜讗讬谞讜 爪专讬讱 讛转专讛 讜讻谉 诪砖诪注 诇讛讚讬讗 讘驻讬' 讛专讗"砖 讚谞讚专讬诐 讛讬讻讗 讚讛讜讬 讘诇砖讜谉 转谞讗讬 砖讗"爪 讛转专讛 讗诇讗 砖讗诪专 讘注讘讜专 砖诇讗 讬注砖讛 住讜驻专 讜讝讛讜 注讚讬祝 诪诪转 讗讜 注砖讛 转砖讜讘讛 砖诇讗 讛讝讻讬专 讘讚讘专讬讜 诇讗 诪讬转讛 讜转砖讜讘讛 讗讘诇 讗讬 讛讜讛 讗诪专 讘注讘讜专 砖诇讗 诪转 讗讜 砖诇讗 注砖讛 转砖讜讘讛 讗祝 专' 讬讜讞谞谉 讛讜讛 诪讜讚讛 讜讚讜"拽:





诪讛专"诐 砖讬祝

讙诪' 讝讜讙转讱 谞讝讻专转 讻爪"诇 谞"诇. 砖专讞讜拽 诇拽专讜讗 讗讜转讛 讝讜谞讛 讚讗讬谉 注诇讬讛 讗砖诐: 


讘专砖"讬 讘讚"讛 注讚 讻讚讬 讻转讜讘转讛 讻讜' 砖谞驻诇讜 诇讛 讻讜'. 诇专讘讜转讗 讗祝 砖谞驻诇讜 讻讘专 讚注讚 讻转讜讘转讛 讚讜拽讗 讜专' 讬讜住讬 谞拽讬讟 砖讗诐 转驻讜诇 诇专讘讜转讗 讜注讬讬谉 讘专"谉 讘讝讛 讘讗讜专讱 讜讗注"讙 讚讗住讜专 诇讛砖讛讜转 讘诇讗 讻转讜讘讛 讗驻讬诇讜 砖注讛 讗讞转 讜转讬讻祝 砖谞驻讞转 讚讬谞专 诪讻转讜讘讛 讘注讬诇转讜 讝谞讜转 诇专讘讬 诪讗讬专 讬"诇 讚讘诪讜专讚转 拽谞住讜讛 讜诇讗 讗讬讻驻转 诇谉 砖转讛讗 拽诇讛 讘注讬谞讬讜 诇讛讜爪讬讗讛:
讘转讚"讛 驻讜讞转讬谉 讻讜' 讘讬专讜砖诇诪讬 诪驻专砖 讻讜'. 讘转诇诪讜讚讬谞讜 讚拽讘注讬 诪讗讬 讘讬谉 诪讜专讚 讻讜' 讝讛 讬爪专讜 讻讜' 注"讻 讗讝讬诇 诇诪"讚 诪转砖诪讬砖 讜讟注诪讗 讚讬专讜砖诇诪讬 谞专讗讛 砖讛讜讗 诇诪"讚 诪讜专讚转 诪诪诇讗讻讛 讜讻"讛 讘专讬"祝 讘讛讚讬讗 诪专讗 讚砖诪注转讗 讚讬专讜砖诇诪讬 讛讜讗 专' 讬讜住讬 讘"讞 讜讗讝讬诇 诇讟注诪讬讛 讚拽讗 诪驻专砖 讘转诇诪讜讚讬谞讜 诪诪诇讗讻讛 讜讗祝 讚诪"讚 诪诪诇讗讻讛 诪讜讚讛 讘诪讜专讚转 诪转砖诪讬砖 讚讘转砖诪讬砖 讻"注 诪讜讚讜 诪"诪 讻砖讗讬谞讛 诪讜专讚转 专拽 诪诪诇讗讻讛 爪"诇 注"讻 讟注诪讗 讚讬专讜砖诇诪讬. 诪讬讛讜 讗驻"诇 讚讻诪讜 诇诪"讚 诪诪诇讗讻讛 讜讘诪讜专讚 讛讜讗 谞讜转谉 讙' 谞讙讚 砖讗专 讻住讜转 讜注讜谞讛 讗祝 砖讗讬谞讜 诪讜专讚 诪转砖诪讬砖 讛"谞 讻砖诪讜专讚转 诪转砖诪讬砖 谞讜转谞转 讻谞讙讚 讝' 诪诇讗讻讜转 讗祝 砖讗讬谞讛 诪讜专讚转 诪诪诇讗讻讛 讜讗"讻 诇讬专讜砖诇诪讬 讗"爪 讟注诐 讙诪' 砖诇谞讜. 讜讛讗 讚诇讗 注砖讜 讙讘讬 讗砖讛 讙"讻 讻谞讙讚 转砖诪讬砖 砖讛讬讗 诪砖讜注讘讚转 诇讜 讗驻"诇 讚转砖诪讬砖 讛讬讗 讘砖讘 讜讗诇 转注砖讛 讗祝 砖谞注砖讛 讻专 诇讘注诇讛 讜诇讗 讞砖讬讘 讗诇讗 诪讛 砖讛讬讗 [诪讞讜讬讘转] 讘拽讜诐 讜注砖讛 诇谞讙讚讜 讜讻谉 讛讜讗 诇谞讙讚讛. 讜讘专讬"祝 讻转讘 砖讙诪' 砖诇谞讜 诪驻专砖 讝' 谞讙讚 讝' 讬诪讬 讛砖讘转 讜讻谉 讘诪讜专讚 讻谞讙讚 讜' 讬诪讬 讛砖讘转 讟专驻注讬拽 [砖讛讜讗 讞爪讬 讚讬谞专] 诇讬讜诐 诇转"拽 讜讻谞讙讚 砖讘转 诇讗 诪砖讜诐 砖讻专 砖讘转 讻讚诇拽诪谉 注讬讬谉 讘专讬"祝 讜讘专"谉 砖诐 讘讚拽讚讜拽 讜拽"诇:
讘转讚"讛 专"讛 讗诪专 讻讜' 讜诪讜专讚转 诪诪诇讗讻讛 讛讬讬谞讜 诪讝讬讙转 讛讻讜住 讜讛爪注转 讛诪讟讛 讻讜'. 讜讘住诪讜讱 讘诇讬砖谞讗 拽诪讗 诇讛转讜住' 讚讙讜专住 讗讜转讜 讘砖诇诪讗 诇诪"讚 诪诪诇讗讻讛 谞讬讞讗 讜讗驻讬诇讜 谞讚讛 诪爪注转 讛诪讟讛 砖诇讗 讘驻谞讬讜 讜诪讜讝讙转 讜诪谞讞转 讗讘讬 住讚讬讗 讻讜' 讻讚诇注讬诇 专拽 讗讬谞讛 讘转 诪诇讗讻讛 讻砖讗专 讛谞砖讬诐 砖注讜砖讬谉 讘诇讗 砖讬谞讜讬 讜讝讛 讛讗驻讬诇讜 讻诪"砖 讛转讜住' 讘住诪讜讱 专讬砖 注"讘. 讜诇讗 诪驻专砖讬 讚住"诇 讻专"讛 讜诪讜专讚转 诪诪诇讗讻讛 讛讬讬谞讜 诪诪讜转专 诪注砖讛 讬讚讬讛 [讚讗讬谞讛 讬讻讜诇讛 诇讜诪专 讗讬谞讬 谞讜讟诇转 讻讜' 诇讚注转 专讘讬谞讜 讬讜谞讛 砖讛讘讬讗 讛讙讗讜谉 诇注讬诇] 讚讛讗 讛砖转讗 谞诪讬 讚诇讗 住"诇 讻专"讛 专拽 讻专"诇 讗"讻 住"诇 讻专讘 讗讚讗 讘专 讗讛讘讛 讻诪"砖 讛转讜住' 诇注讬诇 (讻转讜讘讜转 讚祝 谞"讞 注"讘) 讘讚"讛 诪转讜讱 讻讜' 讜驻讬专讜砖 诪讜专讚转 诪诪诇讗讻讛 讛讬讬谞讜 诪诪讜转专 诪注砖讛 讬讚讬讛 讜讻谉 讛讜讗 砖诪讜专讚 诪诪讝讜谞讜转 砖讛讬讗 讻谞讙讚 诪讜转专 诪注砖讛 讬讚讬讛 (驻) [讝"讗 讚讛转讜住' 住"诇] 讚讻讬 讛讬讻讬 讚诇专"讛 讬讻讜诇讛 诇讜诪专 讗讬谞讬 谞讬讝讜谞转 讻讜' 讛"谞 讻谞讙讚 讛诪讜转专 讬讻讜诇讛 诇讜诪专 讗讬谞讬 谞讜转谞转 讜讗讬谞讬 谞讜讟诇转 讻诪"砖 诇注讬诇 讜讛讜讻讞转讬 讻谉 诪转讜住' 讚住"诇 讻专"谉 讜讚讜"拽:
砖诐 讜诪讜专讚转 诪诪诇讗讻讛 讛讬讬谞讜 诪讝讬讙转 讛讻讜住 讻讜'. 诇驻讬专砖"讬 讚诇注讬诇 注爪讛 讟讜讘讛 诇讗 讘讻驻讬讬讛 讗讬谉 诪拽讜诐 诇讝讛 讗讘诇 转讜住' 住"诇 砖讬谞讜讬讗 讚讘' 讙讜讜谞讗 讛爪注转 讛诪讟讛 讜讻诪"砖 专讬砖 驻"拽: 


讘讗"讚 诪讬讚讬 讚讛讜讬 讗讬讜砖讘转 讘拽转讚专讗. 讜讗注"讙 讚讗驻讬诇讜 讛讻谞讬住讛 诇讜 诪讗讛 砖驻讞讜转 讻讜驻讛 讜注讜砖讛 讘爪诪专 [诇专"讗] 讜诪讬驻住拽讗 讛诇讻转讗 讻谉 诇注讬诇 讗注"讙 讚讻讬 讗诪专讛 讗讬谞讬 谞讬讝讜谞转 讜讗讬谞讬 注讜砖讛 驻讟讜专讬诐 诪诇注砖讜转 讘爪诪专 讜诇讗 讗诪专讬谞谉 诪讬讚讬 讚讛讜讬 讗讬讜砖讘转 讘拽转讚专讗 讜讗"诇 讚注讜砖讛 讘爪诪专 讛讬讬谞讜 讚讘专 诪讜注讟 砖诇讗 转诇讱 讘讟诇 讻诇 讛讬讜诐 讜讻"讻 讛专"谉 诇注讬诇 注讜砖讛 讘爪诪专 讗讘诇 诇讗 诪砖拽诇 讛' 住诇注讬诐 诪"诪 诪讛 砖注讜砖讛 讗讜转讜 驻讜专转讗 诪讬讛转 注讜砖讛 诇讘注诇讛 讬"诇 讚讘讗讜诪专转 讗讬谞讬 谞讬讝讜谞转 讻讜' 讜讚讗讬 谞诪讬 注讜砖讛 讘爪诪专 驻讜专转讗 砖诇讗 转讘讟诇 专拽 砖讗讬谞讛 谞讜转谞转 诇讘注诇讛 讜讻谉 讘讬讜砖讘转 讘拽转讚专讗 注讜砖讛 讘爪诪专 诪注讟 讜讗讬谞讛 谞讜转谞转 诇讘注诇讛 专拽 砖诇讛 讛讜讗 诪讬讛讜 讬砖 驻讜住拽讬诐 诇注讬诇 讚讛讜讬 砖诇 讘注诇 注讬讬谉 讘专"谉 讘诪转谞讬' 砖诐 讜诪"诪 讻讬讜谉 砖讗讬谉 讛诪诇讗讻讛 讘砖讘讬诇 讞讬讜讘 讛讘注诇 诇讟讜讘转讜 诇讗 诪住转讘专 砖转拽专讗 诪讜专讚转 讘砖讘讬诇 讻谉 诇驻专砖 诪讜专讚转 诪诪诇讗讻讛 砖专讜爪讛 诇讬砖讘 讘讟诇 讗讞专讬 讗诪专讛 讗讬谞讬 谞讬讝讜谞转 讜讻讜' 讜拽"诇: 


讘讗"讚 讻讬讜谉 砖讬讻讜诇讛 诇住讘讜诇 转砖诪讬砖. 讚讗"诇 诇注讜诇诐 砖讗讬谞讛 讬讻讜诇讛 诇住讘讜诇 转砖诪讬砖 讜诪"诪 谞讬讞讗 诇诪"讚 诪讜专讚转 诪转砖诪讬砖 诪砖讜诐 讚讗讬谞讜 讚讜诪讛 诪讬 砖讬砖 诇讜 驻转 讘住诇讜 讻诪讜 讘谞讚讛 讬砖 诇讜诪专 讚讞讜诇讛 诪拽专讬 讗讬谉 诇讜 驻转 讘住诇讜 讻讬 讛转讞转 讗诇讛讬诐 讛讜讗 砖讬讚注 砖转转专驻讗 讜诪转讬 砖转转专驻讗. 讜注讜讚 讘诇讬砖谞讗 拽诪讗 砖讬讚注 讛砖讬谞讜讬讗 砖诇 诇讬砖谞讗 讘转专讗 讜驻专讬讱 谞讚讛 讘转 转砖诪讬砖 讜诇讗 驻专讬讱 谞诪讬 诪讞讜诇讛 讘转 转砖诪讬砖 诇诪讗讬 讚诇讗 讬讚注 讚讗讬谞讜 讚讜诪讛 诪讬 砖讬砖 诇讜 驻转 讻讜' 讗注"讻 讚讗讬谞讜 讞讜诇讛 讻"讻 讻讜' 讜注讬讬谉 (爪): 


讘讗"讚 讗讘诇 讗讬谞讜 谞专讗讛 讗诇讗 讻讬 讗诪专讛 讗讬谞讬 谞讬讝讜谞转 讻讜' 讜讻讬 注讘讚讛 砖讗专 诪诇讗讻讜转 讻讜'. [专"诇] 讗讬诇讜 爪专讬讻讛 诇注砖讜转 诪诇讗讻讜转 讗讞专讜转 讗祝 讻讬 讗诪专讛 讗讬谞讬 谞讬讝讜谞转 诪讗讬 讗讛谞讬 诇讛 讗诪讬专转讛 讗讬谞讬 谞讬讝讜谞转 讘诇讗"讛 谞诪讬 讻讬 注讘讚讛 砖讗专 诪诇讗讻讜转 驻讟讜专讛 诪注砖讬讬转 爪诪专 (拽) 讜讘讗砖专"讬 诪住讬讬诐 讗诇讗 讜讚讗讬 诇讗 讗诪专讜 砖讗砖讛 注讜砖讛 讞诪砖 住诇注讬诐 讗诇讗 讘诪砖专讛 讗砖转讜 注"讬 砖诇讬砖 砖讗讬谞讛 注讜砖讛 砖讗专 诪诇讗讻讜转 讜讚讜"拽:
讘住讛"讚 讜讗"转 诪讜专讚转 诪诪诇讗讻讛 讻讜'. 讜讘诪讜专讚转 诪转砖诪讬砖 诇讗 拽砖讛 诇讬谞拽讜讟 驻讬讝专讗 讚讗抓 讘专讙诇讬诐 讞讜讟讗 讝讛 讛讻讜驻讛 讗砖转讜 讜讻讜' 讜讚讜"拽:
讘转讚"讛 讘讗讜诪专 讻讜' 讜诪讬讛讜 讘拽讜谞讟专住 驻讬' 讻讜' 注讘讜讚转 讛拽专拽注 讻讜'. 讜讗驻砖专 诪讜专讚 诪诪诇讗讻讛 诇讙讘讬 讚讬讚讬讛 谞诪讬 讬砖 诇驻专砖 诪讜专讚 诪诪诇讗讻转 注讘讜讚转 拽专拽注 砖砖讬注讘讚 注爪诪讜 讘讜讗谞讗 讗驻诇讞 讜讗讬讝讜谉 讜讗讬拽讜专 讜讗驻专谞住 讬转讬讻讬 讻讜':





专砖"砖

讙诪专讗 讻注讜讘讚讬 讗诪讛 讻讱 注讜讘讚讬 讘专转讗. 讛讜讗 注"讚 讛讻转讜讘 讛谞讛 讻诇 讛诪讜砖诇 注诇讬讱 讬诪砖诇 诇讗诪专 讻讗诪讛 讘转讛 (讬讞讝拽讗诇 讬讝):



讘诪砖谞讛 讟专驻注讬拽讬谉. 注讬' 转讜讬"讟. 讜讚讘专讬讜 转诪讜讛讬谉 砖讛专讬 讻讚讘专讬 讛专诪讘"诐 诪驻讜专砖 诇讛讚讬讗 讘讙诪专讗 诇拽诪谉 (住讚) 诪讗讬 讟专驻注讬拽讬谉 讗专"砖 讗讬住转专讗 讻讜' 驻诇讙讗 讚讝讜讝讗. 讜注讬' 驻专砖"讬 砖诐 (讜诇驻诪砖"讻 讘住讛"讚 诪讚讘专讬 讛专诪讘"诐 讘讞讘讜专讜 砖讚讬谞专讬谉 讚转"拽 讛诐 砖诇 诪讚讬谞讛. 讬讛讬讛 砖讬注讜专 砖诇 专"讬 讟驻讬 诪砖诇 转"拽) 讜讗讜诇讬 讚诇讝讛 讻讬讜谉 讛转讜"讬 讘诪砖"讻 诇拽诪谉 讗讘诇 讘讙诪专讗 讻讜'. 讗讜诇诐 诪"诪 讚讘专讬讜 讗讱 诇诪讜转专:



讙诪专讗 讜诇讗讜 诇讗诪诇讜讻讬 讘讬讛 讘注讬. 讜注驻专砖"讬. 讜讘专讗"砖 诪砖诪注 讚讛讬讛 讙讜专住 讜诇讗讜 诇讗诪诇讜讻讬 讘讛 讘注讬:



转讚"讛 专"讛. 诇讬谞拽讜讟 驻讬讝专讗 讜诇讬转讬讘. 讛讜讗 诇讬砖谞讗 讚讙诪专讗 讘讘"拽 (讻讞) 讜讘讘"讘 (爪讟 讘):



转讚"讛 讜讛讗诪专. 讻讬讜谉 讚讗讬谞讜 专讜爪讛 讻讜'. 讻爪"诇:





讘谉 讬讛讜讬讚注

讗执讬 诇职讚执讬讚执讬 爪址讬执讬转, 讬指转执讬讘 转旨职专值讬志住职专值讬 砖讈职谞执讬谉 讗址讞植专执讬谞值讬. 谞专讗讛 诇讬 讘住"讚 讛讗 讚讗讜讜转讛 谞驻砖讛 砖讬砖讘 注砖专讬诐 讜讗专讘注讛 砖谞讬诐 诪驻谞讬 讻讬 讛讬转讛 讘讞讬谞转 专讞诇 讛爪讚拽转 砖讛讬转讛 讘讞讬谞转 讛诪诇讻讜转 砖讬砖 诇讛 注砖专讬诐 讜讗专讘注讛 爪专讜驻讬 砖诐 讗讚谞志讬 讛谞拽专讗讬诐 注砖专讬诐 讜讗专讘注讛 拽砖讜讟讬 讻诇讛, 诇讻讱 讗讜讜转讛 谞驻砖讛 讘专爪讜谞讛 讛讟讜讘 砖讬砖讘 诇诇诪讜讚 转讜专讛 注砖专讬诐 讜讗专讘注讛 砖谞讬诐 讻谞讙讚 注砖专讬诐 讜讗专讘注讛 拽砖讜讟讬谉 讛谞讝讻专.
讜注讜讚 谞专讗讛 诇讬 讘住"讚 讻讬 转讜专讛 砖讘注诇 驻讛 讛讬讗 砖砖讛 住讚专讬诐 讻谞讙讚 讞讙"转 谞讛"讬 [讞住讚 讙讘讜专讛 转驻讗专转 谞爪讞 讛讜讚 讬住讜讚] 讜讘讝讛 讛注砖专讬诐 讜讗专讘注讛 砖谞讬诐 转讬拽谉 砖砖讛 住驻讬专讜转 讞讙"转 谞讛"讬 讗砖专 讘讗专讘注讛 注讜诇诪讜转 讗讘讬"注 [讗爪讬诇讜转 讘专讬讗讛 讬爪讬专讛 注砖讬讛] 砖讛诐 注砖专讬诐 讜讗专讘注讛 住驻讬专讜转.
讜讚谞讛 讘讙诪专讗, 讗诪专讜 注诇 专讘讬 注拽讬讘讛 讞讬 拽"讱 砖谞讛 讜讗专讘注讬诐 砖谞讛 讛讬讛 注诐 讛讗专抓 讜讗专讘注讬诐 砖谞讛 诇诪讚 讜讗专讘注讬诐 砖谞讛 诇讬诪讚. 讜讗讬谉 讝讛 住讜转专 诇诪讗诪专 讚讛讻讗 讚拽讗诪专 讘讗讜转诐 注砖专讬诐 讜讗专讘注讛 砖谞讛 诇诪讚 讜诇讬诪讚 注砖专讬诐 讜讗专讘注 讗诇驻讬诐 转诇诪讬讚讬诐 讚诇注讜诇诐 讗诇讜 讛注砖专讬诐 讜讗专讘注 砖谞讬诐 讛专讗砖讜谞讬诐 讚谞拽讬讟 讻讗谉 讛诪讛 讛讬讜 讘讗专讘注讬诐 砖谞讛 讛讗诪爪注讬讬诐 讜讘注转 砖讘讗 注诐 注砖专讬诐 讜讗专讘注 转诇诪讬讚讬诐 讛讬讛 讘谉 住"讚 砖谞讛.
讜诪讛 砖讗诪专 讗专讘注讬诐 砖谞讛 诇诪讚 讛讬讬谞讜 诪讗讞专 砖讘诪砖讱 讛讗专讘注讬诐 砖谞讛 讛讬讜 专讘讜转讬讜 拽讬讬诪讬诐 讜诇讗 讬讘爪专 诪讛讬讜转 诇讜诪专 讗讬讝讛 讞讬讚讜砖 讻诇 讝诪谉 砖讛诐 讘讞讬讬诐 诇讛讻讬 拽讗诪专 讗专讘注讬诐 砖谞讛 诇诪讚 讚谞拽讬讟 讻诇 讞诇讜拽讛 讝讜 砖诇 讗专讘注讬诐 砖谞讛 讘诇讬诪讜讚 砖诇 注爪诪讜 讜诇注讜诇诐 讘讗诇讜 讛讗专讘注讬诐 砖谞讛 诇讬诪讚 讙诐 讻谉 诇讗讞专讬诐 讚讗讞专 砖注讘专 诪讛诐 注砖专讬诐 讜讗专讘注讛 砖谞讬诐 讛讬讛 诇讜 注砖专讬诐 讜讗专讘注 讗诇祝 转诇诪讬讚讬诐.
讗讱 讗讞专 讗专讘注讬诐 砖谞讛 谞驻讟专讜 讻诇 专讘讜转讬讜 讜诇讗 谞砖讗专 讗讞讚 诪讛诐 讜讗讝 讛讜讗 诇讗 讛讬讛 诇讜 诪诪讬 诇诇诪讜讚 讜诪注转讛 诇讗 讛讬讛 讗诇讗 诇诇诪讚 诇讗讞专讬诐 讚讜拽讗 讜诇讻讱 注砖讛 讞诇讜拽转 讗专讘注讬诐 砖谞讛 讛讗讞专讜谞讬诐 注诇 砖诐 诇讬诪讜讚 砖讛讬讛 诪诇诪讚 诇讗讞专讬诐 讜诇讝讛 讗诪专 讗专讘注讬诐 砖谞讛 诇讬诪讚.



讗指诪职专指讛 诇职讛讜旨: (诪砖诇讬 讬讘, 讬) "讬讜止讚值注址 爪址讚旨执讬拽 谞侄驻侄砖讈 讘旨职讛侄诪职转旨讜止". 驻讬专讜砖 讗讬谉 讗讛讘转讜 注诪讬 讗讛讘讛 讙讜驻谞讬转 讻讚讬 砖讗爪讟专讱 诇拽砖讟 讙讜驻讬 诇驻谞讬讜 讘讘讙讚讬诐 谞讗讬诐 讗诇讗 讗讛讘转讜 注诪讬 讗讛讘转 谞驻砖 讻讬 讬讜讚注 爪讚讬拽 砖讗谞讬 讘转 讝讜讙讜 讘注讜诇诐 讛谞砖诪讜转 讜诇讻谉 诇讗 讗讻驻转 诇讬 讗诐 讗转专讗讛 诇驻谞讬讜 讘讘讙讚讬诐 讗诇讜.



拽指讗 诪职谞址砖讈职拽指讗 诇值讬讛旨 诇职讻址专职注值讬讛旨. 讛讗 讚谞砖拽讛 讻专注讬讛 讜诇讗 讬讚讬讛, 诇驻讬 驻砖讜讟讜 谞专讗讛 讚讻讜讜谞讛 讘讝讛 诇讛专讗讜转 砖驻诇讜转 讬讜转专 诇驻谞讬讜 讻讬 讛讚专讱 诇讗讜转诐 砖讛诐 讙讚讜诇讬诐 讘讬讜转专 谞讜砖拽讬诐 讻专注讬讛诐 讜诇讗 讬讚诐.
诪讬讛讜 谞专讗讛 诇讬 讘住"讚 讚专讱 讚专砖 讚讗诪专讜 专讝"诇 (驻住讞讬诐 拽讬讟.) 注诇 驻住讜拽 (讚讘专讬诐 讬讗 , 讜) 讻指旨诇 讛址讬职拽讜旨诐 讗植砖侄讈专 讘职旨专址讙职诇值讬讛侄诐 讝讛 诪诪讜谞讜 砖诇 讗讚诐 砖诪注诪讬讚讜 注诇 专讙诇讬讜, 讜讻讗谉 专诪讝讛 诇讜 讛讬讗 讗讜讛讘转 专讙诇讬讜 讗祝 注诇 驻讬 砖讗讬谉 诇讜 诪诪讜谉 诇讛注诪讬讚诐. 讜注讜讚 谞专讗讛 诇讬 专诪讝讛 诇讜 砖讛讬讗 讗讜讛讘转 讗讜转讜 讘注讘讜专 诇讛注诪讬讚 诪诪谞讜 讘谞讬诐 讞讻诪讬诐 讜爪讚讬拽讬诐 砖讚讜诪讬诐 讗诇讬讜 讚讗诪专讜 专讝"诇 讘专讗 讻专注讗 讚讗讘讜讛.
讜讛谞讛 诪诇砖讜谉 讛讙诪专讗 诪讜讻讞 讚讛讬讗 砖诪注讛 驻转讗讜诐 讘讘讬讗转讜 讜讛诇讻讛 诇讛拽讘讬诇 驻谞讬讜 讜讗诐 讻谉 拽砖讗 讗讬讱 谞讙注讛 讘讜, 讚诇讗 讛讬讛 讬诪讬诐 讛专讘讛 讘讬谉 砖诪讜注转讛 诇讬讜诐 砖讘讗 讻讚讬 砖转住驻讜专 讜转讟讘讜诇? 讜谞专讗讛 诇讬 讘住"讚 讻讬 讛专讗砖讜谞讬诐 讛讬讜 讗讜讻诇讬谉 讞讜诇讬谉 讘讟讛专讛 讜诇讻讱 讻诇 诪砖讱 注砖专讬诐 讜讗专讘注讛 砖谞讛 讗祝 注诇 驻讬 砖讗讬谉 讘注诇讛 注诪讛 讛讬讗 讟讜讘诇转 讻讛诇讻讛 讘讟讛专转讛 讻讚讬 诇讗讻讜诇 讞讜诇讬谉 讘讟讛专讛. 讜讗驻砖专 砖讛讬讛 谞讝讛专转 讜诪转讻讜谞转 诇住驻讜专 讝' 谞拽讬讬诐 讜诇讟讘讜诇 讟讘讬诇讛 砖转讛讬讛 专讗讜讬讛 诇讘注诇讛 讗讜诇讬 讬讘讗 驻转讗讜诐, 诪讗讞专 讚诪爪讬讬专转 讘讚注转讛 讻讬 专讗讜讬 注转讛 诇砖讜讘 讗诇讬讛 讜诇讗 讬转注讻讘 注讜讚 讜诇讻讱 谞讝讚诪谉 砖讘注转 砖讬爪讗讛 诇讛拽讘讬诇 驻谞讬讜 讛讬转讛 讟讛讜专讛 砖讻讘专 讟讘诇讛 讻专讗讜讬.



砖讈指诪址注 讗植讘讜旨讛指 讚旨职讗指转指讗 讙旨址讘职专指讗 专指讘指讗 诇职诪指转指讗. 谞专讗讛 诇讬 讘住"讚 讻砖讛诇讱 专讘讬 注拽讬讘讛 诇诇诪讜讚 诇讗 讛讙讬讚 讜诇讗 驻专住诐 注爪诪讜 砖讛讜讗 讞转谉 砖诇 讻诇讘讗 砖讘讜注 砖诇拽讞 讘转讜 讜讗驻砖专 砖讛讬讛 讻诪讛 转诇诪讬讚讬诐 砖砖诪诐 注拽讬讘讛 讜诇讻谉 诇讗 讬讚注 讞诪讬讜 诪诪谞讜 讻诇诇 讗祝 注诇 驻讬 砖讛讬讛 诇讜 砖诐 讙讚讜诇 讘注讜诇诐 讜讗驻砖专 讻砖讛讬讛 专讜注讛 砖诇 讻诇讘讗 砖讘讜注 诇讗 讛讬讛 讬讜讚注 讻诇讘讗 砖讘讜注 砖砖诪讜 讛讬讛 注拽讬讘讛 讻讬 讛讜讗 讛讬讛 注砖讬专 讙讚讜诇 诪讜驻诇讙 讘注讜砖专 讜讘爪讗谉 讜讘拽专 讜讛讬讜 诇讜 专讜注讬诐 讛专讘讛 讜讗讬谞讜 谞讜转谉 诇讘 诇讬讚注 砖诐 讻诇 讗讞讚 讜讗讞讚.
讜诇讻谉 讗祝 注诇 驻讬 砖砖诪注 砖讬砖 讗讚诐 讙讚讜诇 讘转讜专讛 砖砖诪讜 注拽讬讘讛 诇讗 讛专讙讬砖 砖讛讜讗 讞转谞讜 讜讙诐 讘转讜 讗讞专 砖砖诪注讛 砖诇诪讚 讘注诇讛 讜谞注砖讛 讞讻诐 讙讚讜诇 诇讗 砖诇讞讛 诇讗讘讬讛 诇讛讜讚讬注讜 砖讝讛 讛讞讻诐 讛讙讚讜诇 讛讜讗 讘注诇讛 讛专讜注讛 讻讬 拽讘诇讛 注诇 注爪诪讛 诇住讘讜诇 爪注专 注谞讬讜转 诇砖诐 砖诪讬诐 讜诇讗 转讙讬讚 诇讗讘讬讛 讗诇讗 注讚 砖转讙讬注 讛砖注讛 讗砖专 诪谉 讛砖诪讬诐 转爪讗 讛住讬讘讛 砖讬讚注 讗讘讬讛 讛讚讘专 讜讬转讞专讟 注诇 诪讛 砖注砖讛 诇讛 诇讛讻诇讬诪讛 讜讻讗砖专 讛讬讛 讗讞专 讻讱.



讜职讬指讛址讘 诇值讬讛旨 驻旨址诇职讙旨指讗 诪指诪讜止谞值讬讛旨. 谞专讗讛 诇讬 讘住"讚 讞诇拽 注诪讜 诇讞爪讗讬谉 诇讛讜专讜转 讻讬 讛讜讗 砖诪讞 注转讛 讗砖专 讘转讜 讛讬转讛 住讬讘讛 诇讛砖讙转 转讜专转讜 砖诇 专讘讬 注拽讬讘讛 讚讗讝 注转讛 讛讬讗 驻诇讙讗 讘讛讚讬 讘注诇讛 讘注住拽 讛转讜专讛 砖诇讜 讜诇讻谉 讘讗 讛讜讗 讘诪拽讜诐 讘转讜 讜驻诇讙 注诪讜 讘诪诪讜谉 讻谞讙讚 诪讛 砖爪专讬讱 专讘讬 注拽讬讘讛 诇讞诇讜拽 讘转讜专转讜 诇转转 诇讘转讜.



讘旨职专址转旨值讬讛旨 讚旨职专址讘旨执讬 注植拽执讬讘指讗 注指讘职讚指讗 诇值讬讛旨 诇职讘侄谉 注址讝旨址讗讬 讛指讻执讬. 注讬讬谉 诪讛 砖讗诪专 讘转讜住驻讜转 讚诪讻诇 诪拽讜诐 诇讗 谞砖讗讛 讗诇讗 讘讗讬专讜住讬谉. 讜讘讗诪转 讻谉 讛讬讗 讛住讻诪转 专讘讬谞讜 讛讗专"讬 讝"诇 讘拽讘诇转讜 讛讗诪讬转讬转 砖拽讘诇 诪驻讬 讗诇讬讛讜 讝讻讜专 诇讟讜讘 砖拽讚砖讛 讘谉 注讝讗讬 讜诇讗 讘讗 注诇讬讛 讜讘注转 砖拽讚砖讛 讬讛讬讘 讘讛 讛讛讜讗 专讜讞讗 讘住讜讚 讗讜专 诪拽讬祝 讜谞砖讗专 转诪讬讚 注诪讛 讜诪爪讚 讝讛 讬砖 诇讜 拽讜专讘讛 诇讘谉 注讝讗讬 注诐 专讘讬 注拽讬讘讛 讜讻谞讝讻专 讘砖注专 讛讙诇讙讜诇讬诐 讛拽讚诪讛 诇"讝 注讬讬谉 砖诐.



讻旨执讬 讛植讜指讛 转旨职诇址转 砖讈职谞值讬, 诪指讟指讗 诪址注植诇值讬 讬讜止诪指讗 讚旨职讻执驻旨讜旨专值讬 讜讻讜'.. 讬砖 诇讛讘讬谉 诇诪讛 谞转注讜专专 诇讘讗 讗讞专 砖诇砖 砖谞讬诐 讜诇讗 讗讞专 砖转讬诐? 讜谞专讗讛 诇讬 讘住"讚 注诇 驻讬 诪讛 砖讗诪专讜 讘讙诪专讗 讚讞讜诇讬谉 (讞讜诇讬谉 讻讚.) 专讘讬 讬讜住讬 讗讜诪专 爪专讬讱 砖讬讛讬讛 讗讚诐 专讜讗讛 住讬诪谉 讬驻讛 讘诪砖谞转讜 砖诇砖 砖谞讬诐 砖讗讝 讘专讜专 诇讜 砖转诇诪讜讚讜 诪转拽讬讬诐 讘讬讚讜 讜诇讗 讬砖讻讞谞讜 砖谞讗诪专 (讚谞讬讗诇 讗, 讛) 讜旨诇职讙址讚职旨诇指诐 砖指讈谞执讬诐 砖指讈诇讜止砖讈 讜旨诪执拽职爪指转指诐 讬址注址诪职讚讜旨 诇执驻职谞值讬 讛址诪侄旨诇侄讱职, 注讬讬谉 砖诐. 讜诇讻谉 讻讬讜谉 砖讬砖讘 诇诇诪讜讚 砖诇砖 砖谞讬诐 讜专讗讛 住讬诪谉 讬驻讛 讘诇讬诪讜讚讜 讗诪专 注转讛 讛讜讗 注转 诪讜讻砖专 诇专讗讜转 讗谞砖讬 讘讬转讬 讻讬 讗讬谉 讞砖砖 诪谉 讛讛驻住拽 砖讗谞讬 诪驻住讬拽 讘转讜讱 讛讝诪谉 砖讻讘专 专讗讬转讬 住讬诪谉 讬驻讛 讘诪砖谞转讬 砖讗讝 转诇诪讜讚讬 诪转拽讬讬诐 讘讬讚讬.
讜砖诪注 讗讘讬讜 讜职砖讈指拽址诇 诪指谞指讗 驻讬专讜砖 讻诇讬 讝讬谉 讻诪讜 砖驻讬专砖 专砖"讬. 讜职谞指驻址拽 诇职讗址驻旨值讬讛旨 诇讛诇讞诐 注诪讜 谞专讗讛 诇讬 砖专诪讝 诇讜 注砖讜 谞转讘专讱 讘讞专讘 砖讛讜讗 讻诇讬 讝讬谉 讜讘讬讟讜诇 砖诇讜 讛讜讗 注诇 讬讚讬 注住拽 讛转讜专讛 讻旨职砖讈侄讛址拽止旨诇 拽讜止诇 讬址注植拽止讘 讗讬谉 讛址讬指旨讚址讬执诐 讬职讚值讬 注值砖指讉讜 (讘专讗砖讬转 讻讝, 讻讘) 讜讗转讛 讘讟诇转 讝诪谉 砖拽讘注转 诇转讜专讛 谞诪爪讗 讗转讛 诪讙讘讬专 讻诇讬 讝讬谉 砖诇 注砖讜.



讗指诪址专 诇值讬讛旨: 讝讜旨讙指转职讱指 谞执讝职讻旨址专职转旨指?. 注讬讬谉 诪讛专砖"讗 讝"诇 砖讛讬讛 讗讘讬讜 讞讜砖讚讜 砖讘讗 诇讛讝讚讜讝讙 讜讻讜'. 讜讚讜讞拽 诇讜诪专 砖讬讞砖讜讚 讗转 讘谞讜 讛爪讚讬拽 讘讻讱 讜讗讚专讘讛 爪专讬讱 诇讚讜谞讜 诇讻祝 讝讻讜转 讻讗砖专 讞砖讘 讛讜讗!
讜谞专讗讛 诇讬 讘住"讚 讻讜谞转 讗讘讬讜 诇讛讜讻讬讞讜 讚诇讗 讬驻讛 注砖讬转 砖讘讗转讛 讘注专讘 讻驻讜专 讚讗讝 注诇 讬讚讬 讻讱 讝讜讙转讱 谞讝讻专转 讘诇讘讱 讜讗讬讻讗 讞砖砖 拽专讬 讜讻诪讜 砖讻转讘讜 讛驻讜住拽讬诐 注诇 诪谞讛讙 诪拽讜诪讜转 砖讗讬谉 诪讚诇讬拽讬谉 谞专 讘诇讬诇 讻驻讜专 讻讚讬 砖诇讗 讬专讗讛 讗转 讗砖转讜 讜讬转讗讜讛 诇讛, 讜讻诇 砖讻谉 讗转讛 砖讬砖 诇讱 砖诇砖 砖谞讬诐 讘讚讜诇 诪诪谞讛 讘注讬专 讗讞专转 讜注转讛 讘诇讬诇 讻讬驻讜专 讘讗转 诇注讬专讛 讜诇讘讬转讛 讜讚讗讬 转讛讬讛 谞讝讻专转 讘诇讘讱 讘诇讬诇讛 讝讜 讜讗讬讻讗 诇诪讬讞砖. 讜讘讝讛 谞讬讞讗 诪讛 砖讗诪专 诇讜 谞执讝职讻旨址专职转旨指 诇砖讜谉 注转讬讚 讜诇讗 讗诪专 讝指讻址专职转旨指 诇砖讜谉 注讘专.
讜注讜讚 谞专讗讛 诇讬 讘住"讚 讻讜谞转 讗讘讬讜 诇讛讜讻讬讞讜 诇讗 讬驻讛 注砖讬转 讗砖专 讘讗转 转讜讱 讝诪谉 讛拽爪讜讘 讻讬 拽讜讚诐 砖讘讗转 讛讬转讛 讝讜讙转讱 注讜砖讛 讛住讞 讛讚注转 讜讗讬谞讛 诪爪讟注专转 讘砖讘讬诇 注讜谞讛, 讗讱 注转讛 砖讘讗转 讛讬讜诐 讜转讞讝讜专 讗讞专 讻讬驻讜专 砖讗讬谉 讗转讛 诪拽讬讬诐 注讜谞讛 注诪讛 谞诪爪讗 讛讬讗 讘专讗讜转讛 讗讜转讱 谞讝讻专转 讗转 讛注讜谞讛 砖诇讛 讜诪爪讟注专转 注诇 讗砖专 讗讬谉 讗转讛 谞讝拽拽 诇讛. 讜诇讝讛 讗诪专 诇讜 讝讜旨讙指转职讱指 谞执讝职讻旨址专职转旨指 注转讛 讛谞讗转 讛注讜谞讛 讗砖专 讛讬转讛 拽讜讚诐 诪住讞转 讚注转讛 诪诪谞讛 讻讬讜谉 讚讗讬谞讛 专讜讗讛 讗讜转讱. 讜讘讝讛 谞讬讞讗 砖讗诪专 诇讜 谞执讝职讻旨址专职转旨指.





讞讬讚讜砖讬 专讘讬 注拽讬讘讗 讗讬讙专

专砖"讬 讚"讛 注讚 讻讚讬 讻转讜讘转讛, 讗讘诇 讗讬谞讜 诪砖讛讛 诇驻住讜拽 注诇 讛谞讻住讬诐 砖谞驻诇讜.
诇驻注谞"讚 讻谉 诪讘讜讗专 讙"讻 讚注转 转讜住' 诪讚讘专讬讛诐 专讬砖 驻专拽讬谉 讚"讛 讜诇诪讜专讚转 诇专' 讬讜住讬 诇讗 讗爪讟专讬讱, 讛专讬 讚诇专讘谞谉 讗爪讟专讬讱 诇讜诪专 讚转讜住' 讻转讜讘讛 讻讻转讜讘讛 诇驻讞讜转 诇讛 诪讝讛 讚讗诇讜 诪砖讗专 谞讻住讬诐 讚讬讚讛 讗讬谉 驻讜讞转讬谉, 讜诇讗讬谞讱 砖讬讟讜转 砖讛讘讬讗 讛专"谉 讚诇转"拽 驻讜讞转讬谉 讙"讻 诪谞"诪, 爪"诇 讚诪讛 讚讗诪专讬谞谉 谞"诪 诇诪讜专讚转 讛讬讬谞讜 诇讚讬谞讗 讚专讘讜转讬谞讜 讚诪驻住讬讚讬谉 诇讛 讻诇 讻转讜讘转讛 讘讬讞讚 讚诇讚讬讚讛讜 讗讬谉 诪驻住讬讚讬谉 诇讛 讛谞"诪 讜讻谉 讘讗讜诪专转 诪讗讬住 注诇讬 讚诪驻住讬讚讬谉 诇讛 讻诇 讻转讜讘转讛 讘讬讞讚 讻诪讜 砖驻讬专砖"讬 讙讘讬 讻诇转讬讛 讚专"讝 讚讘讝讛 转讜住' 讻转讜讘讛 讻讻转讜讘讛 诇讛驻住讬讚讛.
讜诪讝讛 转诪讜讛 诇讬 注诇 讛专讗"讛 讘讞讬讚讜砖讬讜 讚讘砖诪注转讬谉 讻转讘 讘驻砖讬讟讜转 讚诇转"拽 驻讜讞转讬谉 讙诐 诪谞"诪, 讜讘专"驻 讗祝 注诇 驻讬 讻转讘 讜诇诪讜专讚转 讻诇讜诪专 砖驻讜讞转讬谉 诇讛 诪谉 讛讻诇 讛专讬 讚谞拽讟 讛谞"诪 诇注谞讬谉 讚专讱 驻讞讬转讛 诇讚讬谞讗 讚诪转谞讬' 讜讛讗 讗祝 讗诐 转讜住' 讻转讜讘讛 诇讗 讛讜讬 讻讻转讜讘讛 驻讜讞转讬谉 诪讝讛 讚诇讗 讙专注 诪谞"诪 讚讬讚讛, 讜爪注"讙:


转讚"讛 专"讛, 注讬讬谉 诪讛 砖讻转讘 注诇讬讛诐 讛专讘 专讘谞讗 砖诪讜讗诇 讗讬讬讚诇住 讝爪"诇.
讜讬砖 诇讬讬砖讘 讚讬"诇 讗讛"谞 讚讛讗讬 诪拽砖谉 住讘专 讚专讬讘"讞 住"诇 讻专"诇 讜砖驻讬专 讛讜讬 诪讜专讚转 诪诪诇讗讻讛 讜注讚讬讬谉 诇讗 讛讬讛 诪讜讻专讞 讚诇驻讬 讛讗诪转 住"诇 讻专"诇, 诇讝讛 讚讬讬拽讬 讛讻讬 讚注"讻 诪讜讻讞 讚讗讬谉 讝讛 住讘专讗 讻诇诇 诇注砖讜转 诪讜专讚转 诪诪讝讬讙转 讛讻讜住, 讚讗诇"讻 诪讗讬 驻专讬讱 讞讜诇讛 讘转 诪诇讗讻讛, 讜讗祝 讚诪诪讬诇讗 诪讜讻讞 讚讛诪拽砖谉 住讘专 讻专"诇 讚讛讗 讘诇讗"讛 爪专讬讱 诇讛讘讬谉 诪讗讬 讛拽砖讜 转讜住' 讚谞讬诪讗 诪讜专讚转 诪诪讝讬讙转 讛讻讜住 诪讗讬 专讘讜转讗 讙讘讬 讞讜诇讛 诪砖讗专 谞砖讬诐 讜讗讬讱 拽转谞讬 讗驻讬诇讜 讞讜诇讛 注"讻 爪"诇 讚讗讛"谞 讚住"诇 讻专"诇 讗讘诇 注讻"驻 讗诐 谞讬诪讗 讚诪砖讜诐 诪讝讬讙转 讛讻讜住 讛讜讬 诪讜专讚转 诪讗讬 驻专讬讱 讚诇诪讗 讛"拽 讜讗驻讬' 讞讜诇讛 讚诇讬讻讗 讙讘讛 专拽 诪讝讬讙转 讛讻讜住 讛讜讬 诪讜专讚转 讜讗驻讬' 谞讚讛 讚诇讬讻讗 诪砖讜诐 诪讝讛"讻 讛讜讬 诪讜专讚转 诪砖讗专 诪诇讗讻讜转 讗注"讻 讚讗讬谉 住讘专讗 讻诇诇 诇讛讬讜转 诪讜专讚转 诪砖讜诐 诪讝讬讙转 讛讻讜住 讜诪讜讻讞 砖驻讬专 讚讙诐 诇诪住拽谞讗 专讬讘"讞 讻专"诇.
讗讜诇诐 讛讗 拽砖讛 注诇 讛讜讻讞转 转讜住' 讚诇诪讗 住"诇 讚讗驻讬诇讜 讞讜诇讛 讜讗驻讬诇讜 谞讚讛 讛讬讬谞讜 讗驻讬诇讜 砖讛讬讗 讞讜诇讛 讜谞讚讛 讜驻专讬讱 砖驻讬专 讞讜诇讛 讘转 诪诇讗讻讛 讜诪砖讜诐 诪讝讬讙转 讛讻讜住 讛讗 讛讬讗 谞讚讛, 讜诇讻讗讜专讛 诪讜讻讞 讻谉 诪诪讛 讚讗诪专讬' 讻讬 驻诇讬讙讬 诪诪诇讗讻讛 诪砖诪注 讚诇讗 驻诇讬讙讬 讻诇诇 讘诪转砖诪讬砖, 讜诇讻讗讜专讛 拽砖讛 讚诇诪讗 驻诇讬讙讬 讙诐 讘诪转砖诪讬砖 讚专"讛 讚住讘专 讚专拽 诪转砖诪讬砖 讛讜讬 诪讜专讚转 讜诪讜讻讞 讚讗驻讬诇讜 讘谞讚讛 砖讬讬讱 诪讜专讚转 诪转砖诪讬砖 讚讗讬谞讜 讚讜诪讛 诪讬 砖讬砖 诇讜 驻转 讘住诇讜 讜专讬讘"讞 讚住"诇 讚讙诐 诪诪诇讗讻讛 讛讜讬 诪讜专讚转 讗讬谞讜 讛讻专讞 诇讻讱 讚讬"诇 讚讗驻讬' 谞讚讛 讛讬讬谞讜 讚砖讬讬讱 讚讬谉 诪讜专讚转 讘诪讜专讚转 诪诪诇讗讻讛 讜诪砖讜诐 讛讗讬 讟注诪讗 注爪诪讜 诪驻专砖 讚诪讜专讚转 讙诐 诪诪诇讗讻讛 讚住转诪讗 拽转谞讬 讗祝 讘谞讚讜转, 讜讻讚拽转谞讬 讘讘专讬讬转讗 诪砖"讛 讗诪专 讚讙诐 诪诪诇讗讻讛 讛讜讬 诪讜专讚转 讚诪砖讻讞转 砖驻讬专 讘谞讚讛, 讗"讜 讚讗驻讬诇讜 讞讜诇讛 拽讗讬 注诇 讗驻讬诇讜 谞讚讛 砖讛讬讗 讙"讻 讞讜诇讛 讜诪讜讻讞 讙诐 诇专讬讘"讞 讚讘谞讚讛 诪转砖诪讬砖 讛讜讬 诪讜专讚转:


讘讗"讚 讜讗"转 诇谞拽讜讟 驻讝专讗 讜讬"诇 讚讗讬谉 讗讚诐 讚专 注诐 谞讞砖.
拽"诇 讚诇诪"讚 诪诪诇讗讻讛 爪"诇 讚讘讗专讜住讛 诪讬讬专讬 讘讛讙讬注 讝诪谞讛 讚讞讬讬讘 诇讝讜谞讛 讜诪注砖讛 讬讚讬讛 砖诇讜, 讗"讻 讘诪诪谞"驻 讗诐 讬讻讜诇 诇讻讜驻讛 讜讗"讬 诇讜诪专 讗"谞 讜讗"注 讬拽砖讛 讚诇谞拽讜讟 驻讝专讗 讚讛讗 诇讗 砖讬讬讱 讗讬谉 讗讚诐 讚专 讚注讚讬讬谉 诇讗 讚专 注诪讛 讜讗诐 讬讻讜诇讛 诇讜诪专 讗"谞 讜讗"注 讛讗 诇讗 讛讜讬 诪讜专讚转 讜讻谉 讘讛讬驻讜讱 讘诪讜专讚 讛讜讗 讘讗专讜住讛 讜讗讜诪专 讗讬谞讬 讝谉 讬讻驻讜讛讜 诇讝讜谉.
讗讱 拽砖讛 讘砖讜诪专转 讬讘诐 诪讗讬 砖讬讬讱 诪讜专讚转 诪诪诇讗讻讛 讛讗 讗祝 讘讞讬讬讘 诇讝讜谞讛 讘注诪讚 讘讚讬谉 讜讘专讞 讗讬谉 诪注砖讛 讬讚讬讛 砖诇讜 讻讚讗讬转讗 讘住讜讙讬讬谉 讚驻讜住拽讬诐 诪讝讜谞讜转:


讙诪专讗 讗诇讗 诇诪"讚 诪诪诇讗讻讛 诪讬 诪砖讜注讘讚 诇讛.
拽"拽 讚诇诪讗 诪讜专讚 讛讬讬谞讜 诪转专讜讜讬讬讛讜 诪诪诇讗讻讛 讜诪转砖诪讬砖, 讜爪"诇 讚诇砖讜谉 讜讻谉 诪砖诪注 讚砖讜讜 诇讙诪专讬 诇讛讚讚讬 诪讜专讚 诇诪讜专讚转 (讜注讬讬谉 讘讻转讜讘讜转 讚祝 讚 注"讘 讜诪"拽 讚祝 讟讜 注"讘 讚讜讻谉 诇讗 爪专讬讱 砖砖讜讛 诇讙诪专讬) 讜讗讜诇诐 讛讗 诇专"讛 讛讜讗 讘讛讬驻讜讱 讚诪讜专讚转 专拽 诪转砖诪讬砖 讜讻谉 讛诪讜专讚 讛讬讬谞讜 讘讬谉 诪转砖诪讬砖 讘讬谉 诪诪诇讗讻讛 讚讛讗 讛讟注诐 讚讛讬讗 诇讗 讛讜讬转 诪讜专讚转 诪诪诇讗讻讛 诪砖讜诐 讚讬讻讜诇讛 诇讜诪专 讗讬谞讬 谞讬讝讜谞讬转 讜讗"注 讻诪"砖 转讜住' 诪砖讗"讻 讘诪讜专讚 讛讜讗 诪诪诇讗讻讛 讛讜讬 诪讜专讚 讚讛讗 讗"讬 诇讜诪专 讗谞讬 讝谉 讜讗讬谞讬 谞讜讟诇 诪注"讬 讜住讘讜专 讛讬讬转讬 诇讜诪专 讚诪"砖 讛转讜住' 讚专"讛 诇砖讬讟转讬讛 讚住"诇 讚讬讻讜诇讛 诇讜诪专 讗"谞 讜讗"注 诇讗 讚诪讛"讟 诇讬转 诇讛 讚讬谉 诪讜专讚转 讗诇讗 讚讘讗讜 诇讬转谉 讟注诐 讚诪谞"诇 诇专"讛 讚诪讜专讚转 专拽 诪转砖诪讬砖 讚诇诪讗 讙诐 讘诪专讬讚讛 诪诪诇讗讻讛 转拽谞讜 讞讝"诇 诇讛 讚讬谉 诪讜专讚转, 讜讛讬讬谞讜 讚专"讛 诇砖讬讟转讬讛 讚住"诇 讚讬讻讜诇讛 诇讜诪专 讗"谞 讜讗"注 讜诪讜讻讞 诪讝讛 讚诪讜专讚转 讛讬讬谞讜 专拽 诪转砖诪讬砖 讜诪诪讬诇讗 讚讜诪讬' 讚讛讻讬 讜讻谉 讛诪讜专讚 讛讬讬谞讜 讙"讻 专拽 诪转砖诪讬砖 讜诇讗 诪诪诇讗讻讛 讜讛讬讬谞讜 讗祝 讚讗"讬 诇讜诪专 讗讬谞讬 讝谉 诪"诪 诇讗 专爪讜 讞讝"诇 诇讛讟讬诇 讚讬谉 诪讜专讚 诪砖讜诐 诪诇讗讻讛, 讗讘诇 诪讛 讗注砖讛 讚诇讛讚讬' 诪驻讜专砖 讘讛专讗"砖 讚诇专"讛 诪讜专讚 讛讜讗 讙诐 诪诪诇讗讻讛 讘讗讜诪专 讗讬谞讬 讝谉, 讛专讬 讚诇讛讻讬 诇讗 砖讜讜 讗讛讚讚讬 诪讜专讚 诇诪讜专讚转 讜讗驻砖专 讚讘讗诪转 驻专讻转 讛砖"住 诇住"讚 讚诇讗 讗住讬拽 讗讚注转讗 讚诇专"诇 讚讗诪专 诪诪诇讗讻讛 讚讛"讛 诪转砖诪讬砖, 讜诪"诪 拽讬讬诪讗 诇诪住拽谞讗 讛讚讬谉 讚砖讬讬讱 讙讘讬 诪讜专讚 诪专讬讚讛 诪诪诇讗讻讛 讘讗讜诪专 讗讬谞讬 讝谉:





驻谞讬 讬讛讜砖注

讘转讜住驻讜转 讘讚"讛 驻讜讞转讬谉 诇讛 讝' 讚讬谞专讬谉 讘讬专讜砖诇诪讬 诪驻专砖 讻谞讙讚 讝' 诪诇讗讻讜转 讜讻讜' 讜讛砖"住 砖诇谞讜 讗讬谉 住讜讘专 讻谉 讚讛讗 讘注讬 讘讙诪' 讻讜' 注讚 讻讗谉 诇砖讜谞诐. 讛讗讬 诪讬诪专讗 讚讬专讜砖诇诪讬 专讬讘"讞 讗诪专讛 讜讗"讻 诪砖诪注 讚讗讝讬诇 诇讟注诪讬讛 讚拽讗诪专 谞诪讬 讘砖诪注转讬谉 讚诪讜专讚转 讛讬讬谞讜 诪诪诇讗讻讛 讜诪砖"讛 驻讜讞转讬谉 讝' 讚讬谞专讬谉 讻谞讙讚 讝' 诪诇讗讻讜转 讜讗注"讙 讚诪住拽讬谞谉 讘住诪讜讱 讚专"讬 讘专 讞谞讬谞讗 谞诪讬 诪讜讚讛 讚诪转砖诪讬砖 谞诪讬 讛讜讬 诪讜专讚转 诪"诪 讻讬讜谉 讚住转诐 诪讜专讚转 讛讬讬谞讜 讘讬谉 诪诪诇讗讻讛 讜讘讬谉 诪转砖诪讬砖 讜讗讬讻讗 谞诪讬 诪讜专讚转 诪诪诇讗讻讛 诇讞讜讚 讚讘讛谞讱 转专转讬 砖讬讬讱 砖驻讬专 讝' 讚讬谞专讬谉 谞讙讚 讝' 诪诇讗讻讜转 讚谞讙讚 转砖诪讬砖 诇讗 砖讬讬讱 诇拽谞住讛 讘诪诪讜谉 讗诇讗 讘砖讜讟讬诐 讗诇讗 讚诇讗 驻诇讜讙 专讘谞谉 讘讬谉 诪讜专讚转 诇诪讜专讚转 讜诪砖"讛 讛砖讜讜 诪讬讚讜转讬讛诐 讚讗祝 讘诪讜专讚转 诪转砖诪讬砖 诇讞讜讚 谞诪讬 驻讜讞转讬谉 讝' 讚讬谞专讬谉 诪砖讗"讻 诇拽诪谉 讘住讜讙讬讗 讚诪讛 讘讬谉 诪讜专讚 诇诪讜专讚转 讚讗讬讬专讬 专讘 讞讬讬讗 讘专 讬讜住祝 讜砖诪讜讗诇 谞专讗讛 讚拽讬讬诪讬 讗诇讬讘讗 讚讛诇讻转讗 讚拽讬"诇 讻专讘 讛讜谞讗 讚诪诪诇讗讻讛 诇讗 讛讜讬 诪讜专讚转 讻讚诪砖诪注 诪驻讬' 讛转讜住驻讜转 讘住诪讜讱 讚诪讜拽讬 诇讚专"讬 讘"讞 讻专讬砖 诇拽讬砖 讜诇讬转 讛诇讻转讗 讻讜讜转讬讛 讜讗"讻 砖驻讬专 爪专讬讱 诇讟注诪讗 讗讞专讬谞讗 诇讞诇拽 讘讬谉 诪讜专讚 诇诪讜专讚转 讜讘讬专讜砖诇诪讬 讙讜驻讗 诪驻专砖 专讘讬 讬讜讞谞谉 谞诪讬 讛讗讬 讟注诪讗 讚讗诪专讬谞谉 诇拽诪谉 讘讙诪专讗 砖诇谞讜 讜讗驻砖专 讚讛转讜住驻讜转 谞诪讬 讘驻讬专讜砖诐 讚讛讻讗 专讜爪讬谉 诇讛讻专讬讞 诪讝讛 讚住转诪讗 讚转诇诪讜讚讗 拽讗讬 讻专讘 讛讜谞讗 讜诇讗 讻专讬讘"讞 讜讻诪讜 砖讗驻专砖 讘住诪讜讱 讜讚讜"拽:


讘讚"讛 专讘 讛讜谞讗 讻讜' 讜专讬讘"讞 住"诇 讻专讬砖 诇拽讬砖 注讻"诇. 讜诇讻讗讜专讛 讗讬谉 讝讛 诪讜讻专讞 讚讗讬讻讗 诇诪讬诪专 讚讛讗 讚拽讗诪专 专讬讘"讞 讚诪讜专讚转 诪诪诇讗讻讛 诇讗讜 讘讚讗诪专讛 讗讬谞讬 谞讬讝讜谞转 讜讗讬谞讬 注讜砖讛 讜专讜爪讬转 诇讛转驻专谞住 诪诪注砖讛 讬讚讬讛 讗诇讗 砖讛讬讗 注爪诇谞讬转 讜讗讬谞讛 专讜爪讬转 诇注砖讜转 诪诇讗讻讛 讻诇诇 讗讜 讻讚讬 诇爪注专 讜诇讛拽谞讬讟 讗转 讘注诇讛 讜诪砖"讛 拽住讘专 专讬讘"讞 讚驻讜讞转讬谉 诇讛 诪讻转讜讘转讛 讜讗讬谉 诇讛拽砖讜转 诇诪讛 驻讜讞转讬谉 诇讛 诪讻转讜讘转讛 诇讗 讬转谉 诇讛 讛讘注诇 诪讝讜谞讜转 讜谞专讗讛 砖讗讬谉 讝讛 转拽谞转 讛讘注诇 讚讗讬谉 讗讚诐 专讜爪讛 砖转转讘讝讛 讗砖转讜 诇讞讝讜专 注诇 讛驻转讞讬诐 讗讜 砖转诪讜转 讘专注讘 讜讛讬讗 讙诐 讛讬讗 讬讜讚注转 讘讻讱 砖讛讘注诇 讬讝讜谉 讗讜转讛 讘注"讻 讜讘砖讘讬诇 讻讱 诇讗 转讞讝讜专 讘讛 讗诇讗 讚谞专讗讛 讚讛转讜住' 谞讬讞讗 诇讛讜 诇讗讜拽诪讬 诇讚专讬讘"讞 讘讟注诪讗 讚专讬砖 诇拽讬砖 讚诪砖"讛 讛诇讻讛 讻专讘 讛讜谞讗 诇讙讘讬 讚专"讬 讘"讞 讜讻讚诪砖诪注 诪住讜讙讬讬讗 讚诇拽诪谉 讚拽讗诪专 诪讛 讘讬谉 诪讜专讚 诇诪讜专讚转 讜讻诪"砖 讘住诪讜讱 讜注讜讚 讚诇讻讗讜专讛 诪住讜讙讬讬讗 讚砖诪注转讬谉 谞诪讬 诪讜讻讞 讻谉 讚诪讚诪拽砖讛 讘住诪讜讱 讘砖诇诪讗 诇诪"讚 诪转砖诪讬砖 诇讞讬讬 讗诇讗 诇诪"讚 诪诪诇讗讻讛 讻讜' 讗"讻 诪砖诪注 讚住"讚 讚诪"讚 诪诪诇讗讻讛 住"诇 讚诪转砖诪讬砖 诇讗 讛讜讬 诪讜专讚转 诇驻讞讜转 诪讻转讜讘转讛 讗诇讗 砖讻讜驻讬谉 讗讜转讛 讗讜 砖转爪讗 诪讬讚 讘诇讗 讻转讜讘讛 讜讛"谞 诪砖诪注 诪诪讗讬 讚诪住拽讬谞谉 讗诇讗 诪转砖诪讬砖 讻"注 诇"驻 讻讜' 讗"讻 诪砖诪注 讚诪注讬拽专讗 讛讜讬 住讘专 讚诪转砖诪讬砖 驻诇讬讙讬 讜诇驻"讝 转讬拽砖讬 讗讬驻讻讗 诪讗讬 诪拽砖讛 讛砖"住 讘住诪讜讱 讘诇讬砖谞讗 拽诪讗 讗诇讗 诇诪讗谉 讚讗诪专 诪转砖诪讬砖 谞讚讛 讘转 转砖诪讬砖 讛讬讗 讜诪讗讬 拽讜砖讬讗 讚讬诇诪讗 专讘 讛讜谞讗 谞诪讬 诪讜讚讛 讚诪诪诇讗讻讛 讛讜讬 诪讜专讚转 讜讘转砖诪讬砖 诇讞讜讚 驻诇讬讙讬 讜讘讛讻讬 砖驻讬专 讟驻讬 讚诇讗 驻诇讬讙讬 讻"讻 讘住讘专讜转 讛驻讜讻讜转. 讜讛砖转讗 讗"砖 讚拽转谞讬 讜讗驻讬' 讞讜诇讛 讚诇讗讜 讘转 诪诇讗讻讛 讛讬讗 讗驻"讛 诪讬拽专讬 诪讜专讚转 讻讬讜谉 讚诪讜专讚转 诪转砖诪讬砖 讜讗驻讬' 谞讚讛 讚诇讗 讛讜讬 诪讜专讚转 诪转砖诪讬砖 讗驻"讛 诪转拽专讬讗 诪讜专讚转 讻讬讜谉 讚诪讜专讚转 诪诪诇讗讻讛 讗诇讗 注"讻 诪讚诪拽砖讛 讛砖"住 诇专' 讛讜谞讗 讛讬讬谞讜 诪砖讜诐 讚讗"讗 讘砖讜诐 注谞讬谉 诇讜诪专 讚专' 讛讜谞讗 住"诇 讚诪讜专讚转 诪诪诇讗讻讛 讛讜讬 诪讜专讚转 讻讬讜谉 讚住"诇 讚讬讻讜诇讛 诇讜诪专 讗讬谞讬 谞讬讝讜谞转 讜讗讬谞讬 注讜砖讛 讻谞"诇 讘讻讜讜谞转 讛转讜住' 讜讚讜"拽:


讘讗"讚 讚讗讬谉 谞专讗讛 砖转讛讗 诪讜专讚转 讗诇讗 诪讛诪诇讗讻讜转 讛诪驻讜专砖讜转 讘诪转谞讬转讬谉 注讻"诇. 注讬讬谉 诇注讬诇 讘讚祝 住"讗 讘驻讬专砖"讬 讘讚"讛 讗讘诇 诪讜讝讙转 诇讜 讛讻讜住 砖讻转讘 诇讛讚讬讗 讚诇讗 讻驻讬谞谉 诇讛 讘讛谞讱 诪诇讗讻讜转 讗诇讗 讚专讱 注爪讛 讟讜讘讛 讛砖讬讗讜讛 讞讻诪讬诐 讗"讻 诪讬诇转讗 讚驻砖讬讟讗 讛讬讗 讚诇讗 诪讬转拽专讬讗 诪讜专讚转 讘砖讘讬诇 讛谞讱 讜诇驻"讝 谞专讗讛 诪诇砖讜谉 讛转讜住' 讻讗谉 讚诇讗 驻住讬拽讗 诇讛讜 讛讗 诪讬诇转讗 讗诇讗 讚讗驻"讛 讻转讘讜 讚讗驻讬' 讗转"诇 讚讻讜驻讬谉 讗讜转讛 诇讻讱 讗驻"讛 讗讬谞讛 讘讚讬谉 诪讜专讚转 讻讬讜谉 砖讗讬谞讜 诪驻讜专砖 讘诪砖谞讛 讜注讬讬谉 讘诪讛专砖"讗 讝"诇 诇注讬诇 讜讘讞讬讚讜砖讬谞讜 砖诐 讘讻讜讜谞转 专砖"讬 讝"诇:


讘讗"讚 讚讗讬谞讛 讞讜诇讛 讻讜' 讻讬讜谉 砖讬讻讜诇讛 诇住讘讜诇 转砖诪讬砖 注讻"诇. 讜讛拽砖讛 诪讛专砖"讗 讝"诇 讚讗讬讻讗 诇诪讬诪专 讗注"讙 讚讗讬谞讛 讬讻讜诇讛 诇住讘讜诇 讗驻"讛 讗讬谞讜 讚讜诪讛 诪讬 砖讬砖 诇讜 驻转 讘住诇讜 讻讜' 讜讻转讘 讚讬砖 诇讬讬砖讘 讜诇注谞"讚 谞专讗讛 讘专讜专 讚诇讗 诪讬拽专讬 驻转 讘住诇讜 讘讻讜诇讛 转诇诪讜讚讗 讗诇讗 讛讬讻讗 砖诪讜谞注 注爪诪讜 诪讞诪转 讗讬住讜专 讚讗专讬' 讛讜讗 讚专讘讬注 注诇讬讛 讻讚讗讬转讗 讘讬讜诪讗 讘诪讗谉 讛讜讬 诇讬讜诪讗 讜讘住讜祝 驻' 砖谞讬 砖注讬专讬诐 诇注谞讬谉 诪讬诐 讜诪讝讜谉 砖讛讬讜 诪转拽讬谞讬谉 诇讛诪砖诇讞 讜讻讛"讙 讟讜讘讗 讚讻讬讜谉 砖诪拽讘诇 砖讻专 讘讝讛 砖驻讜专砖 讜讻讜讘砖 讬爪专讜 诪讬拽专讬 砖驻讬专 驻转 讘住诇讜 诪砖讗"讻 讘讞讜诇讛 讚诇讗讜 讘转 转砖诪讬砖 讛讬讗 讻诇诇 讻砖讗讬谞讛 讬讻讜诇讛 诇住讘讜诇 诇讗 诪讬拽专讬 驻转 讘住诇讜 讻谉 谞"诇 讜讚讜"拽:


讘讚"讛 讜讛讗诪专 专讘 讛讗讜诪专 讗讬谞讬 讝谉 讻讜' 讜讗"转 诇诪"讚 诪转砖诪讬砖 谞诪讬 转讬拽砖讬 讻讜' 讜讬"诇 讚讛讜"诪 诇诪讬诪专 讜诇讟注诪讬讱 注讻"诇. 讜诇讜诇讬 讚讘专讬讛诐 讛讬讛 谞"诇 诇讬讬砖讘 诇驻讬 诪讗讬 讚驻专讬砖讬转 讘住诪讜讱 讚诪住讜讙讬讗 讚转诇诪讜讚讗 诪砖诪注 讚诪注讬拽专讗 讛讜讛 住"讚 讚讘转砖诪讬砖 驻诇讬讙讬 讚诪"讚 诪诪诇讗讻讛 住"诇 讚诪转砖诪讬砖 诇讗 讛讜讬 诪讜专讚转 讜注"讻 谞专讗讛 讚讛讟注诐 讘讝讛 讻讬讜谉 讚诪讜专讚转 诪转砖诪讬砖 诇讗 转拽谞讜 讞讻诪讬诐 诇讛砖讛讜转讛 诇驻讞讜转 诪讻转讜讘转讛 讗诇讗 讚诇讗诇转专 讬讜爪讬讗 讘诇讗 讻转讜讘讛 讜诪砖"讛 讗诐 讞讝专讜 讜谞转驻讬讬住讜 诇讬转讗 讘讛讗讬 讚讬谞讗 讚诪讜住讬驻讬谉 讜诇驻"讝 诪拽砖讛 讛砖"住 砖驻讬专 讗"讻 讘讗讬谞讬 讝谉 讜讗讬谞讬 诪驻专谞住 谞诪讬 讗诪讗讬 诪讬拽专讬 诪讜专讚 诇讛讜住讬祝 注诇 讻转讜讘转讛 讻讬讜谉 讚注讬拽专 讚讬谞讜 讘转讞诇讛 砖讬讜爪讬讗 讜讬转谉 讻转讜讘讛 讗诇讗 注"讻 讚讗驻"讛 砖讬讬讱 讛讗讬 讚讬谞讗 诇讛讜住讬祝 注讚 砖讬讙专砖谞讛 讜讻谉 注讚 砖谞转驻讬讬住 讗"讻 讘诪讜专讚转 诪转砖诪讬砖 谞诪讬 讗诪讗讬 诇讗 讛讜讬 诪讜专讚转 诇驻讞讜转 诪讻转讜讘转讛 讘注讜讚 砖诇讗 讙讬专砖讛 注讚讬讬谉 讜诪砖谞讬 讛砖"住 砖驻讬专 讚砖讗谞讬 讛讻讗 讘诪讜专讚 砖讛讚讘专 转诇讜讬 讘讜 诇讙专砖 讜诇讗诪诇讜讻讬 讘讬讛 讘注讬讗 诪砖"讛 诪讜住讬驻讬谉 注诇 讻转讜讘转讛 讘讬诪讬诐 砖讘讬谞转讬讬诐 诪讛 砖讗讬谉 讻谉 讘诪讜专讚转 砖讛讚讘专 转诇讜讬 讙"讻 讘讜 砖讬讻讜诇 诇讙专砖讛 讘注"讻 转讜 诇讗 砖讬讬讱 讛讗讬 讚讬谞讗 讚驻讜讞转讬谉 诪讻转讜讘转讛 讻诇诇 讗诇讗 诇讗诇转专 讛驻住讬讚讛 讻诇 讻转讜讘转讛 讗诐 讬专爪讛 诇讙专砖 讜讗诐 讞讝专讜 讜谞转驻讬讬住讜 诇讬转讗 讘讻诇诇 驻讞讬转转 讻转讜讘转讛 谞诪爪讗 讚讻诇 讝讛 讚讜拽讗 诇诪"讚 诪转砖诪讬砖 诇讗 讛讜讬 诪讜专讚转 诪砖讗"讻 诇诪"讚 诪转砖诪讬砖 讛讜讬 诪讜专讚转 诇讗 诪爪讬 诇讛拽砖讜转 讻诇诇 讚驻砖讬讟讗 讚讗讬讻讗 诇诪讬诪专 讚讻诇 讻诪讛 砖诇讗 讙专砖讛 诪讜住讬驻讬谉 注诇 讻转讜讘转讛 讻谞"诇 谞讻讜谉 讜讚讜"拽:


讘讙诪专讗 诪讬转讬讘讬 讗讞转 诇讬 讗专讜住讛 讜谞砖讜讗讛 讘砖诇诪讗 诇诪"讚 讻讜' 讛讗 讚诇讗 拽砖讬讗 诇讬讛 讗专讜住讛 讘转 转砖诪讬砖 讛讬讗 讗讜 讘转 诪诇讗讻讛 讛讬讗 讛讬讬谞讜 讚讻讬讜谉 讚讛讙讬注 讝诪谞讛 诇讛谞砖讗 讜讛讜讗 专讜爪讛 诇讬砖讗 讜转讛讬讛 讘转 转砖诪讬砖 讜讘转 诪诇讗讻讛 讜讛讬讗 诪住专讘转 诪转拽专讬讗 砖驻讬专 诪讜专讚转 诪转砖诪讬砖 讜诪诪诇讗讻讛 诪讬讛讜 诇诪讗讬 讚拽讬讬诪讗 诇谉 讚讗专讜住讛 讗讬谉 诇讛 讻转讜讘讛 讗讗"讻 讻转讘 诇讛 讗"讻 注"讻 讗讬讬专讬 讛讻讗 讘讚讻转讘 诇讛 讜讛讬讻讗 讚诇讗 讻转讘 诇讛 注"讻 诪砖诪转讬谞谉 诇讛 诪讬讛讜 讛讬讻讗 讚讗讬讻讗 转拽谞转讗 讚驻讞讬转转 讻转讜讘讛 诇讗 专爪讜 诇转拽谉 讚诪砖诪转讬谞谉 诇讛 讻谞"诇:


讘专砖"讬 讘讚"讛 讛"讙 讘砖诇诪讗 诇诪"讚 诪转砖诪讬砖 砖驻讬专 讻讜' 注讻"诇. 讻转讘 诪讛专砖"讗 讝"诇 讚专砖"讬 诇"讙 诇讬砖谞讗 拽诪讗 讻诇诇 诪砖讜诐 讚诪住转诪讗 讛讜讬 讬讚注 讛讗 讚讗诪专 砖诪讜讗诇 诇拽诪谉 讗讬谞讜 讚讜诪讛 诪讬 砖讬砖 诇讜 驻转 讘住诇讜 讻讜'. 讗诪谞诐 诇注谞"讚 讗讬谉 讝讛 诪讚专讱 专砖"讬 讝"诇 诇砖谞讜转 讛讙讬专住讗 讘砖讘讬诇 讻讱 讚讘驻砖讬讟讜转 诪爪讬谞谉 诇诪讬诪专 讚诇讗 讬讚注 讛讗 讚诇拽诪谉 讜讛讬讛 谞专讗讛 讘注讬谞讬 诇驻专砖 讚讛讗 讚专砖"讬 诇讗 讙专讬住 诇讬砖谞讗 拽诪讗 讛讬讬谞讜 讻讚驻专讬砖讬转 诇注讬诇 讚诪讚拽讗诪专 诇拽诪谉 讗诇讗 诪转砖诪讬砖 诇讗 驻诇讬讙讬 诪砖诪注 讚诪注讬拽专讗 住"讚 讚讘转砖诪讬砖 诇讞讜讚 驻诇讬讙讬 讜讗"讻 转讜 诇讬讻讗 诇讛拽砖讜转 诇诪"讚 诪转砖诪讬砖 谞讚讛 讘转 转砖诪讬砖 讛讬讗 讚讗讬讻讗 诇诪讬诪专 讚诪讜讚讛 专讘 讛讜谞讗 讚诪诪诇讗讻讛 谞诪讬 讛讜讬 诪讜专讚转 讚讗注"讙 讚住"诇 讚讬讻讜诇讛 诇讜诪专 讗讬谞讬 谞讬讝讜谞讬转 讜讗讬谞讬 注讜砖讛 讗驻"讛 讛讜讬 诪讜专讚转 讘砖讘讬诇 砖讗专 诪诇讗讻讜转 讚讟讜讞谞转 讜讗讜驻讛 讻诪讜 砖专爪讜 讛转讜住驻讜转 诇驻专砖 诪注讬拽专讗 讗讜 讻讗讬讚讱 驻讬专讜砖讗 砖讻转讘转讬 讚诇讗 讗诪专讛 讗讬谞讬 谞讬讝讜谞讬转 讗诇讗 砖讛讬讗 注爪诇谞讬转 讜讗"讻 讗"砖 讚拽转谞讬 讜讗驻讬诇讜 谞讚讛 讗诇讗 讚讘讻诇 讝讛 诇讗 讛讜谞讞 诇讬 讻讬讜谉 讚讛转讜住驻讜转 讛讘讬讗讜 诇讛讚讬讗 讙讬专住讗 讚诇讬砖谞讗 拽诪讗 讜诇讗 讛砖讬讘讜 讻诇讜诐 注诇 讙讬专住转 专砖"讬 诪砖诪注 讚诇专砖"讬 谞诪讬 讙专住讬谞谉 诇讛讗讬 诇讬砖谞讗 拽诪讗 讗诇讗 讚讘诇讬砖谞讗 讘转专讗 诇讞讜讚 讛讬讛 诇专砖"讬 讙讬专住讗 讗讞专转 讚讛讜讬 讙专住 讗诇讗 诇诪"讚 诪诪诇讗讻讛 谞讚讛 讘转 诪诇讗讻讛 讛讬讗 讜讻"讻 讛专讬讟讘"讗 讝"诇 讘讞讬讚讜砖讬讜 诇讛讚讬讗 砖讻谉 讙专住转 专砖"讬 讜讛讘讬讗 讙"讻 驻讬专砖"讬 讘讝讛 讚拽砖讬讗 诇讬讛 诪讗讬 讜讗驻讬诇讜 谞讚讛 讻讬讜谉 讚谞讚讛 讘转 诪诇讗讻讛 讛讬讗 诪讗讬 专讘讜转讗 注"砖 讘讞讬讚讜砖讬 讛专讬讟讘"讗 讜讗"讻 讻讬讜谉 讚讘驻讬专讜砖讬 专砖"讬 砖诇驻谞讬谞讜 谞诪爪讗 诇讛讬驻讱 谞专讗讛 讘注诇讬诇 砖讝讛 讘注爪诪讜 讻讜讜谞转 专砖"讬 讝"诇 讚讛"讙 讗诇讗 诇诪"讚 诪诪诇讗讻讛 讞讜诇讛 讘转 诪诇讗讻讛 讛讬讗 讜讞讝专 讘讜 专砖"讬 讝"诇 诪讙讬专住讗 讛专讗砖讜谞讛 砖讻转讘 讛专讬讟讘"讗 讝"诇 诪砖讜诐 讚诇讬砖谞讗 讚转诇诪讜讚讗 诪砖诪注 讛讻讬 讚诪住讬拽 讗诇讗 诪转砖诪讬砖 讻"注 诇讗 驻诇讬讙讬 诪砖诪注 讚讗讛讗 讚拽砖讬讗 诇讬讛 诪讞讜诇讛 诪住讬拽 讛讻讬 讚讞讜诇讛 讛讜讬 诪讜专讚转 诪转砖诪讬砖 诪砖讗"讻 拽诪讬讬转讗 诇讗 砖讬讬讱 砖驻讬专 讛讗讬 诇讬砖谞讗 讚讗诇讗. 讜注讜讚 讬砖 诇讜诪专 讚诇讗 诪砖诪注 诇讬讛 诇专砖"讬 讻诇诇 砖讜诐 拽讜砖讬讗 诪讛讗 讚拽转谞讬 讜讗驻讬诇讜 谞讚讛 讚讗讬讻讗 诇诪讬诪专 讛讗 讙讜驻讗 拽诪"诇 讚诇讗 转讬诪讗 讚诇讗 诪讬拽专讬讗 诪讜专讚转 讗诇讗 讻砖诪讜专讚转 讘讬谉 诪转砖诪讬砖 讘讬谉 诪诪诇讗讻讛 诪砖"讛 拽转谞讬 讜讗驻讬' 谞讚讛 讚诇讗 讛讜讬 诪讜专讚转 讗诇讗 诪诪诇讗讻讛 诇讞讜讚 讜讗驻"讛 讛讜讬 诪讜专讚转 讜诇注讜诇诐 讚诪转砖诪讬砖 诇讞讜讚 诇讗 讛讜讬 诪讜专讚转 诇诪讗讬 讚住"讚 讛砖转讗 讻谞"诇 讘专讜专 讘讻讜讜谞转 专砖"讬 讜讗讬谉 诇讛讗专讬讱 讜讚讜"拽:





讛驻诇讗讛

讘讙诪专讗 讜讬讛讬讘 诇讬讛 驻诇讙讗 讚诪诪讜谞讗 讜讻讜' 讬砖 诇讜诪专 讚诇讗讜 驻诇讙讗 讚讻讜诇讬讛 谞讻住讬 讬讛讬讘 诇讬讛 讚讛讗 讗讬' 诇注讬诇 讚祝 谞' 讚讗讞讚 专爪讛 诇讘讝讘讝 讬讜转专 诪讞讜诪砖 讜诇讗 讛谞讬讞讜 专' 注拽讬讘讗 讗诇讗 驻诇讙讗 讚诪诪讜谞讗 诇讘讚 讬讛讬讘 诇讬讛 讜讻讚讗讬转讗 讘讘讗 诪爪讬注讗 讚祝 诪"讘 诇注讜诇诐 讬砖诇讬砖 讗讚诐 诪注讜转讬讜 砖诇讬砖 讘驻专拽诪讟讬讗 讜讻讜' 讜砖诇讬砖 转讞转 讬讚讜 讜诪讛诪诪讜谉 砖讘讬讚讜 讬讛讬讘 诇讬讛 驻诇讙讗 讚诪诪讜谞讗 讚讛讜讬 讞诇拽 砖转讜转 诪讻诇 谞讻住讬讜. 诪讬讛讜 讛讗 拽砖讬讗 诇讬 讚诇驻讬 讛诇砖讜谉 讗讚专讛 诪谞讻住讬讛 诪砖诪注 讚诇讗 讛讚讬专讛 诪讛谞讗转讜 讗诇讗 诪讛谞讗转 谞讻住讬诐 讜讻谉 诪砖诪注 诪讚诇讗 谞转谉 拽讜讚诐 讛讛讬转专 诇专' 注拽讬讘讗 讚讛讗 诇讗 讛讚讬专 讗讜转讜 讗诇讗 讗转 讘转讜 讜讛讬讬谞讜 诪砖讜诐 讚讛讚讬专讛 诪谞讻住讬讜 讜讗讬转讗 讘谞讚专讬诐 讚祝 诪"讝 讚讘讗讜住专 谞讻住讬诐 讗诇讜 讗驻讬诇讜 谞转谞诐 诇讗讞专 讗住讜专讬诐 诇讝讛. 讜诇驻"讝 拽砖讛 讚讛讗 讗讬讘注讬讗 讘谞讚专讬诐 砖诐 讘讗讜住专 谞讻住讬诐 讗诇讜 讗诐 诪讜转专 讘讞讬诇讜驻讬讛谉 讚讗讬谉 讗讚诐 讗讜住专 讚讘专 砖诇讗 讘讗 诇注讜诇诐 注诇 讞讘讬专讜 讗"讻 讘拽诇 讛讬讛 讬讻讜诇 诇讛讞诇讬祝 诪注讜转讬讜 讘诇讗 讛讬转专 讜转讜 讚讚讘专 专讞讜拽 讛讜讗 砖讬讛讬讛 讝讛 讛诪诪讜谉 注爪诪讜 砖讛讬讛 诇讜 拽讜讚诐 讻"讚 砖谞讬诐 讜诇讗 讞讬诇驻诐 讜爪"诇 讚专' 注拽讬讘讗 诇砖讬讟转讜 讚住"诇 讘讬讘诪讜转 讚祝 爪"讙 讚讗讚诐 讗讜住专 讚讘专 砖诇讗 讘讗 诇注讜诇诐 讜讻讚住"诇 诇专"注 诇注讬诇 讚祝 谞"讟 讗诇讗 讚讘拽讬讚讜砖讬谉 讚祝 住"讙 讚讞讬 诇讬讛 砖诐 讚专"注 住"诇 谞诪讬 讚讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐. 讜诇驻诪"砖 讛转讜住' 砖诐 讚讘拽讜谞诪讜转 讚讛讗 拽讚讜砖转 讛讙讜祝 讞诇 谞诪讬 注诇 讚讘专 砖诇讗 讘讗 诇注讜诇诐 讗"砖 讟驻讬. 讗讱 讻讘专 讻转讘谞讜 诇注讬诇 讚讚讜拽讗 讘注讘讬讚讬 讚讗转讬. 诪砖讗"讻 讘讞讬诇讜驻讬讛谉 讚诇讗 注讘讬讚讬 讚讗转讬. 讜诇驻"讝 讗驻砖专 诇讜诪专 讚讗注"讙 讚拽讬"诇 讚讗讬谉 驻讜转讞讬谉 讘谞讜诇讚 讻诪讜 砖讛拽砖讜 讛转讜住' 讬砖 诇讜诪专 讚讻讬讜谉 讚讛讞诇讜驻讬谉 诇讗 讛讬讜 讘注讜诇诐 讘砖注转 讛谞讚专 讜讗讬谉 讛谞讚专 讞诇 讗诇讗 讻砖讞讬诇驻诐 讜讘讗讜 讗诇讜 讛诪注讜转 诇讬讚讜 讜讻讘专 讻转讘谞讜 讚讗驻讬诇讜 诇诪"讚 讚讗讚诐 讗讜住专 讚讘专 砖诇讗 讘讗 诇注讜诇诐 诪"诪 讬讻讜诇 诇讞讝讜专 讘讜 拽讜讚诐 砖讘讗 诇注讜诇诐. 谞诪爪讗 讛讬讛 讬讻讜诇 诇讞讝讜专 讘讜 讜诇讛讞诇讬驻诐 讗诇讗 讚住讘专 专"注 讻讬讜谉 砖讻讘专 讛讜讞诇驻讜 讗讞专 砖谞注砖讛 转"讞 讜讛讬讛 讬讻讜诇 诇讞讝讜专 讘讜 拽讜讚诐 砖讛讞诇讬祝 讗诐 讛讬讛 讬讜讚注 砖讛讜讗 转"讞. 讗祝 砖诇讗 讞讝专 讘讜 诪"诪 讬讻讜诇 诇砖讗讜诇 注诇 驻转讞 讝讛 砖讛专讬 讛讬讛 讞讜讝专 讘讜 拽讜讚诐 砖讛讞诇讬祝 讜讗讝 讻讘专 讛讬讛 专' 注拽讬讘讗 转"讞 讘砖注转 讞诇讜转 讛谞讚专 讜诇讗 讛"诇 谞讜诇讚 讜爪"注 讘讝讛 讻讬讜谉 讚讘砖注讛 砖谞讚专 注讚讬讬谉 诇讗 讛讬讛 转"讞 讗讬 讛"诇 谞讜诇讚. 讜讚讜拽:


转讜住' 讚"讛 驻讜讞转讬谉 讜讻讜' 讘讬专讜砖诇诪讬 讜讻讜'. 讛拽砖讛 讛专讗"讛 讚诇诪讛 诇讗 讞砖讬讘 转诪谞讬讗. 讻讬 讛讬讻讬 讚讞砖讬讘 注讜谞讛 讘讚讬讚讬讛. 讛"谞 诇讬讞砖讘 讘讞讬讜讘讬 讚讬讚讛 谞诪讬 注讜谞讛. 讜谞讬讞讗 诇讬讛 讚讝' 诪诇讗讻讜转 诇讗讜 讚讜拽讗 讚诇讗 讞砖讬讘 注讜砖讛 讘爪诪专 诪砖讜诐 讚讞讜讘 讘注诇诪讗 讛讜讗 砖讬砖 诇讜 注诇讬讛 讜讘讛讚讬 转砖诪讬砖 讛"诇 讝' 注"砖. 讜讻谉 讬砖 诇讜诪专 诇驻诪"砖 讛转讜住' 讘住诪讜讱 讘讚"讛 专讘 讛讜谞讗 讜讻讜' 讚讻砖讗讜诪专转 讗讬谞讬 谞讝讜谞转 讜讗讬谞讬 注讜砖讛 讞讬讬讘转 讘砖讗专 诪诇讗讻讜转 讗"讻 讬砖 诇讜诪专 讚诇讗 讞砖讬讘 注讜砖讛 讘爪诪专 诪砖讜诐 砖讬讻讜诇讛 诇讜诪专 讗讬谞讬 谞讬讝讜谞转 讜讗讬谞讬 注讜砖讛 讜讛讜讬 讝' 讘讛讚讬 转砖诪讬砖 讗讱 诪住拽谞转 讛转讜住' 诇拽诪谉 讗讬谞讜 讻谉 讜诪诇讘讚 讝讛 讚讜讞拽 诇讜诪专 讚讝' 诪诇讗讻讜转 讚讜拽讗. 讗诪谞诐 讛谞诇驻注谞"讚 讘讝讛 讛讗 讚诇讗 转讬拽谞讜 讻谞讙讚 讛转砖诪讬砖. 讚讻讬讜谉 讚驻讜讞转 砖讘讜注 讗讞讚 诪讻转讜讘转讛 讗住讜专讛 诇讚讜专 注诪讜. 讻讚讬谉 讻诇 讛驻讜讞转 诇讘转讜诇讛 诪诪讗转讬诐 讚讛讜讬 讘注讬诇转 讝谞讜转. 讜讻讬讜谉 讚讗住讜专讛 诇讜 讗讬谉 诇转拽谉 诇驻讞讜转 谞讙讚讜 讜讗驻讬诇讜 讘诪拽讜诐 砖讬砖 诇讛 转讜住驻转 转讜 诇讗 驻诇讜讙 讻讬讜谉 讚讗"讗 诇转拽谉 讻谉 讘讻诇 讛谞砖讬诐 诪砖讗"讻 讙讘讬 讚讬讚讬讛 讚诪讜住讬祝 注诇 讻转讜讘转讛 砖驻讬专 讞砖讬讘 注讜谞讛 讜讗"诇 讚讛讗 诇诪"讚 诪讜专讚转 转砖诪讬砖 驻讜讞转讬谉 诇讛. 谞诪讬 谞讬诪讗 讛讻讬 讚讻讬讜谉 讚驻讜讞转 砖讘讜注 讗讞讚 砖讜讘 讗讬谞讛 讬讻讜诇讛 诇砖诪砖 注诪讜. 讚谞诇注谞"讚 讚讝讛讜 讘讗诪转 讛讟注诐 砖讻转讘 讛讙讛讜转 诪讬讬诪讜谞讬 讜讛讘讬讗讜 专住"讬 专讬砖 住讬诪谉 注"讝 讚讗诐 讞讝专讛 讘讛 拽讜讚诐 讻诇讜转 讛讻转讜讘讛 诇讗 讛驻住讬讚讛 讻诇讜诐 讜诇驻诪"砖 注"讻 讛讬讛 爪专讬讱 诇转拽谉 讻谉. 讚讗诇"讻 诇诪讛 讬驻讞转讜 诇讛 讻讬讜谉 讚讗诐 转讞讝讜专 讘讛 讗住讜专讛 诇讚讜专 注诪讜. 讜注诪"砖 诇拽诪谉 讘讝讛. 讗讘诇 诇诪"讚 诪讜专讚转 诪诪诇讗讻讛 讬砖 诇讜诪专 讚讗驻讬诇讜 讞讜讝专转 诪讛 砖讛驻住讬讚讛 讛驻住讬讚讛 讜讛讜讗 讛讟注诐 砖讻转讘谞讜 讚诇讗 转拽谞讜 谞讙讚 注讜谞讛 讚诇诪讛 讬转拽谞讜 砖讘砖讘讬诇 讚讬谞专 讗讞讚 砖讻谞讙讚 转砖诪讬砖 讬驻住讬讚 讻诇 讛讝' 讚讬谞专讬谉 讗诐 转讞讝讜专 讘讛. 讜诪诪讬诇讗 讗讬谞讜 讬讻讜诇 诇讚讜专 注诪讛. 讗诇讗 讚讝讛 讛讟注诐 讗讬谞讜 诇专' 讬讛讜讚讛 讚诪转谞讬转讬谉 讚诪砖诪注 诇注讬诇 讚诇讬转 诇讬讛 讻诇 讛驻讜转讞 讜讻讜'. 诪讬讛讜 讬砖 诇讜诪专 讚讘讗诪转 讛讬讬谞讜 讟注诪讗 讚拽讗诪专 诇拽诪谉 诇专' 讬讛讜讚讛 砖谞讬转拽谉 讻谞讙讚 讛讬诪讬诐 讜讛讬专讜砖诇诪讬 讟注诪讗 讚转"拽 诪驻专砖. 讗讱 讝讛 讗讬谞讜 诇驻诪"砖 讛转讜住驻讜转 讘驻专拽 讛讞讜讘诇 讚讛讬讻讗 讚讛讬讗 讙讜专诪转 诇讗 砖讬讬讱 讻诇 讛驻讜讞转 讜讻讜' 注"砖. 讜拽"诇:


诪转谞讬转讬谉 专"讬 讗讜诪专 讜讻讜' 注讚 砖讗诐 转驻讜诇 讜讻讜'. 诪砖诪注 讚住"诇 诇专' 讬讜住讬 讚讛讝' 讚讬谞专讬谉 讛诐 讞讜讘 注诇讬讛 讘讻诇 砖讘转 讜诪诪讬诇讗 诪砖转诇诐 诪讻转讜讘转讛 讜诪砖讗专 谞讻住讬诐 讗驻讬诇讜 诇讗 谞驻诇讜 注讚讬讬谉 讘砖注转 讛讞讜讘 讜谞驻诇讜 诇讛 讗讞专 讻讱 讙讜讘讛 讛讞讜讘 诪诪谞讜. 讜诇驻"讝 讬砖 诇转专抓 拽讜砖讬转 讛转讜住' 诇拽诪谉 注"讘 讚"讛 讗讘诇 讗诪专讛 诪讗讬诐 注诇讬 讜讻讜' 讚讗讞专 砖转驻住讬讚 讛讻转讜讘讛 转讟注讜谉 诪讗讬住 注诇讬. 讜谞讚讞拽讜 砖诐 讚讻讬讜谉 讚讛诪转讬谞讛 讜诇讗 讟注谞讛 注讚 砖驻讬讞转讛 讻诇 讻转讜讘转讛 讚讘专讬诐 谞讻专讬诐 讛讜讗 讚讗讬注专讜诪讬 拽讗 诪注专讬诐 讜讻讜'. 讜诇驻诪"砖 讬砖 诇讜诪专 讻驻砖讟讬讛 讚讗驻讬诇讜 讗诐 转讛讬讛 谞讗诪谞转 诇讛讘讗 诪"诪 诇讗 转讗诪专 讻谉 讚讗诐 转驻住讬讚 讛讻转讜讘讛 诪讞诪转 砖转讟注讜谉 诪讗讬住 注诇讬. 诪诪讬诇讗 讬讙讘讛 诪讞讜讘 砖注诇讛 注诇讬讛 讻讘专 诪砖讗专 谞讻住讬诐 讻讬讜谉 讚讻转讜讘讛 讘诇"讝 讛驻住讬讚讛 诪讞诪转 诪讗讬住 注诇讬. 讜诇驻"讝 讬砖 诇讜诪专 讚转"拽 诇讗 驻诇讬讙 讗专' 讬讜住讬 讗诇讗 讘砖讬注讜专 讛驻讞讬转讛 讚诇讗 拽谞住讜讛 讬讜转专 诪砖讬注讜专 讻转讜讘讛. 讗讘诇 讘砖讬注讜专 讻转讜讘讛 住"诇 诇转"拽 谞诪讬 讻专' 讬讜住讬 砖讛讜讗 讞讜讘 注诇讬讛 讜讬讻讜诇 诇讙讘讜转 诪砖讗专 谞讻住讬诐. 讜诇驻"讝 讛讬讛 讗驻砖专 诇转专抓 诪讛 砖讚拽讚拽谞讜 诇注讬诇 诇诪"讚 诪讜专讚转 诪转砖诪讬砖 讚诇诪讛 驻讜讞转 讘讻诇 砖讘转 讛讗 讻讬讜谉 讚谞驻讞转 诪诪讗转讬诐 讗住讜专讛 诇讚讜专 注诪讜. 讚讬砖 诇讜诪专 讚讗诐 讞讜讝专转 讘讛 谞讛讬 砖爪专讬讱 诇讬转谉 诇讛 讻转讜讘讛 讘砖诇讬诪讜转 讚讗诇"讻 讗住讜专 诇讚讜专 注诪讛 诪"诪 讛讞讜讘 谞砖讗专 注诇讬讛 诇讙讘讜转 诪砖讗专 谞讻住讬诐 讗诐 讬砖 诇讛. 讗讜 讗诐 讬驻讜诇 诇讛. 讜讘砖讘讬诇 讝讛 诇讗 转讛讗 拽诇讛 讘注讬谞讬讜 诇讛讜爪讬讗讛 讻诪"砖 诇注讬诇 讚祝 谞"讜 注"讘 讚讗讟讜 诇讗 转讜讻诇 讗砖讛 诇诇讜讜转 讻诇讜诐 诪讘注诇讛. 讜讛讟注诐 讻转讘谞讜 诇注讬诇 诪砖讜诐 讚讝讛 讛讞讜讘 讬讻讜诇 诇讙讘讜转 诪讬讚. 讜诇讗 转讛讗 拽诇讛 讘注讬谞讬讜 诇讛讜爪讬讗讛. 讜讛"谞 讬砖 诇讜诪专 讚讬讻讜诇 诇讙讘讜转 讝讛 讛讞讜讘 诪砖讗专 谞讻住讬诐 讜诇讗 转讛讗 拽诇讛 讘注讬谞讬讜 诇讛讜爪讬讗讛. 讗讱 讻讘专 讻转讘谞讜 讚诪讚讘专讬 讛讙讛讜转 诪讬讬诪讜谞讬 砖讛讘讬讗 讛讘"讬 诇讗 诪砖诪注 讻谉 讜讚讜拽:


砖诐 讜讻谉 讛诪讜专讚 注诇 讗砖转讜 讜讻讜'. 诇砖讜谉 讛专诪讘"诐 讝"诇 驻讬"讚 诪讛诇讻讜转 讗讬砖讜转 讚讬谉 住"讜 讜注讜讘专 注诇 诇讗 转注砖讛. 讜诇诪讛 诇讗 讬诇拽讛 注诇 诇讗讜 讝讛. 诇驻讬 砖讗讬谉 讘讜 诪注砖讛 注讻"诇. 谞专讗讛 讚讛讗 讚拽讗诪专 讘诇砖讜谉 拽讜砖讬讗 讜诇诪讛. 讜诇讗 拽讗诪专 讜讗讬谉 诇讜拽讬谉 专"诇 讚诇诪讛 诪讜住讬驻讬谉 注诇 讻转讜讘转讛. 讛讗 讻讬讜谉 砖讞讬讬讘 诪诇拽讜转 讛"诇 诪诪讜谉 讜诪诇拽讜转 讚拽讬"诇 讚诇讜拽讛 讜驻讟讜专 诪诪诪讜谉. 讜爪"诇 诇驻讬 砖讗讬谉 讘讜 诪注砖讛. 讗诇讗 讚诇驻"讝 转拽砖讛 注诇 专' 讬讛讜讚讛 讚诪转谞讬转讬谉 讚讛讗 住"诇 讘住讜祝 诪讻讜转 讚诇讜拽讬谉 注诇 诇讗讜 砖讗讬谉 讘讜 诪注砖讛. 讜爪"诇 讘诇讗 讛转专讜 讘讜. 诪讬讛讜 讗讻转讬 拽砖讛 诇专讬砖 诇拽讬砖 讚住"诇 讘专讬砖 砖讘讜注讜转 讚注诇 诇讗讜 砖讗讬谉 讘讜 诪注砖讛 诇讜拽讬谉. 讜住"诇 讚讞讬讬讘讬 诪诇拽讜转 砖讜讙讙讬谉 驻讟讜专讬谉 讻讚讗讬转讗 诇注讬诇 讚祝 诇"讚. 讜讗驻砖专 讚专讬砖 诇拽讬砖 诇砖讬讟转讬讛 讚住"诇 诇注讬诇 讚祝 谞"讞 注"讘 讚讗讬谞讛 讬讻讜诇讛 诇讜诪专 讗讬谞讬 谞讬讝讜谞转 讜讗讬谞讬 注讜砖讛 讜讬讻讜诇 诇驻专砖 诪讜专讚转 诪诪诇讗讻讛 讜讘讚讬讚讬讛 谞诪讬 诪讜专讚 诪诪讝讜谞讜转 讚住"诇 诪讝讜谞讜转 讚专讘谞谉 讻讚诪砖诪注 砖诐 讜讗讬谉 讘讜 诇讗 转注砖讛. 讜转讜 讚讘讚讘专 砖讘诪诪讜谉 讻"注 诪讜讚讬诐 讚讗讬谉 诇讜拽讬谉 讻讚讗讬转讗 讘住讜祝 讞讜诇讬谉 讚讗讬谉 诇讜拽讬谉 注诇 诇讗讜 讚讙讝诇讛 诪砖讜诐 讚谞讬转谉 诇讛砖讘讜谉. 讜诇诪"讚 诪讜专讚转 诪转砖诪讬砖 讘讗诪转 诪讜拽讬 讘诇讗 讛转专讜 讘讜. 诪讬讛讜 讗讻转讬 讚讞讬拽讗 讚讛讗 讻转讘讜 讛转讜住' 讚"讛 讘讗讜诪专 讜讻讜' 讚诇诪"讚 诪转砖诪讬砖 讘讜讚讗讬 讻讜驻讬谉 诇讛讜爪讬讗. 讗诇讗 诪砖讜诐 讚诇讗讬诪诇讜讻讬 讘注讬 讜讘转讜讱 讝诪谉 砖谞诪诇讻讬谉 讘讜 诪讜住讬驻讬谉. 讗"讻 讻讬讜谉 讚注讻"驻 讛讘讬转 讚讬谉 谞诪诇讻讬谉 讘讜 讬转专讜讛讜 讘讜 诇诪诇拽讜转. 讜诇讻讗讜专讛 讛讬讛 谞专讗讛 讚讗驻砖专 诇讜诪专 讚诇讗 转注砖讛 讜注讜谞转讛 诇讗 讬讙专注 讗讬谞讜 讗诇讗 讘讝诪谉 讛注讜谞讛. 讗"讻 讘讙诪诇 讜住驻谉 讚讙"讻 诪讜住讬驻讬谉 讘讻诇 砖讘转 诪讟注诐 讚讗讬谉 驻转 讘住诇讜 讻讚讗诪专讬谞谉 诇拽诪谉 诇拽"诪 讚诪砖讜诐 驻转 讘住诇讜 诇讬讻讗 诪诇拽讜转. 讜讻谉 讘讞诪专讬谉 讚注讜谞转诐 驻注诐 讗讞转 讘砖讘转 讬砖 诇讜诪专 讚讘讗诪转 讗讬谉 诪讜住讬驻讬诐 讘砖讘讬诇 讬讜诐 讛注讜谞讛 诪诪砖 讗诇讗 讘砖讘讬诇 砖砖讛 讬诪讬诐 砖讘谞转讬讬诐 讚讗讬谉 驻转 讘住诇讜 讚讛讗 讘讗诪转 讗诪专讬谞谉 诇拽诪谉 讚专' 讬讛讜讚讛 讗讬谞讜 诪讜住讬祝 专拽 讻谞讙讚 砖砖讛 讬诪讬诐 诪注讛 讜讞爪讬 讘讻诇 讬讜诐. 讜讗祝 讚诇讗 诪讬讬专讬 诪转谞讬转讬谉 讘讟讬讬诇 讜驻讜注诇 讗讬谉 讝讛 拽讜砖讬讗 讻诪"砖 诇注讬诇 讚注"讻 爪"诇 讻谉 讘诪转谞讬转讬谉 讚诇拽诪谉 讚讗讜讻诇转 注诪讜 讘诇讬诇讬 砖讘转 讜注讬讬谉 诇注讬诇 讚祝 住"讘 诪"砖 砖诐. 诪讬讛讜 谞专讗讛 讚讗诐 讻讘专 注讘专讛 注讜谞讛 讗驻讬诇讜 讘讙诪诇 讜住驻谉 注讜谞转讛 讘讻诇 讬讜诐 诇讛砖诇讬诐 讛注讜谞讛 讜讘讻诇 讬讜诐 注讜讘专 讜讞讬讬讘 诪诇拽讜转 讗诐 讬转专讜 讘讜. 讜讻诪"砖 诇注讬诇 讚讗驻讬诇讜 讘转"讞 诪砖诪注 诪讚讘专讬 讛专诪讘"诐 讜讟讜专 讜砖"注 讚讞讬讬讘 诇讛砖诇讬诐 讗驻讬诇讜 讛讬讛 讗讜谞住 讘诇讬诇 砖讘转. 讜讛注讬拽专 谞专讗讛 讚讬砖 诇讜诪专 讚诇专' 讬讛讜讚讛 注讜谞讛 讚拽专讗 诇讗讜 注讜谞讛 诪诪砖 讗诇讗 讻住讜转讛 诇驻讬 注讜谞转讛 讻讚讗讬转讗 诇注讬诇 讚祝 诪"讝. 讗祝 讚诪砖诪注 诇注讬诇 讚祝 谞"讜 讚拽讗诪专 专' 讬讛讜讚讛 讘讚讘专 砖讘诪诪讜谉 转谞讗讜 拽讬讬诐 诪砖诪注 讚注讜谞讛 诪讚讗讜专讬讬转讗. 讬砖 诇讜诪专 讚诪拽诇 讜讞讜诪专 拽讗转讬 讻诪"砖 讛转讜住' 诇注讬诇 专讬砖 讚祝 谞"讞 讚"讛 专讗讘"讬 讜讻讜' 讜诪诪讬诇讗 讚讗讬谉 讘讜 诪诇拽讜转 诇驻讬 讚讗讬谉 注讜谞砖讬谉 诪谉 讛讚讬谉. 讜讻"砖 讚讗"砖 诇讚注转 讛驻讜住拽讬诐 讚注讜谞讛 谞拽专讗转 讚讘专 砖讘讘诪讜谉 讻诪"砖 讘拽讜谞讟专住 讗讞专讜谉 住讬诪谉 住"讟. 讜讚讜拽:


驻讬专砖"讬 讘讗讜诪专 讗讬谞讬 讝谉 讜讻讜'. 讚讛讬讬谞讜 转讞转 诪诇讗讻讛 讗祝 讚诇讗讜 讛讗 讘讛讗 转诇讬讛 讚讛讗 讻转讘 讛专讗"砖 讚拽讬"诇 讚诪讜专讚转 诪诪诇讗讻讛 诇讗 讛讜讬 诪讜专讚转. 讜讗驻"讛 拽讬"诇 讘讚讬讚讬讛 讘讗讜诪专 讗讬谞讬 讝谉 讜讗讬谞讬 诪驻专谞住 讚讛讜讬 诪讜专讚. 讗诇讗 讚讻讜讜谞转讜 诪诇砖讜谉 讛诪砖谞讛 讜讻谉 讛诪讜专讚 诪砖诪注 讚砖谞讬讛诐 讘注谞讬谉 讗讞讚 讙诐 诪诇砖讜谉 讚专' 讬讜住讬 讘专"讞 讚拽讗讬 讗诪转谞讬转讬谉 诪砖诪注 讚诪驻专砖 诇讻讜诇讛 诪转谞讬转讬谉 讜注讬讬谉 讘住诪讜讱 诪"砖 讘诇砖讜谉 讛转讜住驻讜转:


转讜住' 讚"讛 专' 讛讜谞讗 讜讻讜'. 讜专讬讘"讞 住"诇 讻专"诇 讜讻讜'. 讜诇讻讗讜专讛 讛讬讛 谞专讗讛 诇讚注转 讛讟讜专 讜讛专"专 讬讜谞讛 讚讘诪讜转专 诪注砖讛 讬讚讬讛 砖讛讜讗 转讞转 诪注讛 讻住祝 讗讬谞讛 讬讻讜诇讛 诇讜诪专 讗讬谞讬 谞讜讟诇转 诪注讛 讻住祝 讜讗讬谞讬 注讜砖讛 讚讚讜拽讗 诪讝讜谞讬 注讬拽专 讜诇讗 诪注讛 讻住祝 讻诪讜 砖谞转讘讗专 诇注讬诇 讚祝 谞"讟 讗"讻 讛诪"诇 诪讜专讚转 讘诪讜转专 讜讻"砖 诇专讘 讗讚讗 讘专 讗讛讘讛 讚住"诇 诇注讬诇 诪注讛 讻住祝 转讞转 注讬拽专 诪注砖讛 讬讚讬讛 讜诪讝讜谞讜转 转讞转 诪讜转专. 讗"讻 讗驻讬诇讜 讗讬 诪讝讜谞讬 注讬拽专 讜讬讻讜诇讛 诇讜诪专 讗讬谞讬 谞讬讝讜谞转 讜讗讬谞讬 注讜砖讛 讛讬讬谞讜 讘诪讜转专. 讗讘诇 讘讙讜祝 诪注砖讛 讬讚讬讛 讚讛讜讗 谞讙讚 诪注讛 讻住祝 讗讬谞讛 讬讻讜诇讛 诇讜诪专 讗讬谞讬 谞讜讟诇转 诪注讛 讻住祝. 讚诪注讛 讻住祝 诇讗讜 注讬拽专 讛讜讗. 讜砖驻讬专 讬讜讻诇 诇驻专砖 诪讜专讚转 讘讙讜祝 诪注砖讛 讬讚讬讛 讗驻讬诇讜 讗讬 住"诇 讻专' 讛讜谞讗. 讗讱 诇驻诪"砖 讘驻讬专砖"讬 讚爪专讬讱 诇讛讬讜转 诪讜专讚 讜诪讜专讚转 讘注谞讬谉 讗讞讚 讜讻讚诪砖诪注 诪诇讬砖谞讗 讚诪转谞讬转讬谉 诪讚讘专讬 专讬讘"讞. 诇讗 讗"砖 诇驻"讝 诇砖讜谉 讛砖"住 讘讗讜诪专 讗讬谞讬 讝谉. 讚讛诇"诇 讗讬谞讬 诪注诇讛 诇讛 诪注讛 讻住祝. 诪讬讛讜 讘讗诪转 爪专讬讱 诇讛讘讬谉 讚诇诪讛 诇讗 诪砖谞讬 讻谉 讘讗讜诪专 讗讬谞讬 诪注诇讛 诇讛 诪注讛 讻住祝. 讜转讜 讚诇驻"讝 诇讗 讛讜讬 拽砖讛 诪讛讗 讚讗诪专 专讘 讛讗讜诪专 讗讬谞讬 讝谉 讜讗讬谞讬 诪驻专谞住 讬讜爪讬讗 讜讬转谉 讻转讜讘讛. 讚讬砖 诇讜诪专 讚诪注讛 讻住祝 砖讗谞讬. 讜爪"诇 讚住"诇 诇讛砖"住 讚讘诪注讛 讻住祝 讻讬讜谉 讚转拽谞转讗 讚讬讚讬讛 讛讜讗 讬讻讜诇 讛讜讗 诇讜诪专 讗讬谞讬 专讜爪讛 讘转拽谞转 讞讝"诇. 讜诇讗 讛讜讬 诪讜专讚 讻诇诇. 讜讗祝 砖讻转讘讜 讛转讜住' 诇注讬诇 讜诪讜讻专讞 讘砖诪注转讬谉 讚讘诪讝讜谞讬 讗驻讬诇讜 诇专讬砖 诇拽讬砖 讚住"诇 诪注砖讛 讬讚讬讛 注讬拽专 讗驻"讛 讗讬谞讜 讬讻讜诇 诇讜诪专 爪讗讬 诪注砖讛 讬讚讬讱 诇诪讝讜谞讜转讬讱 讘讚诇讗 住驻拽讛. 讛讬讬谞讜 讚讜拽讗 讘诪讝讜谞讬 讚注讘讚讜 讞讝"诇 转拽谞转讗 诇讟讜讘转讛 砖诇讗 转爪讟专讱 诇讞讝讜专 注诇 讛驻转讞讬诐 诪砖讗"讻 讘诪注讛 讻住祝. 讜讻"砖 诇驻诪"砖 诇注讬诇 讚祝 诪"讝 注"讘 讚讛讟注诐 讘讝讛 讚讗"讬 诇讜诪专 诇专讬砖 诇拽讬砖 爪讗讬 讜讻讜' 讘讚诇讗 住驻拽讛. 诪砖讜诐 讚讘讻诇诇 诪讝讜谞讜转 讛讜讗 讻住讜转 讜讛讜讗 诪讚讗讜专讬讬转讗 诇讻"注 讜讘讗诪转 讻砖谞讜转谉 讻住讜转 讬讻讜诇 诇讜诪专 爪讗讬 讘讚诇讗 住驻拽讛 诇专讬砖 诇拽讬砖. 讜讛讬讬谞讜 讚拽讗诪专 讘讗讜诪专 讗讬谞讬 讝谉 讜讗讬谞讬 诪驻专谞住. 讜驻专谞住讛 讛讬讬谞讜 讻住讜转 讻诪"砖 专砖"讬 讘讚祝 诪"讞 注"讗 讚"讛 诪驻专谞住讬诐 诇讘讜砖 讜讻住讜转 讚诇专讬讘"讞 讚住"诇 讻专"诇 诇讗 讛"诇 诪讜专讚 讗诇讗 诪砖讜诐 讻住讜转 讜讗驻砖专 诇讜诪专 讚讛讬讬谞讜 讚驻讬专砖"讬 讘讗讜诪专 讗讬谞讬 讝谉 讜讻讜'. 讚讛讬讬谞讜 转讞转 诪诇讗讻讛 谞专讗讛 讚谞拽讟 讛讗讬 诇讬砖谞讗 讚诪砖诪注 讚诪诇讗讻讛 注讬拽专 诪砖讜诐 讚诇专讬讘"讞 讚住"诇 讻专"诇 讚讗诪专 诪注砖讛 讬讚讬讛 注讬拽专 讻讚讗诪专讬谞谉 诇注讬诇 讚祝 谞"讞 注"讘 讚诇专"诇 转讬拽谞讜 诪讝讜谞讜转 转讞转 诪"讬 讜诪"讬 注讬拽专. 讜讛讬讬谞讜 讚诇讗 驻讬' 讻谉 专砖"讬 讝"诇 注诇 讜讗讬谞讬 诪驻专谞住 诪砖讜诐 讚诇驻诪"砖 驻专谞住讛 讛讬讬谞讜 讻住讜转. 讜讛讜讗 注讬拽专 讗祝 诇专"诇. 讜讗驻砖专 讚讻讬讜谉 诇转专抓 讘讝讛 诪讛 砖讻转讘谞讜 诇注讬诇 讚讘诪注讛 讻住祝 诇讗 讛"诇 诪讜专讚. 讜讻"砖 讚讗"砖 诇驻讬' 讛专"专 讗诇讬讛 砖讻转讘讜 讛转讜住' 讚诪讞讜讬讘 诇讛砖讻讬专 注爪诪讜 诇诪诇讗讻讛 诪砖讜诐 讚讻转讘 诇讛 讗谞讗 讗驻诇讞 讜讗讬讝讜谉 讜讗驻专谞住. 诪讛 砖讗讬谉 讻谉 讘诪注讛 讻住祝. 讜讚讜拽:


讘讗"讚 讜诇"诇 讚拽住讘专 讻专讘 讛讜谞讗 讜讻讜'. 诇讻讗讜专讛 讗诐 谞驻专砖 讻谉. 讜讻谉 诇驻诪"砖 讛转讜住' 讘住诪讜讱 讜讗讬 讛讜讬 讗诪专讬谞谉 讚讻讬 讗诪专讛 讗讬谞讬 谞讬讝讜谞转 讜讗讬谞讬 注讜砖讛 诇讗 诪驻拽注 讜讻讜'. 讗讻转讬 诇讗 讗"砖 讛讗 讚驻讬专砖 专砖"讬 讝"诇 讘讚"讛 讘讗讜诪专 讗讬谞讬 讝谉 讚讛讜讗 转讞转 诪诇讗讻讛 讜诇驻讬 诪讛 砖驻讬专砖讜 讚讘讚讘专讬诐 讗诇讜 讞讬讬讘转 讗驻讬诇讜 讘讗诪专讛 讗讬谞讬 谞讝讜谞转 讗"讻 诇讗 讛"诇 诪讝讜谞讜转 转讞转 诪诇讗讻讜转 讗诇讜. 诪讬讛讜 讘讝讛 讬砖 诇讜诪专 讚诇注讜诇诐 砖讗专 诪诇讗讻讜转 讻讜诇诐 谞讙讚 诪讝讜谞讜转 讛谉 讜谞驻拽讗 诪讬谞讬讛 讚讛讬讻讗 讚住讬驻拽讛 讜讛讜讗 讗讜诪专 诇讛 爪讗讬 诪注砖讛 讬讚讬讱 诇诪讝讜谞讜转讬讱 讚诪注砖讛 讬讚讬讛 讚讬讚讛 驻讟讜专讛 讗祝 诪讻诇 诪诇讗讻讜转 讗讘诇 讻砖讛讬讗 讗讜诪专转 讗讬谞讬 谞讬讝讜谞转 讜讗讬谞讬 注讜砖讛 讗祝 讚住"诇 诇专' 讛讜谞讗 讚诪"讬 转讞转 诪讝讜谞讜转 讜诪讝讜谞讬 注讬拽专 讛讬讬谞讜 诇注谞讬谉 注砖讬讬转 讛爪诪专 讗讘诇 讗诇讜 讘诪诇讗讻讜转 讙诐 诇讟讜讘转讜 谞转拽谉 讜讻砖讗讜诪专转 讗讬谞讬 谞讬讝讜谞转 讜讗讬谞讬 注讜砖讛 讗讬谞讛 讬讻讜诇讛 诇讛驻拽讬注 注爪诪讛 诪谉 讛诪诇讗讻讜转 砖谞讬转拽谞讜 诇讟讜讘转讜 讜讻砖讗讬谞讛 专讜爪讛 诇注砖讜转 讛讬讗 诪讜专讚转. 诪讬讛讜 讛讗 拽砖讬讗 诇讬 讚讗"讻 诇讗 讗"砖 诪"砖 讛转讜住' 讘住诪讜讱 讜讻谉 诪砖诪注 拽爪转 讚拽专讬 诇讬讛 诇注讬诇 诪注砖讛 讬讚讬讛 诪讬讚讬 讚拽讬讬抓 讜讻讜' 讜诇驻诪"砖 讚讗讻转讬 讻诇 讛诪诇讗讻讜转 讛讜讗 谞讙讚 讛诪讝讜谞讜转 讗"讻 讛讜讬 诪讬讚讬 讚诇讗 拽讬讬抓. 讜讗"诇 讚讗诇讜 讛诪诇讗讻讜转 讛诐 讘讻诇诇 诪讜转专 诪注砖讛 讬讚讬讛 讚诇讗 拽讬讬抓 讝讛 讗讬谞讜 讞讚讗 讚诇砖讜谉 讛转讜住驻讜转 诇讗 诪砖诪注 讻谉 砖讻转讘讜 讚讘砖讗专 诪诇讗讻讜转 驻讜讞转讬谉 诇讛 诪诪注砖讛 讬讚讬讛 讜讘诪讜转专 诇讗 砖讬讬讱 驻讜讞转讬谉 讚讛讗 诇讬转 讘讬讛 砖注讜专讗. 讜讻谉 诪砖诪注 诪诇砖讜谉 砖讻转讘讜 讜讘诪讛 转讛讗 谞讝讜谞转 讜转讜 讚诇讗 讗"砖 诇驻诪"砖 讘住诪讜讱 讚诪砖诪注 诪讚拽讗诪专 讘讗讜诪专 讗讬谞讬 讝谉 讜讻讜' 讜诇讗 讗诪专 讘讗讜诪专 讗讬谞讬 诪注诇讛 诪注讛 讻住祝 讚诇讗 讗讬讬专讬 讘诪讜转专 讻讗砖专 讛讻专讞谞讜 诇注讬诇 诇砖讬讟转 专讘讬谞讜 讬讜谞讛 讜讛讟讜专. 讜讛谞诇注谞"讚 讚住"诇 诇讛转讜住' 讚讛讗 诪诇转讗 转诇讬讗 讘驻诇讜讙转讗 讚专讘 讜砖诪讜讗诇 讜专讗讘"讗 讚诇专' 讗讚讗 讘"讗 讚住"诇 讚诪讝讜谞讜转 转讞转 诪讜转专 讜诪注讛 讻住祝 转讞转 诪注砖讛 讬讚讬讛 讗讬谉 住讘专讗 诇讜诪专 砖谞转拽谞讜 讙诐 讛诪诇讗讻讜转 谞讙讚 讛诪注讛 讻住祝 讗诇讗 讚诇讚讬讚讬讛 砖讗专 讛诪诇讗讻讜转 讛诐 讘讻诇诇 讛诪讜转专 砖讛讜讗 转讞转 诪讝讜谞讜转 讜砖驻讬专 讛"诇 诪注砖讛 讬讚讬讛 诪砖拽诇 讛' 住诇注讬诐 谞讙讚 诪注讛 讻住祝 诪讬讚讬 讚拽讬讬抓 诪诪讬讚讬 讚拽讬讬抓 诪砖讗"讻 诇专讘 讜砖诪讜讗诇 讚诪注砖讛 讬讚讬讛 讛讜讗 谞讙讚 诪讝讜谞讜转 讙诐 讛诪诇讗讻讜转 讘讻诇诇 诪注砖讛 讬讚讬讛 讜讗驻"讛 讻转讘讜 讜讻谉 诪砖诪注 拽爪转 专"诇 讚讻诪讜 诇专' 讗讚讗 讘"讗 讗讬谞讜 谞讻诇诇 讛诪诇讗讻讜转 讘讻诇诇 诪注砖讛 讬讚讬讛 讚讛讗 拽专讬 诇诪注砖讛 讬讚讬讛 诪讬讚讬 讚拽讬讬抓 讛"谞 诇专讘 讜诇砖诪讜讗诇 讬砖 诇讜诪专 讚讗讬谞讜 讘讻诇诇 诪讛 砖讗诪专讜 讚讬讻讜诇讛 诇讜诪专 讗讬谞讬 谞讬讝讜谞转 讜讗讬谞讬 注讜砖讛 讚讗驻"讛 爪专讬讻讛 诇注砖讜转 讗诇讜 讛诪诇讗讻讜转 砖讙诐 诇讟讜讘转讜 谞讬转拽谉 讗祝 砖讛诐 谞讙讚 诪讝讜谞讜转 讻谞诇注谞"讚 讻讜讜谞转 讚讘专讬讛诐 讘住"讚:


讜讛谞讛 诇讻讗讜专讛 诪砖诪注 诪讚讘专讬 讛转讜住' 讚讗诐 讛转驻讬住讛 讛讘注诇 爪专专讬 注诇 诪讝讜谞讜转 讚诇讛讘讗 诇讝诪谉 讗专讜讱 讗驻"讛 讬讻讜诇讛 诇讜诪专 诇专' 讛讜谞讗 讗讬谞讬 谞讬讝讜谞转 讜讗讬谞讬 注讜砖讛 讜讛诪注讜转 砖拽讬讘诇讛 讛讜讗 讞讜讘 注诇讬讛 讜讻诪讜 砖讗专 讘注"讞 砖讗讬谉 诪讞讜讬讘 诇注砖讜转 诪诇讗讻讛 讘砖讘讬诇 转砖诇讜诪讬 讞讜讘 砖诇讜 讜诇讗 讛讜讬 讻砖讻讬专 砖拽讬讘诇 砖讻专 驻注讜诇转讜 讚讗诇"讻 讛"诪 讛转讜住' 诇砖谞讜讬 讘讻讛"讙 砖讻讘专 拽讬讘诇讛 诪讝讜谞讜转 讜讗驻讬诇讜 诇专' 讛讜谞讗 讛"诇 诪讜专讚转 诪诪诇讗讻讛. 讜拽"诇: 讜注讬讬谉 拽讜谞讟专住 讗讞专讜谉:


砖诐 讘讙诪专讗 讜诇讗讜 诇诪诇讜讻讬 讘讬讛 讘注讬. 讜讙讬专住转 讛专讗"砖 诇讗诪诇讜讻讬 讘讛. 讚讛讘专讬专讛 讘讬讚讛 讗诐 讛讬讗 专讜爪讛 讻讜驻讬谉 诇讗诇转专 诇讛讜爪讬讗 讜讗诐 讛讬讗 专讜爪讛 讬诪转讬谞讜 砖诪讗 讬讞讝讜专 讘讜 讜讘谞转讬讬诐 诪讜住讬驻讬谉. 讜讻谉 诇砖诪讜讗诇 讗注"驻 砖讻讜驻讬谉 讗讜转讜 诇讝讜谉 诪讜住讬驻讬谉 注诇 讻转讜讘转讛 注讻"诇. 讜诇讗 谞转讘讗专 讘讚讘专讬诐 讘讗讜转谉 讛讬诪讬诐 砖讛讬讗 专讜爪讛 诇讛诪转讬谉 讜诇讛讜住讬祝 诇讛 讗诐 讛讜讗 讞讬讬讘 讘诪讝讜谞讜转讬讛 讚讬砖 诇讜诪专 讚讜拽讗 诇砖诪讜讗诇 讚诇讜 注砖讜 转拽谞讛 诇讛讜爪讬讗 讗"讻 注"讻 讞讬讬讘 讘诪讝讜谞讜转 讚讗诇"讛 驻注诪讬诐 讬砖转讻专 砖诇讗 讬住驻讬拽 讛讜住驻讛 诇诪讝讜谞讜转 讗讘诇 诇专讘 讚讛讘专讬专讛 讘讬讚讛 砖讬讜爪讬讗 讗驻砖专 讚讗诐 讛讬讗 专讜爪讛 讘讛讜住驻讛 讗讬谞讜 讞讬讬讘 诇讝讜谞讛. 诪讬讛讜 讬讜转专 谞专讗讛 讚讗祝 诇专讘 讛讚讬谉 讻谉. 讜讻谉 诪砖诪注 诪诇砖讜谉 讛专讗"砖 砖讻转讘 诪讬讚讬 讚讛讜讬 讗讻诇 诪讜专讚 讜讛转诐 讘讜讚讗讬 讝谞讛 讜诪讜住讬驻讬谉. 讜转讜 讚讛讗 驻住拽 讛专讗"砖 住"驻 讛诪讚讬专 讻专讘. 讜注"讻 讻讜讜谞转讜 讛讻讗 诇讚讬谞讗 讜讻谉 诪砖诪注 诪讛讗 讚讗诪专 诇拽诪谉 讚诪讞讝讬 讻砖讻专 砖讘转 诪砖诪注 讚讛讜讗 讞讜抓 讞讬讜讘 诪讝讜谞讜转 讚讗诇"讛 诇诪讛 诪讬讞讝讬 讻砖讻专 砖讘转 讛专讬 讛讜讗 转砖诇讜诪讬 诪讝讜谞讜转讬讛. 讜爪"注 讜注讬讬谉 拽讜谞讟专住 讗讞专讜谉:


转讜住' 讚"讛 讜讛讗 讗诪专 专讘 讜讻讜'. 诪砖诪讜讗诇 讚驻诇讬讙 讜讻讜'. 谞专讗讛 讛讗 讚驻砖讬讟讗 诇讛讜 讚讘诪讜专讚 诪转砖诪讬砖 讻讜驻讬谉 诇讛讜爪讬讗 讜诇讗 讗诪专讬谞谉 讚拽讬诇讗 诪诪讜专讚 诪诪讝讜谞讜转 诪砖讜诐 讚讗转转讗 诇讗 诪驻拽讚讗. 讜诪砖讜诐 爪注专讗 讚讙讜驻讗 讬砖 诇讜诪专 讚住讙讬 讘讛讗 砖诪讜住讬驻讬谉 讜注讬讬谉 讘讘"讞 专讬砖 住讬诪谉 注"讝 砖谞讚讞拽 讘讝讛. 讜诇注"讚 讛讜讗 诪讜讻专讞 诪讻讞 讻"砖 讚诪讚讬专 诪转砖诪讬砖 讚讗讬讻讗 驻转 讘住诇讜 讟驻讬 诪诪讜专讚. 讻诪"砖 讛转讜住' 诇拽诪谉 注"讘 讚"讛 讗讬谞讜 讚讜诪讛 讜讻讜'. 讚诪讚讬专 讛讜讬 驻转 讘住诇讜 讟驻讬 诪诪讜专讚 诪砖讜诐 砖诪讗 讬诪爪讗 驻转讞 诇谞讚专讜 讜讻讜' 转讚注 讚讛讗 讘诪讜专讚 诪讜住讬驻讬谉 讜诇讗 讘诪讚讬专 讗"讻 讻讬讜谉 讚讞讝讬谞谉 讚讘诪讜专讚 诪转砖诪讬砖 讬讜爪讬讗 讜讬转谉 讻转讜讘讛 讻"砖 讛讻讗. 讗讱 诇驻"讝 谞专讗讛 讚讗讬谉 讛拽讜砖讬讗 讗诇讗 诇砖诪讜讗诇 讚拽讬"诇 讻讜讜转讬讛 讚住"诇 讚讗驻讬诇讜 讘诪讚讬专 住转诐 转诪转讬谉 砖诪讗 讬诪爪讗 驻转讞 诇谞讚专讜 讜讗讬谉 诪讜住讬驻讬谉 讘砖讘转 讝讜 讗讘诇 诇专讘 讬砖 诇讜诪专 讚讘诪讜专讚 讛讜讬 讟驻讬 驻转 讘住诇讜 讜讛讗 讚讘诪讜专讚 诪讜住讬驻讬谉 诪讬讚 讜诇讗 讘诪讚讬专 讛讬讬谞讜 诪砖讜诐 讚讛转诐 诪讬讬专讬 讘诪驻专砖 讬讜转专 诪砖讘转 讗讞转 讜讗讝 讬讜爪讬讗 诪讬讚 讘砖诇诪讗 诇诪讗讬 讚诪砖谞讬 讜诇讗讜 诇讗诪诇讜讻讬 讘注讬 讚讛讘专讬专讛 讘讬讚讛 诇讛诪转讬谉 讜诇讗诪诇讜讻讬 讘讬讛 砖诪讗 讬讞讝讜专 讘讜 讬砖 诇讜诪专 讚讗"讻 讗祝 讘诪讚讬专 讛"诇 诇诪讬转谞讬 讛讜住驻讛 讗驻讬诇讜 诇专讘 讘砖讬注讜专 讗诪诇讜讻讬 讗诐 专爪讜谞讛 诇讛诪转讬谉 讜诇讗诪诇讜讻讬 讘讬讛 砖诪讗 讬诪爪讗 驻转讞 诇谞讚专讜 注"讻 讚讘诪讚讬专 讛讜讬 讟驻讬 驻转 讘住诇讜 讜砖驻讬专 讻转讘讜 讛转讜住' 诇讻"注 讗讘诇 诇驻讬 讛住"讚 讬砖 诇讜诪专 讘诪驻专砖 讚讬讜爪讬讗 诪讬讚 诇讗 砖讬讬讱 讛讜住驻讛 讜讛讻讗 诪讬讬专讬 讘住转诐 讜讛转诐 讘诪讚讬专 讘住转诐 讘讗诪转 讛讚讬谉 讛讜讗 讚讬讜爪讬讗 诪讬讚 讜讗祝 讚讗讬谉 讝讛 拽讜砖讬讗 讻诇 讻讱 讚讛讗 专讘 讛讜谞讗 转诇诪讬讚 讚专讘 讛讜讗 诪"诪 讬砖 诇讜诪专 讚讻讬讜谉 砖讻转讘讜 转讞诇讛 讚诪拽砖' 讗专讬讘"讞 讗诇讬讘讗 讚专讘 讗注"讙 讚讬砖 诇讜诪专 讚住"诇 讻砖诪讜讗诇 讛"谞 讗讬 讛讜讬 讗诪专 专讬讘"讞 诪转砖诪讬砖 讛"诪 诇讛拽砖讜转 讗诇讬讘讗 讚砖诪讜讗诇. 讜讘讝讛 讗"砖 诪讛 砖转讬专爪讜 讚讛诪"诇 讜诇讟注诪讬讱 讚诇讻讗讜专讛 讛讜讗 讚讞讜拽 讚讗讻转讬 诪讗讬 拽砖讬讗 诇讬讛 讬讜转专 诇诪"讚 诪讜专讚 诪诪诇讗讻讛 讻讬讜谉 讚讛讱 拽讜砖讬讗 拽砖讛 讘驻砖讬讟讜转 讙"讻 注诇 诪"讚 诪转砖诪讬砖 讜诇驻诪"砖 讗转讗 砖驻讬专 讟驻讬 讚讛诪"诇 讜诇讟注诪讬讱 诇讗 讗转讬 讗诇讬讘讗 讚砖诪讜讗诇. 讜拽"诇:

